
Capitolul 1 


La drept vorbind, Luke Gilchrist nu era un bastard. 
Dar, în ciuda legitimităţii lui, fusese distribuit în acest ro! 
în urmă cu treizeci şi şase de ani, şi îl jucase de atunci 
pînă la capăt. | 

Cei din familia Gilchrist erau foarte dramatici în tot 
ce făceau, îşi aminti Katy Wade în timp ce cobora din 
maşină. Era uşor să rîdă de ei, dacă nu ar fi fost atît de 
al naibii de periculoşi. 

Hotărită, Katy îşi luă servieta şi se îndreptă spre 
casa veche, ponosită. Luke Gilchrist. stătea la intrare 
aşteptind-o aşa cum un uliu aşteaptă ca un şoarece să 
iasă din gaura lui. Nu era singur. Lîngă e! aştepta un 
cîine masiv, negru, de rasă nedefinită. Ciinele ţinea în 
dinţi o farfurie mare de metal. 

Katy nu-l întilnise niciodată pe Luke, dar fusese 

înconjurată de ani de zile de membrii familiei Gilchrist 
şi cunoştea bine specimenele. L-ar fi recunoscut ori- 
unde pe acest membru deosebit al familiei. Aşa cum îi 
mărturisise fratelui ei şi secretarei, clanul Gilchrist îi 
amintea de o adunare de vrăjitoare şi vrăjitori înalţi şi 
eleganţi. 

Imaginea aceasta nu pătrunsese în mintea lui Katy 
doar din cauza părului lor negru ca pana corbului, a 
trăsăturilor aristocratice şi a ochilor verzi. Aceasta avea 
de-a face mai mult cu aura de măreție pe care o simţea 
adesea la ei. Era mai curînd o întunecime stranie, cam 
deprimantă, care se ascundea sub aparenţe. 

În ce o privea pe Katy, cei din familia Gilchrist erau 
prin natura lor nişte extremişti. Erau fie reci ca gheaţa, 
fie fierbinţi. Pentru ei, rareori exista o cale senină de 
mijloc. 

Cei din familia Gilchrist erau furioşi. Erau bosumilaţi. 
Deveneau uşor obsedaţi de ideea de a face totul după 
voia lor. Erau capabili de a ţine supărarea ani de zile. 

Erau de asemenea inteligenţi, chiar străluciți, ca 
Luke, de pildă, dar nu-i interesa partea mai uşoară a 
vieţii. Pentru ei, totul era pasiune sau îngrijorare, victorie 
sau întringere. Katy nu-şi putea imagina un Gilchrist 
într-o stare de spirit veselă. 

Singurul moment în care membrii familiei Gilchrist 
păreau.să aibă emoții care semănau vag cu fericirea era 
atunci cînd vorbeau despre bani sau răzbunare. 

În ultimii ani, Katy avusese ocazia să se gindească 
mult la această chestiune, dar nu ştia ce anume pro- 
voca gravitatea pe care o simţea la membrii familiei 
Gilchrist. Uneori se gîndea că era rezultatul firii lor 

ambiţioase. Alteori considera că era o trăsătură gene- 
tică. Apoi erau ocazii cînd era convinsă că problemele 
familiei proveneau pur şi simplu din anii de conducere 
cu pumn de fier pe vremea matriarhatului lui Justine 
Gilchrist. 

Tot ce ştia Katy sigur era că fusese bine tratată de 
Justine şi că îi era profund îndatorată. Asta nu însemna 
totuşi că ea nu aştepta să scape cît mai curînd posibil 
din ghearele familiei Gilchrist. Acel moment era în sfirşit 
la orizont. Aproape că-l putea atinge. Dar mai întîi tre- 
buia să-l convingă pe principalul vrăjitor al clanului să 
se întoarcă în sînul familiei. 

Luke Gilchrist era, deşi el n-o ştia, biletul spre liber- 
tate al lui Katy. 

Ea îl privea cu precauţie în timp ce se apropia de 
intrare, dindu-şi seama că simţea o nelinişte crescîndă. 
Era ridicol să simtă aşa ceva, se gîndi ea..Era obişnuită 
să aibă de-a face cu membri ai familiei Gilchrist. Şme- 
cheria era să nu-i ia atit de în serios pe cit se luau ei 
înşişi. 

Da: dintr-un motiv oarecare, acest Gilchrist avea 
un efec: neaşteptat asupra simţurilor ei. Poate, pur şi 
simplu, pentru că avea nevoie de el. Acum viitorul ei era 
legat de al lui. 

Luke era tipic pentru clanul lui prin faptul că arăta o 
agilitate de animai de pradă. Cunoscînd legendele 
familiei din jurul lui, Katy ştia că el avea treizeci şi şase 
de ani, fiind cu opt ani mai în vîrstă decit ea. Avea deja 
citeva fire argintii în părul lui negru. 

Gheaţa verzuie din ochii lui era probabil acolo de 
cînd se născuse.. 


Pentru Katy, care avea un metru şaizeci şi doi, cei 
din familia Gilchrist erau supărător de înalţi. lar acesta 
era specimenul cel mai înalt din cite văzuse. Aproape 
doi metri. Cînd ea avea să se apropie de el, o va privi 
pe deasupra capului ei. 

Lui Katy nu-i plăcea să se uite cineva pe deasupra 
ei. 

Cînd se apropie, Katy nu se putu opri să nu observe 
cît de mult se asemăna Luke cu acel cîine mare, negru, 
de lîngă el. Ambii aveau muşchi puternici şi ochi reci. 
Katy decise că, între cei doi, pe o străduţă întunecată ar 
prefera să-i facă faţă cîinelui. Animaiul părea puţin mai 
acceptabil decît stăpînul lui. 

Katy se uită spre ciinele cu ochi răi, în timp ce urca 
prima treaptă. Apoi la bărbatul care stătea în umbra 
intrării. Se gîndi că această experienţă devenea de-a 
dreptul înfiorătoare. Fără a mai vorbi de atmosferă. Dar, 
oricum, celor din familia Gilchrist le plăcea să creeze 
atmosferă. 

Vîntul care urla în spatele ei aducea o furtună. 
Valurile din josul falezei singuratice, bătută de vint, se 
înspumau deja. Ploaia de pe ocean avea să ajungă 
curînd pe uscat. 

Fusese o călătorie lungă cu maşina de la Dragon 
Bay, pe coasta Washington, pe la Seattle, pînă în 
această parte pustie a Oregon-ului. Totuşi, Katy abia 
aştepta să se întoarcă în maşina ei şi să plece acasă. 
Nu-i păsa că trebuia să conducă toată noaptea. Dorea 
ca această expediţie să se termine cît mai curînd 
posibil. 

= Presupun că eşti Luke Gilchrist, spuse Katy. 

învățase demult să fie afirmativă în prezenţa celor 
din familia Gilchrist. 

— Sînt Gilchrist, zise Luke. Cine naiba eşti tu? 

- Katy Wade, secretara personală a bunicii dumitale. 

Katy strînse mai tare servieta şi încercă să nu ob- 
serve cum vocea lui gravă îi zgiriia nervii. Ce naiba era 
cu ea? se întrebă. Cei din familia Gilchrist nu avuseseră 
niciodată acest efect asupra ei. 

- Ah, domnişoara Wade, spuse încet Luke. Mă gin- 
deam că o să apari, mai devreme sau mai tirziu. 

- Încerc de săptămîni să dau de dumneata, dom- 
nule Gilchrist. Am lăsat cel puţin douăsprezece mesaje 
pe automatul de telefon. Ţi-am trimis de asemenea pa- 
tru scrisori Expres şi două telegrame. Ştiu că ai primit 
scrisorile şi telegramele. Am primit recipisa că au fost 
predate. Ai semnat pentru ele. 

-Ei şi? 

Luke îşi sprijini un umăr de uşă şi o privi cu aerul de 
vampir patentat al familiei Gilchrist. 

Katy trebuia să recunoască faptul că lui Luke îi reu- 
şea privirea mai bine decit oricui altcuiva din familie. Ea 
găsea ochii lui alarmant de verzi, mult mai tulburători 
decit ai restului clanului. 

Privirea lui avea ceva literalmente ameţitor. Katy 
avea o senzaţie de vertij de parcă era gata să cadă în 
lacuri de foc de smarald. Începu să simtă un fior de 
emoție nefamiliară în interiorul ei. 

Cu disperare, încercă să se concentreze la ceva 
dincolo de ochii lui şi începu să-i examineze aspectul. 

Purta un pulover negru, strîns pe corp, pantaloni 
negri şi cizme negre, scurte. îmbrăcămintea sublinia 

eleganța naturală a trupului lui subţire. Toţi cei din 
familia Gilchrist păreau să aibă afinitate pentru culoarea 
care se potrivea cel mai bine personalităţilor lor dificile. 
Tuturor le plăcea negrul. 

Şi cu toţii aveau dinţi albi, frumoşi. 

- Şi nu ai avut amabilitatea să-mi răspunzi, domnule 
Gilchrist. 

Katy îşi feri din ochi şuviţe din părul ei roşu, bătut de 
Vint, în timp ce se uita urît la el. 

— Nu răspund nimănui care mă cheamă în numele 
lui Justine Gilchrist sau al lui Gilchrist Inc. Nu e nimic 
personal. 

O analiza din privire, din creștetul capului, roşcat 
pînă în vîrful pantofilor foarte galbeni, cu tocuri înalte. 

Katy simți că roşeşte furioasă sub privirea lui exami- 
natoare. O clipă fu sigură că era ceva tulburător de 
sexual în felul cum se uita la ea. În clipa următoare, îşi 
spuse că imaginația ei era de.vină. Nici un Gilchrist nu 
va fi atras vreodată de ea. Nu era genul lor. 

Şi, cu siguranţă, nici ei nu erau genul ei. 

În acel moment, cîinele, care stătea aproape coapsă 
la coapsă cu stăpinul lui şi avea capul mare care îi 
amintea lui Katy de cel al unui şarpe, scheună flămînd. 
Buzele îi dezveliră dinţii. Saliva îi picura din gură. 

Katy îşi adună simţurile împrăştiate şi îşi îndreptă 
umerii. 

- Domnule Gilchrist, te deranjează dacă intru? fn- 
cepe să plouă. 

Ea o porni curajoasă pe scară, știind că, dacă va 
aştepta politicoasă o invitație, avea să rămînă afară 
tot timpul conversației. Cei din familia Gilchrist puteau 

exercita uneori un farmec ucigător, dar făceau lucrul 
„acesta doar cînd le convenea. Katy bănui că Luke Gil- 
christ nu o considera demnă de un asemenea efort. 

Luke şi cîinele ezitară amindoi cînd ea se îndreptă 
curajoasă spre ei. Apoi, ridicînd din umeri, Luke se dă- 
du înapoi în hol. 

- Ce naiba! Eşti aici şi nu arăţi a fi tipul care să 
plece fără luptă. 

Luke se uită în jos, la cîine. 

— Dă-te din drum, Zeke. Se pare că doamna vrea să 
intre. 

Zeke se uită urît la Katy. 1 Mai scheună o dată, încet, 
arătîndu-şi colții uriaşi. Apoi se întoarse în silă şi porni 
spre hol. Dispăru după un colţ într-o încăpere ce părea 
a fi camera de zi. 

- De ce poartă farfuria aia după el? întrebă jenată 
Katy. 

— Zeke nu se duce nicăieri fără farfuria lui. 

- Înţeleg. Ce rasă este? 

— Să fiu al naibii dacă ştiu. A intrat în curte acum 
vreo doi ani şi a rămas aici. Are majoritatea calităţilor pe 
care i le cer unui colocatar. Nu face mult zgomot, nu 
trebuie să-l distrez şi nu împrumută lucrurile mele. 

— Ei, am să încerc să nu fiu copleșită de ospitalitatea 
pe care mi-o arătaţi amindoi. 

Katy intră repede pe uşă şi puse jos, pe podeaua 
veche cu linoleum, servieta de piele. Începu să-şi des- 
cheie jacheta de un galben ca lumina soarelui. 

Pentru acest interviu, purta o bluză galbenă de mă- 
tase şi o fustă verde, strimtă. Fusese imposibil să ghi- 
cească exact cum să se îmbrace pentru o confruntare 

cu misteriosul nepot al lui Justine, dar Katy ştia destule 
despre cei din familia Gilchrist ca să poarte pantofii cu 
tocurile cele mai înalte. 

- Ştii că-ţi pierzi timpul, spuse Luke. 

— Lasă-mă pe mine să judec lucrul ăsta. 

Îi întinse jacheta ei galbenă. ` 

Luke se uită la pata de soare din mîna ei cu un 
dezgust vizibil. Nu făcu nici un gest să i-o ia din mînă. 

— N-are rost să o agăţi. N-o să stai aici prea mult 
timp. Arunc-o pe un scaun, în camera din faţă. 

Katy scrişni din dinţi şi îşi puse jacheta pe braţ. Îşi 
luă servieta şi îşi urmă gazda plină de silă prin hol. Luke 
Gilchrist era şi mai imposibil decit fusese făcută să 
creadă. 

Dar la ce se aşteptase oare de la un bărbat care nu 
se obosise să aibă vreo legătură reală cu bunica, un- 
chiul şi verii săi din ziua în care se născuse? Tatăl iui, 
Thornton Gilchrist, o sfidase pe Justine ca să se în- 
soare cu Cleo, mama lui Luke, iar toată familia se re- 
ferise la Luke numindu-l Bastardul încă de la naştere. 

Cu siguranţă că i se potrivea. 

În timp ce mergea prin hol, Luke era cu spatele la 
ea, iar Katy avu ocazia să-l examineze mai atent. Im- 
presia de înălţime pe care o avusese la prima vedere te 
inducea în eroare. Poate că avea doar un metru opt- 
zeci, în fond. Nu era mare lucru, îşi spuse în sinea ei. 
Fratele ei, Matthew, în vîrstă de şaptesprezece ani, era 
aproape tot atit de înalt; 

Dar lăţimea umerilor lui-Luke şi natura dură, subțire 
a restului trupului lui erau foarte departe de fizicul tine- 
resc al lui Matthew. Era deosebirea dintre băiat şi 

bărbat, iar această deosebire se numea forţă. 

Trupul fin, cu stomac plat, al lui Luke ar fi arătat bine 
la un tînăr luptător, decise Katy, dar ochii lui erau cei ai 
unui vrăjitor bătrîn. Se cutremură fără vreun motiv vizibil. 

În spatele lui Katy, uşa de la intrare se trinti cînd 
curentul dinspre Pacific o izbi cu forţă. În timp ce îl urma 
pe Luke în camera de zi, cu mobilă ponosită, ploaia 
curgea pe geamuri. Zeke stătea întins pe podea, în faţa 
focului. Farfuria era alături de el. Cînd apăru Katy, el 
deschise un ochi, apoi îl închise imediat. 

~ la loc! 

Luke luă un teanc de Wall Street Journal de pe un 
fotoliu. Le aruncă pe o măsuţă de cafea care era deja 
plină cu exemplare recente de reviste, Fortune, Barron 
şi diverse mici publicaţii financiare. 

- Mulţumesc. 

Katy se aşeză cu grijă, nevrînd să ridice praful care 
se adunase probabil în pernele roase. 

Se uită pe furiş prin cameră în timp ce îşi punea jos 
servieta. Era greu de crezut că Luke Gilchrist făcea bani 
cu aceeaşi uşurinţă cu- care majoritatea oamenilor îi 
pierd. Camera nu arăta nici un semn al unui venit de- 
spre care ştia că trebuie să fie considerabil. Era clar că 
nu cheltuia nimic din acesta în casă. 

Katy era şocată fără să vrea. Se străduia s-o ascun- 
dă. Toţi cei din familia Gilchrist, pe care îi cunoscuse, 
aveau gust pentru cele mai frumoase lucruri în viaţă. În 
afară de Jaguar-ul negru pe care îl văzuse pe alee, nu 
era nici o dovadă că Luke moştenise această trăsătură 
a familiei. 

E adevărat, casa care era cocoţată pe o faleză ce 

dădea spre coasta abruptă a Oregon-ului, avea o 
perspectivă grozavă, dar atita tot era în favoarea ei. Era 
clar că Luke nu investise nici un ban ca să-i refacă 
structura îmbătrinită. ; 

Mobila părea că provine de la o vînzare de vechituri. 
Draperiile cu motive florale erau decolorate. Florile de 
pe ele nu mai puteau fi recunoscute. Materialul trebuia 
să fie vechi de cel puțin treizeci de ani. Un covor foarte 
pătat. se afla sub picioarele de metal nesigure ale 
măsuţei de cafea plină de zgirieturi. 

- Ai venit atita drum! spuse Luke şi se întinse în 
fotoliul din faţa lui Katy. Spune-mi ce ai de zis, apoi poţi 
pleca. ; ; 

Katy îşi încleştă maxilarul. O făcea să fie nervoasă, 
dar nu avea de gind să-l lase să o intimideze. Nici mă- 
car lui Justine nu-i acorda privilegiul ăsta. 

- Bănuiesc că ai o idee foarte clară pentru ce am 
venit aici, domnule Gilchrist. 

- Spune-mi Luke. Eu sînt al naibii de sigur că am 

“să-ţi spun Katy. Zimbi batjocoritor. Eu şi Zeke avem 
tendinţa să nu dăm importanţă lucrurilor ăstora. 

Katy îşi înălță o sprinceană şi se uită în jur cu sub- 
înţeles, la camera ponosită. 

- Înţeleg că nu prea eşti formalist. 

- Spre deosebire de bunica mea, fu el de acord. 

- Ce ştii despre atitudinea lui Justine Gilchrist faţă 
de asemenea probleme? replică ea. Nici măcar nu o 
cunoşti. 

- Am întilnit-o o dată. A apărut la înmormintare. A 
fost de- ajuns. Nu mă interesează s-o cunosc mai bine. 

Katy se crispă. Ultimul lucru pe care îl dorea era să-i 

trezească lui Luke amintiri vechi, dureroase. Ştia că pă- 
rinţii şi frumoasa lui soţie, Ariei, muriseră într-un acci- 
dent aviatic în urmă cu trei ani. Erau în drum spre Los 
Angeles unde trebuiau să-l întilnească pe Luke pentru 
deschiderea celui mai nou restaurant din grupul creat în 
California de Luke şi de tatăl lui. 

Restaurantele înfiinţate de Luke şi tatăl lui pe Coasta 
de Aur fuseseră mai pline de succes decit grupul de- 
ținut la Seattle de bunica lui Justine. Nu existase nicio- 
dată o concurenţă directă între cele două corporaţii, 
pentru că nu se aflau în aceleaşi oraşe. Dar rivalitatea 
implicită fusese prezentă şi toţi cei din familie o ştiau. 
Thornton Gilchrist se hotărise să-i arate lui Justine că 
nu avea nevoie de companie sau de sprijinul ei pentru a 
reuşi să dovedească lucrul ăsta. Luke mersese pe ur- 
mele tatălui lui. 

Totuşi, la cîteva luni după înmormintare, Luke a vin- 
dut toate restaurantele pe care le deţinuseră el şi tatăl 
lui. Se zvonea că făcuse avere cu vinzările, deşi, literal- 
mente, se descotorosise de ele pe o piaţă saturată. 
Indiferent ce întreprindea, Luke făcea bani. 

Nu a mai construit după aceea nici un alt restaurant. 
Acum îşi folosea remarcabilele calităţi financiare ca să 
aranjeze finanţarea companiilor din domeniul alimentar 
şi al băuturilor. Făcea posibilă deschiderea de noi res- 
taurante, extinderea grupurilor, unirea companiilor. Din 
cite aflase Katy, Luke era cel care orchestra contractele, 
lua comisioane serioase, apoi dispărea de pe scenă. Se 
părea că pierduse orice interes personal în afacerile cu 
restaurante, pe care de trei generaţii familia le avea în 
sînge. 

Katy inspiră adinc şi încercă să fie conciliantă. Nu 
era uşor. Era extrem de supărată pe Luke Gilchrist. 

- Probabil că ştii deja că bunica dumitale vrea să 
pună capăt duşmăniei care a existat în toţi aceşti ani 
între ea şi familia dumitale. 

Privirea lui Luke era lipsită de expresie. 

— Nu există duşmănie. 

— Cum poţi spune asta? 

El ridică din umeri. 

- Nu avem ceea ce se numeşte o legătură apro- 
piată, dar duşmănie nu există. Duşmănia implică os- 
tilităţi active, continue. Mie nu-mi prea pasă de ea, sau 
de restul familiei, ca să mă obosesc să mă lupt.cu ei. 

Katy se înfioră din nou. Se gîndi că familia Gilchrist 
ar trebui să se considere norocoasă, în aceste condiţii. 
Dacă Bastardul ar fi pornit un război împotriva clanului, 
acesta ar fi fost într-o situaţie mai rea decit cea de 
acum. 

— Luke, eu am venit aici să-ţi cer să laşi deoparte 
trecutul, spuse Katy liniştită. Familia are nevoie de dum- 
neata. i 

O durere rece şi întunecată apăru o clipă în ochii lui 
Luke. Apoi dispăru, scufundindu-se în hăul de unde 
venise. 

- Familia mea a murit. 

Katy se uită prin cameră la Zeke; acesta dormea. 

- Îţi înţeleg pierderea. Ambii mei părinţi au murit 
într-un accident nautic cînd eu aveam nouăsprezece 
ani. Fratele meu şi cu mine sîntem singurii care au 
rămas din familie. 

Urmă o tăcere scurtă. 

- Îmi pare rău, zise în cele din urmă Luke. 

Ceva din răceala vocii lui se evaporase. Din nou se 
lăsă tăcerea. Apoi Luke spuse: 

„= Cum naiba ai ajuns să lucrezi pentru bunica mea? 

- Ea a fost destul de bună să-mi ofere o slujbă 
decentă, cînd aveam nevoie disperată de aşa ceva. 

— Zău? Cît de disperată erai? 

Luke o privi plin de curiozitate. 

Katy ezită, căutîndu-şi cuvintele. 

— Cînd părinţii mei au murit, a rămas foarte puţin în 
urma lor, în afară de un mic fond depus pentru studiile 
universitare ale fratelui meu. Am descoperit că tatăl 
meu era aproape de faliment încă cu doi ani înainte de 
moarte. După moartea lui, totul s-a destrămat din punct 
de vedere financiar. 

- Deci ai fost complet falită? 

- Da, în toate sensurile. Matt avea doar opt ani şi 
trebuia să găsesc repede de lucru ca să-l pot păstra 
lingă mine. În vremea aceea eram doar în primul:an de 
colegiu. Nu aveam nici o calificare. 

- Vrei să spui că bunica mea ţi-a oferit slujba de 
secretară a ei personală din bunătatea inimii ei? Îmi vine 
greu să cred aşa ceva. Justine Gilchrist nu e cunoscută 
pentru natura ei caritabilă. | 

- Ei, e adevărat, zise cu hotărire Katy. lar eu am 
încercat să o răsplătesc, fiind cea mai bună secretară 
personală pe care a avut-o vreodată. 

— Nu te osteni. Răspunsul este nu. 

- Nu cred că înţelegi în întregime situaţia, zise rece 
Katy, 


— Ba o înțeleg. Gilchrist Inc are probleme. Sănătatea 

bunicii s-a şubrezit în ultimii doi ani. Cit are acum? Opt- 
zeci şi unu? Optzeci şi doi de ani? 

- Optzeci şi unu, recunoscu înţepată Katy. 

- A condus ani de zile regatul ei particular şi, în cele 
din urmă, pierde frîiele. Are probleme cu cel puţin două 
restaurante. Gi/christ Gourmet, noua ei linie de antreuri 
congelate, nu şi-a găsit piaţa de care are nevoie ca să 
supraviețuiască. Oamenii din conducerea superioară au 
devenit neliniştiţi pentru că nu există un moştenitor care 
să-i ia locul. Au început să se îngrijoreze pentru propriul 
lor viitor, iar cei mai buni părăsesc vaporul. 

Katy înghiţi în sec. Tot ce spusese el era adevărat. 
Se presupunea însă că era un secret. 

— Eşti foarte bine informat. 

- Îmi cîştig existenţa din informaţii. Le folosesc aşa 
cum alţi oameni folosesc oxigenul. - 

- Înţeleg. Dat fiind faptul că se pare că ştii care e 
tabloul financiar, n-o să intru în amănunte. Vreau doar 
să subliniez că Gilchrist Inc. nu este doar o corporație 
fără chip. Este o afacere de familie. Afacerea familiei 
dumitale. Cred că trebuie să ai un oarecare sentiment 
de loialitate. 

Zîmbetul lui Luke era alb. 

- Nu zău?! 

- În regulă, deci nu ţii deloc la Justine, zise Katy 
căutînd repede o altă pistă. Trebuie să simţi însă o 
răspundere față de rude, indiferent de problemele care 
au existat între bunica şi tatăl dumitale. 

- Nu, zise Luke înălţindu-şi sprîncenele negre. Adică 
nu am nici un sentiment de răspundere. 

- Doamne, cum poţi continua să fii total irațional în 

legătură cu un lucru care s-a-ntîmplat înainte chiar de a 
-te naşte? Neînjelegerea a fost între tatăl dumitale şi 
Justine, nu între dumneata şi ea. 

- A fost ceva mai mult decit o neînțelegere, zise 
sec Luke. Bunica l-a scos pe tata din testament şi a 
insultat-o în față pe mama mea. Justine m-a catalogat 

„drept bastard înainte de a mă naşte şi a arătat clar că 
nu mă considera moștenitorul ei, ca să nu mai vorbesc 
de ceilalți membri ai familiei. Ceea ce pe mine nici nu 
mă deranjează. Eu n-am nevoie de banii ei sau de afa- 
cerea ei cu restaurante. i 

- Asta estê clar, răspunse Katy străduindu-se să 
păstreze un ton raţional, Dar nu despre asta este vor- : 
ba. i 

- Nici tatăl meu n-a avut nevoie de banii ei, continuă 
Luke, de parcă ea n-ar îi vorbit. El a plecat de la zero, 
cînd Justine l-a dezmoştenit. A preluat conducerea unui 
mic restaurant din California, care avea probleme. L-a 
pus din nou pe picioare, apoi l-a cumpărat de la pro- 
prietar. După asta, nu s-a mai oprit. La moartea lui, el şi 
cu mine aveam şapte dintre cele mai bune restaurante 
din California. 

— Luke, bunica respectă realizările tatălui dumitale. 
Ea respectă şi ce-ai făcut personal. Acum, ea. şi restul 
familiei au nevoie de dumneata. Sint sigură că vei găsi 
în suflet nevoia să-i ajuţi. Aici sînt implicaţi o mulţime de 
oameni nevinovaţi. Cum poţi să le întorci spatele? 

- — La fel cum bunica mea le-a întors spatele părinţilor 
mei în urmă cu treizeci şi şapte de ani. 

Katy închise ochii, apoi îşi ridică pleoapele, privindu-l 
direct pe Luke. 

- Nu încape îndoială. Eşti cu adevărat nepotul lui 
Justine. Această trăsătură de pură încăpăţinare este o 
caracteristică a familiei, la fel ca şi culoarea ochilor. 
Doamne sfinte, nici nu ştiu de ce mă ostenesc să discut 
cu dumneata. 

- Te osteneşti pentru că Justine Gilchrist îţi plăteşte 
salariul şi, cînd ea spune să sari, atunci sari. Cît timp 
mai ai de gînd să sari prin cercuri pentru bunica mea? 

Katy oftă. 

- Dumneata eşti ultimul cerc. Sper să-mi dau curînd 
demisia de la Gilchrist Inc. 

Ochii lui Luke se îngustară. 

- În cele din urmă te-ai săturat să lucrezi pentru 
căjeaua aia bătrînă? 

— Să nu te mai referi în aceşti termeni la bunica 
dumitale în prezenţa mea, sări Katy. E clar? 

Nu mai avea răbdare cu brutalitatea lui insuporta- 
bilă. | 

Luke zîmbi gînditor la reacţia ei furioasă. Se lăsă pe 
spătarul fotoliului şi îşi puse picioarele încălţate cu ciz- 
me pe măsuţa de cafea. 

- Te ţine cu adevărat sub papuc, nu-i aşa? 

- Ti-am mai spus. Îi sînt recunoscătoare. Întimplător, 
mi-a plăcut.să lucrez cu ea. 

Expresia lui Luke era batjocoritoare. 

- Las-o baltă. 

Katy roşi. 

— În cea mai mare parte, reveni cu onestitate. Ori- 
cum, te asigur că a fost extrem de generoasă cu mine 
şi am învăţat multe despre afaceri, lucruri pe care altfel 
nu le-aş fi putut învăţa. 

- Atunci, de ce doreşti atit de mult să-ți părăseşti 
slujba? 

— Plec de la Gilchrist Inc. pentru că sînt gata să-mi 
realizez planurile mele de afaceri. 

- Ce planuri? întrebă Luke cu un interes leneş. 

Katy se uită Ia el întrebătoare. Nu era sigură cit de 
departe de subiect îl putea lăsa să o tragă. Cei din 
familia Gilchrist erau şmecheri. 

- Plănuiesc să deschid o mică afacere cu mincăruri 
de luat acasă. 

- Ce interesant, zise el adresîndu-i un zîmbet pro- 
fesional. Presupun că ştii procentul de eşecuri în afa- 
cerile cu restaurante. 

- Ştiu că e destul de ridicat. 

-— Circa trei din patru dispar în doi ani. 

Luke părea pentru prima dată aproape veseli. 

Katy era gata să-şi piardă răbdarea. 

- Întrucît nu-ţi plătesc consultaţia, aş aprecia dacă 
nu mi-ai da sfaturi. Dacă o să le vreau, am să ţi le cer., 
Între timp poți să-ți păstrezi părerile profesionale. 

Luke îşi îngustă din nou ochii. ` 

- Îi vorbeşti aşa, vreodată, lui Justine? 

— Justine mă supără rareori aşa cum faci dumneata. 

Katy se ridică de pe fotoliu şi se duse la fereastră. 
Cu mîinile la spate, ea se uită afară la furtuna de pe 
mare şi inspiră liniştitor. l 

- Vreau să te gindeşti despre ce e vorba aici înainte 
de a respinge total ideea de a-ţi ajuta familia. 

-~ Nu e vorba de nimic. Cel puţin, nimic de care 
să-mi pese în mod deosebit. 

- Cum poţi fi atit de dur? 


22 


Katy se întoarse. Observă cu coada ochiului că Ze- 
ke. îşi înălţase capul şi o studia cu intensitate. 

- Gîndeşte-te la unchiul şi la mătuşa dumitale. 

- De ce? i 

- Pentru Dumnezeu, unchiul dumitale, Hayden, e un 
artist. Şi încă unul foarte bun. Dar nu are nici un talent 
ca să conducă o afacere ca Gilchrist Inc. Nu poate 
ocupa locul lui Justine. 

- Ştiu. E 

- Maureen, soția lui, are o galerie. Ea se pricepe la 
artă, dar nu cunoaşte afacerile cu alimente şi băuturi. 
Nici ea nu poate prelua afacerea Gilchrist. 

- Văd că eşti foarte implicată în treaba asta. 

- Ce să mai vorbim de verii dumitale, Eden şi Dar- 
ren? continuă Katy cu disperare. Bunica dumitale crede 
că nici unul dintre ei nu e capabil să preia compania. 
De fapt, Eden a trecut printr-un divorţ neplăcut în urmă 
cu şase luni şi este foarte deprimată. Š 

- Angajează un psihiatru. 

- N-are nevoie de un psihiatru, are nevoie de spri- 
jinul familiei, răspunse Katy. Şi sînt îngrijorată şi în le- 
gătură cu vărul dumitale, Darren. În ultima vreme s-a 
comportat cam straniu. Cred că s-a întîmplat ceva rău, 

dar nu vrea să vorbească despre asta. 
l - Întotdeauna te consumi aşa pentru unele lucruri? 

- Am dreptul să mă consum. Eu trebuie să rezolv 
toată treaba asta şi nu pot s-o fac singură. E familia 
dumitale. Dumneata ar trebui să le rezolvi pe toate. 
Totul se destramă, trebuie să fac ceva. 

Katy începu să umble prin cameră cu braţele la 


piept. 

- De ce nu-și părăseşti pur şi simplu slujba? Asta 
pare calea cea mai simplă de a ieşi din această situaţie, 
zise Luke. 

El o urmărea cum patrulează prin cameră. 

- Nu pot pleca pur şi simplu. Nu înainte de a face tot 
ce pot la nivelul meu, ca să o ajut pe Justine să salveze 
compania Gilchrist Inc. Nu înţelegi că îi sînt îndatorată? 

— Doar pentru că ţi-a dat o slujbă? 

- Da. 

— Să-ţi spun ceva. Funcţionarii deştepţi nu sînt chiar 
atît de loiali. Nu în epoca asta. Nu rentează. 

Ea întoarse capul ca să-i întilnească privirea. 

- Ce ştii dumneata despre loialitate? 

— N-am nevoie de lecţii pe tema asta de la dum- 
neata, Katy Wade. 

Ea îşi muşcă limba. 

- Discuţia asta nu ne duce nicăieri. 

— Sînt de acord. 

— E-n regulă. N-o să-mi mai pierd timpul apelind la 
simţul dumitale, vizibil inexistent, de răspundere faţă de 
familie. Hai să încercăm altă metodă. N-ai putea lua în 
considerare salvarea companiei Gilchrist Inc. ca pe o 
provocare profesională? 

Dinţii lui Luke străluciră într-un scurt zîmbet. 

- Eşti insistentă, recunosc asta. De ce anume e ne- 
voie ca să renunţi? 

— Nu mă poţi face să renunţ. Am nevoie de dum- 
neata. 

El ridică dintr-o sprînceană. 

- Ăsta e un fapt? 

Katy văzu strălucirea din ochii lui şi simţi că roşeşte 

de jenă. Ce scăpare idioată fusese asta! Fiind un Gil- 
christ, el a interpretat desigur vorbele ei în cel mai rău 
mod. ; 

- Toți avem nevoie de dumneata. Nu înţelegi? E 
adevărat că-l avem pe Fraser, slavă Domnului. Nu ştiu 
ce ne-am face fără el. Dar Fraser nu poate rezolva sin- 
gur treaba asta. Justine nu-i dă autoritatea să conducă 
compania după capul lui. 

- Cine-i Fraser? 

- Poftim? Katy se uită urit la el. A, Fraser, Fraser 
Stanfild. E directorul de operaţiuni al bunicii dumitale. El 
se ocupă de treburi la sediul corporației, de cînd Jus- 
tine a început să se retragă din rolul de conducere - 
activă. Fraser a fost grozav, dar problema în ce o pri- 
veşte pe bunica dumitale este faptul că el nu este un 
Gilchrist. : 

- Este la fel de loial ca şi dumneata? 

- Ei, aproape. Cum am spus, el a fost minunat. Eu 
încerc să ajut, dar sînt secretara personală a lui Justine, 
nu în conducerea executivă. Eu coordonez cit pot de 
bine lucrurile pentru ea, dar nici eu nu sînt o Gilchrist. 
După părerea lui Justine, doar un Gilchrist poate con- 
duce compania. Trebuie să vii acasă, Luke. Asta-i toată 
problema. Este datoria dumitale. 

- Nu am nevoie de Gilchrist Inc. şi aşa e hotărît. 
Dacă nu poate să-ţi intre asta în cap, eşti mai încă- 
păţinată decît m-ai acuzat pe mine că sînt, zise Luke. 

Katy se uită la el cu o disperare furioasă. Îşi dădu 
seama că vorbea serios. Nu era nici un mod de a-l 
convinge. Se hotărise şi cu asta basta. 

Se asemăna mult cu bunica lui. 

Ea se opri direct în faţa lui cu mîinile înfipte în şol- 
duri. 

— Ştii ceva, Luke Gilchrist? Ar trebui să-ţi fie ruşine 
de tine. 

— Scuteşte-mă! 

— Nu, n-am să te scutesc. Meriţi asta şi o s-o capeți. 

Un mirit al lui Zeke o opri o secundă. Katy se uită 
urit la cîine, apoi îşi mută privirea din nou spre Luke. 

— Nu-mi pasă dacă asmuţi monstrul ăsta pe mine. O 
să spun ce am de spus. 

— Nu te îngrijora. Nu cred că Zeke se pune cu tine. 

- Crezi că e amuzant? întrebă Katy. 

— Nu în mod deosebit. Dar e interesant. Ai înviorat 
cu siguranţă o după-amiază care. altfel putea fi cam 
plicticoasă. ă 

— Aş putea pune pariu că ar fi fost plicticoasă, îi 
răspunse Katy. Pot pune pariu că toate după-amiezele 
tale sînt plicticoase. Şi dimineţile, de asemenea. Ca să 
nu mai intru în tema serilor. 

— Aşa-i. Nu sînt mai interesante decit dimineţile şi 
după-amiezele, recunoscu sec Luke. 

- Consideri că asta e o glumă bună, nu-i aşa? Ei 
bine, Luke Gilchrist, să ştii că nu e o glumă. Aici sînt 
multe în joc. Ai ocazia să salvezi tot ceea ce a creat 
bunica ta într-o viaţă. Generaţiile viitoare ale familiei 
Gilchrist depind de tine. Tu singur poţi menţine viabilă o 
companie bună şi astfel să păstrezi moştenirea mindră 
a familiei. 

— Ai început să suni ca o reclamă comercială, spuse 
Luke. 

— Nu-mi pasă cum sună. Încerc să te fac să înţelegi 

la ce renunti refuzind să-ţi faci datoria. Gindeşte-te ce 
poți realiza. Justine Gilchrist a creat singură dinastia 
restaurantelor Gilchrist în Seattle. Ca nepot al ei şi 
moştenitor legal, îi poți lua locul. Eşti singurul dintre toți 
care o poate face. 

— Mi s-a tăiat răsuflarea. 

- Îți baţi joc de mine. 

- Poate. Puțin. Retrag ce-am zis mai devreme. Nu 
eşti numai interesantă, eşti şi amuzantă. 

- La naiba! Katy îşi ridică mîinile dezgustată. Toţi au 
avut dreptate cînd mi-au zis că n-are rost să discut cu 
tine. Trebuia să-i ascult. 

— Aşa-i. Dar nu prea îţi plac sfaturile, nu? | 

- Cei din familia Gilchrist nu dau sfaturi, ei dau 
ordine. Dar ai dreptate. Am obosit să le tot primesc. 

Katy se întoarse la fotoliul unde şezuse, îşi luă 
jacheta galbenă şi servieta şi se îndreptă spre hol fără 
să se uite înapoi. 

— La naiba, mormăi Luke. 

Ea îi auzi cizmele pe podea cînd se ridică repede şi 
o urmă la uşă. 

— Ştiu că nu mă plăteşti pentru sfaturi, zise Luke în 
spatele ei, dar oricum o să-ţi dau cîteva. Cînd îţi dai 
demisia de la Gilchrist Inc., ieşi în întregime din lumea 
afacerilor. Eşti prea emotivă pentru aşa ceva. 

~- Eu? Emotivă? E ridicol, mai ales că vine de la 
cineva care poate ţine supărarea treizeci şi şase de ani. 
Poţi să-ţi bagi sfatul acolo unde nu străluceşte soarele, 
domnule Gilchrist. Pe mine cu siguranță nu mă intere- 
sează. 

Katy deschise uşa din faţă şi păşi peste prag. 

Ploaia bătea pe acoperişul intrării şi cădea în cas- 
cadă peste marginea lui. Erau deja cîteva bălți între 
trepte şi maşină. Avea să se ude leoarcă. Un sfirşit 
potrivit pentru o zi pierdută. . 

- Toarnă cu găleata, spuse Luke în spatele ei. Aş- 
teaptă o secundă şi am să aduc o-umbrelă. 

- Las-o baltă. Nu vreau să mai aştept atît de mult în 
preajma ta sau a ciîinelui tău fioros. 

Katy ieşi de sub acoperiş şi fu udă într-o clipă. Părul 
i se transformă într-o masă lipicioasă care îi atirna pe git 
şi pe față. i 

Fusese prea furioasă ca să se gîndească să-şi îm- 
brace jacheta măcar. Ploaia îi făcu imediat aproape 
transparentă bluza galbenă de mătase. Materialul fin al 
sutienului şi al furoulul nu o apăra nici el de aversă, Îşi 
dădu seama cu amărăciune că arăta probabil pe ju- 
mătate goală. 

- La naiba, mormăi Luke urmînd-o pe trepte. E o 
prostie. Mai bine intră în casă şi usucă-te, înainte să 
pleci. 

Katy se răsuci cu faţa spre el. Ţinu protector servieta 
plouată în faţa ei, ca el să nu-i vadă sfircurile care se 
împingeau în materialul ud al bluzei, 

- Ti-am zis o dată şi îţi mai spun din nou. Cînd o 
să-ţi vreau sfatul, am să ţi-l plătesc. Pînă atunci, te rog 
să taci. . 

- Dacă aşa vrei... 

Luke deschise portiera maşinii şi îi făcu o plecăciune 
batjocoritoare. Era la fel de ud ca şi ea. Părul îi atirna în 
şwviţe lipite şi puloverul negru era saturat de apă." 

Nu avea cum să intre în maşină fără să lase jos 

servieta. Katy o aruncă furioasă pe scaunul din faţă. 
Apoi îşi lăsă umerii şi se aplecă, într-un efort zadarnic 
de a se apăra de privirea lui Luke cînd se aşeză la 
volan. Îşi căută repede cheile. 

- Condu cu atenţie. 

Gura lui Luke avea o distinctă. curbă senzuală cînd 
privirea lui se opri asupra bluzei ei. 

Katy simţi străbătind-o un fior neruşinat. „E o ne- 
bunie", îşi zise în sinea ei. Privirea nici unui bărbat nu o 
afectase astfel. Parcă îi făcea vrăji. 

Ea îşi dădu părul ud din ochi şi se uită urit în sus 
la el. Brusc, barajul care îi ţinea întreaga frustrare se 
rupse. 

— Sper să te bucuri de existenţa ta mizerabilă, aici 
sus, pe faleza asta uitată de Dumnezeu. Sper să iubeşti 
cu adevărat fiecare minut pe care îl petreci bosumflat 
pe grămada ta de aur. 

— Mulţumesc. 

— Sper că te simţi bine ştiind c că, atunci cînd familia a 
avut nevoie de tine, i-ai întors spatele, aşa cum Justine 
i-a întors spatele tatălui tău în urmă cu atiţia ani. 

— Am să mă străduiesc. 

Katy era furioasă acum. 

— Sper că te bucuri de răzbunarea ta, dar te aver- 
tizez că o să-ţi fie foarte frig peste cîţiva ani. Bunica ta a 
învăţat deja lecţia asta. 

Brusc, ochii lui Luke străluciră de o expresie mult 
mai periculoasă decit amuzamentul. Ţinind deschisă 
portiera, se sprijini cu pumnul în capotă şi se aplecă. 

- Cine naiba eşti tu, Katy Wade, şi de ce eşti aşa de 
preocupată de viitorul familiei? Trebuie să fi făcut ceva 

cu adevărat rău într-o viaţă anterioară ca să fii îngerul 
păzitor al clanului Gilchrist. 

- Ţi-am zis că îi sînt datoare bunicii tale. Eu îmi 
plătesc întotdeauna datoriile. 

- Dar de ce ţi-a dat slujba asta cînd aveai nouă- 
sprezece ani? Şi să nu-mi spui mie aiureala asta, că ţi-a 
oferit-o din bunătatea inimii ei. Ştiu prea multe despre 
ea ca să mă las păcălit. 

Katy răsuci violent cheia de contact. Motorul porni 
cu un scrişnet de protest. 

~ Mi-a dat slujba pentru că e o femeie cu un pu- 
ternic simţ al mîndriei şi răspunderii faţă de familie. A 
văzut ocazia de a repara ce i-a făcut tatăl tău mamei 
mele şi a folosit-o. 

Luke rămase nemişcat. 

— Despre ce dracu’ vorbeşti? 

- Nu ţi-ai dat seama? Mama mea era femeia pe care 
tatăl tău a lăsat-o în faţa altarului cînd a decis să fugă 


cu secretara lui. 


Capitolul 2 


Luke rămase pe treptele intrării şi urmări maşina lui 
Katy Wade pînă dispăru din vedere. Apoi înjură încet, se 
întoarse şi intră în casă să-şi schimbe hainele ude. 

Zeke, mai deştept, nu alergase afară în ploaie, ci 
aştepta în capătul îndepărtat al holului. Îi aruncă lui 
Luke o privire întrebătoare pe deasupra marginii farfuriei , 
lui. 

- Bănuiesc că asta răspunde la toate întrebările în 
legătură cu doamna care lăsa mesaje pe automatul 
telefonului, îi zise Luke ciinelui. Pot afirma acum fără 
echivoc că domnişoara Wade e o teroare. Un autonumit 
„înger păzitor“ al familiei Gilchrist. Trebuia să-i fi spus 
cineva că, pe vremuri, cei din familia Gilchrist mîncau 
îngeri la micul dejun. 

Primul mesaj de pe automat îi atrăsese atenția lui 

Luke din cauza vocii feminine, calde, plină de un farmec 
vesel. Luke le ascultase de cîteva ori înainte de a le 
şterge. Nopțile deveneau lungi aici, lîngă mare. Timbrul 
unei voci de femeie era binevenit. 

Cînd se înregistrase al doisprezecelea mesaj, tei 
mecul dispăruse totuşi. În locul lui era o hotărire de fier 
care, în felul ei, fusese la fel de interesantă. Era clar că 
doamna era de tipul acelora care îşi duc sarcinile la 
îndeplinire. Nu se va lăsa pînă nu-şi va atinge scopul 
sau era scoasă din luptă. Acest tip de om putea însem- 
na necazuri. Luke ştia asta, dar trebuia să recunoască 
faptul că avea un anumit respect pentru el. 

Scrisorile şi telegrama lui Katy fuseseră la fel de 
fascinante. Prima fusese plină de entuziasm şi vitalitate. 
Dădea dovadă de un optimism fără margini care îl fă- 
cuse pe Luke să se simtă bătrin şi cinic. 

Ea încercase aproape totul ca să-l convingă să vină 
la Dragon Bay. Singurul lucru pe care nu-l făcuse fu- 
sese să plîngă. Lui Luke îi plăcuse lucrul ăsta. Nu putea 
suferi plingăcioasele. 

Spre sfîrşit, scrisorile se transformaseră în mici lec- 
ţii pe tema onoarei şi a răspunderii faţă de familie. Ul- 
tima telegramă nu tusese mai mult decit o declaraţie de 
război. 


Gindeşte-te la generaţiile viitoare. Stop. Nu ie teme 
să accepti provocarea. Stop. Poţi s-o faci. Stop. 


Cînd o primise pe asta, Luke ştiuse că pasul ur- 
mător avea să fie probabil o vizită personală a ii Katy 
Wade. şi dădu seama că o aştepta. Voia să variă dacă 

doamna se asemăna cu vocea ei. 

Acum curiozitatea îi era satisfăcută, se gîndi el dez- 
gustat în timp ce-şi scotea puloverul ud. Katy Wade era 
exact aşa cum se aştepta el după scrisorile ei. Era o 
cruciată cu ochi luminoşi care, datorită unor circum- 
stanţe neobişnuite, îşi asumase sarcina lipsită de satis- 
facţii de a salva nişte membri ai familiei Gilchrist. 

Era tînără, avea cel mult douăzeci şi şapte sau 
douăzeci şi opt de ani. Era prea tînără şi prea lipsită de 
experienţă ca pe umerii ei să atirne răspunderea de a 
salva Gilchrist Inc. 

Şi era o roșcată. 

Luke nu ghicise asta din mesajele şi scrisorile ei, 
dar, într-un fel, nu fu surprins. Niciodată nu-i plăcuse 
părul roşu. Totuşi, trebuia să recunoască faptul că acea 
culoare de răsărit de soare a părului lui Katy i se po- 
trivea. Îi plăcuse felul cum se ondula spre bărbie, înca- 
drîndu-i trăsăturile delicate şi subliniind albastrul adînc 
al ochilor ei. 

Luke îşi aminti cu plăcere şi alte citeva amănunte 
datorate unei bluze ude de mătase şi unei fuste strimte. 
Katy avea un trup frumos, subtil curbat. Un trup bine 
făcut. Sănătos. Puternic. Plin de vitalitate. Feminin. 

Avea o senzualitate curios de reţinută, mai curînd 
naivă, pe care o găsise neaşteptat de tulburătoare. 

Mai mult decit tulburătoare. Avea sentimentul că va 
adormi greu în seara asta din cauza lui Katy Wade. Şi 
nici nu era măcar genul lui. 

Nu încăpea îndoială că în ultimii trei ani petrecuse 
prea multe nopţi singur aici. Curios că nu remarcase 
asta pină acum. 

Luke îşi trecu mîna prin păr ca să îndepărteze exce- 
sul de umezeală. Apoi scoase din dulap o cămaşă nea- 
gră şi o îmbrăcă. 

Nu era cu adevărat drăguță, se gîndi el. Se încruntă 
cînd trecu prin hol spre biroul lui. Nu era foarte fru- 
moasă, cum fusese Ariei. 

Dar, din cauza vitalităţii feminine pe care o răspîn- 
dea Katy, el nu observase în mod special lipsa per- 
fecţiunii clasice a trăsăturilor ei. 

Totuşi, ea nu era ca Ariei. lar dacă el avea să se 
recăsătorească vreodată, va dori desigur o femeie ca 
prima lui soţie. 

Exotica, şireata, misterioasa Ariei, cu părul ei lung 
de abanos şi pielea palidă, mătăsoasă. Chiar acum, 
după trei ani, i se furişa în vise încercînd să-l seducă din 
nou. 

Din primul moment cînd o văzuse pe Ariel, Luke 
„fusese sigur că ea era perechea lui firească. Atracția lor 
a fost reciprocă şi instantanee. Fuseseră doar optspre- 
zece luni împreună, înainte ca ea să moară. În acest 
timp, s-au iubit, şi s-au certat, într-un virtej fierbinte de 
pasiune consumatoare. 

Pentru Luke fusese un şoc că, în afară de dragoste, 
dorinţă şi pasiune, alături de Ariei simţise o gelozie 
ucigătoare. Această emoție era neaşteptată pentru că 
Luke crescuse cu exemplul căsniciei părinţilor lui. 
Thornton şi Cleo fuseseră legaţi pe viaţă şi fiecare din- 
tre ei ştia lucrul ăsta. Fiecare avea încredere completă 
în celălalt, iar Luke luase ca normală o astfel de legă- 
tură intimă între soți. Se aşteptase la asta şi în căsnicia 
lui. 

Dar Ariel aproape că părea să se bucure uneori 
făcîndu-l să se chinuie. De parcă gelozia lui pasionată o 
excita. El nu credea că ea îi fusese vreodată necre- 
dincioasă în scurta lor căsnicie, dar nu făcea nici un 
secret din faptul că o încînta admiraţia altor bărbaţi. 

Adînc în sinea lui, Luke se întreba uneori ce s-ar fi 
întîmplat dacă această căsnicie ar fi durat cinci, zece 
sau douăzeci de ani. Nici o altă femeie nu avusese 
vreodată puterea să-i stirnească acele emoţii violente 
de dorinţă aşa ca Ariei. 

Amintirea nopţilor petrecute cu Ariei în braţe încă îl 
urmărea. 

Da, ar putea să se recăsătorească într-o bună zi, dar 
niciodată cu o femeie cum era Katy. Ştia ce-i trebuia lui 
şi ce dorea de la o soţie. Avea nevoie de cineva ca 
Ariei, o femeie ale cărei. pasiuni să fie asemeni pasiu- 
nilor sale proprii. 

Era însă foarte puţin probabil să mai găsească vreo- 
dată o altă femeie ca Ariei. 

Luke intră în camera lui de lucru şi se aşeză la birou. 

Se uită un moment la ecranul alb al computerului, 
dar nu întinse mîna imediat ca să pornească aparatul. 

Acum, cînd începuse să se gindească la ce anume 
cerea .de la o soţie, i se părea că nu se mai putea 
opri.Katy Wade era de vină, decise cu tristețe.Prezenţa 
ei în casă adusese cumva la suprafață vechea, adinca 
lui foame. 

- La naiba, mormăi Luke. 

Avea să fie o noapte lungă. 

Zeke intră în cameră cu farfuria în dinţi. El o lăsă 
pe podea lingă scaunul lui Luke şi se trînti alături de 

acesta. Luke întinse mîna şi scărpină cîinele după 
urechi. Zeke mirii satisfăcut. i 

Cînd Zeke apăruse prima dată în curtea din faţă a lui 
Luke era slab şi disperat. Era clar că fusese bătut, lăsat 
să moară de foame şi abandonat. Ultimul lucru pe care 
îl dorea Zeke era să fie atins de o mină omenească. Dar 
fusese şi flămînd. Foarte, foarte flămînd. 

Luke a înţeles şi a respectat curajul de care avusese 
nevoie Zeke ca să se apropie de casă. Zeke nu cerşise, 
dar părea că ajunsese la capătul puterilor. Ciinele 
stătea doar acolo, tremurînd în ploaie, aşteptînd cu un 
aer stoic orice îi rezerva soarta. 

Luke găsise vechea farfurie de metal, o umpluse cu 
o conservă şi o pusese afară în curte. Miîncarea dis- 
păruse în citeva secunde, iar Luke umpjuse a doua 
oară farfuria. 

Un lucru a dus la altul şi s-a stabilit un obicei. Zeke 
dispărea ziua şi revenea seara după o farfurie de mîn- 
care. La şase săptămîni după apariţia cîinelui, a venit o 
furtună cu o ploaie înghețată. Luke a deschis uşa din 
față şi l-a găsit pe Zeke ghemuit la intrare, cu farfuria în 
gură. 

Luke s-a dat înapoi şi a lăsat uşa deschisă. Zeke a 
intrat temător şi a găsit un loc lîngă foc. De atunci rămă- 
sese acolo. 

- Tu şi cu mine ne asemănăm, Zeke. Nu avem ne- 
voie de lecţii despre răspundere faţă de familie de la 
roşcate pline de ele. 

Zeke se uită în sus la el. 

- În regulă, eu nu am nevoie de lecţii de la ea, se 
scuză Luke. Tu poţi decide singur. 

Zeke mirii aprobator şi se întinse pe podea. 

Luke îşi scoase din minte imaginea distrugătoare a ` 
lui Katy Wade şi se întoarse la hirtiile la care lucrase 
dimineaţă. Se forță să se concentreze la ultimul lui 
proiect de consultanţă. Era o sarcină de rutină care se 
asemăna cu multe alte proiecte pe care şi le asumase 
în ultimii ani. Ar trebui să poată termina în seara asta 
sau cel mai tirziu miine dimineaţă, se gîndi el. i 

lar cînd va termina, îşi va scrie raportul pentru client 
şi va primi un nou onorariu gras, pe care îl va adăuga la 
comoara pe care zăcea după cum îi acuzase Katy 
Wade. 

Luke se uită la ecranul plin de cifre. În mod normal, 
el intra în lumea curată, limpede a datelor compu- . 
terizate cu un sentiment de uşurare. Se putea pierde în 
universul informaţiei fără trup pe care îl avea în vîrfurile 
degetelor. 

În lumea asta, nu exista durere, nici trecut şi nici 
viitor. Cînd lucra, el se mişca într-un prezent etern, co- ; 
rela fapte, alinia date, lua decizii. În ultimii trei ani, Luke 
îşi petrecuse cea mai mare parte a timpului cît nu dor- 
mea în universul computerului. Învăţase să folosească 
informaţia pe care o găsea acolo aşa cum un vrăjitor 
folosea vorbele unei incantaţii. 

Dar azi i se părea că nu putea lucra. Se simţea de 
parcă stătea pe o grămadă de aur şi nu la claviatura 
computerului. 

Făcea bani cu: munca lui. Şi ce-i cu asta? A face . 
bani era la el o a doua natură. Era ca înotul sau mersul 
pe bicicletă. Îndată ce a învăţat şmecheria, nu a mai 
uitat-o. i 

Mama lui pretinsese întotdeauna că talentui acesta 
era în gene. Îl denumea „blestemul Gilehrist“ şi pre- 
tindea că provenea de la bunica, aceasta i l-a transmis 
fiului ei şi apoi a ajuns la Luke. 

Nu se putea nega faptul că, lucrînd în echipă, Luke 
şi tatăl lui fuseseră imbatabili. Împreună, cei doi Gilehrist 
exilați au creat un imperiu al restaurantelor în California, 
care a depăşit Gilchrist Inc. cu baza în nord-vest. 

Şi apoi, într-un moment îngrozitor, în urmă cu trei 
ani, întreaga viaţă a lui Luke fusese sfărimată. Avionul 
care se prăbuşise pe pista de la Los Angeles a luat cu 
el tot ceea ce avusese importanţă în viaţa lui. Arle! şi 
părinții lui au dispărut cît ai clipi din ochi. 

După aceea, nu mai părea să aibă importanță că 
deţinea un imperiu. 

Dar obiceiul de a face bani era greu de distrus. Luke 
se dusese în nord, în Oregon, şi găsise un loc unde se 
putea izola de lume şi de tot ceea ce pierduse, Locuia 
singur în casa lui de pe stînci cu vedere spre mare, 
lucra la computerul lui şi făcea bani. Asta îi dădea ceva 
de făcut în timpul zilelor care, altfel, ar fi fost de ne- 
suportat. 

Din nefericire, nu îi umplea şi nopţile. 

Două-ore mai tîrziu, Luke se ridică de la computer şi 
se duse la bucătărie. Zeke îşi luă farfuria şi îl urmă, 
uitindu-se la Luke cum spală nişte cartofi de copt, îi 
impunge cu furculiţa şi îi pune în cuptor. 

Lui Luke îi plăceau cartofii copti, ceea ce era un 
noroc, pentru că îndeminarea lui la gătit era extrem de 
limitată. Ştia să încălzească o conservă de supă, să 
pregătească la microunde zarzavaturi congelate, să 

spele cartofi şi cam atit. Realizări nu prea impresionante 
pentru un bărbat a cărui familie lucra în afacerile cu 
restaurante de trei generaţii. 

Dar, după cum îi explicase odată tatăl lui, nici un 
membru al familiei Gilchrist n-a gătit niciodată mai mult 
decit era absolut necesar. Era o tradiţie de familie. 

Cuvintul „familie“ îl făcu pe Luke să stringă din dinţi. 
Închise uşa cuptorului, îşi turnă un pahar de cabernet şi 
se întrebă dacă „îngerul păzitor“ oficial al familiei Gil- 
christ ştia că gătească. Îşi închipui că ştia, probabil. 
Arăta ca tipul de femeie care se simte acasă în bu- 
cătărie. 

Luke zimbi, amintindu-şi cum Katy îşi strînsese ser- 
vieta în faţă de parcă ar fi fost un scut de bătălie. Fără 
îndoială că domnişoara Wade era un material perfect 
pentru o secretară particulară, credincioasă, loială şi 
devotată pînă la capăt. 

Luke sorbea vinul şi contempla cu fascinaţie viitorul 
lui Katy. Nu avea nici o şansă să menţină singură în- 
treaga companie Gilchrist Inc. Nici măcar cu ajutorul lui 
Fraser Stanfield, cine naiba mai era şi ăla. 

. Gilchrist Inc. era cu adevărat o afacere de familie, în 
sensul învechit al cuvîntului. Dacă nici un alt Gilchrist nu 
era destul de deştept sau de puternic ca să-i ia locul lui 
Justine Gilchrist, se întrevedea sfirşitul. De asta con- 
ducerea superioară a companiei devenea neliniştită. 
Ştiau al naibii de bine că toate cele cinci restaurante din 
Seattle şi Gilchrist Gourmet vor trebui să fie vîndute, 
dacă, într-adevăr, Justine scăpa friiele. . 

Vinderea bunurilor era linia cea mai rezonabilă de 
acţiune pe care o puteau folosi îngerul păzitor şi 

prietenul ei Stanfield. Luke se întreba dacă Katy în- 
țelegea lucrul ăsta. 

Desigur, chiar dacă ea ar înțelege, Justine Gilchrist 
ar interzice vînzarea. Luke îşi aminti descrierea lui Jus- 
tine făcută de tatăl lui: Boadice în trăsurica ei cu roţi cu 
cuțite gata să-i taie pe romani sau pe oricine îi stătea în 
cale. 

Justine Gilchrist se luptase mult şi din greu ca să 
edifice Gilchrist Inc. Şi era la fel de încăpăţinată cum 
fusese tatăl lui. Ea nu va fi niciodată de acord să vindă 
afacerea unor oameni din afară. 

Ceea ce înseamnă că nu exista o alternativă bună la 
dispoziţia lui Katy Wade. 

lar asta va însemna dezastru pentru redutabila 
domnişoară Wade, pentru că ea nu e una dintre acelea 
care abandonează. 

Nu că asta l-ar fi preocupat pe el, decise Luke. Dacă 
Katy nu vedea realitatea, asta era problema ei. Păcat că 
se simţea îndatorată faţă de Justine. În situaţia lui Katy 
o secretară personală deşteaptă ar abandona foarte 
repede vaporul într-un asemenea moment. 

Dar ceva îi spunea lui Luke că ea nu era tipul de 
persoană care să coboare pe pasarelă. 

Katy se va scufunda luptind pînă la capăt. 

El se întoarse prin hol în birou. Computerul biziia 
încet. Sunetul îl liniştea. Se descotorosi de calculele pe 
care le făcea pentru clientul lui şi aduse pe ecran un 
dosar familial. 

Nu era sigur de ce începuse să ţină date despre 
Gilchrist Inc. în urmă cu citeva luni. Curiozitate sau pură 
pliciseală, probabil. După ce a început să primească 

mesaje de la Katy Wade a dat mai multă importanţă 
informaţiilor pe care le adunase liniştit. 

Luke se aşeză şi îşi sprijini călcîiele-de birou. Se lăsă 
pe spate, luă o înghiţitură de vin şi contemplă faptele de 
pe ecranul strălucitor. 

Se întrebă cît timp le vor trebui îngerului şi priete- 
nului Stanfield să-şi dea seama că pierderile pe care le 
aveau la două restaurante se datorau nu doar unui de- 
clin al economiei în nord-vest. 

Concluzia care se contura era una veche şi familia- 
ră. Cineva sustrăgea, inteligent şi sistematic, bani 
gheaţă de la restaurantele Grill şi Bellevue. 

Lucrurile arătau prost şi la Gourmet, deşi acolo nu 
era aceeaşi situaţie. Erau doar probleme. Dar prea mul- 
te. De genul celor care distrug o afacere. Dacă Gourmet 
al lui Gilchrist Inc. continua să alunece în jos aşa cum 
s-a întîmplat în ultimele şase luni, Justine va fi noro- 
coasă să-l vîndă la un preţ mult sub valoarea lui iniţiale. 

Nu încape îndoială, Katy Wade va avea nevoie de 
mai mult decit de o pereche de aripi şi o aureolă pentru 
a salva compania Gilchrist Inc. Va avea nevoie de no- 


rocul diavolului însuşi. 


Capetele 3 


Katy stătea la fereastra camerei de zi, cu perete de 
sticlă, a lui Justine Gilchrist şi urmărea ceața care se 
instala tăcută, venind dinspre ocean. Vaporii cenușii se 
apropiau, încet, dar sigur, înghițind lumea. În cîteva mi- 
nute, plaja de sub fereastră avea să dispară. Apoi minu- 
nata casă veche, locuinţa lui Justine, va fi pierdută 
într-un nor cenuşiu. 

În mod normal, lui Katy îi plăcea drama ceţii care se 
apropia, dar azi o tulbura. Apropierea norului cenuşiu o 
făcea să se gindească la dezastrul ce ameninţa să 
distrugă compania Gilchrist. 

- Ai încercat, Katy, zise Justine Gilchrist. A fost bine 
că ai făcut asta, dar rezultatul nu este total neaşteptat. 
E clar că nepotul meu este la fel de mîndru şi de ne- 
iertător cum a fost tatăl lui. 

Katy întoarse capul să se uite la femeia ca o regină, 
cu părul argintiu, aşezată într-un fotoliu. La optzeci şi 
doi de ani, Justine Gilchrist era încă o uluitoare membră 
a clanului. 

În ciuda recentelor probleme, ochii ei verzi, şireţi, 
erau tineri pe faţa ei de patriciană. Azi purta o bluză 
neagră de mătase şi o fustă neagră. Un simplu şirag de 
perle sublinia decolteul bluzei. 

În ultima vreme, o mulţime de suferinţe o năpădiseră 

- pe Justine. Nici una nu părea să-i amenințe viaţa în 
mod iminent, dar, în ultimii doi ani, îi furaseră energia 
care îi permisese să edifice şi să conducă Gilchrist Inc. 
timp de aproape şase decenii. 

- Îmi pare rău, Justine, nu cred că am procedat bine 
în discuţia cu Luke. Mi-e teamă că mi-am pierdut cum- 
pătul. 

- Nu te învinovăţi, zise Justine zimbind obosită. Eşti 
atit de deschisă şi de directă, draga mea. Ca şi bunicul 
tău, Richard. Şi el spunea exact ce credea. Ştiai la ce să 
te aştepţi de la el. Mi-a lipsit în ultimii cîţiva ani. Îi dato- 
rez mai mult decit i-aş putea da vreodată. 

Katy se gindi cu dor la bunicul ei. Zgomotosul, zim- 
bitorul, bătăiosul Richard Quinnell fusese, în toate pri- 
vințele, un om care s-a ridicat prin torţe proprii. 

Neavind o educaţie reală, bani sau familie, el venise 
în Vest să facă avere. El şi soţia lui au deschis în Seattle 
la malul mării un restaurant cu peşte şi cartofi prăjiţi şi 
au prosperat repede. Familia Quinnell a fost în stare să 
o ajute pe tinăra Justine Gilchrist cînd aceasta a rămas 
văduvă şi singură pe lume, cu cei doi băieţi mici ai ei şi 
cu cafeneaua falimentară a soțului ei. Familia Quinnel! a 

tinut- o pe linia de plutire, din punct de vedere financiar, 
pînă cînd Justine, lucrînd zi şi noapte, a reuşit să obţină 
profituri. 

Prietenia dintre familia Quinnell şi Justine a rezistat 
ani de zile, în ciuda unei rivalități prietenești între cele 
două lanţuri crescînde de restaurante. Cînd fiul lui Jus- 
tine, Thornton, a cerut-o în căsătorie pe Deborah, 
mama lui Katy, Justine nu şi-a ascuns satisfacția. Chiar 
se gindise la posibilitatea unei unificări între cele două 
corporaţii de restaurante. Richard Quinnell, care îşi pier- 
duse de curînd nevasta, a fost de acord. 

Căsătoria şi unificarea au fost veşti importante în 
comunitatea afacerilor din Seattle. Evenimentele com- 
binate au umplut ziarele, iar lista invitaţilor la nuntă a 
fost impresionantă. 

Cînd Thornton Gilchrist nu a apărut la biserică, 
Justine s-a simţit foarte ruşinată. După dezastrul acesta, 
cele două familii au mers pe drumuri separate. Afacerile 
au continuat să meargă bine, dar nu se mai vorbea de 
unificare. 

Cînd Richard Quinnell a murit de un atac de cord, în 
urmă cu şaisprezece ani, lanţul lui de restaurante fast 
food era pe cale de a deveni internaţional. 

Din nefericire, succesorul lui Richard, tatăl lui Katy, 
nu a avut îndeminarea magică a lui Quinnell pentru a 
conduce un imperiu al afacerilor. În cele din urmă, lanţul 
de restaurante Quinnell a dat faliment. 

- Probabil că ar fi trebuit să fiu mai diplomată cu 
nepotul dumitale. Dar m-a supărat cu adevărat, Jus- 
tine. - 
Katy se întoarse la scena de afară. 

- Îmi închipui, 

Katy se gindi la felul cum îl abordase pe Luke, cău- 
tind greşelile din planul ei. E adevărat că se enervase, 
dar el merita asta. 

- Nu ti-ar veni să crezi cum trăieşte, spuse ea. Stă 
absolut singur în casa aia îngrozitor de veche şi face 
bani, zi după zi. Se pare că nici nu se bucură de asta. 
Casa are nevoie să fie zugrăvită, lar mobila e veche şi 
ponosită.: Din cîte îmi dau seama singurul lui prieten 
este un cîine mare, fioros. 

- Doamne, Dumnezeule, zise Justine pentru prima 
dată cu adevărat alarmată. Sper că nu se transformă 
într-un al doilea Howard Hughes. Ai remarcat dacă pă- 
rul şi unghiile i-au crescut deosebit de lungi? 

Katy zimbi obosită. 

- Nu te îngrijora. Nu s-a aiurit de tot, cel puţin pe cit 
îmi pot da eu seama. Avea nevoie de un tuns, dar altfel 
arăta absolut normal. 

Pentru un Gilchrist, 

Ha, pe cine păcălea oare? se întreba Katy în sinea 
ei. Fusese fascinată de el. Un nou fior de senzualitate îi 
trecu neliniştitor pe şira spinării, amintindu-şi de ochii 
de vrăjitor şi de agilitatea lui Luke. Ea încă nu înțelegea 
de ce el o afectase atît de puternic. 

În primul rînd, nu înţelegea propria ei reacţie faţă de 
el. Nici în visurile cele mai nebuneşti nu s-ar fi închipuit 
atrasă de un asemenea bărbat. Şi nu putea crede că el 
fusese atras de ea. | 

Zvonuri despre frumoasa lui soţie circulaseră printre 
membrii familiei Gilchrist din statul Washington, în vre- 
mea căsătoriei lui Luke. Katy văzuse chiar şi o fotografie 

a perechii, într-o revistă de specialitate. Luke şi Ariei 
s-au potrivit probabil perfect. Un vrăjitor întunecat şi so- 
ţia lui, o vrăjitoare exotică. 

- Aşadar, moştenirea nu înseamnă nimic pentru el, 
spuse Justine, punîndu-şi un braţ pe spătarul fotoliului. 
Trebuie să recunosc că am sperat să-l atrag la noi cu 
promisiunea că îi repun în testament Şi îi voi da control 
deplin asupra companiei Gilchrist Inc. 

Katy îşi drese glasul. 

- Justine, eu de fapt nu i-am oferit Gilchrist inc. Ca 
să fiu perfect sinceră, nu i-am spus nici că eşti dispusă 
să-l repui în testament. 

Justine îşi înălţă uşor o sprinceană. 

- Dar am crezut că ăsta era punctul principal al 
încercării de a trata personal cu el, draga mea. A refuzat 
mereu să aibă de-a face cu mine, dar, cînd a fost de 
acord să se vadă cu tine, am fost- sigură că s-a deschis 
o portiță. Părea gata să asculte propunerea ! mea trans- 
misă prin tine. 

- Păi, nu a fost de acord nici să se vadă cu mine, 
recunoscu Katy. Ştiu că ţi-am lăsat impresia că accep- 
tase, dar adevărul este că m-am supărat atit de rău pe 
el pentru că nu s-a obosit să-mi răspundă la apeluri şi la 
scrisori, încît m-am hotărît să mă urc în maşină şi să mă 
duc în Oregon să mă confrunt cu el. 

Urmă o pauză apăsătoare. 

— Înţeleg, murmură în cele din urmă Justine. Cum ai 
dat de ei? Tot ce aveam era un număr de telefon şi ca 
adresă o căsuţă poştală. Ai angajat un detectiv parti- 
cular? 

— Nu. M-am oprit în oraşul unde are căsuţa poştală 

şi am început să pun întrebări. N-a fost atit de greu să-l 
găsesc. i 

Cu descrierea distinctivă pe care o oferea datorită 
cunoaşterii clanului Gilchrist, fusese uşor. Omul de la 
singura staţie de benzină din orăşel îi fusese de mare 
ajutor. 

- Înalt? Brunet? Arată mai mult ca unul dintre pisto- 
larii ăia din Vest? Sigur, îl ştiu. Uneori vine la sala de 
gimnastică. Face un fei de arte marţiale, aşa ceva. Con- 

„duce un Jaguar negru. 

Justine aprobă din cap. 

- Draga mea, eşti întotdeauna plină de idei. Pot să 
te întreb, dacă erai deja faţă-n faţă cu el, de ce nu i-ai 
prezentat oferta mea? 

— La naiba, Justine. Pur şi simplu, n-am putut s-o 
fac. Katy strinse o mînă pumn. Nu merită să i se dea, 
pur şi simplu, rezultatul muncii tale. N-ar trebui să se 
întoarcă doar pentru că îi oferi Gilchrist Inc. pe tavă de 
argint. Ar trebui să vină înapoi pentru că asta e o da- 
torie de familie. 

— l-ai spus tu asta? 

- Da, i-am spus, zise Katy ridicîndu-şi bărbia. În ter- 
meni categorici. 

Justine oftă. 

- Ei, cred că înţeleg de ce n-a sărit în sus de bucurie 
la această ofertă. l 

Katy strimbă din nas. 

- Nu e prost. El trebuie să fi ştiut că, dacă vine 
înapoi, o poate face în condiţiile impuse de el. Nu am 
vrut să creadă că eşti dispusă să te rogi, să pledezi şi 
să-l mituieşti ca să se întoarcă. Cred că am încurcat” 

treaba, Justine, îmi pare rău. 

- Nu fi prea dură cu tine. Este foarte probabil că, 
chiar dacă îi spuneai că e din nou în testamentul meu şi 
că sînt gata... să... mă rog, el tot te-ar fi refuzat. 

- Ştiu. Justine, trebuie să vorbim despre viitor. Am 
încercat totul ca să-l facem pe Luke să-şi asume răs- 
punderile. E clar că el nu va face lucrul ăsta. De aceea 
trebuie să discutăm alternativele. Fraser devine îngri- 
jorat. 

- Dacă acesta este modul tău lipsit de subtilitate de 
a-mi spune că trebuie să vindem restaurantul Gourmet, 
aşa cum sugerează Stanfield, poţi să nu te mai oste- 
neşti, Katy. 

În vocea lui Justine era un fir de oțel familiar lui Katy, 
care-i lipsise un timp. 

Katy se întoarse spre ea. 

- Compania se află în faţa unui dezastru. Ştii asta la 
fel de bine ca şi mine. Doar un Gilchrist are puterea să 
o conducă aşa cum ai condus-o tu întotdeauna. Ai re- 
cunoscut singură că nu ai puterea şi nici dorinţa să 
continui să stai la cîrmă. i 

— Sînt obosită, Katy. 

— Ştiu. 

Katy se uită în ochii cîndva mîndri ai lui Justine şi 
simţi un val de simpatie. 

"— Am părăsit-o prea tirziu, nu-i aşa? Ar fi trebuit să 
fac cu ani în urmă aranjamente să am un urmaş, dar am 
tot aminat. O parte din mine a sperat mereu că Thorn- 
ton va veni înapoi. 

— Înţeleg, Justine. 

- După ce el a murit, m-am autoconvins că Luke va 

dori să se alăture familiei. Acum noi sintem singurii care 
i-au rămas. Am fost gata să cred că poate ar vrea să fie 
aici, cu noi. M-am amăgit că totul se va sfirşi cu bine 
pînă la urmă. Dar n-a fost aşa. 

Katy îşi înăbuşi un mic geamăt. Nota melodrarhatică 
din vocea lui Justine îi era familiară. Cei din familia Gil- 
christ se pricepeau la melodramă. Dar, în cazul ăsta, 
Katy ştia că era adevărat. Ea ştia mai bine ca oricine că 
Justine păstrase mult timp o speranţă secretă că Thorn- 
ton şi familia lui se vor alătura celor din Seattle. 

— Arată rău, Justine, dar sînt acţiuni pe care le putem 
face şi care să ne permită să salvăm cel puţin valoarea 
netă a bunurilor, înainte de a pierde totul, aşa cum a 
făcut tatăl meu, cînd s-au ruinat restaurantele Quinnell. 

— Aş dori ca tu să fi fost o Gilchrist, mormăi Justine. 
Ţi-aş fi putut da compania ție. 

Katy roşi suprinsă. 

— Mulţumesc, Justine. Asta mă flatează. Dar chiar 
dacă eram membră a familiei, n-aş fi preluat Gilchrist 
inc. Ştim cu toţii că eu nu am mintea necesară pentru a 
conduce o companie de mărimea asta. Nu- mi place 
genul ăsta de conducere. N-aş fi bună la aşa ceva, 
chiar dacă aş dori, dar nu doresc. , 

- Ba da. Cred că ai putea face orice ai decide să 
întreprinzi, Katy. Dar înţeleg ce simţi. Ai propriile tale 
visuri de împlinit şi ai tot dreptul s-o faci. 

- Vreau o afacere a mea, proprie, zise Katy încet, 
Ceva care să fie numai al meu. Ceva ce să pot admi- 
nistra singură. Vreau să-i creez destinul şi să o văd cum 
creşte. 

„Şi nu vreau să răspund tot restul vieţii în fața 

familiei Gilchrist, ceea ce aş fi nevoită să fac dacă aş 
prelua conducerea lui Gilchrist Inc.“, adăugă Katy în 
sinea ei. | 

Expresia lui Justine se înviorase un moment, înainte 
de a trece din nou la o resemnare tristă. Katy clătină din 
cap. Amîndouă ştiau că teama de a o pune pe ea să 
conducă Gilchrist Inc. era superiluă. Justine n-ar preda 
compania nimănui din afara familiei. 

- Presupun că dacă răul devine şi mai rău va trebui 
să mă gindesc la Darren ca urmaş. Dar el, pur şi simplu, 
nu este pregătit pentru o asemenea răspundere. Între 
timp, n-am de gind să vind ceea ce am clădit din nimic, 
cu mîinile goale. 

- În regulă. Dar ce-ar fi să devenim o societate publi- 
că, oferind un stoc de acțiuni? În felul ăsta, am obține 
capital. Să angajăm administratori din afară şi o firmă 
bună de consulting. Pe o bază temporară, doar. 

Ochii lui Justine străluciră. 

- Nu. Asta-i compania mea. Nu am de gind s-o. 
predau unor consultanţi plătiți, fără sentimentul istoriei 
şi al tradiţiei. Asta este o afacere de familie. 

Katy se uită neputincioasă la şefa ei. ; 

- înţeleg, Justine. Dar vremurile s-au schimbat. Nu 
mai poți s-o conduci ca pe o afacere de familie. Nu ai 
un membru al familiei care să poată să-ți ia locul. Cel 
puțin nu acum. Poate că, după cum spui, celălalt nepot, 
Darren, va putea face lucrul ăsta cu timpul. Dar sînt de 
acord că nu e încă pregătit. 

— Uneori mă gîndesc că Darren nu va fi niciodată 
pregătit să-mi ia locul, indiferent cît va îmbătrini, zise 
Justine. 7 

- Asta nu e total corect, Justine. Trebuie să recu- 
noşti că se descurcă foarte bine cu noul restaurant de 
pe lacul Union. 

- Încă nu sînt sigură că ar fi trebuit să te las să mă 
convingi să-i dau slujba asta, mormăi Justine. 

- Va fi pentru el o experienţă din care să înveţe. 
Darren doreşte să se ocupe de afacere, zise cu blîndețe 
Katy. 

— A, e destul de ambițios, sînt de acord, dar nu are 
flerul să conducă o companie de mărimea lui Gi/christ. 
Nu e suprinzător, pentru că nici tatăl lui nu l-a avut. E 
greşeala mea, presupun. Am fost o proastă că l-am 
lăsat pe Hayden să cocheteze cu lecţiile de artă cînd 
era copil. 

Faptul că Hayden, al doilea fiu al iui Justine, fusese 

„atras de lumea artei mai curînd decit de lumea afa- 
cerilor nu îi convenise niciodată mamei lui. Justine nu 
avea nici un respect faţă de talentele lui Hayden şi nu 
făcea un secret din asta. 

Din nefericire, în ultimii cîţiva ani, Justine ajunsese la 
concluzia că nici unul dintre copiii lui Hayden, Darren 
sau Eden, nu moştenise geniul ei în afaceri. Lipsa ei de 
încredere în nepoți devenise o continuă sursă de fric- 
tiuni în sînul familiei. 

- Justine, nu mai e altcineva care să-ți ia locul, zise 
Katy cu exasperare. - 

— Luke e pe deplin capabil să conducă Gilchrist Inc. 

- Bine, dar el nu doreşte slujba asta, îi aminti Katy 
cu blindeţe. Şi atunci, unde ajungem? Nu mai e nimeni 
altcineva în familie care s-o poată face. 

Justine zirhbi cu tristeţe. 

- O să vedem. Vreau să mă gindesc la problema 
asta ceva mai mult, înainte de a lua decizii drastice. 
Trebuie să existe o soluție. 

Katy se îndreptă. 

- Există soluţii, dar nici una dintre ele nu-l implică pe 
nepotul acela arogant şi încăpăţinat al tău. O să fiu în 
biroul meu. Anunţă-mă cînd vrei să vorbim despre viitor. 

Acum, ceața ajunsese la peretele de geam al ca- 
merei de zi, îmbrăcînd casa într-un giulgiu. Katy ieşi din 
apartamentul particular al lui Justine şi intră în holul 
casei uriaşe. | 

Îşi consumă o parte din frustrare urcînd cîte două 
trepte odată pe scara ce ducea la etajul doi. La capătul 
scării, o luă pe coridorul aripii de sud a clădirii. 

Cartierul general al corporației Gilchrist Inc. era 
la depărtare de o oră cu maşina, în centrul oraşului 
Seattie. Totuşi, în ultimii zece ani, Justine îşi condusese 
imperiul din castelul ei ce dădea spre Dragon Bay. Pînă 
de curînd făcuse frecvent drumul pînă în oraş, pentru ca 
echipa ei de administratori să fie siguri că au contact cu 
ea. Vizitele acestea, plus faxul, computerele şi telefoa- 
nele i-au dat posibilitatea lui Justine să simtă pulsul 
regatului, 

Dar cînd Justine începuse să se retragă de la con- 
ducerea zilnică a companiei, distanţa geografică între 
Dragon Bay şi centrul oraşului Seattle păruse să fie în 
creştere. Katy se străduise să ascundă retragerea trep- 
tată a lui Justine din activitatea cotidiană, dar lucrurile 
ajunseseră la un stadiu avansat. Ea nu mai putea oferi 
scuze administratorilor pentru faptul că Justine nu se 
mai arăta la sediul companiei şi nici nu mai putea da 

indicații în numele lui Justine. Fraser Stanfield o ajutase 
să mascheze această situație tristă cît a fost posibil, dar 
compania atinsese un punct de criză. 

Katy intră în biroul ei. Secretara ei, Liz Bartlett, se 
uită la ea peste ochelarii de citit cu rame rotunde. Puse 
jos cartea pe care o citea şi Katy îi văzu titlul: /ntro- 
ducere în terapia cognitivă pe termen scurt. 

În urmă cu doi ani, cînd Liz împlinea patruzeci de 
ani, soțul ei o părăsise. La îndemnul lui Katy, ea în- 
cepuse să urmeze cursuri serale la colegiu, ca să poată 
cunoaşte oameni noi şi să capete noi preocupări. 

Spre surprinderea tuturor, inclusiv a lui Katy, ea a 
devenit o studentă profesionistă, plină de entuziasm. A 
încercat toate cursurile, de la design floral la reparaţii de 
sisteme de încălzire şi aer condiţionat şi îi plăcea să 
aplice noile cunoştinţe acumulate. 

Pe Katy nu au deranjat-o cele trei luni pe care le-a 
petrecut într-un birou cu aranjamente florale mereu 
în schimbare. Dar dezastrul s-a întîmplat cînd sistemul 
vechi: de încălzire al clădirii s-a stricat şi Liz a insistat 
să-l repare fără plată. Locuitorii casei au trebuit să se 
bazeze pe sobe pînă cînd electricieni calificaţi au venit 
să îndrepte problema firelor electrice creată de Liz. 

Din fericire, după această situaţie nefericită, Liz a 
ajuns la concluzia că intelectual i se potriveau mai bine 
artele şi a trecut la serviciul creator. 

Recent, ea începuse un curs de psihologie şi acu- 
mulase suficiente cunoştinţe pentru a fi periculoasă. 

- Ai sosit, Katy, spuse Liz. Ce face Excelenţa Sa azi? 

- E pe poziţie. 

Liz clătină cu tristeţe din cap. 

- Ştii că femeia asta e foarte aproape de o stare de 
deprimare, nu-i aşa? 

- E doar puţin obosită în ultima vreme. Vreun tele- 
fon? 

- Să vedem. 

Liz luă un maldăr de foiţe cu însemnări şi le răsfoi. 

"— Domnişoara Anorexia Nervosa a telefonat. Vrea 
să-i suni doctorul, 

Katy gemu. 

- Eden nu are anorexie. A slăbit în ultima vreme din 
cauza supărării cu divorţul. Asta-i tot. 

- E gata să facă o tulburare în problema alimentării. 
Ascultă-mă pe mine. Maureen a sunat acum vreo cinci- 
sprezece minute. Şi ea vrea să o suni cit mai curind, 
Multă ostilitate reţinută în tonul ei, ca de obicei. 

— Are motiv să fie ostilă, spuse răbdătoare Katy. 
Justine nu vrea să predea compania Gilchrist nici unuia 
dintre copiii ei. Orice mamă normală ar fi supărată. 

- Nu există un Gilchrist normal. 

- Aici ai dreptate, recunoscu Katy. Altceva? 

— Mda. Am avut veşti de la Marele Sublim. 

- Hayden e artist, Liz. Aş vrea să nu te mai referi aşa 
la el. În perioada asta lucrează foarte bine. | 

- Asta pentru că transformă în sublim vinovăția şi 
furia față de mama sa, explică Liz. Dacă nu ar exprima 
toate astea în sculpturile lui în sticlă, ar fi un bărbat 
bolnav. 

- Dar e un artist de succes. 

Liz se strimbă. 

- Ştiu. Mi-ar plăcea să văd toată familia cu un con- 
silier, inclusiv pe Darren. E drăguţ foc, dar simt la el o 

îngrijorare din cauză că nu-i poate dovedi bunicii de ce-i 
în stare. 

Katy zîmbi, în ciuda stării ei de spirit. 

- Prostii. Cei din familia Gilchrist nu devin îngrijoraţi, 
ei devin meschini. Şi poţi să uiţi de un consilier al fa- 
miliei. L-ar mînca de viu, sărmanul. Ar avea mai curînd 
nevoie de un doctor vrăjitor. | 

- Presupun că da. Apropo, a venit domnul Stanfield 
cu raportul săptăminal. E în biroul tău. Cred că a de- 
venit nerăbdător. 

- Vrea să fie informat despre dezastrul de. ieri. Cred 
că ar fi mai bine să-i spun că am eşuat, 

- Ce vrei să faci cu răspunsul la telefoanele astea? 
întrebă Liz fluturînd hirtiuţele. 

- Cînd o să am citeva minute libere, am să mă ocup 
de ele. 

- Cei din familia Gilchrist devin ostili cînd nu li se 
răspunde la timp la apeluri, o avertiză Liz. 

- O să mă descurc. 

Katy deschise uşa şi intră în biroul ei. 

Fraser Stanfield stătea sprijinit de marginea biroului 
ei. Citea ziarul de dimineaţă, cu o ceaşcă de cafea 
alături de el. Cînd se deschise uşa, privi în sus. 

Aruncă doar o privire la faţa roşie şi gura strinsă a 
lui Katy şi zimbi trist. 

- Înţeleg că marea călătorie spre sud pentru con- : 
fruntarea cu nepotul rătăcitor nu a fost un mare succes. 

Fraser era un bărbat bine, plăcut, de aproape 
patruzeci de ani. Era şi un manechin. natural, Tot ce 
punea pe ei arăta grozav pe corpul lui atletic. Părul lui 
castaniu deschis avea un aspect natural de parcă ar fi 

venit de la o plimbare pe plajă. Ochii lui negri erau calzi, 
prietenoşi, sinceri, iar dinţii albi. Dacă îl îmbrăcai într-o 
jachetă de piele, putea poza pentru un afiş de recrutare 
în armată. . | 

- Aşa-i, n-a fost, zise Katy. 

Luă vasul de cafea de pe încălzitor şi îşi turnă o 
ceaşcă. Apoi se duse în spatele biroului şi se trinti pe 
un scaun. 

- Poţi să notezi, Luke Gilchrist e un şobolan cu 
sînge rece, fără inimă, arogant, nesimţitor. Bărbatul nu 
face doi bani. E un şarpe. Mai puţin decit un şarpe. E 
un bastard crud, dur, încăpăţinat, imposibil. 

- Cu alte cuvinte nu a fost impresionat cînd i-ai că- 
zut în genunchi şi ai pledat să se întoarcă în sînul 
familiei, că va fi repus în testamentul lui Justine şi va 
prelua controlul total asupra lui Gilchrist Inc., aşa-i? 
Uluitor. Omul ăsta trebuie să fie orb. 

— Ei, nu i-am prezentat eu lucrurile chiar aşa. 

Fraser zimbi. 

- Îmi închipui. Pun pariu că te-ai dus acolo şi i-ai 
ținut o predică despre datoriile şi răspunderile lui, nu-i 
aşa? Katy, cînd ai să înveţi că poţi prinde mai multe 
muşte cu miere decit cu oţet? 

— Nu cred că poţi prinde un Gilchrist cu miere. Lor le 
trebuie sînge şi nu am avut chef să-i ofer un sacrificiu 
specific. 

Fraser puse ziarul deoparte şi se îndepărtă de birou. 
Îşi băgă mîinile în buzunare şi se duse la fereastră, 

- Asta n-are importanţă. Important e că ai nevoie de 
el. i 

— Toţi avem nevoie de el. 

Katy se lăsă pe spătarul scaunului şi se uită moro- 
cănoasă la dosarele de pe biroul ei. Ea trebuia să facă 
rezumate ale diverselor rapoarte şi să i le arate lui Jus- 
tine. Dar de ce să se mai ostenească? se întrebă ea. 
Justine nu se mai uita acum la ele. 

- Dar el nu vrea să vină acasă, aşa încît trebuie să 
găsim o alternativă. 

- Nu există alternativă, spuse Fraser liniştit. Doar 
dacă o poţi convinge pe Justine să înceapă să vindă. 
Gilchrist Gourmet trebuie să fie primul. Începe să se 
prăbuşească. 

. — Stiu. Am să mă străduiesc în sensul ăsta. 

Fraser îşi masă ceafa cu un gest de înfringere. 

- De ce nu abandonezi? 

- Nu pot. Încă nu. 

- Pînă la urmă, o să trebuiască să ne rupem amîn- 
doi de Gilchrist. Ştii asta la fel de bine ca şi mine. Tu, 
oricum, voiai să pleci. Nu poţi să-ţi opreşti la infinit pla- 
nurile personale. 

Katy se uită la profitul lui frumos şi zimbi. Fraser 
lucra la Gilchrist Inc. de cinci ani, dar ea îl’ cunoscuse 
mai bine abia de curînd. După ce Justine l-a numit di- 
rector operaţional, Katy venise tot mai des în contact cu 
Fraser. Ajunsese să se gindească la el ca la un prieten 
şi ştia că Justine se baza pe el ca să ţină situaţia în friu 
la sediul central. 

Dar Fraser era inteligent şi ambițios. Trebuia să se 
gindească la propriul lui viitor, la fel ca şi ea. El avea 
răspundere la Gilchrist Inc. dar nu putere reală şi o ştia. 
Dacă lucrurile nu se schimbau, trebuia să plece. 

~- Ştiu, Fraser, dar nu sînt încă pregătită să o 

părăsesc pe Justine. Ea are nevoie de mine. 

- Şi ai sentimentul că îi eşti datoare? 

- Îi sînt datoare. 

- Katy, sentimentul tău de loialitate e frumos, dar nu 
e realist. 

Telefonul interior sună, înainte ca ea să dea răs- 
punsul. 

- Katy, Ezcelenţa Sa vrea să te vadă imediat, o in- 
formă Liz. 

~ Abia am fost la ea. 

— Ştiu. A apărut ceva nou. Liz făcu o pauză pentru 
efect: Se pare că Luke Gilchrist a sosit pe iti dul aa 

— Ce? Eşti sigură? 

Cafeaua trecu peste marginea ceştii cînd Katy se 
indreptă brusc în scaun. 

— Aşa a zis femeia de serviciu cînd a sunat, acum un 
minut. Bineînţeles că a făcut să sune asta ca sosirea 
celor patru călăreţi ai tie tate dar o ştii pe doam- 
na Igorson. 

— Nu-mi vine să cred. El e aici. 

Katy închise telefonul interior şi sări în picioare. 

- Fraser, sîntem salvaţi. Încăpăţinatul s-a răzgîndit 
pînă la urmă. Totul va fi bine. 

Fraser se uită la ea. 

— Chiar crezi asta? 

— Desigur. Ai auzit-o pe Liz. Luke Gilchrist e chiar 
aici, în casă. Dacă e aici, e pentru un singur motiv. S-a 
decis să vină acasă şi să-şi asume răspunderile. Tre- 
buie să mă duc jos imediat. Am să te informez complet 
cind mă întorc. Am ştiut că o să facă asta. Am ştiut, pur! 
şi simplu. 

- Ce vrei să spui că „am ştiut“? Parcă ziceai că-i de 
doi bani. Mai puţin decît un şarpe. Dur şi crud. 

- Se pare că este educabil. 

Katy era la uşă şi trecu în biroul celălalt. 

- Notează telefoanele, Liz. Mă întorc peste puţin 
timp. 

- Am înţeles, zise Liz privind straniu la ea. Chiar 
crezi că totul o să fie în regulă acum, dacă Bastardul a 
venit aici? 

- Totul va fi perfect, zise Katy peste umăr, ieşind pe 
uşă. Şi ar fi bine să nu-i mai zicem Bastardul. 

- Va fi un obicei greu de înfrînt. Mie îmi place tra- 
diţia, strigă Liz în urma ei. 

Katy alergă pe coridorul aripii de sud şi se grăbi pe 
scară. Gifiia cînd bătu la uşa apartamentului particular 
al lui Justine. 

Doamna Igorson răspunse. ` 

Era o femeie de o vîrstă nedeterminată şi aspect 
dur. Îngrijitoarea avea o conformaţie solidă. Lucra la 
Justine de aproape două decenii. 

Katy avea părerea personală că doamna Igorson 
era perfect potrivită pentru a lucra în gospodăria Gil- 
christ. Avea ceva respingător în ea. Katy abia se reţinea 
să nu i se adreseze 'sărmanei femei cu apelativul „Igor“. 

- Era şi timpul să ajungi aici, mormăi doamna 
Igorson. Bastardul e cu ea acum. Nu-mi place asta. 
Nu-mi place deloc. Ştiu că doamna Gilchrist îl voia aici, 
dar am sentimentul că vor fi doar necazuri. 

- Ai înţeles greşit, doamnă Igorson. Am avut deja 
“necazuri. Bastardul ăsta — vreau să zic domnul Gilchrist . 
- o să repare lucrurile. Apropo, întrucît el o să fie şeful 

aici, o să trebuiască să nu ne mai referim la el prin 
„Bastardul“. 

- Eu nu sînt atît de sigură de asta. Dacă vrei părerea 
mea, el arată ca un adevărat fiu de căţea, josnic. 

- Uneori, cei din familia Gilchrist arată aşa. Ar trebui 
să ştii asta. 

Katy intră în hol cu un zîmbet liniştitor. 

- Probabil că el e doar puţin încordat. În fond pentru 
el trebuie să fie o ocazie foarte emoţionantă. 

- Eu n-aş pune pariu pe asta. Cînd el a intrat pe uşă 
ăştia doi nu s-au aruncat unul în braţele celuilalt. 

- Ei, la ce te aşteptai? Pentru amindoi este un mo- 
ment traumatic. Ş 

Katy traversă repede holul cu dale. Se simţea trium- 
fătoare, de fapt euforică. Criza fusese rezolvată. Curînd, 
ea avea să fie o femeie liberă. Va putea ieşi grațios din 
scenă, ştiind cu siguranţă că Gilchrist Inc. era în miini - 
bune. 

Katy abia aştepta să-i spună fratelui ei vestea cea 
bună, În sfirşit, liberă. 

Cu un zîmbet larg pe buze, Katy dădu colţul spre 
camera de zi a lui Justine, cea cu peretele de sticlă. Era 
pregătită să fie amabilă cu Bastardul. În fond, el văzuse 
lumina şi venise acasă să-şi facă datoria faţă de familie. 
Ea ciştigase şi îşi putea permite să fie mărinimoasă în 
victorie. ` i 

Încordarea din camera de zi frumoasă, oficială, o 
lovi ca un zid de gheaţă. Katy aproape că se împiedică 
din cauza șocului. Ezită la intrare şi văzu toată scena ` 
dintr-o privire. 

Justine stătea tot în fotoliul ei. Părea la fel de regal 

liniştită ca întotdeauna, dar ochii ei trădau o nelinişte 
adincă. Avea o ţinută crispată, care o alertă imediat pe 
Katy. ; 
Katy se întoarse spre Luke. Firele fine de păr de pe 
ceafa ei se ridicară. 

El stătea în fața ferestrelor, o siluetă întunecată în 
puloverul negru, pantaloni negri şi cizme negre. Privea 
spre peisajul învăluit în ceaţă. Ea ştia că el îi simţise 
prezenţa, dar nu se întorcea. 

El stătea într-o poziţie ce părea relaxată, dar Katy 
ştia că era o poză. Arăta încordat, gata să lovească. 

- Katy, draga mea, zise Justine, clar uşurată că o 
vede. Mă bucur atît că eşti aici! Nepotul meu a luat o 
` decizie importantă. 

În ciuda atmosferei prevestitoare de rele, Katy se 
decise să accentueze latura pozitivă. În fond, Luke era 
aici, asta era principalul. 

Ridică voltajul zimbetului şi îşi adună toată graţia 
posibilă. i 

- Sînt încîntată că ai luat decizia justă, domnule Gil- 
christ. Ştiu că nu o vei regreta. 

Luke se întoarse încet cu faţa spre ea. Ochii lui ca 
smaraldul străluceau descumpănitor. 

- Decizia mea nu a fost finalizată. Tocmai i-am expli- 

"cat lui Justine că îmi asum treaba de a salva Gilchrist 
Inc. doar în anumite condiţii. 

Lui Katy i se strînse stomacul, dar reuşi să-şi men- 
ţină zimbetul pe buze. 

- Ce fel de condiţii? 

Justine se foi uşor în fotoliu. 

— Luke spune că nu vrea să fie repus în testamentul 

meu. Nu doreşte nici controlul asupra companiei pe o 
bază permanentă. Spune totuşi că va încerca să ne 
scoată din problemele noastre imediate, în schimbul 
unui onorariu. 

- Onorariu? 

Katy era uluită. Se uită urit la Luke. 

— Bani? Vrei să spui că o să-ţi tratezi familia ca pe 
oricare alt client? 

~ Nu chiar, zise Luke blind. Onorariul meu va fi în 
cazul ăsta mult mai mare decît pentru un client oare- 
care. | 

- Cu cit mai mare? întrebă Katy. 

- Dacă reuşesc, vreau restaurantul Pacific Rim. 

Katy clipi neînţelegînd. l 

- Despre ce naiba vorbeşti? 

Luke ridică din umeri. 

- Ai auzit doar. 

Înţelegind, Katy rămase cu gura căscată. 

— Vrei restaurantul Pacific Rim ca onorariu? 

~ Da. 

Katy îi aruncă lui Justine o privire îngrozită. Era si- 
gură că îi scăpase ceva din această ecuaţie. Dar Jus- 
line zimbea doar obosită. 

- Mi-e teamă că vorbeşte serios, spuse liniştită 
Justine. | 

- Dar e îngrozitor, zise Katy întorcîndu-şi privirea 
spre Luke. Ăsta-i restaurantul cel mai de succes din tot 
grupul. -Bijuteria coroanei. Vasul căpitan. Anul trecut a 
cîştigat mai mulţi bani decit Grill şi Bellevue la un loc. 

- Ştiu asta. 

Zimbetul lui Luke era rece ca gheaţa. 


62 


— Ei bine, n-o să-i capeţi, spuse cu încăpălinare 
Katy. 

Justine ridică o mînă. 

- De-ajuns, SEE Eu am acceptat deja preţul lui 
Luke. 

- Justine, nu poţi să-i dai pur şi simplu restaurantul. 
Nu e drept. 

- Am intenţionat să-i dau lui tot grupul, îi aminti 
Justine, împreună cu Gilchrist Gourmet. 

- Da, dar asta era cînd credeai că se va alătura 
companiei pe o bază permanentă şi işi va asuma pe 
deplin răspunderea faţă de familie. El va acţiona cu 
siguranţă doar ca un consultant plătit. Gilchrist Inc. nu 
va fi pentru el nimic mai mult decit un client. Tocmai a - 
afirmat asta, pentru Dumnezeu! 

- lau ceea ce pot căpăta, zise sec Justine. 

Katy traversă camera din trei paşi mari şi se .ghemui 
lîngă fotoliul lui Justine. Luă mîna elegantă, cu degete 
lungi a femeii bătrîne în mina ei şi o strînse cu putere. 
Diamantul de trei carate de pe inelul lui Justine muşcă 
în palma lui Katy. 

- N-am să te las să te rogi de el, Justine. N-am să te 
las să te umileşti aşa. Nu are dreptul să pună asemenea 
condiţii ruşinoase. 

Luke zimbi periculos. 

- Mai bine rezervă-ţi nobila furie, Katy. Ai auzit doar 
prima mea condiţie. Mai este şi alta. 

Katy se uită furioasă spre el. 

- Care e a doua condiţie? 

- Vreau să fii tu asistenta mea personală. Ai să lu- 
crezi pentru mine în locul lui Justine. 

Katy se dădu înapoi şocată. 

- Nu se pune problema. 

Luke ridică din umeri. 

- O să am nevoie de cineva care să asigure conti- 
nuitatea şi să acţioneze ca o legătură atit cu admi- 
nistraţia, cît şi cu familia. Eşti perfectă pentru slujba 
asta. 

— De unde ştii? răspunse Katy. 

- Justine mă asigură că ştii aproape tot atit cît şi ea 
despre mecanismul intern de la Gi/christ Inc. Ea mai 
zice că ai o înţelegere intuitivă asupra majorităţii oame- 
nilor care lucrează la nivelul conducerii administrative. 
Pe deasupra eşti practic o membră a familiei. O să am 
nevoie de acest gen de cunoaştere din interior. 

Katy se ridică în picioare uluită. Cu ochii minţii, ve- 
dea cum toate planurile ei personale se transformă în 
fum. Se gîndi că fusese atit de aproape. Aproape liberă. 
inghiţi în sec, încercînd să-şi regăsească vocea. 

- Justine, o să mă dai chiar aşa în mîinile lui? 

Justine îşi înălță o sprînceană. 

— Nu e o cerere iraţională, draga mea. Dar alegerea 
e ata. Eu nu insist. 

- Gindeşte-te, o sfătui Luke cu o privire amuzată. Ai 
timp. Mai am de discutat unele amănunte cu Justine, 
Am să trec pe la biroul tău într-o oră sau aşa ceva şi 
să-mi dai răspunsul atunci. 

Katy îl privi obosită. Ştia că Justine era de acord 
cu condiţiile lui Luke, în speranţa că, odată intrat în 
consiliul de conducere al companiei Gi/christ Inc. va 
putea fi convins să rămînă. Era o posibilitate, acceptă 
Katy. Una îndepărtată, totuşi o posibilitate. În fond, el 

se afla aici, în cele din urmă, ceea ce era un mare pas 
înainte. 

Katy se gindi repede. Să-l convingă pe Luke să 
rămînă şi să preia funcţia pentru a salva Gilchrist Inc. 
era singura ei speranţă de a scăpa mai repede. 

- Nu e nevoie să aştepţi decizia mea, spuse cu 
răceală. Am să rămîn cu compania. 

Fu rîndul lui Luke să zîmbească lent, triumfător. 

— Excelent. 

- Pe o perioadă limitată de timp, adăugă Katy. 

Luke ridică dintr-o sprinceană. 

- Cit de limitată? 

Katy făcu o încercare. 

- Trei luni. 

Luke se gindi la asta. 

- Nu ştiu dacă voi avea sub control compania Gil- 
christ în trei luni. Treaba o să dureze mai mult. Nu, mi-e 
teamă că nu pot accepta nici o limitare a ataşamentului 
tău. Trebuie să ştiu că pot conta pe tine atit cit va fi 
necesar. 

- În regulă, patru luni, zise repede Katy. 

- Nouă. 

- Şase. 

— S-a făcut, spuse Luke cam repede. 

Katy scrişni din dinţi. Era sigură că s-ar fi mulţumit şi 
cu mai puţin, dacă s-ar fi tocmit mai atent. 

— Eşti conform reputației, domnule Gilchrist. 

- Spune-mi Luke. În fond, o să lucrăm mult împre- 
ună. Spune-mi, Katy, întotdeauna iei decizii majore în 
privința carierei fără să-ţi acorzi timp să le analizezi? 

Katy simţi că i se încălzeşte obrazul. 


65 


- Asta nu a fost o decizie majoră. A fost şantaj. Mă 
scuzaţi, am de lucru. 

Fără să aştepte un răspuns, Katy se răsuci pe tocuri 
şi ieşi repede din cameră. 7 

Doamna Igorson aştepta în hol. Îngrijitoarea îi arun- 
că o privire cunoscătoare. 

- | se potriveşte porecla, nu-i aşa? 

- Da, aşa-i, mormăi Katy. 

Bastardul. 

Apoi, optimismul ei natural se instală din nou şi Katy 
se lumină. Şase luni nu era chiar atit de rău, se consolă 
singură. Nu era grozav, dar va supraviețui. Îşi va putea 
petrece timpul căutînd un spaţiu şi reţele pentru mica 
afacere cu mîncare de luat acasă pe care intenţiona să 
o facă. 

Cel puţin acum avea o dată definită pentru eliberare. 

Katy abia aştepta să însemne în calendar ca să poa- 
tă număra zilele pînă la libertate. 

Capetele 4 


În camera de zi se lăsă o tăcere grea după plecarea 
lui Katy. Luke îşi dădea seama că are un curios sen- 
timent de satisfacţie. Nu era uşor să cîştigi bătălii cu 
îngeri păzitori. Virtutea are întotdeauna un avantaj in- 
corect. 

. Aproape că zimbi ascultînd cu intensitate paşii lui 
Katy care se depărtau. Era la mina lui acum. Va fi numai 
a lui în următoarele şase luni. Era un gînd ametitor, deşi 
„nu era deloc sigur ce va face cu ea. 

- Ai supărat-o, spuse Justine după un moment. 

- Zău? 

~ Da. În mod normal, e foarte calmă. E şi extra- 
ordinar de veselă, aproape tot timpul. 

Justine se încruntă ginditoare cînd îşi luă ceaşca de 
ceai. 

- Adesea m-am întrebat cum îi reuşeşte lucrul ăsta. 
Cumva nu pare ceva natural. Oricum, e o plăcere să o 
ai în preajmă. 

- Din cauza asta ai tinut-o? Pentru că te amuză? 

Justine nu se simţi ofensată. 

- Dimpotrivă, cred că ea ne găseşte anii pe 
noi, cei din familia Gilchrist. Atunci cînd nu e exasperată 
din cauza noastră. Ea avea nevoie de o slujbă, eu i-am 
dat-o. A fost un aranjament reciproc benefic. Nu ştiu ce 
m-aş fi făcut fără ea, mai ales în ultimii doi ani. 

— Ştiu că e nepoata lui Richard Quinnell. 

Luke se duse din nou la fereastră. | 

- Da. E nepoata lui Richard. Asemănarea e vizibilă. 
Are părul roşu, strălucitor, şi ochii albaştri, adinci, ca şi 
el. Mama ei arăta la fel la virsta ei. 

Luke se încruntă. 

— Justine... : 

- N-am să uit niciodată ziua aceea, la biserică. 
Ne-am dat seama toţi că tatăl tău nu va apărea. Orice 
mireasă ar fi leşinat de umilinţă. Deborah Quinneli a fost 
atit de curajoasă. Ea şi tatăl ei au insistat ca toţi să 
participe la recepţie. Richard a zis că dacă tot a plătit 
mîncarea, cineva trebuia s-o mănînce. 

- Justine, hai să clarificăm un lucru. Ca noua noas- 
tră asociere să aibă şanse să funcţioneze, va trebui să 
stabilim nişte reguli de bază. Numărul unu e că nu vom 
vorbi despre trecut. Tu şi cu mine sîntem în tabere 
opuse în acest vechi război şi, dacă nu vrei să-l ducem 
din nou, îţi sugerez să nu-l menţionezi. 

Justine strînse din dinţi. 

~- Sînt sigură că ai dreptate. E o decizie foarte logică. 

Dar nu poţi să mă învinovăţeşti pe mine dacă vreau să 
te fac să înţelegi că erau două tabere în cearta asta. Noi 
am fost cei care am fost nevoiţi să stăm față-n față cu 
familia Quinnell în biserică, în ziua aceea. 

- lar tu ai fost cea care ai anulat unificarea între 
companiile Quinnell şi Gilchrist imediat după nuntă. Ai 
făcut o înţelegere şi-te-ai retras din ea. 

Brusc, expresia lui Justine se aspri. 

- A trebuit s-o anulez. Fără căsătorie între cele două 
familii nu exista o legătură reală în afară de cea de 
afaceri. Cine ştia ce s-ar fi întîmplat cînd fiica lui Richard 
avea să se mărite cu altcineva, aşa cum a şi fost? Nu 
puteam să risc ca tot ce am muncit să intre pe mina 
unuia din afară. Sînt sigură că poţi înțelege lucrul ăsta. 

- Da. Înţeleg, spuse Luke. 

Pentru că era adevărat. Dacă ar fi fost el în locul lui 
Justine ar fi anulat şi el unificarea. Era un gind stîn- 
jenitor. Nu-i plăcea ideea de a fi de partea lui Justine în 
nici un fel. Loialitatea tui era îndreptată în altă parte. 

- Tatăl tău a distrus totul cînd a fugit cu mama ta, 
sări Justine cu o voce mai puternică, simțind o mică 
victorie. 

- Avind în vedere că eu n-aş fi fost aici dacă el nu se 
îndrăgostea de ea, sint sigur că poţi înțelege că eu am 
un punct de vedere diferit asupra situaţiei. Uite, Justine, 
o poveste are întotdeauna două părţi. Dar, în cazul 
meu, eu nu am nici o îndoială în care parte mă aflu. 
Nu-ţi pierde timpul încercînd să mă influenţezi cu pro- 
pagandă în favoarea celeilalte părţi. 

Justine aproape că zimbi. 

- Katy mi-a subliniat adesea că noi, cei din familia 

Gilchrist, avem tendinţa să vedem lucrurile foarte sim- 
plist — în alb şi negru. Ea zice că avem probleme cu 
părţile cenușii ale vieții. 

— Eu n-am nici o problemă cu ele. 

Justine aprobă din cap. 

- Pentru că nici nu le vezi. măcar. Ştiu. Şi eu am fost 
aşa în cea mai mare parte a vieţii mele. Să ştii însă că 
ea, Katy, le vede. 

- Oamenii care acţionează în tonuri cenușii cad în 
sentimentalism şi nehotărire. 

— Ah, murmură Justine, o să fie interesant de urmărit 
cum acționaţi împreună, tu şi Katy. 

Luke ridică din umeri. 

— Katy şi cu mine o să ne înțelegem foarte bine, atita 
timp cît va ţine minte că sînt şetul. Între timp, tu şi cu 
mine Ru vorbim despre trecut. De acord? 

- De acord. Sînt prea recunoscătoare că eşti în sfir- 
şit aici ca să risc să mă cert cu tine. Trebuie să spun 
totuşi că găsesc o ironie în faptul că tocmai nepoata lui 
Richard Quinnell este aceea care a reuşit imposibilul, 
aducîndu-te aici. 

Luke îşi îngustă ochii. 

- Crezi că am venit aici din cauza lui Katy. 

- Nu? 

Să fie afurisit dacă îi va mărturisi ceva bătrînei vrăji- 
toare. Adevărul era că nu era prea sigur de ce venise la 
Dragon Bay. 

- Am venit aici pentru că restaurantul Pacific Rim e 
ca o prună coaptă. Ca om de afaceri, nu pot trece pe 
lingă o cucerire atit de uşoară. 

Era parţial adevărat. Chiar avea intenţia să ia 

restaurantul, cind se vor termina toate astea. 

- Şi Katy Wade e ca o prună coaptă, spuse liniştită 
Justine. Cred că ar trebui să ştii că ea a dus o viaţă 
retrasă, aproape ca la mînăstire, în ultimii cîțiva ani. 

Luke zimbi trist. . | 

- Se înţelege. Asta merge împreună cu aripile şi 
aureola. | 

- Asta e din cauza fratelui ei, zise cu răceală Justine. 
Faptul că are agăţat de ea un adolescent îi îndepăr- 
tează pe majoritatea bărbaţilor. Viaţa ei socială a fost 
mult prea limitată pentru o femeie de virsta ei. 

„Luke studie ceața. 

- Şi viața mea socială a fost puţin cam limitată în 
ultima vreme. Ce naiba vrei să spui, Justine? 

- Fratele ei termină liceul peste o lună. Apoi, el va 
pleca la colegiu şi Katy va fi singură în cea mai mare 
parte a timpului. Trebuie să recupereze cite ceva din ce 
a pierdut în ultimii cîțiva ani şi cred că asta intenţio- . 
nează să facă. 

Luke ezită. - 

— A zis ceva de nişte planuri de afaceri pe care vrea 
"să le realizeze. 

- Da. Doreşte să-şi deschidă o afacere mică, pro- 
prie. Recunosc, e un vis cam naiv. Eu am încurajat-o să 
vadă şi alte aspecte ale libertăţii pe care şi-a dorit-o în 
ultimii ani. 

Luke ridică dintr-o sprînceană. 

- Cre.i că ar trebui să se repeadă şi să aibă cîteva 
aventuri amoroase? 

Justine înclină din cap. 

- Nu fi crud. Poate una sau două legături intere- 

sante, da, mi-ar plăcea ca ea să cunoască o pasiune 
adevărată în viața ei. În fond, e o femeie tînără, atră- 
gătoare. Mi-e teamă însă că, aminind-o atit de mult 
timp, e mai vulnerabilă decit alte tinere mai experimen- 
tate. Nu vreau să sufere. 

Luke se uită la Justine. 

— Mă avertizezi pe mine, cumva? 

— Da, cred că da. A existat un bărbat, în urmă cu un 
an, Nate Atwood. leşea cu Katy, cînd a întilnit-o pe 
Eden. A abandonat-o pe Katy ca să se însoare cu ne- 
poata mea. 

- Atwood e bărbatul de care a divorţat Eden în urmă 
cu şase luni? 

- Da. Justine strînse din buze. Mi-e teamă că a 
folosit-o pe Katy ca să se apropie de familie. inta lui 
adevărată era Eden. Voia să se însoare cu o Gilchrist. A 
crezut că o să obţină un post de control la Gilchrist Inc. 
El nu mai constituie o problemă, dar nu vreau s-o văd 
pe Katy rănită din nou. 

— Am să rețin asta. Acum să mă scuzi. Mă duc sus 
să încep să anunţ pe toată lumea cine conduce acum 
Gilchrist Inc. 

Justine se aplecă repede în faţă. 

- Luke! 

- Da? 

- Nu sînt foarte sigură de ce ai venit aici. Dar vreau 
să ştii că-ţi sînt recunoscătoare. 

- Poate că ar.trebui să aştepţi să vezi cum decurge 
totul, înainte de a decide dacă eşti sau nu recunos- 
cătoare. 

Justine îl privi cu atenţie. 

— Cred că tu nu eşti sigur cum vor decurge lucrurile. 
Apropo, o să ai nevoie de un loc unde să locuieşti. 
Td-ai gindit la ceva? 

- Dacă eşti gata să-mi oferi o cameră aici în casă, 
las-o baltă. Am să-mi găsesc eu ceva. 

— Sînt mai multe căsuțe pe lingă stinci, nu departe 
de aici. Katy şi fratele ei locuiesc într-una din ele. Sint 
sigură că poţi închiria una, dacă vrei. 

Luke analiză sugestia, dindu-şi seama că era tras tot 
mai adinc într-o plasă de păianjen invizibilă. Pe de altă 
parte, avea nevoie de un loc unde să stea pînă lămurea 
situaţia de la Gilchrist Inc. ŞI voia să fie aproape de 
Katy. 

-În regulă. : 

leşi afară din cameră ignorînd-o pe îngrijotoarea 
acră. leşi apoi din apartamentul particular al lui Justine. 
În hol o luă pe scară spre etajul doi şi merse pe cori- 
dorul dinspre aripa de sud, pînă la o uşă care era des- 
chisă. 2 

Femeia de la birou îşi ridică ochii de pe cartea pe 
care o citea, cînd el apăru la uşă. Pe-plăcuţa cu numele 
ei scria Liz Bartlett. 

- Cu ce vă pot ajuta? 

Ea îl privi prin ochelarii foarte mari. 

- O caut pe Katy Wade, zise Luke. 

Ochii lui Liz se măriră pe sub ochelari, cînd puse jos 
cartea. i 

- Da, domnule. Trebuie să fiţi domnul Gilchrist. Am 
s-o anunţ că sînteţi aici. E cu domnul Stanfield. 

Întinse mîna spre intercom. 

- Nu contează, zise Luke. Am să mă anunţ singur. 

— Dar, domnule Gilchrist... 

- E-n regulă. Ea lucrează acum pentru mine. 

Se duse ia uşa interioară şi intră fără să bată. Katy 
stătea alături de un bărbat, la fereastră, Amîndoi erau 
cufundati vizibil într-o conversaţie serioasă. 

Perechea tresări cu grabă vinovată cînd+se deschise 
uşa, 

Katy se răsuci şi se uită urit la Luke. Bărbatul îşi 
îngustă o clipă ochii, apoi zimbi şi întinse mîna. 

— Luke Gilchrist? Bun venit la Gilchrist Inc. Eu sînt 
Fraser Stanfield, administratorul dumitale operaţional. 

Luke îi strînse mîna repede. Se trezi că se întreabă 
dacă acest bărbat era dintre aceia care aşteptau la rînd 
pînă cînd Katy avea să se elibereze de răspunderile față 
de fratele ei. 

- Stanfield, eşti exact omul cu care vreau să stau de 
vorbă după- amiază. Am să-mi instalez un birou aici în 
casă. 

- Vechiul birou al lui Justine e liber, aici alături, îi 
oferi Katy. 

Luke aprobă din cap, continuind să-l analizeze pe 
Stanfield. 

- Să fii aici la două cu un raport-rezumat despre 
situația restaurantelor și a lui Gilchrist Gourmet. 

Zîmbetul lui Fraser dispăru puțin. 

- Da, domnule. 

— Am să vin cu regularitate la sediul central. La 
început, de citeva ori pe săptămînă. Aranjează şi acolo 
un birou pentru mine, vrei? 

- Sigur. Nici o problemă. 

- Bine. 

Luke se întoarse spre Katy. 

- Mă duc miine în Oregon să-mi iau citeva lucruri. 
Mă voi întoarce cu maşina la Seattle după-amiază şi o 
să-mi petrec noaptea acolo. Am să vreau să mă întii- 
nesc cu cei de la restaurante şi de la Gourmet în cursul 
după-amiezbi, seara şi a doua zi dimineaţă. Pune-o pe 
Liz să-mi aranjeze o cameră la un hotel în centru pentru 
miine seară, vrei? 

Katy aprobă repede din cap. Arăta uşurată. 

— Desigur. 

Luke se întoarse să plece, apoi se opri. 

- Apropo, o să am nevoie de cineva căre să aibă 
grijă de cîinele meu cit sînt plecat. M-am gina că pot 
să-l las cu tine. 

Ochii lui Katy clipiră alarmaţi. 

— Ciinele tău? Cu mine? Nu cred că mă place. 

— Sint sigur că o să vă înțelegeţi bine amîndoi. 

Luke îl salută din cap pe Fraser şi ieşi din birou. 

A doua zi dimineaţă, Katy stătea în faţa fratelui ei, la 
masa din bucătărie, şi se uita la Matt cum dă pe git 
sucul de portocale proaspăt stoarse şi cum înghite mari 
cantităţi de paste făinoase de casă, pregătite de ea. 

Matt era în perioada asta un fel de sac fără fund, se 
gîndi ea zimbind. Ea pierdea o grămadă de timp făcînd 
mincare pentru el şi urmărea cum aceasta dispare. Dar 
merita. E! se transformase într-un tînăr frumos. Soarele 

de dimineaţă se oglindea în părul lui roşu- deschis şi ea 
observă din nou cum i se lăţeau umerii. 

Îşi dădu seama că fratele ei mai mic creştea repede. 
| se va părea straniu anul viitor cînd nu va mai fi în 
preajma ei. i 

- Ce vrei să spui că Gilchrist o să:şi lase cîinele la 
noi? 

Matthew îşi ungea cu gem a treia felie de piine pră- 
jită. Katy copsese pîinea cu o seară înainte. 

— Exact ce-am spus. Azi pleacă să facă un tur al 
restaurantelor şi la Gilchrist Gourmet. Vrea să se pre- 
zinte conducerii şi salariaţilor. Probabil că nu vrea să ia 
monstrul cu el, aşa că îl lasă la noi. 

— Şi vrei ca eu să răspund de hrana şi de plimbarea 
lui, da? 

- Aşa-i. Avem o înţelegere. 

Matt mesteca piine prăjită. 

~ O să-mi rămii datoare. 

- Îmi dau seama. 

-În regulă. S-a făcut. 

Katy se lăsă pe spătarul scaunului. 

- E o uşurare. Trebuie să vină în cîteva minute. Luke 
a zis că o să lase bestia cînd va pleca din orăşel. Sper 
să aducă un lanţ solid să putem lega creatura afară, în 
curte. 

— Şi tu chiar crezi că tipul ăsta poate salva Gilchrist 
Inc.? ; 

Katy se strîmbă. 

- Cred că. dacă poate cineva să facă lucrul ăsta, el 
e acel cineva. i 

Matt îşi mai turnă suc de portocale în pahar. 

- Nu-i place, nu-i aşa? 

- Cred că o să fie greu să-l avem în preajmă, zise 
Katy sec. La fel ca şi ceilalţi din familia Gilchrist. 

- Înveseleşte-te. Probabil că o să-şi petreacă cea 
mai mare parte a timpului la Seattle. 

- Pe asta mă şi bazez, murmură Katy. 

Se auzi o bătaie în uşa din faţă, tocmai cînd Katy îşi 
turna lapte şi pastele ei. 

— Mă duc eu, spuse Matt. 

Se ridică în picioare şi se duse în camera din faţă a 
căsuţei ca să deschidă uşa. 

Katy auzi zgomotul vocilor şi al înceată de ciine 
pe podeaua de lemn. Citeva momente mai tirziu, Luke 
şi Zeke işi făcură apariția în uşa bucătăriei. Luke avea 
sub braţ un sac mare cu mincare uscată, pentru cîini. 
Zeke ţinea în gură farfuria lui de tablă. 

Katy constată cu dezaprobare că Zeke nu era în 
lesă. Şi nicăieri nu exista vreun lanţ gros la vedere. Se 
uită urit la cîine. Zeke se uită şi el urit la ea şi lăsă să-i 
cadă farfuria în mijlocul bucătăriei. Stătea protector 
deasupra acesteia. Luke puse jos, lingă el, sacul cu 
mincare uscată. 

Luke era îmbrăcat cu un pulover negru şi blugi 
negri. Era clar că, la fel ca şi restul familiei, folosea 
culoarea neagră. Dar Katy trebui să recunoască faptul 
că arăta bine în negru. Culoarea îi subinia talia, graţia şi 
puterea masculină. 

Luke o surprinse că îl studia şi gura i se curbă uşor. 
Ochii lui verzi. de vrăjitor străluciră în lumina dimineţii. 
` Degetele lui Katy tremurară sensibil cînd întinse mîna 
după sucul de portocale. N-o să-l lase să o facă să fie 

nervoasă, îşi promise în sinea ei. 

- Bună dimineaţa. 

Luke se uită cu subințeles la cafetieră, în timp ce 
Zeke făcu un tur regal prin mica bucătărie. 

- Te deranjează dacă beau o catea? Am în faţă un 
drum lung de făcut. 

— Serveşte-te, spuse Katy fără să se deranjeze să se 
ridice. 

~ Mulţumesc, murmură Luke umblind într-un bufet 
după o cană. Văd că eşti de'la natură o gazdă amabilă., 

Ea zimbi alb. | | 

- E mai multă ospitalitate decît am primit eu cînd am 
fost în Oregon. 

- De ce anume te plingi? întrebă Luke în timp ce-şi 
turna cafea. Ai plecat întreagă, nu-i aşa? 

— Se presupune că trebuie să fiu recunoscătoare? 

- Da. 

— Scuzaţi-mă. 

Privirea. lui Matt trecu de la sora lui la Luke în timp 
ce se aplecă șă-l mîngiie pe Zeke. 

- Katy zice că am fost ales să hrănesc ciinele 
dumitale. Cît mănîncă? 

- Deci a delegat munca asta, nu-i aşa? Mă întrebam 
cum o să scape de ea, zise Luke sorbind din cafea. 
Umple-i farfuria pînă sus, de două ori pe zi. Dacă - 
începe să roadă mobila, trebuie să-i mai dai de mincare. 
Lasă-l să alerge pe plajă dimineaţa şi seara, iar în restul 
timpului o să aibă singur grijă de el. 

Matt aprobă din cap. 

— Am înţeles. 

Luke se sprijini de masa de gătit şi se uită fix la Matt. 

- Apreciez lucrul ăsta. 

Matt îl mai mîngiie o dată pe Zeke şi se ridică. 

-— Ei, trebuie să plec, altfel o să întirzii la şcoală. Ne 
vedem mai tirziu. 

- La revedere, zise Katy. Succes la examenul de 
matematică. 

— Mulţumesc. 

Matt îşi luă cărțile. 

— Oh, da, era să uit. Pot să împrumut maşina ta 
„diseară? Nişte băieţi merg la un spectacol în oraş. 

Katy îngheţă. În ultima vreme, Matt cerea maşina din 
ce în ce mai des şi stătea pină noaptea tirziu. Era greu 
să-i controleze activităţile. Era un copil bun, îşi aminti 
Katy, iar Dragon Bay era un orăşel mic, dar nu putea să 
nu se îngrijoreze. 

— Ultima oară cînd ai fost la un spectacol cu prie- 
tenii, te-ai întors la două noaptea, Matt. 

— Ţi-am zis că am întirziat la Jeff acasă. 

- S-a dovedit că părinţii lui Jeff nu erau în oraş la 
sfîrşitul acela de săptămînă. Ei nu-i dăduseră permi- 
siunea lui Jeff să-şi aducă acasă prietenii. 

Katy era acut convinsă că Luke asculta schimbul de 
vorbe. ` 

Matt îi aruncă o privire dezgustată. 

- Nu te mai îngrijora, Katy. În ce mari necazuri poate 
intra cineva în satul ăsta? Am aproape optsprezece ani. 
Nu mai sînt copil. 

Katy se oțeli. Aceste mici certuri cu Matt deveneau 
tot mai neplăcute. Ar fi dorit ca Luke să nu fie spectator 
în dimineaţa asta. Lucrurile erau şi aşa destul de dificile. 

- Matt, poți să iei maşina. Dar vreau să fii acasă la 

zece. E o zi de şcoală. . 

- Hai, Kate. Toată lumea stă pînă la douăsprezece 
în zilele de şcoală. 

Katy simţi că roşeşte sub ochii atenţi ai lui Luke. 

- Te rog nu te certa cu mine, Matt, zise ea încordată. 
Am căzut de acord demult că ora zece este ora maximă 
în zilele de şcoală. Cum rămîne cu temele pentru aca- 
să? 

- O să le fac la şcoală în orele de studiu. 

Katy aruncă o privire jenată spre Luke, apoi se în- 
cruntă la fratele ei. 

-— O să discutăm despre asta după-amiază, cînd vii 
acasă. 

Matt îşi dădu ochii peste cap. 

- Haide, Katy, tu nu eşti mama mea. Ne vedem mai 
tirziu. | 

O porni spre uşă. 

- Stai puţin, zise Luke liniştit. 

Matt ezită. 

- Ce-i? 

— Ai vreo slujbă cu o jumătate de normă? 

- Sigur. Toţi tipii au. Eu şi alţi cîțiva lucrăm la noul 
local fast-food din srada Bay. 

Luke aprobă din cap. 

- Îi ştiu. Vrei să-ţi menţii slujba? 

— Păi, sigur. Îmi plătesc benzina şi altele. 

“Matt era tot mai uimit. 

— Atunci să fii acasă la zece diseară. Ai priceput? 

— Cum? zise Matt privindu-l fix. 

- Ai auzit, spuse Luke. Sînt de acord cu sora ta. Ora 
zece e destul de tirziu în zilele de şcoală. La naiba, n-ar. 

trebui să ieşi deloc în cursul săptămînii. 

— Ce, eşti nebun? | 

Matt începu să roşească de furie. 

- Sănătatea mea mintală nu e problema ta. Pro- 
blema ta este că atita timp cît sora ta lucrează pentru 
mine, sînt interesat de liniştea ei sufletească. Nu vreau 
ca atenţia ei să fie abătută de la treburi în cursul zilei. 
Asta înseamnă că nu vreau să se îngrijoreze de ce faci 
seara. 

- Cine naiba crezi că eşti? întrebă Matt. Nu poţi să 
mă concediezi. 

Luke zimbi. zi 

- Nu fi aşa de sigur. Dacă hotărăsc, pot să fac să fii 
dat afară într-un minut. Şi prietenii tăi, de asemenea. Tot 
ce trebuie să fac este să-i spun o vorbă proprietarului 
localului de pe Bay. El'o să vadă lucrurile ca mine. 

- De ce ar face el ce-i spui să facă? îl provocă Matt. 

- L-am ajutat să obțină finanţarea pentru restau- 
rantul ăsta şi încă două pe care le are. Să spunem doar 
că mi-e foarte recunoscător. Dacă vrei să-ţi păstrezi sluj- 
ba, să fii acasă la zece. 

Matt arăta uluit. 

- Nu cred asta. Îi dai voie să dea ordine în felul 
ăsta? Asta-i casa noastră, zise el întorcîndu-se spre 
Katy. 

Katy era prea ameţită de şocul amestecului lui Luke 
ca să-şi regăsească vocea. 

- Ăăă... 

- Întinde-o, Matt, îi ordonă cu uşurinţă Luke. Ne ve- 
dem cînd mă întorc. Îţi mulţumesc din nou că ai grijă de 
Zeke. 

— lisuse! mormăi Matt. - 

Se vedea că se luptă să-şi controleze furia pentru 
faptul că Luke era şeful lui Katy. 

- Nu înjura în faţa surorii tale. 

Matt îi aruncă o ultimă privire furioasă şi ieşi trîntind 
uşa din faţă. 

Katy aşteptă fierbînd pînă cînd uşa se închise în 
urma fratelui ei. Apoi sări în picioare. 

— Să nu te mai amesteci aşa vreodată între mine şi 
fratele meu, mă înţelegi? Problemele noastre n-au nici o 
legătură cu tine. ` 

Luke o privi cu nişte ochi a căror expresie nu se 
putea citi. 

— Nu cred că știi prea multe despre băieţii de şapte- 
sprezece ani. - 

- Şi tu ştii? ţipă ea. 

— Mai multe decît tine. Am fost şi eu cîndva. 

— Aşa să fie? 

— Aşa-i. Luciul pe care trebuie să-l ţii minte în 
legătură cu băieţii de şaptesprezece ani este că trebuie 
să te porţi cu ei cu pumn de fier în mănuşă de mătase. 
Şi întotdeauna să începi cu răul, 

— Vorbim acum despre fratele meu. L-am crescut 
singură de cînd avea opt ani şi nu am nevoie de nici un 
ajutor de la tine. 

— Kinişteşte-te, Katy. Frăţiorul tău e pe căt de a 
deveni bărbat. Trece acum printr-o perioadă grea. 

— Îmi dau seama de presiunea grupului semenilor şi 
de dorinţa pe care o au tinerii la virsta asta de a fi 
independenţi. Liz mi-a dat să citesc o carte despre pro- 
blema asta. 

- Uneori, cărţile complică prea mult lucrurile. Băieţii 
de şaptesprezece ani au nevoie de lucruri cu adevărat 
simple şi directe. Eu am făcut doar ca lucrurile să fie 
mai uşoare pentru fratele tău. 

~ Uşoare? întrebă Laty aproape înecindu-se de furie. 
Cum poţi spune că ai făcut ca lucrurile să fie mai 
uşoare? 

- Pune-te în locul lui. Cum le poate spune prietenilor 
lui că trebuie să vină acasă la zece pentru că aşa zice 
sora lui? Ar părea un plîngăcios. Nu poate evita asta. 
Mult mai uşor ar fi.să le spună că bastardul pentru care 
lucrează sora lui o să facă să fie dat afară dacă nu vine 
la zece acasă. Băieţii vor respecta asta. 

Katy se lăsă din nou pe scaun. Luke avea perfectă 
dreptate. j 

- Problema asta cu bărbaţii e foarte dificilă uneori. 

— Doar pentru că eşti o femeie care încearcă să 
înţeleagă. 

— Oricum, nu trebuia să te amesteci. Nu era treaba 
ta. i 

- Totul aici în jur e treaba mea, zise Luke. Dacă nu-ti 
place, nu e bine. Tu eşti cea care m-a adus aici, în sînul 
familiei mele, îți aminteşti? i 

~ De unde, era să ştiu că o să fii aşa? 

- Trebuia să ghiceşti după toate zvonurile şi sem- 
nele că eu nu voi fi domnul Tip Simpatic. 

Luke puse jos ceaşca de cafea pe masa de gătit şi 
se uită la ceas. 

Katy îi aruncă o privire furibundă. 

- N-ar fi trebuit să te porți aşa. 

— Cum adică? 

- Făcîndu-l să creadă că ai puterea să-l obligi pe 
proprietarul restaurantului să-ţi facă o favoare. 

Luke ridică din umeri fără prea mare preocupare. 

— Am puterea să fac lucrul ăsta. 

Katy sċrîşni din dinţi. 

- Nu înţelegi. Dai un exemplu foarte prost. 

Luke păru suprins. 

— Ce exemplu prost? 

- În legătură cu etica şi procedurile în afaceri, sări 
Katy pierzîndu-şi răbdarea. Nu vreau ca Matt să creadă 
că asemenea metode de a-ţi impune voinţa sînt accep- 
tabile sau potrivite. 

Luke îşi turnă a doua ceaşcă de cafea. 

- Dar au efect. Aşa se întimplă în lumea afacerilor. 
Sînt surprins că ai putut să lucrezi pentru Gilchrist Inc. 
atîta timp fără să înţelegi lucrul ăsta. 

- Îmi dau foarte bine seama că unii oameni se co- 
boară la asemenea metode, zise Katy, dar nu vreau ca 
Matt să creadă că astea sînt metode juste. 

— Matt avea nevoie de un motiv onorabil de a le 
spune băieţilor că trebuie să fie acasă la zece. Eu i l-am 
dat. Asta-i tot. Întotdeauna răsuceşti lucrurile în felul 
ăsta? A 
- Eu nu răsucesc lucrurile. Încerc doar să-i explic 
ceva foarte important. 

- Bine, zise el şi se uită din nou la ceas. Din ne- 
fericire, trebuie să plec. Mi-e ţeamă că va trebui să ter- 
minăm această discuţie fascinantă despre afacerile 
moderne altă dată. i 

Katy ottă. 

~ E clar că n-ai avut răspunderea de a creşte un 

adolescent. Presupun că ai avut intenţii bune. 

— Să nu fii prea sigură de asta. Bunele intenţii nu sint 
una dintre priorităţile vieţii mele. 

— Atunci, de ce te-ai implicat? întrebă ea. 

— De dragul eficienţei. După cum i-am zis fratelui tău, 
am nevoie de toată atenţia ta la birou. Nu vreau să te 
îngrijoreze problemele de familie. 

Katy îşi uşură iritarea bătînd cu lingura în farfurie. 

— M-am îngrijorat întotdeauna pentru fratele meu şi 
totuşi am reuşit să-mi fac slujba. Nu mă distrage chiar 
atit de mult ca îngrijorarea despre familia ta. 

— Da, dar slujba a suferit. Gilchrist Inc. este într-o 
stare jalnică. 

Katy roşi furioasă. 

— La naiba, asta nu-i din vina mea. Eu m-am străduit 
cît am putut. Odată ce bunica ta a început să scape 
friiele din mînă, nimeni n-a mai putut face nimic, În plus, 
eu sînt doar asistentă personală. Treaba mea a fost să 
coordonez lucrurile pentru ea, nu să conduc compania. 

- Hmm, hm. $ 

Luke nu părea convins. 

Katy îşi muşcă buza. . 

- Vrei să spui că lucrurile stau mai prost decit îmi 
dădeam eu seama, sau eşti obtuz în mod deliberat? 

- Vreau să spun că avem nişte probleme reale, zise 
el şi se aplecă să-l mingiie pe Zeke. O să ştiu mai multe 
despre ele cînd o să mă întorc de la Seattle. 

„Katy scăpă speriată lingurita. 

- Ce vrei să spui? Ce se întîmplă? 

- Nu toate pierderile suferite în ultima vreme de Gil- 
Christ se datorează situaţiei din economie şi lipsei con- 

ducerii superioare. Cred că în cazul a două restaurante 
şi al lui Gourmet, cineva de la nivelul administraţiei a 
ajutat la crearea găurilor. 

Katy era îngrozită. Sări de pe scaun. 

— Vrei să spui că la Gilchrist s-au făcut fraude sau 
aşa ceva? 

- - Aşa ceva. Încă nu știu ce se întîmplă acolo. 

— Doamne! zise Katy uitindu-se fix la el. Cine ar 
putea face aşa ceva? 

Luke îi aruncă o privire uşor dezgustată. 

~- Katy am-o veste pentru tine. Sînt o mulțime de 
oameni acolo, în lumea 

reală, care îşi lasă aripile şi aureola acasă cînd se 
duc ja slujbă. 

~ Da, ştiu. Nu sînt naivă. Dar Gilchrist Inc. i nueo 
companie chiar atit de mare. Dacă cineva a sabotat în 
mod deliberat firma e cineva pe care îl cunosc personal. 
Un prieten. 

Katy se simţi jenată la acest gind. 

- Probabil. S-ar putea să fie un membru al familiei. 

Luke se îndreptă şi puse jos ceaşca pe masă. 

- Doamne, zise Katy aşezîndu-se din nou. Nu vor- 
beşti serios. l 

- Ţi-am explicat. Încă nu ştiu destule ca să spun 
cine e în spatele acestei chestiuni. Dar pot fi şi membri 
ai familiei. 

- E groaznic chiar şi să sugerezi că membrii familiei 
ar vrea să dăuneze firmei. Ăsta-i ultimul lucru pe care 
l-ar face. Doamne, Dumnezeule, eu sînt mai curînd din 
afară decit cineva din familie. 

Luke zimbi scurt. 

— Notează că eşti ultima persoană pe care aş bă- 
nui-o. 

i Dintr-un motiv oarecare, lui Katy i se făcu mai cald la 
acest comentariu. Simţi că roşeşte de plăcere. 

— Presupun că ar trebui să-ţi fiu recunoscătoare 
pentru respectul faţă de anii mei de loialitate pentru 
Justine şi companie, spuse ea cu voce joasă. 

- La naiba cu anii tăi de loialitate. Nu ai o faţă 
închisă. Poţi fi citită ca un ziar. Tot ceea ce simţi se află 
direct în ochii tăi. Dacă tu ai fi implicată în ceva rău, aş 
şti imediat. 

Căldura pe care o simţise se transformă în gheaţă. 

- Mă faci să par o copilă de cinci ani care nu e în 
stare să şterpelească nişte bomboane din casă. i 

— Cred că ai putea s-o faci, spuse ginditor Luke. Ai 
mintea s-o faci. Nu cred însă că ai putea minţi după 
aceea. 

Atitudinea lui condescendentă începuse s-o supere 
pe Katy. 

- Nu mă cunoşti chiar aşa de bine cum crezi. 

Posibilitatea asta nu părea să-l îngrijoreze pe Luke. ` 

- O să vedem. Nu pomeni de problema asta mă- 
runtă nimănui pînă nu mă întorc. Nici măcar lui Justine. 
Mai vreau cîteva răspunsuri la nişte întrebări, înainte de - 
a face nişte anunţuri generale. Şi acum trebuie să plec, 
zise el uitîndu-se la ceas. 

— Atunci, du-te. Nimeni nu te opreşte. 

— Eşti cu adevărat supărată, nu-i aşa? 

- Da, sînt, într-adevăr. 

Luke aprobă din cap. ; 

- Bine. Atunci, îmi cer scuze. Nu am avut intenția să 

te insult cînd ti-am spus că eşti fundamental onestă. La 
naiba! Şi mai consideri că bărbații sînt complicaţi. Apoi, 
mergînd spre uşă zise: Zeke, stai aici, băiete. Au mîn- 
care bună. 

Zeke scheună şi se aşeză în mijlocul bucătăriei, ală- 
turi de farfuria lui. Bătu cu coada lui stufoasă uitindu-se 
la Luke care se pregătea să plece. 

Luke veni în faţa lui Katy. Îi apucă bărbia cu mina şi 
i-o ridică. 

-— Fie că ştii, fie că nu, am făcut o înţelegere, Katy. 

— O înţelegere? 

Katy se încordă. Pulsul îi bătu brusc mai repede. O 
parte a ei se temea că, dacă se mişcă, ar cădea de pe 
o stincă pînă în fundul lacurilor verzi ale ochilor lui. 

Luke îi zimbi misterios. 

. — Am să-ţi explic asta mai tîrziu. Între timp ai grijă de 
cîinele meu. 

Se aplecă şi îşi trecu gura uşor posesiv peste bu- 
zele uimite ale lui Katy. 

Apoi dispăru. 

Katy rămase unde era, un moment prelungit. Inspiră 
adînc de mai multe ori, ca să-şi calmeze simţurile. Cînd 
crezu că se afla sub control, privi spre Zeke. 

— Nu vreau nici un fel.de necazuri din cauza ta, 
spuse Katy cu fermitate. 3 

Zeke se uită intens la farfuria ei cu paste făinoase. 

- Ce trebuie să fac? Să te mituiesc? | 

Katy se ridică şi aruncă rămăşiţele micului ei dejun 
în farfuria cfinelui. 

- Uite, ia-mi mincarea de la gură. Nu-mi pasă. Eu 
sînt aici doar o ajutoare plătită. 

Zeke înghiţi totul dintr-odată. Apoi se întinse în mijlo- 
cul bucătăriei lîngă farfurie şi adormi. 

Katy ezită întrebîndu-se dacă ar trebui să lege cii- 
nele afară înainte de a pleca la lucru la vilă. Zeke nu 
părea înclinat să se mişte, aşa că abandonă ideea. 

Curăţă masa şi umplu farfuria lui Zeke cu mîncare 
pentru căţei. Apoi se analiză în oglindă. Rochia verde 
cu mineci lungi, pe care o purta, cădea moale pînă la 
jumătatea gambei. Cordonul lat îi sublinia talia subțire. 
Îşi mai trecu o dată peria prin păr, îşi aruncă pe umăr 
breteaua poşetei de piele şi ieşi pe uşa din faţă a 
căsuței. | 

Briza făcea ca părul lui Katy să fluture în timp ce 
mergea printre stinci spre casa cea mare a lui Justine. 
Ea urmări lumina dimineţii pe marea calmă, dindu-şi 
seama încă o dată cît de norocoasă era că Justine i 
oferise slujba de ajutor persona! în urmă cu atiţia ani. 
Nu îi asigurase doar siguranţă financiară, dar îi dăduse 
şi posibilitatea să-l ducă pe Matt în acest orăşel liniştit, 
siġur, mai curînd decit în oraşe mari. 

Dragon Bay era doar la o oră depărtare de Seattle, 
dar la fel de bine putea să fie pe o altă planetă. Orăşelul 
era destul de mare şi de bine aprovizionat ca să ofere 
necesităţile vieţii. Dar era îndeajuns de mic ca să aibă 
un procent redus de criminalitate, şcoli bune şi să-ţi dea 
un sentiment de securitate. Fusese un loc bun ca să-l 
crească acolo pe Matt. 

Încă un motiv pentru care îi ea îndatorată lui Justine, 
se gîndi Katy. 

. Pînă la casa cea mare era un drum scurt, nu mai 
mult de zece minute pe jos. Drumul o ducea pe lingă 

căsuţa pe care ştia că o va închiria Luke. Ea îşi dădu 
seama că, atunci cînd va fi acasă, el putea vedea 
fereastra bucătăriei ei de la fereastra bucătăriei lui. Va 
trebui să ţină minte să tragă jaluzelele dimineaţa. 

Katy îşi petrecu majoritatea celor zece minute pe 
drum rumegind ce-i spusese Luke. Posibilitatea ca o 
persoană pe care o cunoştea şi în care avea încredere 
să saboteze în mod intenţionat compania Gilchrist Inc. 
era greu de acceptat. 

Îşi aminti că Liz vorbise de profilul fundamental al 
personalităţii paranoice. Katy se întreba acum dacă nu 
cumva paranoia era problema lui Luke. Cu siguranţă că 
doar o persoană paranoică ar căuta suspecți printre 
membrii propriei lui familii. 

Numai asta-i lipsea, se gîndi Katy. Ideea de a pe- 
trece următoarele şase luni lucrînd cu un şef paranoic 
nu era plăcută. 

Dar ceea ce îi făcea cel mai mult greață era faptul că 
fusese sărutată de un vrăjitor. 

În seara aceea, Katy auzi maşina ei intrînd pe alee la 
zece fără cinci. Cu un mic oftat de uşurare, ea opri 
maşina electrică de tocat. Matt era acasă. Neţinind sea- 
ma de tactica lui, ea simţi un val de recunoştinţă faţă de 
Luke. Va fi o seară în care nu va trebui să se îngrijoreze 
unde era Matt şi cu cine. 

Cu o lingură, puse pasta de Jéra şi măsline, pe 

care tocmai o preparase, într-un bol de plastic, îl băgă 
în frigider şi se duse la uşa bucătăriei. îşi dădu seama 
că era încordată în timp ce aştepta ca Matt să intre în 
casă. Va fi probabil într-o stare de spirit acră, datorită 
atitudinii lui Luke, în dimineaţa aceea. 

Zeke îşi dusese farfuria mai devreme în camera de zi 
şi era întins lîngă ea. Cînd uşa se deschise şi ciinele se 
ridică încet în picioare, Matt intră în cameră. 

- Am sosit, strigă Matt surprinzător de vesel. Hei, 
cum ţi-a mers, Zeke, bătrîne prieten? 

Se aplecă să mîngiie cîinele. Apoi se uită la Katy. 

- Poate ar fi bine să-l scot afară citeva minute. 

- Asta ar fi probabil o idee bună, spuse Katy pre- 
caută. Cum a fost filmul? 

- A fost în regulă. Nimic special. Haide, Zeke, să | 
mergem, camarade. 

“ Matt deschise din nou uşa. Zeke îşi înhăţă farfuria şi 
ieşi în noaptea răcoroasă. 

- Matt! 

- Ce-i? 

- Apreciez faptul că ai venit acasă la timp în seara 
asta. . 

Matt ridică din umeri. 

- Nu prea am avut de ales. Noul tău şef e un fel de... 

- Matt! - 

Matt rînji. 

- Ei, este. Cred că ai dreptate. Dacă poate cineva 
salva compania Gilchrist, probabil că el este acela. Ne 
vedem peste cîteva minute. 

Ciinele şi băiatul dispărură în noapte. 

Cînd intră din nou în bucătărie, Katy îşi dădu seama 

că în vocea lui Matt se simțise un respect real, nu supă- 
rare sâu furie. Ea se relaxă şi îşi spuse că incidentul a 
fost doar un exemplu al acelor legături şi ritualuri băr- 
băteşti despre care auzise. Se duse spre masa de bu- 
cătărie unde era carnetul ei şi făcu nişte însemnări. 
Reţeta ultimei paste pe care -o făcuse era promițătoare. 
Dacă nu trece miine testul de degustare, o va include 
pe lista de specialităţi destinată viitorului ei restaurant 
cu mîncare pentru acasă. 

Planurile ei pentru Pesto Presto erau încă în sus- 
pensie, dar numai pentru şase luni. În curînd, avea să 
fie liberă. Fratele ei va fi plecat la colegiu şi ic illa 
ei faţă de Justine va fi împlinit. 

lar atunci, nimic nu o va mai opri pe Katy Wade. În 
sfîrşit, va fi propriul ei şef, căpitanul soartei ei, la co- 
manda propriului ei destin. 

Libertate! l 

Cuvîntul era ca nectarul pe limba ei. 

Capitolul 5 


Katy ajunse la peretele piscinei, se întoarse uşor 
sub apă şi se lansă spre capătul celălalt. Înota serios, 
eliberîndu-se de încordarea zilei. 

Luke se întorsese în dimineaţa aceea cu un aer 
supărat şi preocupat. Se dusese direct spre noul lui 
birou, alături de al lui Katy, şi începuse imediat să dea 
ordine. Katy şi Liz au sărit peste prînz ca să rezolve 
cantitatea uriaşă de muncă pe care o genera el. 

Liz începuse să se îngrijoreze că noul şef era un 
perfectionist. Katy o asigurase că era mai plauzibil că lui 
Luke îi plăcea să dea ordine. Era o trăsătură tipică a 
familiei Gilchrist. 

Aveau să mai fie cîteva ore de lucru în seara aceea, 
dar nu de tipul pe care Katy l-ar tace în birou. Se dă- 
duse o comandă regală din apartamentul lui Justine. 

Doamna Gilchrist primea familia în apartamentul ei. Se 
aştepta să participe toţi membrii familiei şi Katy. 

Lui Katy nu-i plăceau asemenea adunări. Nu se pu- 
tea eluda faptul că ea nu făcea parte din familie. Prea 
des se trezea avînd rolul de împăciuitoare între tem- 

„peramentalii Gilchrist. Ea înota, bucurîndu-se de senza- 
ţia de libertate pe care i-o dădea apa. Piscina închisă cu 
sticlă era legată de spatele casei lui Justine. Acolo fu- 
-sese înainte o seră, pînă cînd Justine ordonase să fie 
instalată piscina cu dale albastre. Multe dintre plantele 
exotice de seră continuau să prospere în: atmosfera 
umedă. 

Justine înota în fiecare dimineaţă la ora şapte fix. 
Piscina era goală pînă la ora cinci, cînd venea Katy să 
înoate. Ăsta era în mod sigur unul dintre avantajele de a 
lucra pentru Justine Gilchrist, se gîndi ea în timp ce 
plutea pe apă. Nu ştia ce s-ar fi făcut fără relaxarea 
înotului de după-amiază. 

Erau zile cînd simțind tensiunea unei vieţi de 
restricţii permanente, Katy parcă lovea apa la ora cinci. 
În asemenea zile, înota pînă la epuizare înspumînd apa 
prin mişcarea înainte şi înapoi, în lungul piscinei. Cînd 
termina, ieşea şi stătea pe picioare, tremurind de 
oboseală, în timp ce se ştergea. 

Ziua de azi nu era dintre acelea, se gîndi ea. Azi 
avea nevoie doar de senzaţia de bucurie pe care i-o 
dădea apa. 

Această idee o trăsni ca un fulger. O cuprinse un val 
de uşurare. Se va putea relaxa, deşi avea să lucreze 
pentru un stăpîn de sclavi, în următoarele şase luni. 
Povara de a salva Gilchrist Inc. fusese în sfirşit ridicată 

de pe umerii ei. Răspunderea fusese transmisă în 
siguranţă Bastardului. i 

Katy ajunse la capătul piscinei, puse miinile pe mar- 
ginea bazinului şi se ridică, într-o cascadă de apă. Cînd 
văzu cine stătea în faţa ei era aproape să cadă sub apă. 

Maureen Gilchrist, nora formidabilă a lui Justine, era 
chiar în faţa ei. În urmă se afla soţul ei, unchiul lui Luke, 
Hayden, şi cele două odrasle ale sale, Eden şi Darren. 

Maureen zîmbi cînd Katy ieşi. din apă. E 

— Aici erai, Katy? Tocmai am sosit. Te-am căutat. 
Doamna Igorson a zis că ai putea fi aici. 

Mătuşa lui Luke nu era o Gilchrist din naştere, dar 
se integrase imediat în clan, ca aspect şi personalitate. 
Pe bărbaţii din familie îi atrăgeau femeile înalte, cu părul 
negru, cu oase solide. Maureen împărtăşea de ase- 

_menea preferința pentru negru a familiei. 

Pe Maureen, o rochie neagră, simplă, de dineu, se 
transforma într-o dramatică rochie de seară cu ajutorul 
unui colier greu de cristal. Părul ei negru, discret vopsit, 
era scurt, coafat sofisticat. 

— Bună, Maureen, Hayden. 

Katy zimbi politicos spre verii lui Luke, Eden şi Dar- 
ren. 

~ Mă bucur să vă văd din nou pe toți. 

- N-am avut de ales, spuse Hayden întunecat. 

EI era un Gilchrist tipic. Înalt şi aristocratic, chiar şi la 
şaizeci de ani. Se îngroşase puţin în talie, dar greutatea 
în plus îl făcea doar mai impunător. Acest lucru nu dis- 
trăgea atenţia de la ochii lui verzi şi trăsăturile patri- 
ciene. 

Hayden nu corespundea imaginii particulare a lui 

Katy despre un artist de succes. Dar, oricum, ar fi fost 
probabil imposibil ca un Gilchrist să arate boem. Sen- 
timentul lor intern de dramă ar împiedica un asemenea 
dezastru cum ar fi pantaloni. necălcaţi cu pete de vop- 
sea sau bărbi nearanjate. În haina şi pantalonii negri, 
bine croiţi, pe care îi purta în seara asta, Hayden putea 
fi luat drept preşedintele consiliului de conducere al 
unei mari corporaţii sau un elegant vampir din lumea 
veche. j 

— Mama a chemat întreaga familie, după cum cred 
că ştii, continuă Hayden. i 

Stridenţa vocii lui cultivate trăda resentimentul de o 
viață faţă de Justine. Faptul că ea nu-i aplaudase ta- 
lentul îl rodea de âni de zile. Nici un succes în lumea 
artelor nu compensase lucrul ăsta. 

- Înţeleg că ne aflăm aici ca să urăm bun venit 
nepotului rătăcitor, adăugă Hayden. În cele din urmă, a 
fost de acord să preia slujba de a ne salva fundurile, 
aşa-i? 

— Asta-i treaba. ; 

Katy luă prosopul şi începu să se şteargă. Ca de 
obicei, se simţea prost cînd era înconjurată de membri 
ai familiei Gilchrist. Se înălțau deasupra ei, subţiri, în- 
tunecaţi, vorace. 

Darren — subțire, cu păr negru şi ochi verzi ca restul 
familiei — se întinse cu o uşurinţă inconştientă pe un 
fotoliu de la marginea piscinei. Era îmbrăcat cu o ja- 
chetă la modă şi pantaloni gri-închis, care se potriveau 
cu bunul lui gust aristocratic. 

Darren administra acum cel mai nou restaurant al 
grupului Gilchrist de pe lacul Union. Localul: popular, 

elegant, mergea bine sub administrarea lui. Darren avea 
fler pentru munca asta şi se pricepea. Era dezamăgit 
că Justine nu-i recunoștea talentele şi nu l-a răsplătit 
făcîndu-l pe el moștenitorul ei. 

Avea doar douăzeci şi şapte de ani, dar în ochii lui 
era deja o urmă de amărăciune, poate chiar de dis- 
perare. 

Darren îi zimbi iui Katy cu un farmec languros, în 
timp ce o urmărea cum îşi şterge apa de pe picioare. 
Ochii lui se plimbau pe costumul ei întreg, albastru, de 
concurs, şi se opreau în locurile unde materialul era 
decoltat pe coapse. Ea se înfăşură repede în prosop. 
Nu era decît un interes masculin obişnuit, dar Katy se 
simţi jenată sub privirea lui. 

— Cum îţi mai merge, Katy? Cum e să lucrezi pentru 
Bastard? întrebă Darren cu suspiciune.: 

Din nici un alt motiv decit din instinctul ei natural de 
a apăra pe oricine era atacat, Katy sări în apărarea lui 
Luke. 

- Ca să fiu sinceră, merge bine. Simt deja o schim- 
bare în organizare. Cred că Gilchrist Inc. e în miini bu- ` 
ne. 

— Mai bine aşa, mormăi Eden. E în joc o avere. 

Avea treizeci de ani, era cu trei ani mai mare decit 
fratele ei, dar diferenţa de virstă nu se observa. Ca şi în 
cazul lui Justine, trăsăturile aristocratice şi trupul sub- 
tire, elegant, îi vor garanta acelaşi aspect, indiferent de 
vîrstă, pînă la moarte. 

Ea purta o rochie neagră dreaptă, de mătase, şi un 
colier de argint pe lîngă git. Părul negru i se ondula 
chiar deasupra umerilor în stil de vampă dintr-un clasic 

film noir. Acesta sublinia roşul ca sîngele de pe buzele 
ei fine şi unghiile lungi, roşii. 

Eden moştenise cel puţin o parte din talentul lui 
“Justine la cifre. Ea lucra ca supervizor la salarii şi la 
departamentul de contabilitate de la Gilchrist Inc. 

Amintindu-şi diagnosticul lui Liz, Katy mai aruncă o 
privire spre trupul subţire al lui Eden. Nu, nu era ano- 
rexică, decise cu uşurare Katy, dar nu încăpea îndoială 
că Eden slăbise puţin. De la divorţul ei din urmă cu 
şase luni, în ochii ei apăruse un aer straniu, hăituit. . 

„O altă generaţie de nesatisfăcuţi din familia Gil- 
christ, se gîndi Katy studiind grupul pe ascuns. Gravi- 
tatea lor emoțională trebuie să fi fost ereditară”. 

Explicaţia genetică nu se verifica la Maureen, îşi 
aminti Katy în. sinea ei. Dar, aşa cum îi spusâse lui Liz, 
existau destule explicaţii pentru resentimentele lui Mau- 
reen. Katy ştia că Maureen încercase să fie nora per- 
fectă, dar, în cele din urmă, talentele soţului ei fuseseră 
. ridiculizate şi progeniturile ei fuseseră desconsiderate 
de Justine. 

- Înţeleg că bunica tot mai refuză să vindă bunurile 
companiei, zise Eden cu un aer supărat. 

- Nici nu vrea să audă, spuse Katy şi îşi scoase 
cascheta de baie, scuturîndu-şi părul. 

- S-a prostit la bătrîneţe, declară Maureen. Va trebui 
"să scăpăm cel puţin de cele două restaurante cu pro- 
bleme. Nu putem continua să suportăm pierderi ca 
acelea de anul trecu. l-ai spus asta? 

- Da, i-am sugerat ideea de a le vinde, răspunse 
Katy calmă. 

~ Dar nu ai convins-o, replică Maureen. Crezi că 

Bastardul poate s-o convingă în sensul ăsta? 

- Nu ştiu nici dacă o să încerce, zise Katy. Încă nu 
ştiu care sînt planurile lui Luke. Deocamdată, cred că 
vrea să se informeze şi să anunţe oamenii că e sînge 
nou la cîrmă. E aici doar de două zile. 

Zimbetul lui Darren era cinic. 

— Atît e destul ca să vezi că doar trei dintre cele cinci 
restaurante merg bine, iar Gilchrist Gourmet se duce de 
pă. 

Katy se uită în sus, repede, întrebindu-se dacă Dar- 
ren ştia că Luke voia restaurantul Pacific Rim ca plată 
pentru a salva Gilchrist Inc. Se părea că nu, decise ea, 
după ce îi examină chipul. Departe de ea ideea să-i 
anunţe. Justine avea să se descurce cu treaba: asta. 
Sau însuşi Luke. El nu se jena de intenţiile sale. 

- Vă rog să mă scuzaţi. Trebuie să mă schimb pen- 
tru cină, murmură .Katy. Bănuiesc că rămineţi peste 
noapte? i 

Hayden aprobă din cap. 

— Avem camerele noastre obişnuite de la etaj. Nu 
sînt sigur că-mi place treaba asta cu aducerea lui Luke 
în familie. E un risc. El e o necunoscută. 

— Ah, n-aş zice asta, zise Katy 'zimbind. Are foarte 
multe în comun cu voi toţi. Cred că sînt motive să spe- 
răm că Gilchrist Inc. va supravieţui. Orice altceva puteţi 
spune despre Luke, dar se pare că ştie ce face atunci 
cînd e vorba de afacerile cu restaurante. 

- Ce aş vrea să ştiu, zise Eden cu răceală, este de 
ce s-a decis Bastardul să ni se alăture în cele din urmă. 

- Poate că s-a gindit că e momentul să-şi exploreze 
rădăcinile, sugeră Katy veselă. 

- Sigur, chicoti îmbuinat Darren. Tipul intră în vieţile 
noastre după atita timp, pentru că, brusc, a căpătat un 
dor de legăturile de familie. Dacă tu crezi asta, eu am o 
cu totul altă părere. 

— Cred că e clar că a venit aici pentru că Justine i-a 
oferit să fie la conducerea firmei Gilchrist Inc., anunţă 
Maureen. De ce femeia asta refuză să vadă că are 
destule talente dintre care să aleagă în această parte a 
familiei mă depăşeşte. La naiba, noi sîntem cei care 
i-am fost loiali toţi anii ăştia. 

Gura roşie a lui Eden se mişcă. 

- A încercat să-l facă pe Luke să preia Gilchrist Inc. 
după moartea părinţilor şi soţiei lui, acum trei ani. El a 
ştiut tot timpul că poate apărea la uşa ei şi să preia 
compania în orice moment. De ce a decis să facă asta 
acum, cînd compania stă mai rău ca oricînd? 

— Bună întrebare, mormăi Darren. De ce acum? 
Dacă ar îi fost deştept, s-ar fi alăturat companiei cu ani 
în urmă, cînd lucrurile încă mai erau rozalii. 

Grupul aruncă priviri acuzatoare din ochii de sma- 
rald spre Katy, de parcă se aşteptau ca ea să vină cu o 
explicaţie potrivită. Ea zimbi repede şi se retrase spre 
ieşire. 

— După cum am spus, trebuie să mă schimb. 

- Răzbunare, zise Maureen tare. 

Katy îşi: drese glasul jenată. 

~ Poftim? f 

— De asta a venit aici, aprobă din cap Hayden ca 
pentru sine, privind în apa nemişcată a piscinei de par- 
că ar fi văzut viitorul în adincul ei. Fratele meu, Thorn- 
ton, nu a iertat-o niciodată pe Justine pentru că nu i-a 

acceptat alegerea soţiei. Thornton i-a transmis furia 
asta lui Luke. lar acum, Luke vede o şansă ca să-şi 
răzbune părinţii. Se află aici ca să jertfească Gilchrist 
Inc. pe rug. 

- Gilchrist Inc. începuse să se clatine şi aşa, sublinie 
Katy repede. 

- Dar probabil că ar fi putut supravieţui, zise rar 
Maureen, cu privirea la soţul ei. Ah, am fi putut pierde 
cîteva restaurante şi renunţind la planurile cu Gourmet, 
aproape sigur am fi reuşit. În cele din urmă, Justine şi-ar 
fi dat seama. Nu e proastă. 

— Ai dreptate, zise Eden privind gînditoare la mama 
ei. Luke ştie că sîntem la apă adincă, dar că mai putem 
înota. Probabil a înţeles că, dacă vrea să se asigure că 
imperiul se scufundă, trebuie să fie aici ca să o împingă. 

— Din răzbunare, aşa-i, mormăi Darren. Asta-i sin- 
gura explicaţie logică. La naiba! Justine o să-i dea sufi- 
cientă fringhie ca să spinzure toată familia. 

Katy era uimită cît de repede săreau toți la aceeaşi 
concluzie. 

- Ei, staţi un moment. Sînt sigură că Justine ştie ce 
face. Ea nu l-ar fi invitat aici, dacă ar fi crezut că există 
un pericol real ca el să distrugă în mod deliberat com- 
pania. Ştiţi cît de mult înseamnă pentru ea Gilchrist Inc. 

- Ştim de asemenea cit de tare doreşte să repare 
greşelile, spuse Hayden. Dorinţa ei de a face acest 
lucru s-ar putea să o fi orbit faţă de anumite realităţi. 

- Nu cred că este cazul, zise cu fermitate Katy. 

— Nu te supăra, Katy, dar tu ai tendinţa să priveşti 
lucrurile în bine, spuse Eden. Poţi fi extrem de naivă. 

— Ce ştii tu? murmură Katy iritată. 

Eden clipi, clar surprinsă de răspunsul lui Katy. Apoi 
ochii i se micşorară. 

- Doamne, doar n-o să mi-l arunci în faţă pe Nate 
Atwood, nu? Cînd ai să înţelegi că ţi-am făcut o favoare 
căsătorindu-mă cu el? Să fii recunoscătoare că nu te-ai 
căsătorit tu cu el. 

-~ Sînt, zise Katy. 

Dar asta nu însemna că'trebuia să uite propria ei 
umilire, Katy ştia că Nate n-ar îi fost bun pentru ea, dar 
asta nu micşora sentimentul că fusese înşelată. 

- Las-o baltă, zise calm Darren. O să aflăm curînd 
ce a plănuit Luke, zise el zimbindu-i lui Katy. Te vedem 
în apartamentul lui Justine la ora şapte. 

Katy aprobă din cap şi trecu prin seră spre uşă. Era 
aproape o uşurare să scape de un grup de membri ai 
familiei Gilchrist. 

În drum spre casă îşi aminti remarca lui Hayden că 
Luke voia să jertfească Gi/christ Inc. pe rug. Poate ar 
trebui să poarte diseară dresuri care nu iau foc. 

Bătaia în uşa căsuţei se auzi exact cînd Katy ter- 
minase lupta cu fermoarul rochiei turcoaz. Se încruntă 
la imaginea ei din oglindă cînd bănui cine era musa- 
firul. 

- Mă duc eu, strigă Matt din bucătărie, unde în- 
văţa. 

— Mulţumesc. 

Katy îşi tinu respiraţia cînd îşi dădu o şuviţă de păr 
după ureche şi o prinse cu o agrafă de aur. Un moment 
mai tirziu, auzi o voce familiară, adincă, în camera de zi. 

- Bună seara, Matt, zise Luke. Spune-i surorii tale că 
am trecut pe-aici s-o iau, vrei? M-am gindit că nu-mi 
place să intru singur în camera aia plină de rechini. 

— Nu te învinovăţesc, chicoti Matt. Katy spune că 
întotdeauna devine nervoasă cînd e înconjurată de mai 
mulţi membri ai familiei Gilchrist. | 

- Da? 

- Dar ea îi consideră un grup de vrăjitori şi vampiri, 
nu o şcoală de rechini. 

— Matt, strigă Katy din dormitor. Taci din gură. 

- A venit şeful, Katy, strigă Matt la rîndul lui. Spune 
că va fi însoțitorul tău în seara asta. 

Katy gemu văzînd în oglindă cum i se înroşesc obra- 
jii. Numai un adolescent poate trata o treabă de afaceri 
ca pe o întîlnire. Păşi în nişte pantofi cu tocuri foarte 
înalte şi ieşi în silă în camera din față. 

Nu fu surprinsă văzîndu-l pe Luke periculos de ele- 
gant, în haină neagră de seară, cu pantaloni negri şi o 
cămaşă albă ca zăpada. Părul lui ca noaptea strălucea 
în lumină, iar în ochii lui se vedeau speculaţii reci. Îi 
aruncă o privire aprobatoare. 

- Eşti foarte drăguță, zise Luke ţinindu-i haina. Nu-ţi 
uita aripile şi aureola. S-ar putea să ai nevoie de ele, ca 
s-o ştergi repede de la adunare. 

- Am avut de-a face de ani de zile cu cei din familia 
Gilchrist. Nu ai nevoie de aripi şi'aureolă. E nevoie de : 
un bici şi de un fotoliu. 

— Cum vrei. Dar să nu spui că nu ai fost avertizată. 

Luke îi aruncă lui Matt o privire ca de la bărbat la 
bărbat. 

- Să nu te îngrijorezi pentru sora ta. Am s-o aduc 
înapoi cînd se termină totul. 

- Sigur. Bine, zise Matt şi îi zîmbi ştrengăreşte lui 
Katy. Să nu stai după ora stabilită. Miine este zi de 
lucru. 

Katy se strimbă. 

- Nu te îngrijora.:Nu voi sta mai tirziu decit este 
absolut necesar. Aş dori doar ca limita stabilită să fie 
zece. Aş avea o scuză să plec la o oră rezonabilă. 

— E plăcut să ieşi cu o femeie care abia aşteaptă să 
treacă seara, remarcă sec Luke. Haide să terminăm cu 
treaba asta. 

O luă pe Katy de braţ şi o îndrumă spre uşă. 

- Nu trebuia să vii să mă iei, spuse Katy cînd el îi 
deschise portiera Jaguar-ului negru. Nu mă deranjează 
să merg pe jos. Sînt perfect în siguranţă pe-aici. 

- Nu eram îngrijorat de siguranţa ta. Mă gîndeam la 
a mea proprie.-Cum i-am zis lui Matt, voiam să fiu însoţit 
în sea: asta. 

Ea îi aruncă o privire curioasă cînd el se aşeză la 
volan. 

- Nu-mi vine să cred că te temi de rudele tale. 

- Nu mă tem de ei. Doar că nu-mi face plăcere să-mi 
petrec seara înconjurat de „vrăjitori şi vampiri“. 

Katy era foarte jenată. 

— Matt n-ar fi trebuit să repete remarca asta. A fost o 
exagerare voită. O glumă proastă. Eu n-am vrut să in- 
sinuez... 

_— Las-o baltă. Ţi-am spus odată că nu minţi bine, 

Katy. Vreau opinia ta sinceră în legătură cu un lucru. 
Care membru al grupului crezi că ar avea motive să 
facă fraude la Gilchrist Inc.? 
Katy se uită la el uluită. Apoi se încruntă. 
~ Încă mai crezi asta? 
~ Mai mult ca înainte. 
Luke conduse maşina spre şosea, apoi se îndreptă 
spre luminile casei celei mari. 
~ Ceva se întîmplă. 
~ Las-o baltă, Luke. Nimeni din familia ta n-ar face 
aşa ceva. | 
~ instinctul meu îmi spune că tot ceea ce se întîmplă 
este o tieabă din interior. Dacă nu pot lămuri în linişte 
lucrul ăsta: într-o lună sau aşa ceva, am să încep o 
investigaţie amplă de securitate la Gilchrist Inc. 
— Ah, Doamne, zise Katy studiindu-i profilul. Cum o 
să încerci să lămureşti lucrurile liniştit? 
= Cu un computer investigator din afară. Cineva pe 
care l-am cunoscut acum trei ani. Îşi cîştigă existenţa 
făcînd treburi din astea. Aş face eu singur investigația, 
dacă aş avea timp, dar sînt prea ocupat cu aprinderea 
de mici focuri la Gilchrist Inc. ca să mă scufund în 
computer destul de mult timp pentru a găsi vinovatul. 
'~— Ei bine, eu refuz să cred că e cineva din familie 
sau chiar din administraţia superioară şi cred că o să ţii 
secretă lipsa ta de încredere faţă de rudele tale, spuse 
Katy cu convingere. Dacă ceilalţi din familie află că sus- 
pectezi pe unul dintre ei de aşa ceva, au să fie jigniţi şi 
furioşi. 
- Şi ce contează? 
Katy ridică în disperare ochii spre cer. 

— Se presupune că acum actionezi ca şef al adunării 
- al clanului. Ar trebui să te împaci cu ei. Să le arăţi că 
nu eşti duşmanul tor, Luke. Asta-i familia ta. 

- Eşti prea sentimentală ca să fie în folosul tău, 
Katy. 

- Aş prefera să greşesc pe latura sentimentului față 
de familie decit să devin o brută dură, cu sînge rece, 
nesimţitoare. 

- Asta crezi că sînt eu? 

Katy ezită. 

- Cred că asta încerci să fii, zise ea cu blindeţe: 
După cele întîmplate în urmă cu trei ani, consideri pro- 
babil că e mai sigur să fii aşa, Luke. Ştiu prin ce ai 
trecut. Ştiu ce simţi în cazuri din astea. 

„ — Oare? 

- Nu ride de mine. Crezi că nu ştiu cît de tentant 
este să te retragi din toate? Eu nu puteam face asta, 
pentru că trebuia să am grijă de Matt. Dar şi tu ai o 
familie care se bazează pe tine. A venit vremea să ieşi 
din găoacea ta şi să începi să acţionezi ca un bărbat cu 
răspunderi de familie. Luke, tu eşti un Gilchrist şi există 
alți membri ai familiei Gilchrist care depind de tine. 

Expresia lui era-rece, dar amuzată. 

- De ce să fiu răspunzător pentru o adunătură de 
vrăjitori şi vampiri? 

- Pentru că eşti unul dintre ei. 

- Nu. Eu nu sînt unul dintre ei. Eu sînt bastardul 
familiei, îţi aminteşti? 

- Tu faci să fie greu de uitat, zise Katty cu încordare. 

Luke tăcu un moment. , 

- Mă întreb dacă Justine le-a zis celorlalţi că inten- 

ționez să iau restaurantul Pacific Rim ca onorariu pentru 
salvarea fundului colectiv al familiei Gilchrist. 


— N-am idee. 


Justine le spusese celorlalţi. Ostilitatea care îi întim- 
pină pe Katy şi Luke cînd intrară era palpabilă. 

Hayden şi Maureen trecură direct la chestiune, în 
timp ce doamna Igorson servea sherry-ul. 

— Ai un curaj al naibii, Luke, mormăi Hayden. Mă 
întreb ce-ar fi zis tatăl tău. 

— Tatăl meu n-ar fi venit niciodată înapoi să facă 
treaba pentru tine, zise Luke. Ştii lucrul ăsta la fel de 
bine ca şi mine. 

- N-ai nici un motiv să iei drept onorariu cel mai bun 
restaurant, declară Maureen furioasă. Asta e o afacere 
de familie. 

- Da, Katy îmi tot aminteşte lucrul ăsta, zise Luke şi 
luă paharul şi se duse să stea singur lîngă fereastră. 

El rămase acolo, rece, izolat, în timp ce ceilalţi mem- 
bri ai familiei îl atacau. Justine, care arăta surpinzător de 
regală şi de puternică, într-o rochie de seară neagră cu 
argintiu, îi urmărea speculativ cum îşi exprimau protes: 
tele unul cîte unul. 

- Nu e corect, spuse cu pasiune Eden. E greşit. În 
primul rînd, nu meriţi să fii primit înapoi aşa şi, oricum, 
nu ai dreptul să acţionezi ca un consultant din afară, 
plătit. 

- Dacă nuti place, angajaţi-vă un alt consultant. 

Luke sorbi din pahar şi se uită afară, la umbrele care 
se adunau. 

— Ăsta e un fel de răzbunare pentru ce s-a li întimplat 
părinţilor tăi în urmă cu treizeci şi şapte de ani, nu-i 
aşa? De ce nu recunoşti? întrebă Darren. 

Katy nu mai putu suporta. 

~ Pentru Dumnezeu, opriţi-vă toţi, spuse ea autoritar. 
Luke a fost de acord să salveze compania Gilchrist Inc. 
Daţi-i o şansă. 

Familia Gilchrist se întoarse spre ea în masă, cu 
ochi strălucitori. 

- Din cîte ne-a zis bunica, începu Eden, el este aici 
doar pentru că tu l-ai convins să vină înapoi. Tu ai fost 
cea care i-ai oferit Pacific Rim ca onorariu pentru ser- 
vicii? 
Degetele lui Katy se strinseră în jurul piciorului pa- 
harului, dar îşi menţinu vocea calmă. 

- Nu. Nimeni nu i l-a oferit. El a anunţat, pur şi 
simplu, că îl va lua drept onorariu. A făcut parte din 
înțelegerea cu Justine. E 

* Maureen se încruntă. 

- Care-i rolul tău în toate astea, Katy?.Trebuie să 
spun că în ultima vreme te mişti în cercul interior. Cre- 
deam că trebuia să fii doar asistentă personală a lui 
Justine, dar în ultima vreme acţionezi ca un membru al: 
familiei. 

Luke vorbi cu răceală, de la fereastră. Vocea lui tăie 
ca o sabie mormăielile celorlalți. 

— Ajunge, Maureen. Şi asta e valabil şi pentru ceilalţi. 
Vă arătaţi ghearele. 

Hayden se încruntă. 

— Despre ce vorbeşti? 

- Vă avertizez să n-o mai vinaţi pe Katy. Ea nu mai 
lucrează pentru Justine. Ea e acum asistenta mea per- 
sonală. Asta înseamnă că e angajata mea şi nu răs- 
punde decit în fața mea. E clar? 

Ceilalţi, inclusiv Katy, se uitară la el șocați. Lui Katy îi 
trecu prin minte că, de ani de zile, nimeni nu consi- 
derase necesar să-i sară în ajutor. Ea era de obicei 
aceea care dădea ajutor. i 

- Dar ea a lucrat întotdeauna pentru bunica, mur- 
mură în cele din urmă Darren. De cînd a venit la com- 
panie. 

- Ei bine, acum lucrează pentru mine. Vocea lui 
Luke era periculos de moale. Şi asta a făcut parte din 
înţelegerea pe care am încheiat-o cu Justine. 

r Tăcerea cuprinse camera. Katy îşi dădea seama 

de expresia din ochii lui Eden şi ai mamei ei. Avea 
sentimentul că amîndouă femeile au tras anumite con- 
cluzii. 

— Cred că sîntem gata să ne aşezăm la masă, spuse 
Justine. 

Se ridică de pe fotoliu cu un curios aer de triumf 
subtil şi acceptă braţul lui Hayden. 

- — Mergem în sufragerie? 

Nimeni nu se opuse. 

Nu era seara cea mai plăcută pe care Katy o pe- 
trecea în compania familiei Gilchrist. De fapt, decise ea, 
era una dintre cele mai rele dintre cite îşi amintea. 

Alternativ, familia ataca, se retrăgea, se regrupa şi 
lupta -— din nou şi din nou. Luke rămînea impasibil la 

acest asediu şi nu dădea înapoi nici un pas. Majoritatea 
timpului arăta plictisit. , 

Katy deveni tot mai deprimată pînă ce masa se 
încheie, în sfirşit, cu felii subţiri de brînză şi o cremă de 
lămîie. ; 

Totuşi, ea se înveseli puțin cînd se adunară în ca- 
mera de zi, la cafea. Scăparea îi era la îndemînă. Cînd 
se va termina cafeaua, va putea să plece. 

Darren îi zimbi cu un fel de simpatie cînd ceilalţi 
începură o conversaţie inutilă despre viitorul companiei. 
El îşi aduse ceşcuța şi farfurioara acolo unde stătea ea. 

- Arăţi de parcă ţi-ar prinde bine o pauză, zise Dar- 
ren făcînd un semn spre uşile de sticlă. Ce-ai zice să 
ieşim în balcon .cîteva minute, să respirăm aer proas- 
păt? 

- În regulă. 

Katy se înţelesese întotdeauna destul de bine cu 
Darren şi îi era recunoscătoare acum, că făcea un gest 
prietenos. Ea lăsă jos ceaşca şi se ridică în picioare. 

Cînd Katy îl urmă pe Darren afară pe balcon, Luke 
îşi ridică privirea, întrerupindu-se să-i spună ceva lui 
Hayden. Ea simţi cum o urmărea cu ochii pînă ieşi din 
raza lui vizuală, prin uşile de sticlă. Fiorul care o stră- 
bătu nu era provocat în întregime de aerul răcoros al 
nopții. Simi că Luke nu era mulţumit de ieşirea ei. 

- Pfiu! Darren se prefăcu a-şi şterge fruntea. Să mai 
vorbeşti de o bombă aruncată în familii. Justine o s-o. 
descurce. Trebuie să recunosc că nu m-am gîndit nicio- 
dată că o să-l aducă aici. Tata mi-a zis că, atunci cînd 
unchiul Thornton a fugit cu secretara, cu atiţia ani în 
urmă, bunica a spus că nu mai vrea să-i vadă niciodată 

pe Thornton, pe dama lui sau pe fiul lor, atita timp cît va 
„trăi. Se ştie că unchiul Thornton ar fi spus că lui îi 
convine lucrul ăsta. 

Katy apucă balustrada de tec. 

-Justine trebuie să fi fost furioasă. Ştiu că a fost 
foarte umilită. 

- Mama ta a iertat vreodată familia Gilchrist? 

Katy zîmbi. 

— În cele din urmă, da. Era fericită cu tatăl meu. Au 
avut o căsnicie bună. Din nefericire, tata nu era un om 
de afaceri cum era bunicul. 

- La fel cum tatăl meu nu are geniul afacerilor pe 
care îl are Justine. La naiba. Ai dori ca Justine să nu 
considere că talentul a secat în ramura noastră a 
familiei, doar pentru că tata nu l-a moştenit. Uneori, 
talentul sare o generaţie. Tot ce vreau este să-mi dea o 
şansă. 

— Ştiu, Darren. Îmi pare rău. Am încercat să vorbesc 
cu ea despre asta, dar e convinsă că Luke este singurul 
care îi poate lua locul. Ăsta este singurul lucru la care 
s-a putut gîndi în ultima vreme. 

- Bastardul. Intră direct pe uşa din faţă şi culege din 
pom fructul cel mai copt. Nu-mi vine să cred. Cum a 
putut Justine să fie de acord să-i dea drept onorariu cel 
mai bun restaurant? Doar nu avem nevoie de el chiar 
atit. 

- Justine consideră că aveţi nevoie de el. 

- Rahat! Darren o privi brusc cu intensitate. Ascultă, 
Katy, trebuie să stau de vorbă cu tine. 

- Dar stai de vorbă cu mine. 

- În particular. Am de discutat ceva important cu 

tine. N-o pot face aici, cu ceilalti în camera de alături. 
Cînd pot să te văd? . 

-— Cred că oricînd. O să fiu în biroul meu miine la ora 
opt. 

Darren clătină repede din cap. 

- Nu. Nu în biroul tău. Am să vin la tine acasă, miine 
după- amiază, mai tirziu. 

Katy ezită, apoi ridică din umeri. 

-În regulă. 

- Mulţumesc, Katy. Se aplecă să o sărute uşor pe 
obraz. Apreciez asta. Ai fost întotdeauna o bună prie- 
tenă a familiei. 

Nu se auzi nici un sunet în aptă ei, dar Katy simţi 
o prezenţă familiară care stătea între uşile deschise. Ea 
întoarse capul şi îl văzu pe Luke. Lumina din camera de - 
zi strălucea în spatele lui, aruncîndu-i faţa într-o umbră 
impenetrabilă. 

— Eşti gata de plecare? Vocea lui Luke era fără 
expresie. 

- Da, zise Katy făcînd un pas înainte, uşurată: Îmi 
iau haina de ia doamna !gorson. Noapte bună, Darren. 
Ne vedem miine. 

- Bine, spuse blînd Darren. 

Luke îi aruncă o privire lui Darren, apoi o urmă pe 
Katy în camera de zi. 

— O conduc pe Katy acasă, îi spuse Ma bunicii lui. 

- Desigur, zise Justine înclinînd din cap spre Katy. 
A fost o plăcere să te avem printre noi, draga mea. 
Salută-l pe tînărul Matt din partea mea. 

- Da. Noapte bună, Justine. 

Katy o sărută uşor pe obraz. Le ură „noapte bună 


« 

celorlalţi şi se duse să-şi ia haina de la doamna Igor- 
son. Ă ia 

- Nu te pot învinui că pleci devreme, mormăi doam- 
na Igorson. Aş vrea să pot pleca şi eu. N-o să fie prea 
vesel aici, după ce o să plecaţi voi doi. 

- N-am prea observat să fie veselie pe-aici nici pînă 
acum, zise Katy sec. Dar, oricum, nu ştiu ce ar face 
familia Gilchrist cu prea multă veselie. Ne vedem miine, 
doamnă igorson. 

Luke luă braţul lui Katy şi o conduse în noapte. Nu 
spuse nimic cînd se urcară în maşină şi o porniră spre 
căsuţa de pe stinci. 

- Ei, a fost distracţia şi plăcerea la care m-am aştep- 
tat, spuse Katy şi îşi lăsă capul pe spătarul scaunului. 

- Da, a fost tot ce mă aşteptam şi eu. 

Luke se uita drept înainte în noapte, în timp ce con- 
ducea. Lumina de la uşa din faţă a căsuței lui se vedea 
în depărtare. 

- Vino să mai bei un pahar cu mine. 

Katy simţi un fior de excitare jenantă trecînd prin ea. 

— E un ordin de la şef către umila une ponaga sau 
mă inviti politicos? 

- Te invit politicos. Desigur că, dacă refuzi, probabil 
că am s-o transform în ordin. Simt nevoia de companie 
ca să mă relaxez. A fost o zi lungă şi o seară şi mai 
lungă. 

-Îl ai pe Zeke drept companie. 

- Zeke e grozav în multe privințe, dar nu e prea bun. 
la conversaţie. 

Luke parcă maşina pe aleea căsuţei lui. 

- Asta doreşti în seara asta? Conversaţie? 

"= scoase cheia din contact şi se întoarse spre ea. 

- Ce altceva să doresc? 

Katy tresări. 

- Să fiu a naibii dacă ştiu. Sigur, am să vin înăuntru 
la un pahar. Dar nu pot să stau mult. Matt mă aşteaptă. 

- Ştiu. 

Luke cobori din maşină şi o conduse la uşa din 
față! Zeke era întins pe covorul din faţa uşii. Fariuria 
era alături de el. Mişcă o ureche şi deschise un ochi 
cînd Luke aprinse o lampă, dar nu se deranjă să se 
mişte. 

— Grozav cfine de pază, observă Katy. 

- Zeke ştie cînd să se agite şi cînd să nu se de- 
ranjeze. O să fac focul. E frig aici. 

Luke luă haina lui Katy şi îşi scoase sacoul lui negru. 
Îşi lărgi cravata şi îşi deschise nasturele de la git în timp 
ce se duse spre cămin. 

- Coniacul e în bucătărie, spuse e! cînd se lăsă în 
genunchi să aprindă focul. l 

Katy decise că era un îndemn. 

— Mă duc să- caut. 

Se duse în bucătărie şi începu să deschidă dula- 
purile, pînă găsi o sticlă cu o impresionantă etichetă 
franțuzească. Familia Gilchrist, chiar şi Luke, pe cit se 
părea, aveau gusturi bune în asemenea privinţe. Turnă 
coniac în două pahare şi le duse în camera din faţă. 

Luke aprinsese deja un foc iute. Cînd se întoarse, 
ea îi văzu părul negru, creţ, prin-deschizătura cămăşii. 
Miinile îi tremurară uşor cînd puse jos paharele cu 
băutură. 

— Mulţumesc. 

Luke se mişcă încet prin fața căminului şi traversă 
camera ca să ia unul dintre pahare. 

- În regulă, despre ce vrei să vorbim? întrebă Katy 
într-o doară, cînd se aşeză pe canapea. 

Fusta largă a rochiei albastre îi plutea peste picioare. 

- La naiba. Nu-mi pasă. Alege o temă. 

Se lăsă alături de ea, sprijinindu-şi spatele de perne 
şi întinse picioarele în față. 

Katy fu mirată de aerul lui neaşteptat de oboseală. 
Se încruntă preocupată. 

- Te simţi bine? 

— Mi-e bine. Bănuiesc că nu sînt obişnuit cu această 
căldură fericită a întrunirilor de familie. 

Katy uită de nervozitatea ei într-un avînt de Siga 
„Probabil că nu-i este uşor, în ciuda aerului rece, aro- 
gant, pe care îl arată“. 

— O să treacă un timp pînă cînd familia o să se 
deprindă cu tine. Se pare că nu au încredere în tine 
dintr-un anume motiv. 

Gura lui Luke se curbă uşor. 

— Nimeni n-a zis că membrii familiei Gilchrist sînt 
proşti. l 

- Nu prea te-ai străduit să-i asiguri de intențiile tale, 
îi aminti cu blîndeţe Katy. 

- De ce să-mi bat capul? În primul rînd, intenţiile 
mele nu sînt chiar atît de onorabile. Eu am să iau cu 
adevărat restaurantul Pacific Rim, ştii asta. 

Katy stătea ţeapănă la marginea canapelei. 

— Poate că o să-ţi schimbi părerea. . 

- Pe naiba, dar îmi plac optimiştii cu ochii mari. Ei 
spun cele mai drăguțe lucruri. . 


115 


- Nu devine puţin cam dificil să joci tot timpul rolul 
Bastardului? 

— Rolul e natural pentru mine. 

- Înţeleg. 

Katy puse picior peste picor, apoi se îndreptă. Îşi 
băgă picioarele unul sub altul şi-şi strînse genunchii. 

- Relaxează-te, îi ordonă liniştit Luke. N-o să mă 
reped ia tine. 

— Nu mă gindeam c-o să faci asta. 

— Vorbeşte-mi. 

— Despre ce? Katy simţea că e umedă sub braţe. 
Despre ciştigurile din ultimul trimestru? 

- Spune-mi despre marile tale planuri de viitor. 

Luke închise ochii şi îşi sprijini capul de perne. 

- Ce ai de gînd să'faci după ce vei scăpa, în sfirşit, 
din ghearele: mele? 

Katy ezită. 

- Ţi-am spus. Să deschid Pesto Presto, un restau- 
rant cu specialităţi de luat acasă. 

Genele lui Luke se ridicară puţin. 

— De ce nu rămii, pur şi simplu, la Gilchrist Inc. dacă 
îţi plac afacerile cu restaurante? Probabil că ai cîştiga 
mai mult. Poţi pierde o grămadă, cînd ai propria ta afa- 
cere. 

- Ca să fiu sinceră, am primit ani de zile ordine de la 
cei din familia Gllchrist şi am obosit. Vreau să fiu pro- 
priui meu şef. 

Katy se uită la flăcările care se înălțau şi se gîndi la 
toate visurile ei. 

- Vreau să fiu liberă. Vreau să iau decizii. Vreau 
să-mi fac viitorul meu propriu. 

- Într-un fel sau altul, ai fost legată de ceva multă 
vreme, nu-i aşa? ` 

- Îl iubesc pe fratele meu mai mult decit orice pe 
lume. lar oferta de slujbă a lui Justine, cînd aveam 
nouăsprezece ani, a fost mană cerească. Să nu mă 
înţelegi greşit. Nu mă pling. Dar acum, Matt e gata să 
plece, pe picioarele lui. În cîteva luni, îşi va putea folosi 
fondul depus. Asta o să-l ajute să-şi facă studiile. lar 
Justine te are pe tine ca să ai grijă de preţioasa ei 
companie Gilchrist Inc. 

- Deci te vezi liberă să zbori în înaltul albastru? 

- Voi putea să-mi întind aripile şi să-mi asum citeva 
riscuri. Ştiu exact ce vreau în micul meu restaurant. 

Katy zîmbi ca pentru sine şi se relaxă pe canapea. 
Gindurile la viitor o făceau întotdeauna să se simtă mai 
bine. Luă o înghiţitură de coniac şi îi savură căldura. 

— Vorbeşte-mi despre el. 

Ea fu surprinsă de interesul lui, dar mai mult decit 
dornică să se scufunde în visul ei favorit cu ochii des- 
chişi. 

- Va fi de categoria întîi, absolut. Amplasament bun, 
cu o clientelă selectă, cosmopolită. Poate în Beilevue, 
Edmonds sau în centrul oraşului Seattle. Voi inventa 
propriile mele sosuri congelate sau proaspete şi tot felul 
de paste făinoase. 

- Paste făinoase? 

- Pastele sînt mîncarea perfectă, modernă. Sînt 
bune şi rapide. Tot ce trebuie să faci este să le 
fierbi citeva minute şi să pui un sos deasupra lor. Pesto 
Presto va oferi tot ce are nevoie o persoană pentru o 
masă de gourmet. 

- Nuzău! 

- Voi oferi tot felul de mici suplimente, explică Katy. 
Paste orientale din hrişcă. Paste din făină integrală. 
Paste cu arome. lar fiecare dintre sosurile cu marca 
mea 'particulară va fi făcut la faţa locului. Poate voi face 
şi pastele făinoase acolo. 

— Vrei să conduci singură localul? 

— Va trebui, normal, să angajez nişte personal. 

- Natural. Dar tot vei fi foarte ocupată. Nu vei avea 
timp pentru o viaţă socială. Justine zice că nu prea ai 
avut aşa ceva nici în ultimii ani. Îşi închipuie că îţi vei 
desface aripile şi în domeniul ăsta. 

El nici măcar nu deschisese ochii să o privească, 
dar Katy îşi dădu seama că întrebările lui făcuseră 
să i se umezească palmele. Ce se întîmpla cu ea? Se 
transforma într-un pachet de nervi. Puse jos paharul de 
coniac. 

— Aş fi interesată de o viaţă socială puţin mai exci- 
tantă, recunoscu ea precaută. Adică dacă ar apărea 
bărbatui potrivit. 

— Bărbatul potrivit? Ai un profil al unui asemenea tip? 

- Fiecare are o imagine a ceea ce ea sau el doreşte 
de la un partener. 

— Descrie-mi partenerul tău perfect. 

Îi aruncă lui Luke o privire nesigură, dar el îşi ținea 
ochii tot închiși.. Observă că genele lui erau negre ca de 
cerneală şi dese, iar lumina focului arunca umbre adinci 
sub pomeţii obrajilor lui aristocratici. 

- Păi, spuse ea încet, cred că bărbatul .ideal pentru 
mine ar fi cineva deschis şi cald şi blînd. Cineva în care 
aş putea avea încredere. Cineva capabil de ataşament. 

Dar, cel mai important, cineva care ştie să gătească. 

- Să gătească? Luke deschise brusc ochii. Vrei un 
bărbat care să ştie să gătească? 

— Desigur. Pot fi momente cînd va trebui să ajute în 
bucătărie la Pesto Presto. 

- La naiba! Luke arăta necăiit. Nu ceri mult, nu-i 
aşa? N-ai zis nimic despre capacităţile acestui bărbat în 
pat. Sau nu-ţi pasă de latura asta a lucrurilor, atită timp 
cît e blînd şi îndemînatic la bucătărie? 

- Tu ai început conversaţia asta, zise Katy uitîndu-se 
urit la el. Acum în mod deliberat încerci să mă faci să 
mă simt jenată. 

Luke-se aplecă spre ea, obligînd-o să se retragă mai 
mult în perne. Privirea lui umbrită strălucea de o ame- 
ninţare senzuală. 

~ Ştii ce gîndesc? 

- Ce? : 

| se tăiase respiraţia. Pulsul ei era în mare viteză şi o 
căldură îi cuprinsese partea de jos a corpului. Se uită în 
sus la faţa lui Luke şi fu uluită. „Ochi de vrăjitor“, se 
gîndi ea. 

- Gindesc că ai pus sexul prea jos pe listă. 

— Crezi că aşa este? 

- Al naibii o cred. Cred că dacă trebuie să alegi între 
un bărbat care ştie să gătească şi unul care ştie să facă 
dragoste cum trebuie, îl ştergi pe cel care ştie să facă 
dragoste. 

- De ce? Pot oricînd să-i cumpăr bucătarului meu 
perfect o carte despre sex. Orice bărbat cu destulă min- 
te ca să fie un bun bucătar e cu siguranţă destul de 
deştept să înveţe să facă dragoste cum trebuie. 

- Asta-i ce crezi tu. Am nişte informaţii pentru tine. 
Gătitul e o îndeminare pe care o poate învăța orice 
idiot. A face dragoste cu un înger păzitor autoangajat 
cere însă talent. 

Voia să o sărute. Katy îşi muşcă buza de jos. 

- Nu cred că ar trebui să faci asta, Luke. 

Chiar înainte ca gura lui Luke să o acopere pe a ei, 
el zise: 

— Cînd vreau sfaturi, îngere, am să le cer. 

Capetele 6 


Luke crezu că se va îneca în lacurile albastre de 
cristal ale ochilor lui Katy. Ea îl urmărea cu o curiozitate 
feminină precaută, care îl făcea să se simtă de parcă 
era cîntărit şi măsurat la o scară invizibilă. Senzaţia îl 
deranja. Ei v dorea şi voia ca ea să-l dorească. Foarte 
tare. 

Se aplecă spre ea, savurînd anticipaţia care curgea 
ca o lavă prin venele lui. Îşi dădu seama că a contem- 
plat acest moment din clipa în care a decis să vină la | 
Dragon Bay. Singurul lucru pentru care fusese în dubiu 
era timpul potrivit. 

Vederea lui Katy afară pe “balcon mai devreme cu 
Darren rezolvase problema, îşi spuse Luke. Dacă ea 
voia să se implice cu un Gilchrist, putea la fel de bine 
să se implice cu ei, nu cu vărul lui. 

Faptul că ea nu era genul lui nu mai avea nici o 
importanţă. i 

Ea era moale, gîndi ei. Moale şi dulce-şi vulnerabilă. 
EI îşi curbă mina în jurul cefei ei, bucurîndu-se de sen- 
zaţia mătăsoasă a pielii ei. Mirosul ei îi pătrunse lent, 
adînc în conştiinţă. Simţea sînii ei care se împingeau în 
pieptul lui şi curba şoldului ei apăsată pe coapsa lui. 
Trupul lui era deja încordat şi excitat. Îi luă flămind gura. 

Un moment nu se întîmplă nimic. Absolut nimic. 

Luke era atit de consumat de valul crescînd al pro- 
priei lui dorinţe, încît îi trebuiră cîteva bătăi ale inimii ca 
să-şi dea seama că ea nu-i răspundea. Înțelegerea îl 
ului cînd ajunse în sfirşit în mintea lui. Ea nu se lupta cu 
el, dar nici nu se prea topea. 

Ei fu consternat dîndu-şi seama că ea era doar în- 
tinsă între perne. Trupul îi era ţeapăă, gura închisă. Se 
întrebă cu iritare dacă aştepta o revelaţie măreaţă de 
sus înainte de a catadicsi să se predea emoţiei ome- 
neşti a pasiunii. 

Un sentiment de dezastru iminent îl cuprinse pe 
Luke. Nu-i venea să creadă că era atit de excitat de 
cineva care nu-l dorea tot atit de mult pe cît o dorea el. 
E sigur că această nevoie puternică trebuia să fie 
reciprocă. 

Luke luă între dinţi lobul urechii lui Katy. Ea se în- 
cordă de parcă s-ar fi aşteptat că o muşcă. 

Î cuprinse frustrarea. Ce naiba voia de la el? se 
întrebă el. Îi trecuse prin gind că ea ar putea să- pro- 
voace în acest domeniu, la fe! cum îl provoca în alte 
domenii ale relaţiilor lor. Fusese pregătit să facă faţă 
unei varietăţi de reacţii, dar nu unei lipse de reacție. 

Era sigur că ea era conştientă de prezenţa lui la 
acest nivel fundamental chiar de la început. Toate 
instinctele lui masculine îl asiguraseră că ea era la fel de 
conştientă de încărcătura electrică din atmosfera din 
jurul lor, ca şi el. 

Luke îşi înălță capul ameţit. Nu putea să creadă că 
ea nu fusese prinsă în curentul de tensiune sexuală 
care curgea între ei. Nu voia s-o creadă. 

În mod deliberat, o strivi pe Katy în perne. Îndoi 
genunchiul şi îl forță în sus spre şoldul ei. Mişcarea 
aceasta îi împinse fusta în sus, deasupra genunchilor. ÎI 
cuprinse un nou val de excitație cînd simţi coapsa ei 
îmbrăcată în nylon lîngă piciorul lui. Pentru prima dată, 
buzele lui Katy se mişcară lîngă ale lui. 

— Luke?. Cred cu adevărat că asta nu este o idee 
bună. i 

- La naiba, asta-i tot cë poţi să spui? 

- Ei, tu nu eşti chiar genul meu, iar eu cu siguranță 
că nu sînt genul tău. Şi avind în vedere că trebuie să 
lucrăm împreună următoarele şase luni, cred că ar fi 
mai bine dacă am evita acest fel de încurcătură, nu 
crezi? 

Cu un geamăt răguşit, Luke îi pecetlui gura cu a lui. 
Prin aceasta, el îi opri eficient protestul, dar nu reuşi mai 
mult. Îşi trecu mina peste şoldul ei, lăsîndu-şi degetele 
să urce mai sus pînă se opriră exact sub greutatea 
atrăgătoare a sînilor. 

Katy tresări, dar nu-şi aruncă braţele în jurul lui şi 
nu-l rugă să o posede. Şocat, Luke nu ştia dacă micul 
tremur care o străbătea era unul de dorință sau de 
dezgust. 


123 


— Nu-mi vine să cred asta, mormăi el răguşit. 

- Ce? 

— Nu cred că nu eşti măcar puţin curioasă cum ar fi 
între noi, 

Katy îi atinse maxilarul rigid cu degete blinde. 

- N-am spus că nu sînt curioasă, doar că nue o 
idee prea bună să aflăm. 

Senzaţia mătăsoasă a degetelor ei pe faţă îi trans- 
mise lui dorinţe arzătoare. Se gîndi la răspunsuri. 

- Ţi-e teamă de mine, aşa-i? 

- Nu. Sînt doar precaută, aşa cum sînt întotdeauna 
cu cei din familia Gilchrist. 

- lisuse, nu mă amesteca pe mine cu restul grupu- 
lui. Eu nu sînt ca ei. 

Ea zimbi slab. 

— Crezi? 

- Da, la naiba, Katy, nu ten mai lupta şi sărută-mă. 

— De ce? 

El se uită în jos la ea, uluit. 

— De ce? Pentru că o să-ţi placă, de asta. 

— Dar ţie? 

- Şi mie o să-mi placă. Mult. Sărută-mă, iubito. 
Pune-ţi braţele în jurul meu şi lasă-mă să-ţi arăt cum o 
să fie între noi. 

Ea îi atinse colţul gurii cu virful limbii. Ochii ei. îi 
cercetau pe ai lui cu intensitate. 

- Dacă te las, îmi promiţi că nu te înturii cînd îţi spun 
să te opreşti? 

ÎI cuprinse uşurarea cînd simţi victoria. Gura i se 
curbă cu o indulgență nou descoperită. Acum, totul va fi 
în regulă. 

- Pe cuvint de onoare. 

- În regulă. 

Katy îşi strecură braţele în jurul umerilor lui. 

Un val fierbinte de plăcere îl cuprinse. Luke o strînse 
aproape cu un braţ sub cap şi unul în jurul taliei ei. 

-~ Aşa-i mai bine. Mutt mai bine. 

îi luă din nou gura, de data asta cu intenţia de a 
obţine intrarea în sanctuarul interior. Buzele ei tremurară 
nesigure, apoi se despărţiră sub asaltul lui deliberat 
blind. Euforia alerga prin Luke. Cînd braţele lui Katy se 
Strînseră în jurul umerilor lui şi ea gemu uşor, el simţi că 
i s-au înminat cheile citadelei. 

Îşi dădu seama că îi tremurau miinile. Experienţa 
aceasta stranie aproape că îl descumpăni. 

Luke pătrunse în gura ei gustind, tachinind, absor- 
bindu-i esenţa. O simţi tremurind în braţele lui, dar ea 
nu se retrase. El îşi împinse genunchiul mai mult în sus 
între coapsele ei. Simţi căldura ce emana dintre picioa- 
rele ei. 

Ea îi dorea. Slavă Domnului! Nu greşise în privinţa 
asta, de fapt. Se temea de el, asta era problema. El îi 
putea învinge temerile cu uşurinţă. Dacă avea nevoie de 
timp, îi.va da timp. La naiba, cînd era vorba de treburi 
din astea, avea o răbdare de sfint. 

Luke o mîngiie lent, lăsîndu-şi mina să-i alunece pe 
sîn. Putea simţi sfircul tare şi se bucură ştiind că, în 
sfirşit, începea să răspundă. 

Găsi fermoarul rochiei ei turcoaz şi îl lăsă încet în 
jos. Cu degetele urmă curba coloanei ei de sus pînă la 
rinichi. Era atit de plăcută la pipăit, se gîndi el. Atît de 
fină, de netedă, de moale. O atinse uşor în mica gropiţă 

de deasupra fundului. E! se simţi răsplătit cînd o stră- 
bătu un nou tremur de dorinţă. 

Acum, o nevoie flămîndă îi zgiria măruntaiele, dar ` 
Luke îşi tinu într-un lanţ de oţel graba simţurilor. Tre- 
cuse multă vreme de cînd nu mai dorise ceva sau pe 
cineva atit de mult cum o dorea pe femeia aceasta, dar 
putea să mai aştepte puţin. Dorea să fie sigur că şi Katy 
era cuprinsă în vertij la fel ca el. Avea nevoie să ştie că 
şi ea simţea aceeaşi excitație nimicitoare. 

Nu era nici o grabă. Aveau toată noaptea la dis- 
poziție. 

Katy scoase un mic sunet foarte atrăgător cînd de- 
getele ei se strînseră în jurul lui. Luke simți tentativa de 
ridicare a şoldurilor ei. Se topea, în cele din urmă. Toată 
numai miere fierbinte şi foc lichid. În cîteva minute, avea 
să fie a lui. 

Luke tinu fundul lui Katy în palmă, amintindu-și ce-i 
spusese Justine despre stilul ei de viață retras. Îşi pro- 
mise în sinea lui că se va mişca încet şi cu grijă de 
acum încolo, chiar dacă asta îl înnebunea. Seducerea 
îngerilor era un lucru nou pentru el. 

— Luke! 

La început, el nu o auzi. Era prea preocupat încer- 
cînd să decidă dacă nu era cumva prea devreme să-i 
scoată rochia turcoaz, încît nu-şi dăduse seama că ea 
vorbise. 

- Cred că e de-ajuns, spuse Katy cu voce tremurată. 

— Cum? 

EI îşi curbă mina în jurul coapsei ei, apăsînd uşor, Îi 
plăcea ce simţea. 

— Am spus că-i de-ajuns. Trebuie să plec, Luke. 

În sfirşit, îşi dădu seama că ea îşi ținea mîinile pe 
pieptul lui. Îl împingea. Ameţit de nevoia fierbinte care 
ameninţa să-i ardă măruntaiele, Luke îşi înălţă capul. Se 
uita în jos la ea, cu ochi micşoraţi. Gura îi era umilată de 
sărutările lui şi obrajii îi erau roşii. 

- Vrei să pleci acasă? întrebă el neîncrezător. 

— E foarte tirziu. Fratele meu o să se întrebe unde 
sînt. 

- Nu poți pleca acum. 

Ea îşi muşcă buza. 

- Mi-ai promis că te opreşti atunci cînd îți cer să te 
opreşti. 

— Ştiu, dar... 

— Dar n-ai crezut că am să ţi-o cer, aşa-i? Atitudine 
tipică de Gilchrist, spuse Katy bătăioasă. 

— Katy, te avertizez că dacă nu încetezi să-mi spui că 
sînt ca oricare alt Gilchrist pe care-l cunoşti, o să-mi 
pierd cumpătul. 

- Ce-o să faci? O să mă concediezi? 

Se uită urit la ea. 

- Ţi-ar plăcea asta, nu-i aşa? 

- Asta ar simplifica desigur lucrurile din punctul meu 
de vedere. 

— Nu-ţi face mari speranţe. 

Ea oftă. 

- Nu-mi fac. Te rog, Luke, trebuie cu adevărat să. 
plec. 

El îşi înăbuşi o înjurătură şi o eliberă. inspiră adînc şi 
trupul lui protestă cu violenţă. 

- Du-te, îngere. Fugi cît mai poți. 

"— Nu are rost să te superi. Tu ai început asta, zise 

ea luptindu- se cu termoaryl. Ţi-am zis că nu e o idee 
bună. 

- Nu e nimic rău în ideea asta. 

Se ocupă de fermoar şi îl.ridică. La naiba, se gîndi 
el. Ea nu se juca, pleca într-adevăr. 

- Eşti doar speriată, asta-i problema. 

- Poţi să mă învinuieşti că sînt precaută? Nu mă 
interesează să am o legătură amoroasă cu tine, Luke. 

— De ce nu? Pentru că nu ştiu să gătesc? 

— Printre altele. 

Katy se ridică repede. i 

Luke se întinse pe perne cu un picior ridicat sus şi 
cu miinile sub cap. Se uită la ea supărat. Ea arăta roşie 
şi caldă şi excitată. lar e! o dorea. Decise să încerce o 
tactică diferită. 

-- Katy, spuse el cu un ton moale, atrăgător, hai să 
vorbim despre asta. 

- Nu te mai uita la mine aga, zise ea şi îşi luă poşeta. 
Amiîndoi ştim că nu te interesează cu adevărat 
persoana mea, Luke. Eşti supărat pe mine că te-am 
convins să vii aici să-ţi ajuţi familia. Ai resentimente şi 
eşti furios pentru că te-am făcut să accepţi că ai o 
răspundere faţă de ceilalți Gilchrist. Ai decis să egalezi 
scorul în seara asta afirmîndu-te asupra mea în mod 
sexual. 

EI clipi uluit de logica ei idioată. 

- Rahat! 

- E adevărat, şi tu ştii lucrul ăsta. Pot să-ţi înțeleg 
reacţia. Să mă seduci înseamnă probabil un mod de a 
a-mi plăti pentru faptul că m-am amestecat în v.aţa ta. 
Dar nu vreau să fiu sedusă din acest motiv, Luke. O să 

trebuiască să-ţi obţii răzbunarea chemîndu-mă la birou, 
la fel cum fac toţi ceilalţi din familia Gilchrist. Acum, să 
mă scuzi, dar trebuie să plec. 

Ea se,întoarse şi se îndreptă spre uşă. Luke trecu 
prin cîteva momente de panică de nedefinit. Se ridică 
repede de pe canapea. Ajunse în spatele ei chiar cînd 
apucase clanța cu mîna. 

Puse palma pe uşă şi o tinu închisă în timp ce ea 
încerca s-o deschidă. 

— Te duc eu acasă. 

— Pot să merg pe jos atita drum. 

— Am zis că te duc, la naiba. l-am promis fratelui tău 
că o să am grijă de tine în seara asta şi intenţionez s-o 
fac. ` 

Luke se întoarse şi luă din dulap o haină de vînt 
neagră. Apoi luă de pe umeraş haina ei. 

— Mulţumesc, spuse Katy liniştită, cînd el o ajută 
să-şi pună haina cu mişcări scurte, bruște. 

El o răsuci şi îi prinse faţa între palme. Ea se uită în 
sus la el, cu ochi tulburaţi. 

- O să regreţi asta, Katy Wade. 

— De ce? Pentru că o să-mi faci viața un iad la lucru? 
Eu mă descurc cu cei din familia Gilchrist. Am făcut-o 
ani de zile. 

- Ceea ce se întîmplă cu noi la lucru nu are nici o 
legătură cu asta, gemu el. Motivul pentru care voi 
regreta că ai plecat de aici în seara asta este că vei 
petrece tot restul vieţii tale întrebindu-te cum ar fi fost 
lucrurile între noi. 

Ea clipi, apoi, spre uimirea lui, păru că se relaxează. 

- Doamne, Dumnezeule, Luke, de unde ţi-a venit 

ideea asta? Eu ştiu deja cum ar fi fost să mă culc cu 
tine. | 

— Chiar crezi? întrebă el. 

- Desigur. Am o imaginaţie foarte bună şi sînt sigură 
că ar fi fost excitant. Fierbinte, arzător şi pasionant. 
N-aş fi aşteptat mai puţin de la un Gilchrist. 

El strînse din dinţi, dar decise să ignore faptul că ea 
continua să facă generalizări în legătură cu familia. 

- Şi ce naiba e rău în fierbinte, arzător şi pasionant? 

- Nimic, dacă ăsta ţi-e genul. Dar eu nu sînt şi o ştim 
amîndoi. 

- La naiba, poate înveţi să fii genul ăsta, mormăi el. 
Aş putea să-i predau lecţii. . 

Imaginea care îi apăru în minte la acest gind îi făcu 
trupul să se încordeze de dorinţă. 

— Nu. N-o să învăţ asta de Ia tine. 

Ochii ei erau limpezi şi solemni. 

— De ce nu? 

— Ultimul lucru pe care îl doresc este să mă încurc 
cu tine, Luke. 

Ea deschise uşa. 

De data asta, Luke nu încercă s-o oprească. Se uită 
la Zeke. 

- Hai, băiete. Poţi veni şi tu cu noi. 

Zeke îşi luă farfuria şi îi urmă pe Luke şi pe Katy în 
noapte. 

Aerul răcoros al nopții îl lovi pe Luke precum un jet 
de apă rece. E în regulă, îşi zise în sinea lui. Avea şase 
luni în faţa lui. Şase luni în care o s-o convingă pe Katy 
că şi ea îl doreşte la fel de mult pe cît o doreşte el pe 
ca. 7 

Nu se deranjă să rupă tăcerea care atirna între ei în 
scurtul drum pînă la căsuţa ei. Cînd ajunseră ia uşa din 
faţă, el aşteptă răbdător ca ea să deschidă. Lumina era 
aprinsă în camera de zi, dar restul casei era în întuneric. 
Matt se dusese probabil să se culce. 

Katy zimbi ca o scuză cînd păşi peste prag şi vru 
să-i închidă uşa în faţă lui Luke. 

- Îmi pare rău dacă ţi-am făcut o impresie greşită. 
Îmi dau seama că nu trebuia să te las să mă săruți. 
Dacă ai sentimentul că tot ce ceea s-a întîmplat în casa 
ta a fost numai din vina mea, atunci nu pot spune decit 
că regret foarte mult. Îmi dau seama că membrii familiei 
Gilchrist au tendinţa să fie foarte intenşi în toate privin- 
tele. 

Luke puse o mină pe rama uşii şi se aplecă aproa-- 
pe. Voia să fie sigur că ea vedea furia din ochii lui. 

- Să clarificăm un lucru, aici, Katy Wade. Ce s-a 
întîmplat în casă la mine a fost din vina mea. Îmi asum 
răspunderea totală pentru asta. Eu am început şi să 
fiu al naibii dacă nu am s-o sfirşesc într-o bună zi. 
Acum, du-te şi te culcă şi gindeşte-te la asta înainte de 
a adormi. 

— Dar, Luke... 

- Şi opreşte-te să mai afirmi că eu sînt la fel ca 
oricare alt Gilchrist pe care l-ai cunoscut vreodată. 

El întinse mîna, apucă mînerul uşii şi o închise, 
înainte ca ea să poată reacţiona. 

Zeke se uită în sus la el, întrebător. 

Luke îşi trecu degetele prin păr. Se uită în sus la 
cerul înstelat. Era lună plină în seara aceea. Arunca o 
lumină argintie pe mare. 

— Hai, băiete, să coborîm pe plajă. Am nevoie de o 
plimbare lungă. 

Zeke sări înainte, îndreptindu-se spre cărarea care 
ducea de pe stincă la plaja pietroasă de jos. Briza ră- 
coroasă lovea în haina lui, în timp ce el urma cîinele 
spre malul apei. Luke merse repede mult timp de-a lun- 
gul nisipului aspru luminat de lună. Lăsa ca aerul rece 
să-i scoată din sînge rămăşiţele de pasiune. 

Cînd se opri în sfîrşit, în capătul îndepărtat al plajei, . 
se putea controla din nou. Mintea i se calmass şi putea 
gîndi iar limpede şi la rece. Încă de cînd luase decizia 
asta, se tot întrebase de ce venise aici la Dragon Bay. 
încercase să-şi spună că umbla după restaurantul Pa- 
cific Rim. Se jucase cu ideea răzbunării împotriva res- 
tului clanului. Se întrebase dacă nu simpla plictiseală îl 
îndemnase să accepte provocarea de a salva compania 
Gilchrist Inc. 

Acum, Luke îşi dădea seama cu o conştiinţă tristă 
că avea în sfirşit răspunsul la întrebare. 

Era aici din cauza lui Katy. 

A doua zi dimineaţă, Katy intră în birou şi puse o 
cutiuță de plastic pe masa de lucru a lui Liz. Liz se uită 
curioasă în timp ce Katy deschise cutia şi luă un cuţit. 
Băgă cuțitul în sosul păstos şi i-l întinse pe un biscuit 
sărat. 

- Spune-mi ce părere ai, zise Katy dindu-i lui Liz 

biscuitul, Vreau părerea ta sinceră. 

Liz luă biscuitul, îl băgă în gură şi mestecă gindi- 
toare. 

- Bun. Foarte bun. 

Katy se încruntă. 

— Eşti sigură? 

- Nu. Nu pot fi absolut sigură doar cu atit. Mai bine 
mai dă-mi o mostră. 

Katy întinse pasta pe alt biscuit. 

- Ăsta e făcut din spanac şi busuioc. 

Liz muşcă din următorul biscuit şi zîmbi. 

- Cred că ai tras din nou un număr cîştigător cu 
ăsta, Katy. 

- Chiar îţi place? 

- E grozav, o asigură Liz. Te deranjează dacă iau şi 
restul? 

Înainte ca ea să poată răspunde, se auzi un zgomot 
uşor dinspre uşa biroului. Ca o primă reacţie, perişorii 
de pe ceafa ei se mişcară. Ea ştia cine stătea în des- 
chizătura uşii, înainte ca el să vorbească. ÎI avusese în 
gind toată noaptea, pîndind la marginea viselor ca o 
fantomă întunecată, periculoasă, mult prea excitantă. El 
fusese ultimul lucru la care se gîndise înainte de a ador- 
mi şi primul lucru care îi apăruse în minte azi-dimineaţă 
cînd deschisese ochii. 

Bastardul o obseda. 

- Nu crezi că ai nevoie de mai mult decit de o 
singură părere înainte de-a ajunge la o concluzie cu 
privire la consumatori? întrebă Luke. 

Katy se forță să rămînă calmă în exterior, cînd se 
uită peste umăr. Luke stătea acolo cu un umăr sprijinit 

de tocul uşii. Era îmbrăcat ca de obicei în negru. În 
dimineaţa aceea, avea un pulover şi pantaloni negri. Nu 
se vedea nici o haină sau cravată. Se părea că nu avea 
de gînd să plece la Seattle în dimineaţa asta. 

- Ai vrea să guşti? întrebă politicos Katy. 

Ochii lui de vrăjitor străluciră. 

- Da. 

Ea strînse tare cuțitul cînd întinse sosul păstos pe 
un alt biscuit sărat. 

- Spanac şi busuioc. Încă mai experimentez. 

„Luke se îndreptă şi veni să ia biscuitul dintre de- 
getele ei. Ochii lui nu-i părăsiră pe ai ei în timp ce luă ce 
i se oferea. Dinţii lui sclipiră o secundă cînd băgă în 
gură tot biscuitul. Mestecă ginditor, îndelung. 

- Nu-i rău, se pronunţă e! în cele din urmă. 

Katy strimbă din nas. 

- Pot să mă descurc şi fără această laudă slabă. 
Dacă nu-ţi place, spune. 

El zimbi lent, un zîmbet de pură ameninţare sexuală. 
Ochii lui se mişcară în mod deliberat pe ea şi se opriră 
asupra gurii. 

— Cum am zis. Nu-i rău. Puțin cam fad. Are nevoie 
de înviorare. 

- Înviorare? 

ÎI privi cu precauţie. Începea să-şi dea seama că nu 
vorbea de sosul ei. | se înfierbîntară obrajii. 

- Da, înviorare. Ştii, ceva care să-l facă mai picant. 
Se simte aici o timiditate. Un element de nesiguranţă. 
Fără îndoială, o lipsă de experienţă. 

~ Aşa să fie? Katy îşi ridică mîndră bărbia. 

— Un sos cu adevărat bun are o oarecare intensitate. 


134 - 


Ţelul este să dezlănţuie pasiunea interioară a ierburilor. 
Ştii ce vreau să spun? 

Katy se uită urit la el. 

- Cred că da. f 

- Nu te îngrijora. Sosul ăsta nu are nimic ce nu se 
poate repara cu puţină practică. 

- O să rețin asta, zise Katy printre dinţi. 

Luke aprobă din cap, satisfăcut. 

- Bine. 

Luă cuțitul din mîna ei şi mai unse un biscuit cu 
sosul păstos. 

- Nu te îngrijora. O să înveţi. 

El îi dădu cuțitul î înapoi, băgă în gură biscuitul şi ieşi 
din cameră. 

— Fiuuu... făcu Liz ştergîndu-şi de pe frunte o trans- 
piraţie imaginară. Despre ce era vorba? 

— Tipul crede că e o autoritate în materie de sosuri. 

Katy trînti capacul pe cutia de plastic. 

- Nu-mi vinde mie castraveți, mormăi Liz. Nu vorbea 
despre sosul păstos. 

- Ba da. Ştii cum sînt cei din familia Gilchrist. Devin 
intenşi în legătură cu toate, chiar şi cu alimentele. 

Katy o porni spre biroul ei. 

— Presupun că-i firesc, comentă Liz. În fond, sînt în 
afacerile cu restaurante. i 

Katy închise repede uşa şi se trînti pe scaunul ei. Se 
răsuci şi se uită pe fereastră, contemplind îndelung. Da- 
că următoarele şase luni vor fi tot aşa, ea va avea ne- 
cazuri mari. 

Îşi dăduse seama de la început că Luke îi era ostil şi 
avea resentimente faţă de ea. Îşi dăduse pe deplin 

seama că o învinovăţea pe ea fiindcă îl forțase să-şi 
îndeplinească obligaţiile. Ştiuse că nu era bucuros de 
decizia pe care o luase de a veni la Dragon ‘Bay şi că 
ea îi oferea un ţap ispăşitor. Dar îşi spuse că se putea 
descurca în aceste privinţe. DEI 

Din nefericire, după cele întimplate aseară, ea tre- 
buia să facă faţă unui element nou în ecuaţie. Se temea 
că ea devenise o provocare pentru Luke. 

Cei din familia Gilchrist deveneau uneori obsedati 
să-şi îndeplinească voia, mai ales atunci cînd cineva 
le spunea că nu pot obţine ce doresc. Aveau asta în 
sînge. 

Să manevrezi un Gilchrist care a decis să urmă- 
rească un anume scop era dificil chiar în cele mai bune 
condiţii. În situaţia asta, lucrurile vor fi mult mai compli- 
cate. După seara trecută, Katy nu mai putea nega că 
Luke o atrăgea. 

El nu trebuia să afle niciodată cîtă putere de voinţă îi 
trebuise ca să plece din căsuţa lui. 

Înţelegînd cit de vulnerabilă era, fu zguduită pînă în 
străfunduri. 

Luke era periculos. Ea ştiuse asta din primul mo- 
ment cînd îl văzuse. Va trebui să fie extrem de atentă în 
următoarele şase luni. 


st) 


Sunetul motorului unei maşini scumpe pe aleea ei, 
tirziu după-amiază, îi aminti lui Katy că Darren spusese 

că va trece să stea de vorbă cu ea. Îşi ridică ochii de pe 
cartea de bucate pe care-o studia. 

— Sună ca noua maşină Porsche a lui Darren, zise 
Matt de la masa din bucătărie. Ce caută aici? întrebă el 
închizînd cartea cu o pocnitură. 

— Vrea să stea de vorbă cu mine despre ceva, răs- 
punse Katy. 

- Da? De ce? întrebă Matt şi se ridică şi se duse la 
fereastră. Cînd tipul ăsta stă de vorbă cu tine, înseamnă 
că vrea ceva. : 

— Nu-i adevărat, Matt. 

- Ultima oară cînd a trecut pe-aici a fost pentru că 
voia să vorbeşti cu Justine să-l încerce în funcţia de şef 
al lui Gilchrist Inc., îţi aminteşti? Omule, ce maşină! Nu 
cred că m-ar lăsa s-o probez. 

— Nu cred că ai avea şanse. Asta-i averea cea mai 
de preţ a lui Darren. Dă-i drumul în casă, vrei, Matt? 

— Sigur. 

Matt deschise uşa. 

Darren era pe trepte, îmbrăcat într-o jachetă neagră 
de piele şi pantaloni negri care se potriveau cu maşina 
Porsche neagră. Îi zimbi lui Matt. 

— Bună, Matt. Nu te-am mai văzut de-o vreme. Cum 
îţi mai merge? . 

- Bine. Apoi, uitîndu-se peste el la Porsche, adăugă: 
Frumoasă maşină. 

— Mulţumesc. Vrei s-o încerci? 

Darren îi dădu cheile. 

Ochii lui Matt se măriră, nevenindu-i să creadă. 

— Glumeşti? 

— Nu. De ce nu faci o plimbare prin orăşel? la un 


137 


hamburger, în timp ce eu vorbesc cu sora ta. Hai, în- 
tinde-o! 

— Hei, grozav. Mulţumesc. O să am grijă. 

Matt ieşi pe uşă într-o clipă. 

Katy se uită jenată pe fereastră cum fratele ei des- 
chide cu respect uşa maşinii şi se urcă la volan. 

- Nu ştiu dacă este o idee bună, Darren. Nu are 
experienţă cu maşini din astea. 

— Maşina-i maşină. L-am văzut pe Matt conducînd. O 
să se descurce. Nu fi îngrijorată pentru el. Pot să mă 
aşez? 

- Te rog. 

Distrasă de sunetul motorului maşinii Porsche, Katy 
făcu vag un semn spre un fotoliu. Cînd maşina neagră 
ieşi de pe aiee, ea oftă şi se depărtă de ia fereastră, să 
se confrunte cu oaspetele. l 

Gura fin desenată a lui Darren se curbă în devas- 
tatorul zîmbet Gilchrist. 

— Apreciez asta, Katy. 

- Nici o problemă. Am să fac un ceai. 

- Sună grozav. 

E! se ridică repede şi o urmă în bucătărie. 

- Despre ce ai vrut să vorbeşti cu mine? întrebă Katy 
umplînd ceainicul cu apă şi punîndu-l pe maşina de 
gătit. 

- E puţin cam complicat. 

Zimbetul lui Darren dispăru. Absența lui nu făcea 
decit să sublinieze amărăciunea din ochii lui. 

- Sînt la ananghie, Katy. La mare ananghie. lar tu 
eşti singura care mă poți ajuta. 

Katy luă declaraţia cu precauţie, cum făcea cu orice 

asemenea declaraţie dramatică a celor din familia Gil- 
christ. 

— O să fiu bucuroasă să fac ce pot, Darren, ştii asta. 
De data asta, despre ce fei de necaz e vorba? 

- Unul care se ridică la o sută cincizeci de mii de 
dolari. 

- Ce? E o glumă? 

Katy era gata să scape ceaşca pe care o luase din 
dulap. 

— Aş vrea să fie. 

Darren îşi băgă miinile în buzunare şi se uită în jos, 
la vîrfurile pantofilor. Cînd ridică ochii să-i întilnească pe 
„ai ei, ochii lui erau fără expresie. 

— Datorez nişte bani unor oameni. 

- O sută cincizeci de mii de dolari? 

- Da. l 

- Ah, Doamne, Darren, ce-ai făcut? Te-ai apucat de 
jocuri de noroc? 

— Nu. A fost o afacere cu parteneri. imobiliară. Exista 
posibilitatea unui cîştig mare. Mare de tot. Dacă ar fi 
mers, aş fi putut să-i dovedesc lui Justine că am talent 
la afaceri. l 

Katy se strimbă. 

- Şi ce s-a întîmplat? 

- Afacerea s-a prăbuşit, pentru că nu a obţinut 
finanţare. Cel care a organizat treaba, Milo Nyle, i-a 
spus broker-ului meu că unii dintre cumpărători ne dau 
în judecată dacă nu-i plătim. Partea mea e de o sută 
cincizeci de mii. 

Vai, Doamne! 
- Am nevoie de un împrumut, Katy. Repede. Nyle 

spune că dacă nu plătim, am putea ajunge la închi- 
soare. 

- Închisoare! Katy se uită fix la el. Darren, eu nu am 
o asemenea sumă. Ştii asta. 

- Da. Dar ai putea s-o obţii, sugeră Darren. 

- Cum naiba se presupune să fac rost de o sută 
cincizeci de mii de dolari? Să jefuiesc o bancă? 

Gura lui Darren se strimbă. 

- Nu chiar. Am un plan. 

— Nu cred că vreau să aud ceva despre asta, zise 
Katy turnînd' apă clocotită peste ceai. Spune-mi, care e 
Planul tău? 

- E simplu. Îi ceri lui Justine cu împrumut ca să 
porneşti restaurantul Pesto Presto. Ştii că ea o să te 
ajute. 

- Nu vreau să iau-bani de la bunica ta, zise Katy cu - 
încordare. De fapt, e ultimul lucru pe care aş vrea să-l 
fac. Vreau să mă eliberez de familia Gilchrist. 

— Katy, banii nu sînt pentru tine, ci pentru mine. Tu 
iei împrumutul de la Justine şi-mi dai mie banii. Eu am 
să-i folosesc ca să plătesc investiţiile. Apoi am să ti-i 
dau înapoi. 

— Nu merge. 

- Ba da. N-o să-i pot plăti imediat, desigur, zise 
Darren. Dar, pînă la urmă, o să reuşesc. Am să găsesc 
o soluţie, Bănuiesc că va trebui să sacrific maşina. 

- Ah, desigur, spuse supărată Katy. Maşina va trebui 
să dispară, cu siguranţă, Darren, dar n-o să meargă. 
Trebuie să te duci singur la bunica ta. 

Darren lovi cu pumnul în perete. 

— lisuse, nu pot face asta şi tu o ştii. Va confirma tot 

ce crede ea deja despre lipsa mea de capacitate în 
afaceri. 

- Atunci, vorbeşte cu Luke. 

Darren se uită la ea uimit. 

- Eşti nebună? Să mă duc la Luke să-i cer o sută 

„cincizeci de mii de dolari ca să scap de necaz? Mi-ar 
ride în faţă. 

- Nu sînt chiar atît de sigură de asta. 

- Eu sînt, Katy. Tu trebuie să mă ajuţi. Nu mă pot 
duce la nimeni din familie. Justine va fi furioasă. Părinţii 
mei vor crede că ea a avut dreptate în privinţa mea, 
dacă le spun ce s-a întîmplat. Cît despre Luke, Bastar- 
dului nu i-ar păsa dacă ajung la închisoare. Mă bazez 


pe tine, Katy. 


Capitolul 7 


Luke zări maşina neagră Porsche cînd ieşi din su- 
permagazinul alimentar din Dragon Bay cu mîncarea 
pentru cîine. Maşina lui Darren era parcată în faţa unui 
restaurant tip McDonald, localul unde Matt şi prietenii 
lui îşi aveau slujba s&zonieră. 

Luke se strimbă cînd văzu Porsche-ul, mirîndu-se că 
Darren venise pînă la Dragon Bay ca să măniînce un 
hamburger şi cartofi prăjiţi. Apoi îşi aminti sfîrşitul con- 
versaţiei pe care o auzise cu o seară înainte pe balcon 
la Justine. Darren era în oraş pentru că voia să stea de 
vorbă cu Katy. 

Luke aruncă în portbagaj sacul cu mîncare de. cîini. 
Se întrebă dacă ideea lui Darren de a o trata pe Katy 
era să o ducă să ia o masă ieftină. 

Închise portbagajul, băgă cheile în buzunar şi porni 

să traverseze strada. Cind ajunse la colț, văzu uşa res- 
taurantului deschisă. Matt, cu un zîmbet larg, ieşi cu un 
grup de prieteni după el: 

În timp ce Luke privea, Matt aruncă în aer nişte chei 
şi se îndreptă radios spre Porsche. După o privire lan- 
guroasă spre maşină, prietenii lui o luară în direcţia - 
opusă. 

Luke ajunse la Porsche în acelaşi timp cu Matt. Matt 
se uită surprins în sus. 

- Bună, domnule Gilchrist. Ce faci aici? 

- Cumpăr mîncare pentru cîine. Asta-i maşina lui 
Darren, nu-i aşa? 

- Da. El a vrut să stea de vorbă cu Katy şi mi-a lăsat 
maşina să fac o plimbare. Ridică din umeri. Probabil a 
vrut să mă scoată din cale, dar nu-mi pasă. Poate e 
ultima şansă pe care o,voi avea vreodată de a sta la 
volanul unei maşini ca asta. 

— Darren e acum cu Katy? 

— Da. Acasă. Cred că trebuie să-i duc înapoi maşina, 
înainte să se întrebe ce s-a întîmplat cu ea. 

— Nu te grăbi. Am să-i explic eu lui Darren de ce ai 
întirziat. Hai să intrăm ca săłi dau o cafea sau ce vrei 
tu. 

Matt ezită. 

— De ce? 

Luke zimbi. 

— Văd că ai precauţia naturală a surorii tale. 

—'Ea spune că trebuie să te fereşti cînd un Gilchrist 
oferă daruri. 

Luke clătină din cap cu regret prefăcut. 

- Nu-mi pot imagina de ce a căpătat o atitudine atit 

de negativă faţă de familia Gilchrist. Hai să intrăm să 
bem ceva. 

~ În regulă. 

Cinci minute mai tîrziu, Luke se aşeză într-un se- 
pareu în fața lui Matt şi se uită la băiat gînditor. 

— Ce discută Darren cu sora ta? 

— Cine ştie? zise Matt, clătinînd cuburile de gheaţă 
din Coca Cola lui. Poate că vrea din nou ca ea să 
vorbească cu Justine pentru el. 

Luke se gindi la această posibilitate. 

-— Ce fel de lucruri o pune să discute cu Justine? 

— Acum citva timp, a vrut ca ea s-o convingă pe 
Justine să-l lase să administreze localul Gilchrist din 
Lake Union. 

— Katy se pare că a i- reuşit; căci el îl administrează, 
observă Luke. 

- Sigur. De obicei, Katy o poate convinge pe Justine 
să facă anumite lucruri. Dar nu întotdeauna. N-a putut-o 
face pe Justine să-l pună la încercare pe Darren, dîndu-i 
conducerea companiei Gilchrist Inc. 

— Justine poate fi încăpăţinată. 

` — Da. Poate că Darren vrea ca ea să încerce din 
nou. Ai crede că a renunţat acum, cînd eşti dumneata 
aici. Dar Katy zice că toţi cei din familia Gilchrist pot fi 
cu adevărat insistenţi cînd vor ceva. Ea zice că devin 
obsedaţi. 

Luke înjură încet. 

- Sora ta se pare că a devenit o autoritate în legă- 
tură cu familia Gilchrist. 
` — nf. A fost nevoită, cred. Matt se încruntă. O să mă 
bucur cînd o să scape în sfirşit de ei. A fost legată 

destul din cauza mea. De îndată ce am să fiu la colegiu, 
ea o să poată să abandoneze slujba de la Gilchrist şi 
să-şi continue viaţa. 

El se uită în sus, zăpăcit, cînd îşi dădu brusc seama 
ce spusese. 

— Să nu te superi. 

Luke zimbi trist. 

— Nu te îngrijora. Eu nu înţeleg cum a reuşit să 
lucreze atît de mult timp pentru Justine Gilchrist. 

— Liz spune că bătrina e adaptabilă şi că nu s-au 
confruntat. 

— Dar Katy ce spune? 

Matt ridică din umeri. 

- Katy zice că slujba nu e chiar aşa de rea. Spune 
că există şi slujbe mai rele. Cred că, într-un fel, ţine la 
Justine, dacă vrei să ştii adevărul. Zice că şi ceilalţi 
membri ai familiei sînt în regulă, în felul lor. 

— Dar ţie nu-ţi plac? 

Matt roşi. 

-— N-am zis asta. Doar că uneori ei încearcă să o 
bruscheze. Maureen şi Hayden îi dau tot timpul ordine. 
Darren încercă s-o farmece, ca să obţină ce vrea, iar 
Eden... 

- Ce-i cu Eden? 

Ochii tineri ai lui Matt deveniră aspri. 

-În urmă cu un an, era un tip care se învirtea în jurul 
lui Katy. Mie nu-mi plăcea foarte mult, dar lui Katy da. 
Cred că era îndrăgostită de el. 

Luke deveni ţeapăn. 

— Nate Atwood? 

- Înî. A apărut Eden şi nenorocitul s-a uitat o dată 

la ea şi a căzut ca o balegă. S-au căsătorit la citeva 
săptămîni după ce Katy le-a făcut cunoştinţă. Justine a 
fost sincer supărată. 

- Nemernicul, spuse Luke încet. 

- Da, zise Matt. Aşa-i. Dar Katy nu şi-a dat seama 
imediat. Problema e că ea nu avea prea multă expe- 
rienţă, dacă înţelegi ce vreau să spun. Katy are două- 
zeci şi opt de ani, dar nu ştie despre bărbaţi atit cit ai 
crede pentru virsta ei. A fost prea ocupată ca să aibă 
grijă de mine şi să se ocupe şi de serviciu, pe dea- 


supra. 


După ce s-a perpelit toată noaptea în legătură cu 
problema asta, Luke decise să atace a doua zi dimi- 
neaţă. Trecu pe lingă Liz direct spre uşa biroului lui 
Katy, imediat după ora nouă. Liz se uită urit la el, prin 
ochelari, dar amîndoi ştiau că nu putea ajunge la timp la 
intercom ca să o avertizeze pe Katy că venea Luke. 

-Luke deschise uşor uşa şi o văzu pe Katy cocoţată 
pe marginea biroului. Avea un dosar în mină, dar nu-i 
"analiza conţinutul. Se uita ginditoare afară, la marea 
cenuşie. Purta o bluză verde de mătase şi o fustă aurie. 
La git avea o eşartă cu pete aurii. Părul ei roşu parcă 
era în flăcări, în lumina dimineţii. Luke decise că arată 
ca un buchet de flori da primăvară. 

— Ce-a vrut vărul meu ieri de la tine? întrebă el, cînd 
închise uşa biroului. 

Katy era aproape să cadă de pe birou de suprindere 
şi se întoarse cu faţa spre el.. 

"— Doamne, m-ai speriat! Aş aprecia dacă n-ai mai 
veni aşa, pe furiş. 

Se duse spre vasul de catea şi se servi cu o ceaşcă. 
Observase că, la ea, cafeaua avea gust mai bun decit în 
altă parte. 

— Îmi pare rău. Data viitoare am să bat. Ce-a vrut? 
- Gura ei se strînse dezaprobatoare. 

- A fost o vizită personală. N-are legătură cu afa- 
cerile. 

- Fratele tău zice că Darren vrea de obicei ceva de 
la tine cînd vine pe-acasă pentru o mică conversaţie. De 

` data asta ce-a vrut? 

- A vrut doar să vorbească. E chiar atit de straniu? 
Darren şi cu mine ne cunoaştem de atiţia ani. N-a fost 
mare lucru. 

Luke se uită la ea gînditor şi decise că, în dimineaţa 
asta, ea nu-i va spune nimic. Nu dăduse rezultate me- 
toda directă. 

- Dacă spui tu! Fii gata de plecare la Seattle, după 
masa de prînz. Fă-ţi un mic bagaj. Răminem peste 
noapte. 

Ea îl privi fix. 

- Ei, stai puţin. 

| - Camere separate, zise e! simplu. E vorba de afa- 

ceri. Eşti asistenta mea personală, îţi aminteşti? Vreau 
să vii cu mine. O să participi la majoritatea şedinţelor. 
După aceea, o să vreau analiza ta intuitivă asupra ad- 
ministraţiei. Îi cunoşti pe oamenii ăştia mai bine decît 
mine. 

Ei vedea după expresia din ochii ei că nu-l credea. 
Foarte rău. 

Nu putea să-i spună că intenţiona s-o scoată la cină 
să măniînce, să bea vin, cu speranţa că o s-o farmece şi 
o s-o aducă în patul lui. Dacă i-ar fi spus asta, ea s-ar fi 


înfuriat cu adevărat, 


Exact la ora unu, în după-amiaza aceea, Katy trase 
fermoarul sacului ei de voiaj şi îl duse afară în camera 
de zi alături de cel mic, de mînă. Matt aştepta împreună 
cu Luke şi Zeke. Zeke se uita urit la ea, peste marginea 
farfuriei pe care o ţinea în gură. 

- Eşti sigur că o să fie în regulă dacă eşti singur? îl 
întrebă Katy pe Matt pentru a suta oară. 

- lisuse, Katy! De cîte ori să-ţi spun că eu şi Zeke ne 
vom simţi bine? Nu te îngrijora. 

— Am să te sun diseară, spuse Katy. 

-— E vineri, îi aminti cu răbdare Matt. Lucrez în seara 
asta pînă la nouă. 

~ Ah, da. E adevărat. Promite-mi că o să vii direct 
acasă după lucru. 

- Promit. 

- Şi să conduci cu atenţie, adăugă Katy. 

Luke îi iuă bagajul din mînă. 

` — Nu te îngrijora pentru el, Katy. O să se descurce 
bine. Are şaptesprezece ani, îi aminteşti? 

Matt îi aruncă lui Luke o privire recunoscătoare. 

- Da, nu te îngrijora din cauza mea. 

- Bine, bine, am înţeles aluzia. Katy îl îmbrăţişă re- 
pede. Mă întorc miine după-amiază. 

- Bine, zise Matt şi îi urmă pînă la uşă. Distracţie 
plăcută. 

Katy se strimbă. 

- Asta este o călătorie de afaceri. 

Luke zîmbi cînd aruncă în portbagaj sacul ei. 

- Asta nu înseamnă că nu te poţi distra, Katy. 

— Ba da, înseamnă. 

Se aşeză pe locul pasagerului în Jaguar şi le făcu 
semne cu mina lui Matt şi lui Zeke. 

Luke nu spuse nimic în timp ce conducea maşina 
de pe alee-pe şoseaua spre Dragon Bay. Citeva minute 
mai tirziu, trecură prin orăşel, Luke se îndreptă spre 
sud, spre Seattle. 

- Înţeleg că nu l-ai lăsat prea des singur pe Matt, 
zise Luke rupînd tăcerea prelungită. 

- Nu. Ştiu că trebuie să mă obişnuiesc cu ideea că 
e aproape adult, dar nu e uşor. Sînt îngrijorată pentru 
el. : l 

- Şi el se îngrijorează pentru tine. 

Katy se uită surprinsă la Luke. 

- Zău? 

- El se consideră vinovat că ai fost legată de casă în 
toţi anii ăştia. 

- E o prostie. 

- Nu, nu este. E adevărat şi el ştie asta. Se teme că, 
din cauza răspunderilor tale faţă de el, nu ai avut 
suficientă experienţă în lumea reală. 

— Aşa să fie? 

- E îngrijorat că nu eşti destul de versată ca să ştii 
care sînt nemernicii şi care tipii cumsecade. 

- Sînt sigură că o să-mi dau seama. Am învăţat 
întotdeauna repede, comentă Katy. 


sa) 


Birourile corporației Gilchrist Inc. ocupau.un etaj în- 
tr-un bloc înalt din centrul oraşului Seattle. Panorama 
prin numeroasele ferestre ale etajului douăzeci: era 
spectaculoasă. Oraşul era plin de o energie pe care o 
putea declanşa doar un port la Pacific. 

Golful Elliott, cenuşiu sub un cer ca de plumb, era 
punctat cu vapoare uriaşe. Nişte mici lumi, petrolierele 
şi vasele de transport, purtau insemnele companiilor de 
navigaţie din Asia şi Pacific. În depărtare, munţii cu vîr- 
furile acoperite cu zăpadă aproape se pierdeau în ceața 
care părea că acoperă lumea. 

„— De ce te-a adus Luke şi pe tine, azi? întrebă Eden. 
Ce se întîmplă, Katy? Ce are de gînd? 

Katy îşi întoarse privirea şi se uită la verişoara lui 
Luke. Eden stătea elegantă la biroul ei, trupul ei trădînd 
o încordare subtilă. Purta un costum negru, impecabil, 
care îi sublinia subţirimea şi îi accentua roşeaţa buzelor 
şi unghiilor. Ochii ei verzi erau tăioşi şi îngrijoraţi. 
` — Trebuie să-i comunic analiza mea cu privire la oa- 
menii din diversele şedinţe pe care le va ține azi cu 
managerii, zise Katy ridicînd din umeri. Ce pot să-ţi 
„spun? Sînt o secretară de neînlocuit. 

Eden bătu cu unghiile în suprafaţa lustruită a birou- 
lui. 

— Dar ce are de gînd? 

Katy se gîndi la investigația pe calculator pe care o 
lansase Luke, dar nu zise nimic. Luke îi atrăsese în mod 
special atenţia să nu spună nimănui, iar acum lucra 
pentru el. Fie că-i plăcea, fie că nu, îi datora Bastardului 
loialitate în afaceri. 

— Nu sînt sigură, spuse cu precauţie Katy. Acum 
adună date. Asta-i tot ce-ţi pot spune. 

-= Plănuieşte el ceva. Simt eu asta. Trebuie să ne 
spui ce se întîmplă, Katy. Sînt prea multe în joc aici. 

- Din cite ştiu eu, el face exact ceea ce i-a zis lui 
Justine că va face. Încearcă să salveze compania. 

- Tata spune că nu putem avea încredere în el, iar 
eu sînt de acord. Mă face să mă simt nervoasă. 

Eden se uită în ecranul luminos al computerului de 
pe birou de parcă ar fi putut citi viitorul în el. 

— Cred că Luke face pe toată lumea să se simtă 
nervoasă. Uite, Eden, zău că nu ştiu ce altceva ţi-aş mai 
putea spune. Justine l-a vrut. ÎI are. Tot ce putem face 
noi, ceilalţi, este să sperăm că va fi bine. Acum trebuie 
să fug, zise Kate uitindu-se la ceas. Luke a convocat 
altă şedinţă în sala de consiliu, peste cinci minute. Tre- 
buie să particip şi eu. f 

- Katy, aşteaptă! 

Eden se aplecă în față cu expresia intensă şi-i 
spuse: | 

— O să ne avertizezi dacă Luke plănuieşte ceva care 
va face un rău familiei, nu-i aşa? Ne datorezi atita lucru. 

Katy ezită. 

— Am s-o avertizez pe Justine, fu ea de acord. Ei fi 
datorez măcar atit. Vouă, celorlalţi, nu vă datorez nimic, 
nu-i aşa? 

Eden îşi micşoră ochii. 

- Ce vrea să însemne asta? 

- Exact ce ai auzit. Întotdeauna am lucrat pentru 
Justine, nu pentru voi, ceilalţi. i 

- Ba nu, şopti Eden. E mai mult decît atît. Mult mai 
mult. Nu m-ai iertat niciodată pentru faptul că m-am 
măritat cu Nate, nu-i aşa? De ce nu recunoşti? 

- Nate n-are nici o legătură cu treaba asta. 

- Nu te cred. 

Eden se ridică şi se duse la fereastră. Se uită prost 
dispusă la cerul cenuşiu. 

- Nu ştii cît de norocoasă ai fost că te-a abandonat 
pe tine pentru mine. De fapt, dacă mă gindesc, tu îmi 
eşti datoare pentru că te-am salvat de experienţa căsă- 
toriei cu Nate Atwood. 

Katy studie profilul uluitor al lui Eden. 

-= Ştiu. 

- Bărbatul ăsta m-a folosit. 

— Aşa.i. 

- Nu m-aiiubit. Nu m-a iubit niciodată. M-a folosit. 

- Ştiu. „Şi m-a folosit pe mine ca să ajungă la tine“, 
se gîndi ea. Dar acum ai scăpat de el. Slavă Domnului 
că Justine l-a pus pe avocatul ei să se ocupe de pro- 
cedura de divorţ. Ea te-a protejat. 

— Crezi? 

Katy se încruntă, neînţelegînd tonul amar din vocea 
lui Eden. : 

- Poate că nu emoţional. Nimeni nu te putea proteja 

în felul ăsta. Dar financiar, da. Nate nu a căpătat cine 
ştie ce. O sumă minimă. 

Eden închise o clipă ochii. 

- Doamne, ce bastard afurisit era. Şi acum avem 
de-a face cu altul. 

- Viața-i dură, nu-i aşa? zise Luke din uşă. 

Se uită la Katy. 

- Eşti gata? Şedinţa începe peste două minute. 

- Sînt gata. 

Katy îi aruncă lui Eden o ultimă privire jenată şi îl 
urmă pe Luke în hoi. 

Luke îi adresă lui Katy o privire piezişă, speculativă, 
cînd merse alături de ea prin hol, spre sala de consiliu. 

— Despre ce-a fost vorba? 

- Despre divorțul ei. 

— Vesel subiect. 

- Nu în mod deosebit, murmură Katy. Cei din familia 
Gilchrist sînt rareori... | 

- Nu mai spune! Ştii, Katy, uneori mă oboseşte ge- 
neralizarea asta despre cei din familia Gilchrist. 

- Corect, se lumină Katy, încrucişarea spadelor cu 
Luke îmbunătăţindu-i starea de spirit. Şi pe mine mă 
obosesc. cîteodată cei din familia Gilchrist. 

Fraser Stanfield şi un grup de oameni la nivel ma- 
nagerial stăteau în picioare cînd Luke şi Katy intrară în 
sală. Îl salută din cap pe Luke şi îi zîmbi lui Katy. Înaintă 
şi îi tinu scaunul ei. 

— Ce cauţi în oraş? o întrebă el în şoaptă acoperit de 
murmurul conversaţiei. 

- Mă depăşeşte. Mi s-a spus că sînt aici să dau 
sfaturi. 

- Cred asta. Te pricepi la aşa ceva. Rămii peste 
noapte? 

- Da, rămîn. 

— Grozav, rînji Fraser. Ce-ai zice de-o cină? 

Katy fu surprinsă. Fraser nu-i sugerase niciodată 
înainte ceva asemănător cu o întîlnire, dar, după toate 
prin cîte trecuseră împreună în ultimele citeva luni, de- 
sigur că ea nu avea obiecţii. 

- Sună grozav. 

- Ne întîlnim în holul hotelului tău, la şapte, spuse 
Fraser. Să nu te îngrijorezi. N-o să mergem la un res- 
taurant Gilchrist. 

Katy rise. Cu coada ochiului, îl văzu pe Luke în- 
torcînd capul la acest cuvînt. Privirea lui trecu repede 
peste Fraser, apoi se opri la Katy. Nu părea bucuros. 

Îşi dădu seama intuitiv că plănuise să o invite şi el la 
cină. Un Gilchrist nemulțumit era un Gilchrist periculos. 

Pe de altă parte, ea ştia că a scăpat ca prin urechile 
acului de o situaţie care ar fi fost încărcată de o ame- 
ninţare senzuală. Nu se prea pricepea să facă faţă unor 
situaţii amenințătoare senzual. Nu era genul. 

Atunci de ce nu se simţea uşurată? se întrebă Katy. 


se 


- Ce naiba are de gînd? întrebă Fraser mai tirziu în 
seara aceea. 

Katy îşi ridică privirea de pe listă. Îşi dădu seama că 
era presată din nou să dea informaţii din interior cu 

privire la intenţiile tui Luke. Asta era întilnirea aceea plă- 
cută la cină. Toată ziua oamenii o încolţiseră ca să o 
întrebe ce credea că plănuieşte Bastardul în legătură cu 
compania Gilchrist. Cu un oftat interior de regret, îşi 
dădu seama că Fraser nu era diferit. 

Se gindi că nu putea fi prea dură cu el. Fraser tre- 
buia să se îngrijoreze de propriul lui viitor. Pe de altă 
parte, ea lucra totuşi pentru Luke şi trebuia să-i rămînă 
loială lui. 

— Nu ştiu, zise Katy, şi continuă să studieze lista. 

— Nici o bănuială? 

- Nici una. 

Fraser zîmbi. 

- Hei, Katy. Ăsta sînt eu, Fraser. Vechiul tău prieten, 
îţi aminteşti? Am fost în tranşeele Gilchrist împreună în 

"ultimele şase luni. Mie poţi să-mi spui ce se întîmplă. 
Am aici o carieră pe care vreau să mi-o mențin. 

În silă, Katy puse jos lista. 

- Ştiu. Îmi pare rău, dar nu e nimic ce pot să-ţi spun 
în momentul de faţă. Luke pare că adună date. Ştiu că e 
preocupat de situaţia proastă de la Gourmet şi ana- 
lizează cele două restaurante cu probleme. Dar nu ştiu 
ce are de gînd să facă. 

- Dacă are pe jumătate din simţul afacerilor cu care 
îl creditează toată lumea, o să vindă Gourmet. 

- Poate. 

- Familia Gilchrist a fost întotdeauna implicată în 
afacerile cu restaurante, spuse Fraser îndirjit. Ar trebui 
să se ţină de ceea ce ştiu să facă. Ar trebui să iasă 
de pe piaţa cu antreuri congelate, pentru că ei nu se 

- Gilchrist Gourmet mergea foarte bine anul trecut 
pe vremea asta. 

— Anul trecut s-a întîmplat asta. Azi s-a dus pe apa 
sîmbetei. Gilchrist trebuie să-şi dea seama că nu are 
altă alegere decit să-l vindă. 

— Dacă trebuie vindut, sînt sigură că o să-l vindă, 
zise Katy. Dar dacă poate cineva să-l salveze, atunci el 
poate s-o facă. 

Fraser se uită la ea. 

- Ai multă încredere în Bastard. 

- Tipul poate că nu e un gentilom sau un intelectual, 
dar e bun la ceea ce face. 

- Cu alte cuvinte, ştie să facă bani? 

Katy zîmbi. . ; 

- Din cite se spune, da. 

Fraser îi atinse mîna cu un avînt intim. 

- Am vorbit serios, mai înainte. Am multe lucruri im- 
portante în vedere în legătură cu cariera mea. Pot să 
mă bazez pe tine să mă informezi asupra mişcărilor pe 
care le face Bastardul? 

— Am să fac tot ce pot, spuse ea liniştită. Te-ar de- 
ranja foarte mult dacă am lua cina acum? Mor de foa- 
me. 

___ Fraser părea că nu doreşte să abandoneze su- 
biectul. Ochii îi străluciră, apoi reuşi să zimbească. 

- Poţi să pui pariu. Încearcă somonul. Îi prepară 
bine aici. Ştii, am vorbit de cîteva ori cu Eden. 

— Zău? 

- Nenorocirea este că nici ea nu ştie ce se întîmplă. 
Şi nu sînt sigur că mi-ar spune, dacă ar şti. La naiba, 
ea face parte din familie, iar eu sînt doar un anga- 

jat.Oricum, cred că are alte lucruri în minte, în momentul 
ăsta. 
- Remarca despre Eden îi captă atenţia lui Katy. 

- Ce te face să spui asta? 

— Am văzut-o săptămîna asta cu fostul ei soţ, spuse 
într-o doară Fraser cînd deschise lista. Poate că plă- 
nuiesc o mare împăcare. Justine o să aibă o criză dacă 
se întimplă aşa ceva, nu-i aşa? A fost atit de al naibii de 
uşurată cînd divorţul s-a încheiat. í 

Katy ea şocată. 

— Eden şi Nate? l-ai văzut împreună? Eşti sigur? 

Fraser îşi ridică privirea. 

— Se urcau împreună într-un taxi, în faţa unui restau- 
rant cu al cărui director abia vorbisem şi tocmai ieşeam. 
Se părea că Atwood a aşteptat-o. 

Katy îşi aminti de amărăciunea din glasul lui Eden, în 
dimineaţa aceea. „S-a folosit de mine“. 

~ E greu de crezut. 

- Îi ştii pe cei din familia Gilchrist. Sînt: dramatici. 
Poate că pe Eden o tentează să aibă o legătură amo- 
roasă cu fostul ei soț. E cam nebună. Ştii ceva, Katy? 

— Ce anume? 

Katy încerca să-şi imagineze de ce ar vrea Eden să 
reaprindă focul pasiunii cu Nate Atwood. Din cite ştia. 
ea, Eden îl ura acum pe tip. Dar auzise întotdeauna că 
ura e o alternativă a dragostei. 

— Sînt cu adevărat bucuros să ştiu că te am pe tine 
de partea mea, spuse în mod deliberat Fraser. Cînd e 
vorba să ai de-a face cu cei din familia Gilchrist, prie- 
tenii trebuie să fie uniţi. lar noi sîntem prieteni, nu-i aşa, 
Katy? | 

- Da, răspunse liniştită, Katy. Cred că am să renunţ 
la somon şi o să încerc pastele făinoase cu sosul pesto, 
Vreau să văd dacă e mai bun decit al meu. 

Katy descuie uşa camerei ei de hotel o oră mai tirziu, 
uşurată că reuşise să scape de Fraser, jos în hol. Citeva 
minute acolo avusese impresia că a zărit în ochii lui o 
expresie de speculație afaceristă care o înfuriase. 

Îi trecuse prin gînd că Fraser era în stare să o se- 
ducă pentru a se asigura că ea îl va informa despre 
evenimentele din interiorul biroului principal al compa- 
niei Gilchrist. 

Oare toată lumea credea că era o mică proastă 
neversată? se întrebă ea obosită cînd deschise uşa. 
Dacă voia să se lase sedusă, ar fi preferat un bărbat 
care era minat de altă emoție decit de preocuparea 
pentru cariera lui. 

Pe Luke, de exemplu. 

Gindul acesta o uimi. Trebuia să fie nebună să ia în 
considerare o asemenea idee. Dar măcar cu Luke o 
femeie ar şti că e vorba de pasiune. Cei din familie erau 
pasionali. 

La Fraser, se gîndi Katy, seducerea ar fi fost strict o 
afacere. i 

Nu că ar fi fost interesată să fie sedusă de cineva, 
se asigură în sinea ei cînd închise uşa. 

Căutind înterupătorul, simţi o altă prezenţă în ca- 

meră. îi îngheţă mina. 

- Cel puţin, ai avut înțelepciunea să vii singură în 
cameră, În întuneric vocea lui Luke era aspră şi ame- 
ninţătoare. 

Katy îşi tinu respiraţia. Aprinse lumina şi rămase cu 
privirea furioasă spre Luke. 

EI nu-i observă expresia. Era întins în fotoliul de lin- 
gă fereastră şi se uita peste oraş. Tocurile cizmelor lui 
se sprijineau pe marginea ferestrei. Gheaţa făcea zgo- 
mot în paharul pe care-l ţinea în mină. O privire în micul 
frigider din colț îi dovedi că folosise mica rezervă de 
băuturi a camerei. 

- Doămne, m-ai speriat de moarte! 

Katy îşi dădea seama că pulsul îi era accelerat şi că 
era încordată în interior. Tot trupul ei intrase în starea de 
a lupta sau a fugi, deşi în minte îşi dăduse deja seama 
că nu era o ameninţare de atac imediat. 

- Ce cauţi aici? 

Luke nu se întoarse. 

- Ai acceptat întilnirea cu Stanfield ca să mă faci 
gelos? 

Katy era uluită. 

- Dumnezeule, nu! Sigur că nu. Eşti nebun? De ce 
să vreau să te fac gelos? 

- De unde să ştiu? Tot ce ştiu este că asta e o 
tactică folosită de femei. 

- Poate de unele femei. Nu de toate femeile. 

Katy îşi adună simţurile răvăşite. Faptul că-l găsise 
pe Luke aici, în camera ei, era. ca şi cum ar fi căzut 
printr-o gaură făcută de un iepure. Nimic nu i se părea 
real. 

- A acţionat, spuse liniştit Luke. Am fost gelos. Luă 
o înghiţitură de whisky din pahar. lisuse, asta-i o emoție 
pe care o urăsc cu adevărat. Mi-am petrecut cea mai 
mare parte a căsniciei fiind gelos. 

- Luke... , 

- Cînd Ariei intra într-o cameră, toţi bărbaţii se uitau 
la ea şi o doreau. Imediat. Ea ştia asta. Îi plăcea să 
vadă reacţia mea. Spunea că face bine la activitatea 
sexuală de mai tîrziu. 

Katy se aşeză precaută pe marginea patului. Îi tre- 
murau degetele. Luke tot nu se întorsese, aşa că nu-i 
vedea faţa, dar auzea în vocea lui tăişul de lamă al 
îngrijorării demult îngropate. Avu brusc dorinţa să-l mîn- 
giie, dar nu ştia cum. 

- Îmi pare rău, Luke. 

- N-ai motive. Era o femeie frumoasă. N-avea în- 
cotro. Gheaţa sună din nou în paharul lui. 

— Nu, desigur că nu. 

Dar Ariel n-ar fi trebuit să se bucure de gelozia lui 
Luke, se gîndi Katy. N-ar fi trebuit s-o folosească pentru 
a-l provoca la pasiune. Bărbatul avea şi aşa destulă 
pasiune în el. 

— Mă răsplătea mai tirziu pentru asta. În pat. 

Katy îşi strînse miinile în poală. 

- Înţeleg atunci că nu te deranja. Nu-ţi păsa că te 
simţeai gelos, pentru că ştiai că o să te răsplătească în 
pat? l 

- Uram treaba asta. Singurul lucru care o făcea su- 
portabilă era că ştiam că mă iubeşte. Se juca doar. Dar 
eu ajunsesem să urăsc jocul. Se pare că n-a înţeles 
niciodată asta. 

Katy căută să spună ceva. 

— Luke, eu nu am intenţionat să te fac gelos în seara 
asta. Tu şi cu mine nu avem o legătură, aşa că nici unul 
dintre noi nu are motive să fie gelos sau să aibă altă 
emoție puternică faţă de celălalt. 

- Aşa să fie oare? 

- Ca să-ţi explic, continuă cu hotărîre Katy, aş vrea 
doar să-ți spun că nu aş încerca să fac vreodată ge- 
toasă o persoană la care ţin. Ar fi ultimul lucru pe care 
l-aş face. Ar fi o cruzime. 

- Nu ar fi foarte emotionant? 

- Nu. Doar o cruzime. 

- Sînt de acord cu tine, spuse Luke. Este o cruzime. 
Ca să-ți explic, afirm acum că n-aş încerca în mod deli- 
berat să fac gelos pe cineva la care ţin. 

Ea îl crezu. Katy zimbi slab. 

- Presupun că asta lămureşte totul. 

- Noi nu avem o legătură, dar tocmai am jurat să nu 
încercăm să ne facem geloşi unul pe celălalt. 

Luke puse paharul pe masă. Îşi lăsă jos picioarele 
de pe fereastră şi se ridică de pe fotoliu. Se întoarse 
pentru prima dată cu fața spre Katy. Privirea lui o ţintui 
pe a ei cu o intensitate ameţitoare. 

— Luke! 

Katy zimbi, conştientă de el la fiecare nivel la care o 
femeie putea fi conştientă de prezenţa unui bărbat. Se 
ridică încet de pe marginea patului, în timp ce el venea 
spre ea. 

- Ştiu că nu sînt genul tău de bărbat, zise el oprin- 
du-se în faţa ei. Mi-ai arătat clar că nu sînt bărbatul 
visurilor tale. Dar te doresc foarte mult. Dacă vii la mine, 

chiar şi pentru puţin timp, jur că n-am să joc jocuri cu 
tine. Orice va fi între noi, va fi absolut sincer. E de-ajuns 
asta pentru tine? 

Katy îşi dădu seama că îşi ţinea respiraţia. O flacără 
dulce o ardea în interior. Senzaţia era altceva decit tot 
ce simţise vreodată. Nu putea respira şi era îngrijorată 
şi bucuroasă în acelaşi timp. 

Ea nu era o fiinţă cu mari pasiuni, îşi aminti cu dis- 
perare. Dar nu putea ignora această senzaţie devas- 
tatoare. Îi trecu prin gînd că s-ar putea să nu cunoască 
niciodată această senzaţie cu un alt bărbat. Dacă nu 
folosea ocazia, îşi va petrece restul vieţii întrebîndu-se 
ce a pierdut. 

Şi ea pierduse deja atit de multe lucruri în viaţă. 

Katy luă decizia. 

— Da, răspunse. E de-ajuns. 

Capitolul 8 


Luke îi zimbi. Era un zîmbet uşor, care abia îi atingea 
gura, dar care îi transforma ochii în smaralde. Era zim- 
betui unui vrăjitor, un zimbet care aduna secrete pe 
care ea şi le putea imagina doar, un zîmbet care pro- 
mitea că va împărtăşi magia cu ea. Fără suflu în faţa 
propriei ei îndrăzneli, Katy se uită în sus la ochii lui 
strălucitori şi se întrebă ce făcuse. 

Dar era prea tirziu ca să mai dea înapoi, chiar dacă 
ar fi vrut s-o facă. Întreaga ei ființă se predase deja. Se 
simţea vie într-un mod cum nu se mai simţise pînă 
atunci şi ştia că nu se va retrage de lîngă focul acesta, 
orice ar fi. De data asta, va lăsa să fie dominată de 
pasiune, ca oricare membru al familiei Gilchrist. 

— Te amuză ceva? 

Luke îi înconjură ceafa cu o mînă. Cu degetul mare, 

îi trasă linia gitului de parcă ar fi fost o vină de aur. 

- Nu. Ba da, zise Katy, cutremurîndu-se la atingerea 
lui. 

- Spune-mi ce, o întrebă el şi îi atinse uşor buzele 
cu gura lui. 

- Tocmai mă gindeam că poate mi-am petrecut prea 
mulţi ani printre membrii familiei Gilchrist. Încep să 
acţionez ca unul dintre ei. 

— Fă-mi o favoare. 

— Ce anume? 

— Aş aprecia foarte mult dacă în seara asta, doar 
pentru o dată, ai evita generalizarea. Eu sînt cel care o 
să fac dragoste cu tine. Ceilalţi din familie nu au nici o 
legătură cu treaba asta. 

Ea roşi. 

- Înţeleg punctul tău de vedere. Asta nu e o acti- 
vitate de grup, nu-i aşa? 

— Nu. Sîntem doar tu şi cu mine. 

Degetele lui se mişcară uşor pe gitul ei, împingîndu-i 
la o parte părul roşu. Se aplecă spre ea şi îi sărută locul 
din spatele urechii drepte. 

Katy era uimită cît de incredibil de sensibil era acel 
loc. inspiră adînc şi atinse maxilarul lui Luke. El întoarse 
capul şi sărută locul vulnerabil din spatele încheieturii 
miinii. Lui Katy îi tremurară degetele. 

Luke îşi arătă din nou zîmbetul de vrăjitor cînd simţi 
tremurul ei. 

- În seara asta mă doreşti, nu-i aşa? întrebă el blind. 

- Da. 

- Aşa trebuie să fie. Nu cum a fost data trecută pe 
canapeaua mea. 

— Data trecută n-am fost sigură că vreau să mă im- 
plic. 

- Dar în seara asta eşti sigură că vrei să te implici? 
Ochii îi străluceau. 

— Nu. Dar, oricum, o voi face. 

Katy zimbi şi ridică braţele cuprinzindu-i gitul. 

Luke rise încet în timp ce o ridică în braţe. Luată prin 
surprindere, Katy se agăţă instinctiv de umerii lui. O 
duse de parcă nu avea nici o greutate. 

— Unde mergem? întrebă cu îngrijorare Katy în timp 
ce el porni spre uşă cu ea în braţe. 

- Nu departe, zise şi se opri la perete: Stinge lu- 
mina. 

Katy se uită în sus la el, apoi suci ascultătoare între- 
rupătorul. Camera fu cufundată în întuneric şi intimitatea 
momentului se intensitică de o sută de ori. Ea era foarte 
conştientă de reacţia trupului ei la faptul că era ghe- 
muită în braţele lui Luke. Katy nu mai era sigură că ar fi ` 
putut sta pe propriile. ei picioare dacă ar fi fost obligată 

s-o facă. 

Închise ochii desfătindu-se î în forța lui Luke, în trap 
ce el o purta din nou prin cameră. Era sigură că el'avea 
să o lase jos pe pat. 

Putea deja să-şi imagineze următoarele cîteva 
minute. Se va lăsa jos alături de ea şi o va lua în braţe. 
Se rugă ca el să nu se mişte prea repede, aşa cum 
făcuse seara trecută. Avea nevoie de timp ca să se 
acomodeze cu genul lui de pasiune. Era un lucru atit de 
nou pentru ea. 

Katy se agăţă strîns de Luke cînd simţi umbrele 
învîrtindu-se în jurul ei. Într-o secundă, avea să simtă 

patul sub spatele ei. „Te rog, nu prea repede, şopti ea 
în gînd. Eu nu sînt ca tine. Nu sînt tipul care explodează 
de pasiune la o singură atingere. Cred că am nevoie de 
ceva timp“. 3 

Dar nu simţi patul cînd lumea încetă să se mai ro- 
tească în jurul ei. Sub ea, erau coapsele tari ale lui 
Luke. Deschise ochii şi văzu luminile udate de ploaie 
ale oraşului, ca tot atitea diamante în noapte. Ea îşi 
dădu seama că, în loc să o aşeze pe pat, Luke se 
aşezase pe fotoliul din faţa ferestrei. Braţele lui erau 
calde şi puternice în jurul ei. 

- Am să încerc de data asta să fie cum trebuie, zise 
Luke, de parcă i-ar fi ghicit gîndurile. 

El îşi înclină capul şi îi luă gura, sărutind-o cu pa- 
siune lentă, ospitalieră, care îi tăie respiraţia lui Katy. 
Buzele ei se deschiseră, sub gura lui blind convingă- 
toare. Y ` 

Luke scoase un sunet moale, răguşit, care îi vorbea 
lui Katy despre dorinţa lui şi care făcu să-i vibreze sim- 
turilo. Ceva în adîncul ei răspundea nevoii masculine 
din el. Se aplecă spre el şi îl sărută şi ea cu tot mai 
mare dorinţă. 

Cînd el deschise gura şi o invită înăuntru, ea ezită. 
Apoi, curiozitatea fu mai tare. ÎI gustă cu precauţie pînă 
cînd descoperi o căldură excitantă care părea că ema- 
nă din centrul trupului lui. Dovedea existenţa unui foc 
pe care ea voia să-l atingă. Ea se strînse mai aproape 
cerînd mai mult. | 

Luke gemu încet, din adînc. Mina i se strînse cu 
tandreţe în jurul gitului ei, apoi degetele lui alunecară. 
Katy simţi răcoare pe spatele ei cînd el îi trase în jos 

fermoarul, dar căldura degetelor lui care îi alunecau pe 
şira spinării îi zgîndăriră toate terminaţiile nervoase din 
trup. Se încordă instinctiv. 

- Relaxează-te, draga mea. De data asta, n-am să te 
grăbesc. Avem toată noaptea. ; 

Katy zîmbi tremurător. Simţea duritatea trupului lui 
sub coapse şi ştia că era excitat complet. Dar simţi.şi 
disciplina pe care o exercita asupra sa. Se vedea în 
fiecare linie a trupului lui, de la încordarea maxilarului 
la muşchii încordaţi ai umerilor. Îi atinse un obraz cu 
uimire. 

- Ştiam că eşti un bărbat pasional, şopti ea, dar nu 
ştiam că ai un control complet asupra acestei pasiuni. 

Nu cunoscuse nici un Gilchrist care să-şi controleze 
pasiunile. Întotdeauna păreau supuşi bunului plac al 
acestora. 

= Pasiunea fără control este forța cea mai distru- 
gătoare din lume, zise Luke. A trebuit să învăţ demult 
cum să îmblinzesc focul. 

- Şi pasiunea este sub control? 

Luke zîmbi cu aerul lui misterios. 

- E forța cea mai creatoare din univers. Un foc îm- 
biînzit. 

— N-am cunoscut nici un bărbat care să aibă în in- 
terior un foc îmblinzit. 

Katy îşi alunecă mîna pe gitul lui, spre gulerul des- 
cheiat al cămăşii negre. 

— Eşti unic, Luke Gilchrist. 

~ Nu. Tu eşti cea unică, zise el trecîndu-şi mîna prin 
părul ei. Absolut una singură de felul tău. Şi tu ai focul 
în tine. Dulce şi fierbinte, aşteaptind să fie descoperit. 

Katy era fascinată. Ideea că acest bărbat. plin de 
pasiune poate vedea în ea această emoție era incredibil 
de seducătoare. Nu se gindise niciodată la ea însăşi în 
această lumină. 

— De unde ştii că e în interiorul meu? 

- Î văd, zise el. Şi îl pot auzi. Şi îl simt. Era în ochii 
tăi cînd mi-ai zis că aveam datoria să salvez Gilchrist 
Inc. Era în vocea ta cînd i-ai ordonat lui Justine să nu mi 
se opună. Vibrează în tine cînd vorbeşti de planurile tale 
de viitor. Draga mea, eşti un adevărat vulcan. 

— Nu. Nu cred. 

Katy îşi puse degetele pe pieptul lui. Îi plăcea sen- 
zaţia părului aspru, negru şi creţ pe care îl găsi sub 
cămaşa lui. 

.— Dar sînt bucuroasă că poţi vedea citeva flăcări în 
mine. i | 

- Focul e acolo, să ştii, spuse Luke lîngă gura ei. Tu 
şi cu mine o să ne consumăm în foc împreună. 

- Şi apoi? întrebă ea liniştită. 

Acea parte a ei care privea întotdeauna spre viitor 
nu p.t2a fi complet înlăturată, nici măcar pentru o 
noapte. 

- Apoi am să-l îmblinzesc, un timp. Dar numai pen- 
tru scurt timp. Jumătate din plăcerea de a te juca cu 
focul este să te uiţi cum arde nebunește, liber. 

Katy se stăpini şi strivi nemiloasă orice gînd de 
viitor. O dată în viaţa ei, va trăi doar pentru prezent. Îşi 
înfăşură braţele în jurul gitului lui Luke şi îl strînse cu 
putere. | 

— Eşti dulce şi fierbinte, şopti Luke şi îi atinse sfircul 
prin dantela sutienului. | 

Degetele lui se mişcară încet, îndemnîna-o la un răs- 
puns. 

Katy se mişcă neliniştită sub această mîngiiere. Îşi 
dădu seama că voia mai mult. Îşi încurcă degetele în 
nasturii cămăşii lui Luke, descheind-o pînă la briu. Apoi 
întinse mîna să-l mîngiie cum o mîngiia el. 

Luke se cutremură. Gura lui se închise peste a ei un 
moment lung, arzător, iar mina lui era caldă şi puternică 
pe sînul ei. 

Katy simţi că era pe un nisip mişcător care o trăgea 
tot mai adînc pînă cînd nu se mai putu mişca fără să fie 
conştientă de îmbrăţişarea lui copleșitoare. Îşi dădu 
seama că acum nu mai voia să fie liberă. Se strînse 
lîngă Luke, dorind mai mult din focul lui. 

El răspunse, mişcîndu-şi palma în sus pe piciorul ei 
şi pe sub tivul fustei. Nu se opri. Mina lui se strecură în 
partea interioară a coapsei, aluhecînd peste panta- 
lonaşii ei de mătase, direct spre centrul focului ei. De- 

. getele lui se strînseră cu blindețe în jurul ei. 

Katy ţipă încet cînd o străbătu un tremur adînc. 

— Eşti deja umedă, zise Luke bucuros şi satisfăcut, 
dar şi uimit în acelaşi timp. Fierbinte şi umedă, simt 
chiar şi prin pantalonaşi şi prin afurisiţii ăştia de ciorapi 
cu chilot. 

Luke apăsă uşor. 

- Luke, şopti Katy respirînd greu. 

- Relaxează-te. Ţi-am spus că nu e nici o grabă. 

— Nu mă pot relaxa, Luke. Mă simt atit de straniu. 

- Te simţi frumoasă. 

O eliberă suficient ca să-şi strecoare mina în talia 
lenjeriei ei intime. Trase ciorapii şi pantalonaşii peste 

şolduri şi peste picioarele ei goale, cu o mişcare lentă, 
senzuală, care era în sine o mîngiiere. Katy se agăţă de 
el cînd mina iui se întoârse la locul umed, fierbinte, 
dintre picioare. 

Ea îşi îngropă faţa în umărul lui cînd Luke o cercetă 
blînd cu un deget. 

- E îngustă, îi spuse el la ureche. Îngustă, dar gata. 

Scoase degetul din pasajul îngust şi folosi propria ei 
umezeală ca să ungă micul, umilatul nod a! dorinţei ei. 

Repetă acţiunea încet, deliberat. O făcu din nou. 

Şi din nou. 

Deliciosul chin părea că nu se mai sfirşeşte. 

Pe Katy o cuprinse o foame disperată. Se simţea 
gata să explodeze. Îşi înfipse unghiile în spatele lui 
Luke. Îl sărută nebunește, buzele ei mişcîndu-se febril 
pe gura lui, pe git, pe piept. 

— Acum? întrebă cu blindeţe Luke. 

— Ah, Doamne, da! Da... 

- Eşti sigură? 

Ea îi muşcă buza de jos, pedepsindu-l cu blindeţe. 

— Da. Acum. Fă-o! 

- În regulă, dragă. Dacă asta vrei. 

Îşi dădu vag seama că Luke îşi destăcea pantalonii 
negri. Auzi zgomotul fermoarului şi simţi mîna lui miş- 
cîndu-se în timp ce se pregătea pentru ea. Apoi se auzi 
un mic fistit în întuneric cînd el desfăcu micul plic de 
staniol, cu dinţii. 

Katy aştepta nerăbdătoare ca el să o ridice şi s-o 
ducă la pat. Dar el nu făcu efortul să se ridice din 
fotoliu. O ridică uşor şi o întoarse în aşa fel, încit ea se 
uita direct în jos, la el. Îşi puse mîinile pe coapsele ei şi 

îi depărtă picioarele încit şedea călare pe el. 

— Ce faci? întrebă Katy, prea ameţită de dorinţă ca 
să înţeleagă. 

Ochii lui Luke străluciră în umbră. 

— Îmblînzesc focul. - 

O lăsă încet în jos. Katy gifii cînd îşi dădu seama de 
intenţia lui. Gata cu patul. Va face dragoste cu ea chiar 
aici, pe fotoliu. Un fotoliu, cerule! Nu-i venea să creadă. 
Asta se întîmplă cînd te încurci cu vrăjitori. 

Simţi organul mare al lui Luke atingînd-o, căutind-o 
cu blindeţe. Ea se sprijini cu mîinile de umerii lui. 

- E aşa de mare! şopti ea speriată de mărimea lui. 

Luke rise, scurt, răguşit. 

- Nu te îngrijora, draga mea. O să ne potrivim per- 
fect. 

Începu să pătrundă în ea, lăsînd ritmul în seama ei. 
Katy îi strînse tare umerii şi îşi tinu respiraţia în timp ce 
el se cufunda lent. 

El era cu adevărat mare. Simţea cum o deschide, o 
lărgeşte, îşi face un loc în interiorul ei. Trupul ei se 
strînse. Luke se impunea lent, cu blîndeţe, în îngustimea 
ei. Katy îl simţi cum urcă sus, tot mai sus, pînă cînd ea 
fu plină. i 

— Simte focul, draga mea, şopti Luke lîngă gitul ei. 
Lasă-l să ardă. 

EI îi apucă şoldurile şi o îndemnă la un ritm pasio- 
nat. Cu o exclamare moale de uimire, Katy se predă 
pasiunii crescînde. Trupul ei preluă controlul. Ea se înfă- 
şură în jurul lui Luke, călărindu-l de parcă ar fi fost un 
minunat armăsar sălbatic. 

Cind flăcările trecură prin ea, nu le recunoscu drept 

ce erau. Era prima oară cînd avea o asemenea expe- 
riență. Uluită de puterea propriului ei trup, nesigură la 
ce să se aştepte mai departe, repeta numele lui Luke la 
nesfirşit. 

— Asta este senzaţia focului, zise Luke, mîinile lui 
stringindu-se pe şoldurile ei. Nu te teme de el, Ai fost 
născută să calci pe foc. 

Cu un mic țipăt înăbuşit de surprindere, Katy se 
cutremură cuprinsă de primul ei apogeu. O cuprinse o 
euforie emoţionantă cînd întregul ei trup cînta cîntecul 
eliberării. Undeva, în întuneric, auzi sunetul gutural de 
satisfacţie masculină al lui Luke. Apoi se cutremură pu- 
ternic. 

El era al ei, se gîndi triumfătoare. În acest moment, 
el îi aparținea la fel de sigur cum ea îi aparţinea lui. 

Apoi, ea alunecă în spirală într-o stare de visare care 
ştergea momentul anterior de infinită conştienţă. 

Abia dacă observă că Luke o ridică în cele din urmă 
în braţe şi o duse la pat. 

Cînd veni jos alături de ea, se întinse spre el ghe- 
muindu-se în căldura lui. Braţele lui o înconjurară pro- 


tector şi ea adormi. 


Mult timp mai tirziu, Luke era sprijinit de perne, cu 
un braţ în jurul lui Katy şi cu unul sub capul lui. Se uita, 
afară, la noaptea de neon udată de ploaie, şi făcu ceea 
ce învățase să facă deosebit de bine în ultimii trei ani. 

Se concentră asupra prezentului. ` 

Dar prezentul era.diferit acum. Nu mai era singur. 
Prezentul însemna Katy. Luke îşi dădu seama că nu: 
se simţise de multă vreme atit de bine. La naiba, niciodată 
nu se simţise chiar aşa. Nici măcar cu frumoasa lui soție. 
Sexul fusese grozav cu Ariel, dar nu fusese niciodată 
sentimentul acesta de pace, după aceea. Nu existase 
acest sentiment de împlinire. Lui Luke îi trecu prin 
gînd că împreună cu Ariei stătuse mereu la mar- 
ginea nesiguranţei. Viaţa fusese excitantă, dar obo- 
sitoare. 

Katy însemna momente ca acesta, de pace şi linişte. 
Senihătate şi calm, fără nevoia de a fi singur.. Era un 
gind nou. 

Prezentul însemna în mod definit Katy. 

Însemna însă şi probleme. 

Mintea lui se mişcă în liberiate un timp, atingind 
diverse probleme. Îşi reaminti şedinţa pe care o avu- 
sese în după-amiaza aceea cu echipa de conducere a 
lui Gilchrist Gourmet. Apoi trecu la cea mai recentă con- 
versaţie cu investigatorul pe care-l angajase ca să-l des- 
copere pe delapidator. 

Un timp, mintea lui Luke bizii încet ca un computer 
bun. Automat, aproape fără efort, el compara în minte 
datele, le analiza, le studia, căuta modele. 

Apoi, gîndurile îşi schimbară din nou cursul. Se în- 
cruntă în întuneric. 

— Nu merge ceva, Luke? 

Vocea lui Katy ea moale, somnoroasă. Ea nu des- 
chise ochii. 

— Nu, mă gindeam doar. 

-La ce? 

— La o mulţime de lucruri. 

— Te gindeşti la companie, nu-i aşa? îl acuză ea cu 
blindeţe. 

El zimbi slab. 

- De unde ai ştiut? 

— Am avut noroc să ghicesc, zise şi îl atinse liniştitor. 
O să fie în regulă, Luke. O să pui Gilchrist Inc. din nou 
pe linia de plutire. Am toată încrederea în tine. 

Se lipi de el şi căscă. 

— Oare? 

— Mm, îhî. 

- Ce-ai zice dacă ţi-aş spune că nu dau un ban pe 
ce-o să se întimple în viitor cu Gilchrist Inc.? 

- Nu te-aş crede, mormăi ea. Eşti un Gilchrist. Ai 
acceptat pentru că faci parte din familie şi ai să faci tot 
ce poți să salvezi compania pentru familie. 

- Ar fi mai bine să înţelegi ceva, Katy. N-am acceptat 
slujba din loialitate față de familie. Am acceptat-o din 
cauza ta. 

— A mea? 

La asta deschise ochii. Strălucirea nopţii care se 
filtra prin fereastră dezvălui expresia ei confuză. 

- Despre ce vorbeşti? 

— Ai auzit doar. Sînt aici din cauza ta. 

Se uită în jos la ea, dorind ca ea să înţeleagă. 

— Nu te cred. 

Nimeni nu făcuse aşa ceva pentru ea în viaţa ei. Nu 
era genul de femeie pentru care cineva să facă ase- 
menea lucruri. 

— Să crezi, o sfătui el cu blindeţe. La început n-am 

înţeles nici eu, dar am realizat adevărul destul de 

` repede. Te doream. O parte din mine ştia că nu aveam 
nici o şansă la tine dacă nu eram de acord să preiau 
compania. Aşa că am făcut tirgul. 

Ea căscă gura de uimire. O închise repede. 

— Un tirg? Aşa vezi tu lucrurile? 

„__— Avem o înţelegere. Asta ţine şase luni. 

Katy respiră precipitat. Strîngind pătura se ridică şi 
strînse picioarele sub ea. 

- E-o nebunie. Nu înţeleg. Vrei să spui că, atunci 
cînd m-ai obligat să mai stau şase luni, făceai un fel de 
tîrg cu mine ca să fiu amanta ta? 

— Da, la început. 

Luke o studie cu o foame leneşă. Îşi dădea seama 
cu mare satisfacţie că ea simţise primul apogeu în bra- 
tele lui. 

El nu avusese nevoie de comentariile lui Justine 
asupra acestui subiect ca să ştie că experienţa sexuală 
a lui Katy fusese extrem de limitată. Ghicise adevărul | 
despre lucrul ăsta în prima seară acasă la el cînd o 
atinsese. Surpriza ei uluită cînd s-a cutremurat în seara 
asta în braţele lui a fost o confirmare. 

Luke savură ideea că el va fi bărbatul care, în urmă- 
toarele şase luni, o va iniţia pe Katy în propriile sale 
pasiuni. Trupul lui începu să se excite din nou la acest 
gînd. 

Katy se uită urit la el, dar expresia ei nu afecta 
aspectul sexy pe care îl avea. Părul îi era zburlit, iar 
pătura pe care o ţinea strîns la piept abia de-i acoperea 
părţile cele mai interesante. 

- Luke, ăsta e un lucru absolut îngrozitor. Nu poți 

vorbi serios. Oamenii nu fac asemenea lucruri. În orice 
caz, nu pentru mine. 

— Ce anume nu fac? 

Luke întinse mina şi îşi răsuci uşor degetele în părul 
ei. Îi plăcea calitatea, era ca mătasea. 

— Nu-şi asumă sarcini monumentale ca salvarea 
companiei Gilchrist Inc. pentru a avea doar şansa unei 
legături amoroase cu o femeie pe care abia au cunos- 
cut-o. - 

Luke zimbi. 

- Dar asta-i exact ce-am făcut eu. 

— Nu-mi vine să cred, afirmă ea din nou. Nu sînt eu 
genul de femeie care să inspire unui bărbat o ase- 
menea reacţie. Mai ales unui bărbat ca tine. 

- Nu-ţi cunoşti propria putere, doamnă. 

Ochii ei se îngustară speculativ. 

- Dar dacă nu te-aş fi lăsat să mă seduci atit de 
uşor? Dacă aş fi reuşit să-ţi rezist timp de şase luni? 
Ce-ai fi făcut? 

- Aş fi suferit mult. 

Luke folosi mina din părul ei ca să o tragă în jos 
peste 'pieptul lui. Era moale şi caldă pe erecţia lui. 
Mirosul ei produse un nou val de dorinţă în el. 

Ea se uită în sus la el cu ochii mari. 

- Toată treaba asta e doar o distracţie pentru tine? 
O provocare pe care ai acceptat-o într-o doară? 

Mina lui se strînse puţin în părul ei. Se mişcă şi o 
întoarse pe spate. Apoi se întinse peste ea. 

- Crede-mă, nu mă distrez pe seama problemelor 
de la Gilchrist Inc: Nu mă distrează nici Justine, nici 
ceilalţi. Nu m-aş fi implicat cu ei, după ce i-am evitat cu 

succes în toţi aceşti ani, doar pentru că am simţit că 
trebuie să răspund la o provocare. 

— Atunci, de ce? 

- Ţi-am spus. Te-am dorit pe tine. 

O sărută încet, adînc, Cînd îşi înălță capul, era pe 
deplin excitat. i 

- Şi încă te mai doresc. 

— Pentru următoarele şase luni? 

- Da. 

- Asta nu-i prea mult, şopti ea. 

— Pentru mine este. 

Nu ştia cum să-i explice că, după trei ani de etern 
prezent, şase luni sunau ca o veşnicie. 

Dar ştia cum să-i vorbească despre cît o dorea. 

Luke o mingiie pe Katy de la sîn la coapsă, bucu- 
rindu-se de curbele ferme şi de pielea netedă, satinată. 
Se îndreptă spre picioare şi îşi trecu mîna peste ab- 
domenul moale, ca să găsească părul uşor ondulat 
care îi ascundea secretele umede. 

— Luke! é 

- Ssst, draga mea, mormăi el lîngă sînul ei. Vreau să 
mă concentrez la prezent. 


să) 


Mult timp după aceea, Katy se mişcă şi se întoarse 
pe o parte. Nu era obişnuită să împartă patul cu o altă 
ființă umană. Observă că Luke ocupa o mare parte din 
acesta. 

Se aşeză mai bine şi simţi braţul lui strîngîndu-se din 
nou peste ea. Era foarte plăcut să dormi sub Luke. 
Reconfortant chiar. 

Ea nu credea că el preluase Gi/christ Inc. din cauza 
ei, dar avea să se îngrijoreze de asta mai tirziu. În noap- 
tea asta era prea plăcut epuizată ca să rămînă trează şi ` 
să se frămînte pe tema asta. Căscă şi o cuprinse din 
nou somnul. 

— Katy? 

- Mmmm? 

— Ce-a vrut Darren de la tine? 

Era prea somnoroasă ca să acorde atenție întrebării. 
Răspunse automat, fără să se gîndească: 

— Un împrumut. 

— Ci? 

Katy clipi, parţial trezită de tăişui întrebării. Simţind 
pericolul, încercă să amine. Din nefericire, mintea ei era 
încă somnoroasă. 

- Cit? 

- O sută cincizeci de mii, se auzi ea spunînd. 

- O sută cincizeci de mii de dolari? Luke se ridică 
brusc. Voia ca tu să-i împrumuţi o sută cincizeci de mii 
de dolari? lisuse, am să-l omor pe nenorocitul ăsta. 

Katy îşi dădu seama prea tîrziu că-i declanşase o 
reacţie pe care nu era în stare s-o oprească. i aa 

— Luke, calmează-tel! 

— Să mă calmez? 

Luke dădu pătura la o parte şi sări în picioare. Pă- 
rînd inconştient de goliciunea lui, începu să umble prin 
cameră. i 

-~ Nenorocitul ăsta îţi cere o sută cincizeci de mii şi 

eu să mă calmez? Am să-i rup toate oasele. În primul 
rînd, cum naiba se aştepta să ai tu o asemenea sumă? 

Katy oftă. Ar fi fost mai uşor să se ocupe de treaba 
asta la micul dejun, dar ştia că Luke nu va renunța 
acum la problemă. Se ridică încet pe perne, acoperin- 
du-şi pieptul. 

— Ştia că nu am o asemenea sumă. Avea un plan. 

- Da. Pot să pun pariu că avea. Luke veni aproape 
de pat. Ce fel de plan? Voia ca tu să te duci la Justine, 
nu-i aşa? 

Ea oftă văzînd cît de repede ajunsese el la concluzia 
corectă. 

— Şi de îndată ce primeai banii de la ea, trebuia să-i 
dai lui Rahat. Am să-l sugrum pe nenorocit. 

Katy se sperie. Luke sesizase desigur foarte repede 
faptele esenţiale. Nu era surprinsă. Omul era bun în 
chestiuni de bani. Foarte bun. 

- Cam aşa stau lucrurile. 

— Pentru ce are nevoie Darren de o sută cincizeci de 
mii de dolari? întrebă Luke. 

Katy îşi muşcă buza. 

~ Păi, cred că are un fel de necaz. 

— Ce fel de necaz? 

- Nu sînt sigură. Ceva în legătură cu terenuri de 
construcţie şi un parteneriat care n-a mers bine. Cum- 
părătorii se pare că îşi cer banii. Tipul care a organizat 
afacerea spune că Darren o să fie băgat la închisoare 
dacă nu face rost de cei o sută cincizeci de mii. 

Luke se gîndi cîteva secunde. 

- Şi de ce nu s-a dus Darren personal la Justine? 

- Nu fi ridicol. Nu putea să se ducă tä Justine. El e la 

ananghie pentru că voia să-i arate ei de ce e în stare. 
Ultimul lucru pe care-l poate face este să se ducă la ea 
sau la părinţii lui. Or să creadă toţi că e un ratat total. 

-E un idiot afurisit, asta e. E şi un afurisit de nebun 
dacă crede că o să scape de faptul că a.vrut să te 
folosească în felul ăsta. 

„EI, Luke... 

- Ei, ce naiba, ai crezut că o să poţi să-l scoţi din 
încurcătura asta? 

— Păi, am avut un plan. Un fel de plan. 

— Un fel de plan. Luke îşi trecu degetele prin păr. 
Nu-mi vine să cred. În regulă. Spune-mi drept, ce plă- 
nuiai să faci? Să-i ceri lui Justine împrumutul? 

— Nu, bineînţeles că nu. Ştiam că asta nu merge. 

Luke îi aruncă o privire piezişă, speculativă, cînd îşi 
reluă patrulatul prin cameră. 

— Pe naiba, de ce nu? Ea ti-ar fi dat banii, probabil. 

- Da, probabil că da. Dar n-aş fi putut-o minți pe 
Justine aşa, nici măcar pentru a o proteja să nu afle că 
Darren a intrat într-un bucluc. 

— Da, tu eşti genul loial, nu-i aşa? zise Luke. Şi 

' consideri că îi eşti datoare. Atunci, ce plănuiai să faci? 

Katy decise că nu era cazul să amine inevitabilul.’ 
Intenţionase să facă asta după ce ar fi avut timp mai 
mult de gîndire şi, oricum, intenţionase s-o facă într-un 
moment mai potrivit. Dar acum căzuse în cursă. 

— Am plănuit să-ţi transfer ţie toată problema, îi 
spuse Katy. 

Luke se opri brusc. Se răsuci să o privească. 

— Mie? Voiai să vii la mine cu aiureala asta? 

- Da. Darren este vărul'tău. E o problemă a familiei 

Gilchrist. În următoarele şase luni eşti răspunzător 
pentru problemele familiei Gilchrist. 

- Sînt pe naiba. Sînt răspunzător să pun din nou pe 
picioare compania Gilchrist Inc., urlă Luke. Nu sînt răs- 
punzător cu rezolvarea tuturor problemelor familiei Gil- 
christ. E o deosebire aici. 

— Nu, nu este, răspunse Katy calmă. Gilchrist Inc. 
este familia şi familia este Gilchrist Inc. Tu eşti acum 
capul familiei. După cum văd eu lucrurile, problema lui 
Darren este problema ta. 

- lisusel Vrei să ştii cum voi rezolva problema vă- 
rului Darren? Am să-l las să intre la închisoare. Aşa am 
s-o rezolv. 

Katy zimbi. 

- Eşti furios că Darren a venit a mine după bani, 
nu-i aşa? 

— Furios? Aş vrea să-i rup capul de pe umeri şi să-l 
folosesc drept bilă de popice. 

— E puţin cam exagerat, nu crezi? 

- Nu. Nu-i exagerat. Asta-i doar începutul. 

Luke se aplecă deasupra patului şi puse miinile de o 
parte şi de alta a ei. l 

- Nimeni nu se va folosi de tine scăpînd basma 

"curată, 

Katy îi atinse maxilarul încordat. b 

— Luke, omul era disperat. Nu poți înțelege ce a 
însemnat asta pentru el? Justine nu.l-a luat măcar în 
considerare ca pe un succesor. Ea nu a vrut să-i dea 
măcar o şansă. lar el voia doar să-i arate că se des-. 
curcă în lumea afacerilor. 

- Şi a arătat că e un măgar. Şi, ca să răspund la 

întrebarea ta, nu am nici un strop de înţelegere pentru 
nemernic. 

- Ei, va trebui totuşi să faci ceva ca să-l ajuţi, zise 
Katy. | i 

~ Dă-mi un singur motiv valabil. 

- l-am zis eu c-o s-o faci. 


Ta 


Capitolul 9 


Dacă ea ar fi fost altă femeie — orice altă femeie de 
pe, faţa pămîntului — el ar fi jurat că a fost manipulat în 
mod deliberat. Dar era greu să învinuieşti un înger 
păzitor că face un lucru natural. 

În plus, nu putea fi negat faptul că el o sedusese pe 
Katy, nu invers. În aceste condiţii, ar fi fost puţin cam 
greu să o acuze că-şi folosise farmecele feminine în 
scopul de a-l manipula. 

Situaţia în care se afla şi-o crease singur. Luke înjură 
în surdină. Recunoştea faptul că, chiar dacă ar fi ştiut 
aseară unde vor duce toate astea, el tot ar fi dus-o pe 
Katy în pat. 

La naiba, fusese bine. Se excita din nou doar gîn- 
dindu-se. Chiar ţinînd cont de faptul că nu fusese de 
multă vreme cu o femeie, aceasta reprezenta o expe- 

rienţă incredibilă. Deosebită de orice cunoscuse pînă 
acum. Îi făcuse să se simtă atit de viu. Se simţise atit de 
al naibii de bine după aceea. Cel puţin pînă în momen- 
tul în care aruncase bomba. 

lisuse! Încă nu-i venea să creadă că făcea lucrul 
ăsta. i 

Luke, îmbrăcat în uniforma lui obişnuită, pantaloni 
negri şi pulover negru, stătea sprijinit de peretele holului 
clubului de atletism din centru şi fierbea în tăcere în 
timp ce îl aştepta pe cel urmărit. 

Clubul se afla lingă Pike Place. Clienţii de vază so- 
seau în costume de afaceri şi se schimbau în costume 
de sport viu colorate, de la cunoscute case de modă. 

Afară, pe stradă, un şir de camioane şi trailere ocu- 
pau spaţiile bune de parcare. Luke observă că vehi- 

„culele erau toate albe. O companie cinematografică 
făcea un film în Seattle. 

În camioane erau cabine mobile de îmbrăcat şi echi- 
pamente de iluminat şi de sunet. Pe trotuar erau cabluri, 
scaune pliante şi cutii mari, negre. Era chiar şi ur ca- 
mion alimentar parcat în apropiere, deşi echipa filma pe 
străzi unde erau unele dintre cele mai bune restaurante 
ale oraşului. Unul dintre localurile imortalizate astfel pe 
peliculă era şi Pacific Rim. * 

Luke se încruntă gînditor la vederea restaurantului, 
gîndul lui îndreptindu-se spre ce aflase în seria de ṣe- 
dinte de ieri. 

— Luke, ce faci aici? 

La auzul vocii speriate a lui Darren, Luke gemu uşor. 
Lasă miinile în jos şi se depărtă de perete. 

— Vreau să vorbesc cu tine. 

— Da. Sigur. Despre ce? 

Se vedea că Darren tocmai sfirşise de făcut exerciţii 
fizice. Părul îi era încă umed de la duş. Era îmbrăcat de 
lucru, în pantaloni negri, strîmţi, şi cămaşă neagră cu 
cravată. Ţinea pe braţ o jachetă neagră. 

- Nu aici, zise Luke şi o porni spre uşile de sticlă ale 
intrării. Să mergem într-un loc liniştit. 

Împinse uşile şi ieşi pe trotuar. Darren îl urmă cu o 
expresie precaută. 

— E vorba despre afaceri? întrebă Darren în silă cînd 
veni alături de Luke. 

— S-ar putea spune şi aşa. 

Luke o luă după colţ şi făcu cîțiva paşi în sus, ca să 
iasă din zona aglomerată a pieţei. Apoi o coti iar după 
un colţ şi o luă pe o alee pavată cu cărămidă. Aglo- 
meraţia şi zgomotul dispărură. 

— Haide, despre ce-i vorba? întrebă Darren. 

— Am avut o lungă discuţie azi-dimineaţă cu Katy. 

- Rahat! Darren tăcu citeva momente apoi întrebă: 
Ţi-a spus? 

- Mi-a spus că eşti implicat într-un scandal imobiliar. 

- La naiba, asta nu-i adevărat. Nu a fost un scandal, 
ci un parteneriat legitim de afaceri care n-a mers, asta-i 
tot. Am doar nevoie de nişte bani ca să-i dăm înapoi 
cumpărătoritor iniţiali. 

— O sută cincizeci de mii? 

- lisuse, Luke, asta nu-i mult! Mai ales cînd e vorba 
de afaceri imobiliare. Tu ştii asta. 

- Dar e mai mult decit ai la îndemînă. 

- Da, la naiba. Cîţi oameni au atiţia bani în bancă? 
mormăi Darren. 

— Katy n-are, asta-i al naibii de sigur. Luke se opri şi 
îl studie pe Darren. Nu trebuia nici măcar să o abordezi 
cu o astfel de problemă. 

Darren se opri. 

- Doar nu i-am cerut ei banii. Ea nu ţi-a explicat? 

- Voiai ca ea să o mintă pe Justine ca să-i obţină. 

- lisuse! Eu nu mă puteam duce la vrăjitoarea aia 
bătrină. Mi-ar fi luat capul. Katy înţelege situaţia. Ea ştie 
cum e Justine. 

-— Ai încercat s-o foloseşti pe Katy ca să obţii ce vrei, 
spuse Luke. 

Darren ridică din umeri. 

— Katy ştie cum să discute cu Justine. Cel puţin 
uneori. 

- Zău? Cit de des i-ai cerut lui Katy să obţină bani 
pentru tine? 

- Asta-i prima dată cînd i-am cerut să mă ajute să 
obţin bani, mormăi Darren. Eram disperat. Nu înţelegi? 

- Da, înţeleg, zise Luke cu biindeţe. Ai intrat la 
ananghie şi te-ai dus după ajutor la îngerul păzitor al 
familiei Gilchrist. 

Gura lui Darren se ridică la colţuri. 

- Înger păzitor? Cred că asta o descrie într-un fel pe 
Katy. 

Zimbetul lui Darren umplu paharul. Luke se porni, 

Îl lipi pe Darren lingă un zid de cărămidă şi îl ţintui 
acolo. Apoi se apiecă aproape de el. 

- De un lucru trebuie să ai grijă într-o situaţie ca 
asta, vere. Înainte de a decide să foloseşti pe cineva 
cum e Katy, mai bine să afli al naibii de sigur cine este 
păzitorui îngerului păzitor. 

- Ce dracu’? Eşti nebun? 

Darren se uită la el, cu ochii uluiţi şi cu gura căscată 
de şoc. f 

- Nu sînt nebun. Sint doar enervat de-a binelea. 

- Să te ia naiba, crezi că poţi intra pe uşa din faţă să 
preiei Gi/christ Inc. Nu-i aşa? Crezi că poţi avea toată 
compania pentru că Justine a decis să pună capăt dis- 
putei? Ei bine, am nişte veşti pentru tine. N-o să scapi 
basma curată. Într-un fel sau altul, o să găsim o cale să 
te oprim. 

- Nici o şansă, zîmbi Luke. Am de partea mea în- 
gerul păzitor. 

- Crezi că asta e un fel de glumă? Dă-mi drumul, 
bastard afurisit. 

Darren încercă o lovitură bine studiată, cu piciorul. 

Luke abia avu timp să evite lovitura. Se feri şi folosi 
mina pe care o ţinea pe umărul lui Darren ca să-l dez- 
echilibreze pe vărul lui. 

„Darren se clătină, îşi reveni şi mai încercă o lovitură 
sălbatică spre mijlocul lui Luke. Luke se feri şi se lăsă în 
jos, înainte ca Darren să-şi regăsească echilibrul. 

EI îşi folosi latul palmei şi, cu o serie de lovituri 
scurte, îl făcu pe Darren să se prăvălească lingă zidul 
aleii. 

Darren se lăsă lent în genunchi, sufocîndu-se. 

Luke făcu un pas înainte, dar se opri brusc cînd îşi 
dădu seama că nu mai erau singuri pe alee. Se uită 
peste umăr şi văzu o pereche de vîrstă mijlocie stînd la 
intrare. Pe faţa lor se vedea șocul care îi ţintuise pe loc. 

- Fugi, Ethel, reuşi să rostească în cele din urmă 
bărbatul, i 

Ochii lui erau aţintiţi la faţa lui Luke. El apucă femeia 
de braj şi făcu un pas nesigur înapoi, spre siguranţa 
străzii. f 

— Pentru Dumnezeu, fugi! Caută un polițist. 

Luke se uită la acea pereche şi în minte realiză 
imaginea a ceea ce vedeau turiştii aceia. Doi bărbaţi 
îmbrăcaţi în negru care se luptau corp a ‘corp pe ò 

- alee. Luke le zîmbi liniştitor. 

- E-n regulă. Staţi linfştiţi. Luke se depărtă de Darren 
şi le zimbi.din nou turiştilor îngroziţi: Sintem cu echipa 
de filmare. El este actorul principal, eu sînt dublura. 
Făceam doar o repetiţie. Se uită în jos la Darren: Nuii 
aşa? 

Darren se uită la el cu uimire, apoi la cei doi şi rînji. 

- Da. Aşa.-i! 

Femeia se lumină imediat. 

— Zău? Şi dumneata eşti actorul principal? 

Ea băgă o mină în poşeta mare şi scoase un toc şi 
un carneţei. Apoi se eliberă de braţul soţului ei şi veni 
mai aproape. 

- Poţi să-mi dai un autograf? 


să 


— Echipa de filmare? Asta e tot ce-ai putut găsi? 

Darren se uită urit la Luke, turnînd bere într-un pa- 
har. Aglomeraţia de la ora prînzului crea în micul res- 
taurant un zgomot de conversaţie care făcea posibil să 
vorbeşti fără să fii auzit. 

- Îmi pare rău, a fost singurul lucru care mi-a venit în 
minte în momentul acela. De ce anume te plingi? Te-am 
făcut stea de cinema, nu-i aşa? 

— Mare lucru! Nu tu ai fost acela care a trebuit să 
inventeze un nume cu care să semneze în carnetul 
doamnei aceleia. Abia de puteam gindi ca lumea, dar 
să mai inventez un nume fals. 

— Ce-ai scris acolo? întrebă Luke. 

Darren se strimbă. 

— Luke Darren. - 

— Nu-i rău. Sună a Hollywood. Luke se lăsă pe spă- 
tar şi se uită la vărul lui. Unde naiba ai învăţat karate? 

l - învăţ de ciţiva ani. Tocmai ieşeam de la curs, cînd 
m-ai găsit. 

Darren se strimbă cînd luă paharul. Îl puse din nou 
jos şi îşi atinse coastele. 

- Ceva îmi spune că studiezi treaba asta de mai 
multă vreme decit mine. 

— Am cîţiva ani în plus, sublinie Luke. 

— Adevărat. Ai avut mai mult timp ca să devii şme- 
cher şi-meschin. În vocea lui Darren se simţea admira- 
ţia. N-am recunoscut unele lovituri pe care le-ai folosit 
contra mea. De cît timp înveţi? 

- De cînd eram copil. Am intrat într-o bătaie, în ado- 
lescenţă. Bătaia s-a întețit şi unii dintre noi am fost duşi 
la secţia de poliţie. Tata a venit să mă ia de acolo. În loc 
să tipe la mine, m-a dus direct la cea mai apropiată 
şcoală de arte marţiale şi m-a înscris să iau lecţii. 

Darren aprobă din cap, înţelegător. 

- A vrut să înveţi să ai grijă de tine cum se cuvine, 
nu? 

Luke zîmbi slab. 

- Nu chiar. A zis că un Gilchrist trebuie să înveţe în 
primul rînd cum să nu intre în încurcătură. Şi-a închipuit 
că artele marţiale mă vor învăţa autodisciplina şi auto- 
controlul. | 

- Rahat! Darren se strimbă. Bănuiesc că nu aşa s-a 
întîmplat. 

- Ba da. Ţi-am lăsat capul pe umeri, nu-i aşa? Dacă 
nu aş fi exercitat atita disciplină şi autocontrol ți l-aş fi 
rupt. 

- lisuse! Eşti cu adevărat supărat că m-am dus la 
Katy pentru bani, nu-i aşa? 

- Da. Foarte supărat. 

- Am încercat mai întîi toate soluţile la care m-am 
putut gîndi, mormăi Darren. Dar broker-ul zice că tipul 
care a aranjat afacerea este cel care face presiunile. El 
spune că trebuie să apărem cu banii sau ajungem toți 
la închisoare. Ce naiba puteam face? - 

Luke puse mîna în jurul paharului rece. 

- Vere, este timpul să înveţi ceva. 

- Ce anume? E 

- Dacă o să tot intri în rahaturi din astea, mai bine să 
„înveţi al naibii cum să le cureţi. Nu te baza pe un înger 
păzitor. 

Darren se uită urit la el. 

— Cum naiba să curăţ mizeria asta? 

- În lumea afacerilor, nu foloseşti karate ca să te 
aperi, zise Luke. Foloseşti informaţia. Vorbeşte-mi de- 
spre parteneriatul în domeniul imobiliar. 

Darren ezită. 

- Pentru ce? 

- Pentru că se pare că eşti pînă în git între aligatori. 
Ca să eviţi în viitor asemenea incidente, am să te învăţ 


cum să seci mlaştina. 


Katy se uită la vasul lucitor, pierdută în culoarea 
mişcătoare strălucitoare, ce fusese prinsă în sticlă. Gra- 
tios şi elegant, vasul avea aproape un metru înălţime. 
Sclipea de lumină. 

Această piesă era una dintre cele mai frumoase 
făcute vreodată de Hayden, se gîndi Katy. Stătea într-o 
splendidă izolare, pe un piedestal simplu, alb, în colţul 
galeriei. Mai erau cîteva piese spectaculoase, aşezate 
discret pe alte piedestale aibe, în camera albă. 

Maureen ştia cum să prezinte operele lui Hayden cit 
mai avantajos. 

Katy se duse la un alt piedestal, să admire un vas 
„de sticlă roşu cu auriu. În “fundul camerei, Maureen, 
îmbrăcată într-un costum negru de mătase cu pantaloni 
care făcea o notă uluitoare în camera albă, stătea de 
vorbă cu o pereche de tineri. 

În cele din urmă, tinerii se deciseră să cumpere un 
vas mic, maroniu cu verde. Maureen zimbi cu satisfacţie 
cînd introduse în computer informaţia despre cumpă- 
rături. Aşteptă ca ambii cumpărători să iasă pe uşă, 
înainte să se repeadă asupra lui Katy. 

— Slavă Domnului că ai primit mesajul meu, zise 
Maureen fără introducere. Mi-era teamă că ai plecat 

deja din oraş. 

Katy se uită la ceas. 

- Luke vine să mă ia de la hotel peste o oră. Ce s-a 
întîmplat, Maureen? 

— Vreau să vorbesc cu tine despre Eden. Gura lui 
Maureen se strînse prevestitoare de rele. Sînt extrem de 
îngrijorată în legătură cu ea. Voiam să te sun, dar cînd 
am aflat că eşti în oraş cu treburi, am decis să discut azi 
problema. ; 

- Am văzut-o ieri pe Eden în biroul ei. Arată puţin 
încordată, dar altfel pare că e bine. 

— Nu e bine, sări Maureen. E ceva foarte rău şi nu 
vrea să-mi spună despre ce e vorba. Dar cred că ştiu. 
Ceva ce i-a scăpat faţă de Darren mă face să cred că 
se vede din nou cu îngrozitorul ăla de Nate Atwood. 

Katy se încruntă amintindu-şi ce-i spusese Fraser că 
o văzuse pe Eden urcîndu-se într-un taxi cu Nate. 

- Asta nu are nici un sens, Maureen. De ce s-ar 
implica iar cu Nate după toate prin cite a trecut? 

- Dumnezeu ştie. Ştiu doar cît de mult l-a vrut anul 
trecut. 

Katy zimbi slab. 

— Crede-mă că n-am uitat. 

Maureen o privi. 

- Doamne! Doar nu eşti încă supărată din cauza 
acelei nefericite afaceri, nu-i aşa? 

— Nu, Maureen. Nu sînt supărată. 

- Aşa mă şi gindeam, Trebuie să fii înțelegătoare, 
draga mea. Eden credea că este îndrăgostită. 

- lar asta spune totul, nu-i aşa? Nimic nu stă în 
calea unui Gilchrist care îşi doreşte ceva. 

Maureen se ridică. 

- Dacă mă întrebi pe mine, Eden are absolută 
dreptate. Tu ai fost cea norocoasă. Fiica mea a fost cea 
care a suferit. Bărbatul ăla îngrozitor s-a căsătorit cu ea 
doar pentru că era o Gilchrist. 

- Se pare că ăsta era unul dintre motive, fu de acord 
Katy sec. 

— El a crezut că dacă se căsătoreşte cu ea o să 
pună mina pe o parte din companie. A folosit-o pe fiica 
mea. i : 

- Da, cred că asta este o apreciere corectă a situa- 
tiei. Katy îşi înclină capul şi se uită ginditoare la Mau- 
reen. Dar Eden ştie lucrul ăsta la fel de bine ca oricine. 
Abia ieri a zis ceva despre felul în care a folosit-o Nate. 
Nu e nici un motiv să crezi că o să-l primească înapoi. 

— Dar se pare că se vede din nou cu el. 

- Dar nu eşti sigură de asta. 

Maureen clătină din cap. 

- Ceva se întîmplă. Ştiu asta. 

- Chiar dacă este aşa, ce te aştepji să fac eu? 

— Vreau să-l opreşti pe Nate de la indiferent ce are 
de gînd. 

Katy se uită fix la ea. 

- Să-l opresc? Eu? Cum naiba se presupune să fac 
lucrul ăsta? 

- E simplu. Un bărbat ca ăsta înţelege un singur 
lucru. Banii. Vreau să te duci la el să-i oferi o sumă 
mare de bani ca să stea departe de fiica mea. 

Uluită, Katy se dădu repede înapoi şi se lovi de un 
piedestal alb. Vasul verde cu portocaliu de deasupra se 
clătină precar, gata să cadă. 

Maureen ţipă disperată. Îşi duse mina la git. 

— Prinde-! să nu cadă. 

Katy se răsuci şi întinse miinile. Vasul căzu drept în 
braţele ei. Ea scoase un oftat de uşurare şi îl puse cu 
grijă înapoi pe piedestal. 

— Îmi pare rău pentru asta. 

- Doamne, asta este una dintre cele mai frumoase 
piese ale lui Hayden. Fii atentă, Katy. Vasul ăsta are 
preţul de cinci mii de dolari. 

- Cinci mii? Poate i-ai oferi lui Nate citeva din astea 
în loc de bani. 

Maureen aprobă cu seriozitate din cap. 

- E o posibilitate.Problema este că nu ştiu de cît o 
să fie nevoie ca să-l fac să plece. E un bărbat foarte 
lacom şi aproape că nu a obţinut nimic din Gi/christ în 
momentul divorțului. 

- Mulțumită avocaţilor lui Justine. Maureen, dacă te 
gîndeşti că e o problemă reală cu Nate, de ce nu te 
duci să-i spui lui Justine? 

Maureen făcu ochii mari. 

- Eşti nebună? Ar fi furioasă pe noi toţi dacă ar şti 
că Atwood mai este o problemă. În primul rînd, n-a 
iertat-o pe Eden că s-a căsătorit cu el. l 

Katy oftă. 

— Ştiu. 

Maureen închise ochii o clipă, îngrijorată. 

= Nu ne-a lăsat nici pe Hayden şi nici pe mine să 
uităm că ne învinuieşte că n-am pus capăt acestei relaţii 
înainte de a duce la căsătorie. Vrăjitoarea asta bătrină 
n-o să uite şi n-o să ierte niciodată. 

- Tipic pentru familia Gilchrist, comentă Katy cu o 

slabă încercare de a zimbi. 

-Asta nu e nostim, Katy. Sînt îngrozită de moarte de 
ce s-ar putea întîmpla dacă Nate Atwood o agaţă din 
nou pe fiica mea. În ceea ce o priveşte pe Justine, asta 
ar fi ultima picătură. Ar putea să ne dezmoştenească pe 
toți. 

- Hai, Maureen. Doar n-o să dezmoştenească nouă- 
zeci la sută din familia ei. 

— De ce nu? Nu mai are nevoie de nici unul dintre 
noi, dacă îl are pe preţiosul ei nepot, Bastardul. Oricum, 
a arătat clar că-! preferă pe el în locul nostru. 

- Este sindromul fiului rătăcitor. Luke era cel pe 
care nu-l avea, aşa că s-a concentrat asupra lui. Dar 
asta nu înseamnă că vrea să vă dezmoştenească pe 
voi, ceilalți. . 

Maureen scoase o exclamaţie moale, disperată. 

- Ea o va face, dacă devine suficient de furioasă, 
Katy. Ea a mai dezmoştenit o parte din familie. O va 
face din nou. 

Katy se încruntă. 

- Este vorba despre faptul care s-a întîmplat cînd i-a 
scos în afara familiei pe părinţii lui Luke? 

— Da. Tu nu erai nici măcar născută. Dar eu tocmai 
mă logodisem cu Hayden. Eram acolo la biserică în 
ziua în care tatăl lui Luke n-a apărut. Am văzut cît de 
furioasă era Justine. N-am văzut niciodată o asemenea 
furie, nici măcar Ja un alt Gilchrist. 

Katy îşi muşcă buza. 

- Bănuiesc că trebuie să fi fost o scenă îngrozitoare. 

— Exact la fel de îngrozitoare ca aceea pe care a 
făcut-o o lună mai tirziu, cînd Thornton a adus-o pe 

Cleo acasă. El voia să i-o prezinte lui Justine şi nouă, 
celorlalţi. 

Maureen se aşeză pe mica bancă albă de lingă 
perete. Îi tremurau degetele şi avea pete pe faţă. 

Katy se aşeză încet lingă ea. 

- Trebuie să fi fost oribil pentru fiecare. 

- Cleo era cea pentru care mi-a părut rău cu ade- 
vărat, dacă vrei să ştii adevărul, zise Maureen calmă. 
Sărmana femeie nu ştia probabil în ce se băga. N-am 
să uit niciodată cum stătea acolo cînd Justine s-a întors 
spre ea. Justine i-a adresat cele mai îngrozitoare epi- 
tete. l-a zis că nici un copil al ei nu va fi recunoscut 
vreodată ca moştenitor al familiei Gilchrist. i 

- Cleo ce-a zis? 5 

Maureen clătină din cap. ; 

- Ea a stat acolo atit de curajoasă în timp ce Justine 
pronunţa sentinţa. Cînd s-a terminat, a privit-o pe Jus- 
tine şi a zis că îi pare rău pentru ea. Apoi a spus că 
familia Gilchrist îşi este propriul ei duşman, cel mai rău. 
Thornton a luat-o de mină şi a condus-o afară din ca- 
mera de zi. Nu i-am mai văzut niciodată. 

~ Ce trist! l ~ 

„Dar, se gîndi Katy, a fost un moment dramatic tipic 
pentru familia Gilchrist“. 

Maureen se uita fix înainte, la un vas care lucea roz 
şi verde în lumină. 

- În ziua aia, mi-am învăţat lecţia. Am ştiut atunci că 
Justine nu i-ar ierta unei nurori care ar încălca regulile. 
Mi-am jurat în sinea mea că nu-i voi da ocazia să se 
ridice împotriva mea, aşa cum s-a întîmplat cu Cleo. 

Katy se uită la profilul lui Maureen. i 

— Ştiu că asta nu-i treaba mea, dar de ce te-ai mă- 
ritat cu Hayden? De ce ai mai vrut să te căsătoreşti cu 
un Gilchrist după ce ai văzut ce s-a întîmplat în ziua 
aceea? 

- Îl iubeam pe Hayden şi am văzut geniul din el. 
Ştiam că nu pot pleca abandonîndu-l bătrinei aceleia. 
Justine ar îi încercat să-i înăbuşe talentul, l-ar fi obligat 
să-i ia locul fratelui lui, Thornton. 

— Deci te-ai căsătorit cu el ca să-l protejezi de Jus- 
tine? 

— L-am iubit. M-am căsătorit cu el ca să aibă în- 
credere şi să se realizeze ca artist. Ar fi urit să'conducă 
Gilchrist Inc. i 

Lacrimi străluciră în ochii lui Maureen. 

- Da, fu de acord cu blindeţe Katy, ştiind că era. 
adevărat. ; 

Fără măcar să se gindească, se întinse şi îi încon- 
jură umerii lui Maureen cu braţul. 

~ Nici nu ai idee ce a însemnat încecarea de a-l 
apăra pe Hayden şi, în acelaşi timp, de a o contracara 
pe Justine în toţi anii ăştia. Eram atit de sigură că, de . 
îndată ce voi naşte nepoți, ea va fi încîntată de mine. 
Am crezut că îşi va concentra atenţia asupra-lor. Treaba 
asta a mers un timp. Cred că începuse chiar să-l vadă 
pe Darren drept un succesor. 

— Apoi, Thornton şi soţia lui au murit în accidentul 
acela de avion şi totul s-a schimbat, conchise încet 
Katy. 

O bătu pe Maureen pe umăr. 

— Brusc, nimic nu mai era bun decit să-l aducă pe 
Luke să preia conducerea, oftă Maureen. Bastardul. 

După toţi aceşti ani, Cleo a fost răzbunată, nu-i aşa? 
Fiul ei este acum la cîrma companiei Gilchrist Inc. lar eu 
mă lupt în continuare să-mi protejez familia de Justine. 

Katy rămase mult timp tăcută gîndindu-se. 

- Este absolut sigură că Eden e implicată cu Nate 
Atwood? 

— Nu. Nu absolut sigură. 

Maureen scoase din buzunar o batistă şi îşi suflă 
nasul. 

- Vezi dacă poţi afla sigur, spuse Katy cu blindeţe. 
Sună-mă cînd ştii precis. Am să văd ce pot face. 

Maureen clipi, reținîndu-şi lacrimile, şi zîmbi slab. 

- Eşti întotdeauna atit. de săritoare în momente din 
astea. N-ai să sufli o vorbă despre asta nimănui, nu-i 
aşa? 

- Nu. Bineînţeles că nu. 


stă) 


În după-amiaza aceea, înainte de a încerca să-i vor- 
bească, Katy aşteptă pină cînd Luke conduse Jaguar-ul 
spre nord, spre Dragon Bay. O singură privire aruncată 
profilului lui încordat şi fu deja avertizată că nu era în 
cea mai bună stare de spirit. Dar ea era obişnuită cu 
stările de spirit ale unor Gilchxist. 

— Cum a mers întîlnirea ta cu Darren? întrebă ea cu 
îngrijorare cînd Jaguar-ul intră. pe şoseaua interstatală 
aglomerată. 

~ Vărul Darren şi cu mine am ajuns la ceea ce 

uneori se numeşte o adunare de creiere. 

- Ah, perfect. Îmi pare atit de bine, Luke. Katy se 
relaxă. Am fost foarte preocupată. Intenţia lui a fost 
bună. Voia doar să se arate capabil. 

- ni, 

Katy îl privi. 

- Şi-atunci, care-i planul, mai exact? 

~ Încă se mai gîndeşte. 

Katy se încruntă. 

- Dar tu îl ajuţi, nu-i aşa? 

Sprâncenele lui Luke se ridicară în timp ce depăşea 
un camion. 

- Hai să spunem doar că eu îi indic girecia cea 
bună. El va trebui să acționeze. 

- Nu înţeleg. 

- El este la ananghie pentru că a fost fraierit de un 
expert în materie, pe nume Milo Nyle. Există.toate sem- ` 
nele unei afaceri aranjate ca să-i prindă pe tipi naivi ca 
Darren, care cred că ştiu cum să se mişte în lumea 
afacerilor. 

— Cum se întîmplă treaba asta? 

~ Nyle înjghebează un parteneriat în domeniul imo- 
biliar care e prea bun ca să fie adevărat. La început are, 
foarte puţini bani. La sfîrşit promite profituri uriaşe. Tipi 
ca Darren se lasă prinşi, apoi li se spune că parte- 
neriatul a căzut, Li se spune că răspund, ca parteneri. 

Katy îşi împinse părul după ureche. 

— Apoi li se spune. că trebuie să vină cu banii să-i 
plătească pe oamenii nevinovaţi care au cumpărat pro- 
prietăţile, altfel riscă închisoarea. 

- Corect. Şmecheria este că nu există acei oameni 

nevinovaţi. Nu există nici un proiect de dezvoltare. Doar 
Nyle. El adună cit poate de la diverşii parteneri, apoi 
dispare. Se duce în altă parte, să facă acelaşi lucru. 

- Doamne! zise Katy şocată. Şi sărmanul Darren a 
căzut în cursa asta? 

- Da. 

- Dar tu cum ai aflat că era doar o păcăleală? 

- Am făcut puţină cercetare. Un fel de investigaţie 
fundamentală, pe care ar fi trebuit s-o facă Darren 
atunci cînd Nyle l-a contactat la început. Actul.de par- 
teneriat al lui Nyle este un fals. Totul se bazează pe 
iluzii. Darren e în siguranţă. 

— El trebuie să fie grozav de uşurat aflînd lucrul ăsta. 

- Încă nu ştie, zise Luke scurt. 

- Nu i-ai spus? Luke, cum i-ai putut face una ca 
asta? Ştii cît e de îngrijorat. 

- N-o să-i facă rău să se mai îngrijoreze puţin. L-am 
învăţat cum să afle ce trebuie să ştie ca să-şi salveze 
fundul. În cîteva zile, o să afle că e în regulă dacă se 
duce după informaţia de care, i-am zis, are nevoie. Între 
timp, poate că o să înveţe ceva. 

Katy rumegă asta timp de citeva minute. Faptul că 
Darren era în siguranţă era o veste minunată, Faptul că 
el încă nu ştia părea o cruzime. Poate ar trebui să-l 
sune în seara asta şi să-i spună tot adevărul. 

- Nici să nu te gindeşti la asta, Katy. 

- La ce să nu mă gindesc?! 

- Te citesc ca pe o carte. Să nu-l suni pe Darren să-i 
spui ce ţi-am zis eu mai înainte. O să înveţe o lecţie. 
Îngerul păzitor al familiei Gilchrist trebuie să nu se 
amestece. 

= Dar, Luke... 

- Las-o baltă! E un ordin, Katy. Mi-ai cerut ajutorul. 
L-ai căpătat. Acum stai aşa. Dacă nu-ţi place felul în 
care rezolv eu problemele, e rău de tot. 

- Am să ţin minte cum procedezi, cînd voi mai avea 
o problemă, murmură ea. 

Luke zîmbi brusc. 

- Aşa să faci. 

Ei nu-i plăcu zimbetul acela. Prea mulţi dinţi. Decise 
să schimbe subiectul. 

- Runda de şedinţe de ieri ţi-a dat vreo informaţie 
nouă? 

- Nu prea. Sînt convins că problemele pe care le 
avem la restaurante şi la Gourmet se datorează unor 
acțiuni criminale şi nu insuccesului şi nici măcar proas- 
tei administrații. 

- Vai de mine! Deci continui cu investigația? 

- Da. 

Katy ezită. 

- Încă mai crezi că un membru al familiei este în 
spatele problemelor, nu-i aşa? 

Ka Să spunem că nu exclud pe nimeni. 

- — Dar, Luke, singurii membri ai familiei care lucrează 
acum în companie sînt Darren şi Eden. Ei n-ar face aşa 
ceva. 

- Nu sînt chiar atit de sigur. Dar greşeşti cînd spui 
că ei sînt singurii suspecți din familie. Maureen şi Hay- 
den au fost legaţi de decenii de Gilchrist Inc. Ei nu 
lucrează direct pentru companie, dar, de ani de zile, au 
acces la informaţii vitale. lar în epoca asta a compute- 
relor, oricine ştie ce să facă poate crea probleme. 

- Dar pentru ce ar vrea vreunul dintre ei să creeze 
necazuri? 

- Ce-ai zice de un mic motiv drăguţ cum este răz- 
bunarea? Poate n-ai observat, îngere, dar nu toţi din 
familie o consideră pe Justine o sfintă. 

Katy clipi, amintindu-și furia plină de frustrare şi tea- 
ma lui Maureen faţă de Justine. Îşi aminti de asemenea 
şi de computerul din galeria lui Maureen. 

— Presupun că ai dreptate. 

- Bineînţeles că am dreptate. Cînd e vorba de afa- 
ceri, am întotdeauna dreptate. Acum, hai să vorbim de- 
spre ceva care e al naibii de mult mai interesant decît 
Darren şi restul familiei. 

- Ce anume? 

— Despre noi. 

O emoție delicată o străbătu pe Katy. Se străduise 
din răsputeri să nu se gîndească la legătura lor. În ace-. 
laşi timp, ştiuse că, mai devreme sau mai tirziu, trebuia 
să se confrunte cu această problemă. Ideea îi dăduse o 
stare de nervozitate. i 

- Ce anume despre noi? 

- Vreau să fiu cu adevărat clar în privinţa asta. Nu 
vreau să existe neînţelegeri. Noi sîntem împreună acum. 
Tu şi cu mine. 

Intensitatea din el iradia în afară, atrăgînd-o în cîm- 
pul lui de forță. Katy se trezi că se lupta să echilibreze 
dorinţa cu bunul-simţ. 

— Nu cred că o să-ţi placă să ai-o legătură ar amoroasă 
cu mine, îl avertiză ea cu blîndețe. 

El îi aruncă o privire rapidă, supărată. 

- De ce naiba, nu? 

- Pentru că eu nu mă pot abandona pasiunii, aşa 
cum s-ar aştepta un Gilchrist, explică ea. 

— Nu te îngrijora în legătură cu partea pasiunii. Te-ai 
comportat foarte bine aseară. 

Ea roşi şi se concentră asupra maşinii din față. 

- Nu despre asta era vorba, Luke. Nu pot să mă 
arunc pur şi simplu într-o legătură arzătoare. Eu cresc 
un băiat de şaptesprezece ani, îţi aminteşti? Trebuie 
să-i dau un exemplu. 

~ Din toate punctele de vedere, el este un bărbat, 
Katy. lar tu eşti adultă. Nu trebuie să-i explici lui viaţa ta 
particulară. 

- Nu înţelegi? Eu nu sint învățată cu acest gen de 
viață particulară. Nu vreau ca Matt să dea peste noi 
într-o dimineaţă. Tu nu poţi rămîne peste noapte la 
mine. Eu n-am să rămîn peste noapte la tine. 

~ Cu alte cuvinte, trebuie să ne furişăm? 

- Trebuie să fim discreţi, spuse ea. Foarte discreți. 

-La naiba, Katy. Sint prea bătrin ca să mă joc. 

Ea îşi ridică bărbia, simțind că îi tremura buza de 
jos. Ştiuse că treaba asta nu va merge. 

~ Ti-am spus că n-o să-ţi placă să ai o legătură 
amoroasă cu mine. Am să înţeleg dacă o să vrei să pui 
capăt relaţiei chiar acum. 

- Nici o şansă. 

— Luke, s-ar putea să fie lucrul cel mai bun, dacă am 
face asta. Noaptea trecută a fost foarte specială pentru 
mine. Trebuie să ştii. Dar adevărul este că tu şi cu mine 
sintem foarte diferiţi. Nu avem nimic în comun. Lucrurile 

"se vor sfirşi, în cele din urmă. Ai spus că şase luni este 
limita. 

- Uite ce e, Katy... 

- Ca să fiu sinceră, aş prefera mai degrabă să se 
termine totul acum, decit să te enervezi de fiecare dată 
cînd nu capeţi ceea ce vrei. 

Spre uimirea lui Katy, Luke îi zimbi lent, enigmatic, 
zimbet care făcu să-i yibreze nervii pînă în virtul dege- 
telor de la picioare. 

- Dacă asta e tot ce te îngrijorează, las-o baltă. Eu 
am să mă ocup de partea pasională a lucrurilor. N-am 
să mă enervez doar pentru că nu-ţi poţi petrece noap- 
tea în patul meu. i 

Ea îi aruncă o privire piezişă. 

- Ce vrea să însemne asta? | 

- Înseamnă că, dacă vrei să ne furişăm, o să ne 


furişăm. Un timp. 


Capitolul 70 


Două dimineți mai tirziu, Liz băgă capul pe uşa 
biroutui lui Katy. 

- Pssst. Acum e acum. Justine tocmai a trimis după 
el. Se duce jos peste cîteva minute ca să-i dea un ra- 
port complet. 

Katy sări în picioare. ` 

— Mulţumesc, Liz. 

Liz rînji. 

- Hei, nici o problemă. Acum, dacă mă ocup de 
telefoanele lui ca şi de ale tale, sînt o adevărată mină de 
aur de informatii. Q piedică vitală în roata corporației. 
Un element indispensabil. Un salariat valoros şi loial 
total şefului. 

- Dacă urmăreşti o mărire de salariu, zise Katy cînd 
ieşi pe uşă, reţine vorbăria pentru domnul Giichrist. El 

se ocupă acum de lucrurile astea. 

- E adevărat, dar eu l-am analizat şi am ajuns la 
concluzia că e ca plastilina în miinile tale. Aşa că pune 
o vorbă bună pentru mine, vrei? 

Katy se opri uimită la uşa exterioară. 

- La ce concluzie ai ajuns? 

— Ai auzit doar. 

Liz luă atunci cartea care stătea pe masa ei şi o 
deschise. 

~ Tu ştii cum să-l manevrezi, la fel cum faci şi cu 
restul membrilor familiei. 

Katy simţi că roşeşte puternic. Se uită la titlul cărții 
lui Liz. Întoarcerea în jungă. Psihologia dinamicii sexuale 
mascul/femelă în lumea modernă. 

— Despre ce naiba e vorba aici? 

- Ghiceşte. Săptămîna asta la cursul meu de psi- 
hologie studiem reacţia sexuală umană. Ştii, în carte 
spune că, deşi psihologia modernă a creat o mulţime 
de teorii noi despre comportamentul sexual, adevărul 
este că bărbaţii mai sînt încă motivaţi de o grămadă de 
hormoni şi instincte cu adevărat iu ici 

— Ah, pentru Dumnezeu, Liz! 

Liz răsfoi cartea, oprindu-se la o pagină 3 din mijlocul 
cărţii. 

-Ascultă aici. Citez: „Un bărbat care urmăreşte o 
femeie este fundamental un animal“. 

— Spune-mi ceva ce nu ştie orice femeie. 

- „După ce şi-a selectat perechea aleasă, se va 
concentra asupra ei. O va scoate din grup, va face 
ritualuri de a o curta pentru a-i atrage atenţia şi se va 
lupta cu alţi masculi care încearcă să se apropie de ea“. 


206 


Liz închise cartea şi se cutremură. Te trec fiori pe şira 
spinării, nu-i aşa? 

Katy se agăţă de marginea uşii. 

- Da, aşa este. Am să fiu bucuroasă cînd o să treci 
la altceva care se referă la nişte şoareci într-un labirint. 

— De fapt, cred că urmează să ne ocupăm de com- 
portarea sociopată şi de alte forme de devieri. Ştii ce-i 
aia un sociopat? 

— Am auzit termenul ăsta. E cineva fără conştiinţă. 

— Ştii, nu aş fi surprinsă dacă vechiul tău prieten 
Nate Atwood ar corespunde definiţiei clinice de socio- 
pat. E fermecător, inteligent şi lipsit total de conştiinţă. 
Cu sînge rece de reptilă. 

Katy fu gata să cadă de acord, dar ceva o făcu să 

- ezite. 

- Nu. Nu cred. Nate nu avea sînge rece. El avea 
planurile lui care erau importante pentru el, dar nu cred 
că a vrut să mă rănească pe mine. 5 

— Tu cauţi întotdeauna ce e mai bun la oameni, 
asta-i problema ta. Sărmana Eden. Viața ei cu omul 
acela trebuie să fi fost groaznică. Ai avut noroc că ai 
scăpat din ghearele lui. 

- Asta îmi spune toată lumea, murmură Katy. Scu- 
ză-mă. Trebuie să stau de vorbă cu Luke. 

Se grăbi pe coridor şi bătu la uşa biroului lui Luke. 

— Intră, strigă Luke. 

„ Împingînd uşa, Katy intră, ţinîndu-şi mîinile la spate, 
pe clanţă. Luke îşi ridică privirea de pe dosarul de pe 
biroul din faţa lui. Ochii îi străluciră cînd o văzu. 

Lui Katy i se făcu brusc foarte cald. Fără îndoială, 
era un aspect foarte primitiv. Nu mai făcuse dragoste cu 

ea de trei zile, de cînd se întorseseră de la Seattle, dar 
el se uită la ea ca şi cînd îi aparținea. “ 

Doamne, Dumnezeule, se gîndi Katy, el promisese 
că va fi discret, dar, în stilul ăsta, toată lumea va şti că 
au început o legătură amoroasă; Asta era nenorocirea 
cînd aveai de-a face cu un Gilchrist. Nu aveau nimic: 
subtil în ei. 

- Ce nu merge, Katy? 

` — Liz spune că te duci jos să-i dai raportul lui Jus- 
tine. 

- Peste cîteva minute. A cerut rapoarte regulate şi 
îmi închipui că are dreptul la cîte unul din cînd în cînd. 
Ea e proprietara iui Gilchrist Inc., dacă îţi aminteşti. 

Katy dădu drumul clanţei şi se duse repede la birou. 

— Luke, nu vreau să-i spui deocamdată despre bă- 
nuiala ta. 

EI se sprijini de spătarul scaunului şi se uită la ea 
ginditor. . 

— Nu? 

— Nu. Aşteaptă pînă se încheie investigația şi vei şti 
cine este vinovat de necazul de la restaurante şi de la 
Gourmet. Nu are rost să o faci să creadă că în spatele 
problemei este cineva din familie. În fond, poate că 
greşesști. 

— Nu cred. 

Katy se uită urit la el. 

- Nu fi atit de al naibii de arogant. Întîmplător, eu 
cred că. greşeşti. Pînă aflăm sigur ce se întîmplă, nu 
vreau s-o alarmezi pe Justine. O să înnebunească dacă 
o să se gindească la faptul că are un trădător în familie. 

— Ce sugerezi să fac? 

— Nu ştiu. Katy făcu un gest vag cu mina. Ba da, 
ştiu. Deocamdată lustruieşte problemele. Spune-i că le 
ai sub control. . 

- Să o mint? Luke ridică dintr-o sprînceană. Vai, vai, 
Katy. Nu prea sună a îngerul pe care-l cunosc. 

— Nu-i nevoie chiar s-o minţi. Spune-i doar că mai 
aduni date. Ceea ce este adevărat. 

Katy se aplecă şi puse mîinile pe birou. 

- Mai este şi altceva. Vreau să-mi promiţi că n-o să-i 
menţionezi nici mica problemă a lui Darren. Asta ar 
necăji-o şi nu se ştie ce-ar putea face. 

Luke se gîndi un moment là instrucţiunile ei. 

-— Hai să vedem dacă am înţeles bine. Nu trebuie să-i 
spun că bănuiesc că cineva din familie delapidează . 
compania. 

— Exact. k 

- Şi să evit să menţionez situația lui Darren. 

Katy aprobă din cap uşurată că el a priceput. 

— Exact. 

- Mai e ceva despre care vrei să nu vorbesc? în- 
trebă politicos Luke. 

Katy se încruntă gîndindu-se. 

- Cred că asta-i tot. 

- În regulă. Am să execut ordinele. 

Ea se lumină uşurată. 

— Ai să faci asta? 

- Dacă ai să faci să merite wsteneala mea. 

— Ce? 

Se îndreptă înfuriată. 

- Dă-mi un motiv valabil ca să-mi ţin gura despre 
delapidare, fraudă şi despre judecata extrem de slabă a 

unui membru al familiei şi am s-o fac, zise Luke. 

Katy se uită la el bănuitoare. 

- Ce fel de motiv vrei? 

- Neavind standardele tale înalte, sînt dispus la o 
mită bună. Invită-mă la o întîlnire, spuse Luke. 

Katy roşi. 

- O întilnire? Da, bine. Ţi-am explicat deja că va fi 
extrem de dificil să ai o legătură cu mine. 
+ — Corectează-te. Tu ai spus că va fi extrem de dificil 
să găsesc ocazii să fac dragoste cu tine. O să mă 
îngrijesc eu de problema asta. Tocmai acum mă gîn- 
desc la o întîlnire la cină. 

- Ah! 

„— Asta-i tot ce poţi să spui? 

Katy îşi ascunse un zîmbet. 

— Nu. Am fost doar puţin surprinsă, asta-i tot. Nu te 
pot vedea la o întîlnire normală la cină. i 

— Dar ce crezi că fac pentru a mă hrăni? 

Ochii lui Katy se lărgiră nevinovaţi. 

- Bei sînge? 

Luke se ridică de pe scaun. 

Katy se feri cu ambele miini. 

- Am glumit. În regulă. Vino la mine la cină, în seara 
asta. Am să încerc pe tine unul dintre sosurile mele noi. 

— Am acceptat tîrgul. Tăcerea mea în anumite ches- 
tiuni cînd discut cu Justine în schimbul unei cine în 
seara asta. Mie îmi sună corect. 

Katy ezită. 

„— Îţi dai seama că fratele meu va fi acolo? N-o să fim 

singuri. Va trebui să pleci acasă pe la zece. Singur. 

Luke ocoli biroul, 

- Ţi-am spus. Mă îngrijesc eu de organizarea vieții 
noastre sexuale. Îşi trecu uşor gura peste a ei. Tu în- 
grijeşte-te doar de pregătirea cinei. 

El ieşi din birou, înainte ca-ea să se poată gîndi la 
un răspuns potrivit. 

După plecarea lui, ea rămase cîteva minute pierdută 
în gînduri. Îşi dădu seama că nu ştia la ce să se aştepte 
de la Luke, în continuare. Era adevărat că nu avea nici 
o experienţă în privinţa legăturilor amoroase, dar avu- 
sese destulă experienţă cu pasionala familie Gilchrist. 
Erau imprevizibili prin faptul că erau conduşi de pasiu- 
nile lor. Fusese sigură că, de îndată ce Luke a decis că 
o dorea, va fi extrem de dificil să se controleze. 

Şi se părea că tot ce voia de ia ea era doar sex. 

Dar, spre surprinderea ei, Luke nu o împinsese la 
sex de la întoarcerea lor de la Seattle. De fapt, acesta 

” era primul indiciu pe care i-l dăduse că el plănuia să o 

urmărească în continuare. Se simţea confuză şi curios 

de dezorientată. 

Un Gilchrist care îşi putea disciplina pasiunile era o 
anomalie. 

Un vrăjitor. 

Lui Katy îi trecu prin gind că un asemenea Gilchrist 
putea fi mult mai periculos decit unul obişnuit. 

Katy se întoarse în biroul ei şi se aşeză fierbînd la 
masa ei de lucru. Ar fi dat mult să ştie ce anume îi va 
raporta Luke bunicii lui. 

Dar, fiindcă îi smulsese promisiunea că va păstra 
„tăcerea în privinţa bănuielilor lui şi a necazului lui Dar- 
ren, nu credea că el o va trăda. Avea încredere în el în 
această privinţă. Dar ştia de asemenea că Justine se va 

aştepta la nişte răspunsuri clare la întrebările ei despre 
situația companiei şi despre planurile lui de a o salva. - 
Justine putea fi foarte insistentă. Dar şi Luke putea fi 
foarte reticent, cînd voia. 

Patruzeci de minute mai tîrziu, Katy auzi pași în holul 
de dincolo de birou. Luke se întorcea. Auzi uşa a doua 
deschizindu-se şi închizîndu-se şi îşi dădu seama că 
probabil trecea pe la ea să-i spună că îi urmase in- 
strucţiunile. Arboră un zîmbet aprobator. 

Se auzi o singură bătaie în uşă, înainte ca aceasta 
să se deschidă şi să apară un Darren zimbitor. 

- Bună, Katy. Luke nu e în biroul lui, aşa că am 
trecut pe aici să te văd, cit îl aştept. 

— Sigur. la toc, Darren. Ce faci aici? 

— Am venit cu maşina să-i spun lui Luke care-i 
situaţia cu Milo Nyle. 

Darren se lăsă uşor pe un scaun. Arăta mai fericit 
decit arătase de multă vreme. 

- La naiba, încă nu-mi vine să cred că Bastardul a 
avut dreptate în legătură cu Nyle. Dar a avut. Tipul e fals 
ca o hirtie de trei dolari. Doamne, cum am fost păcălit! 
Dar n-o să se mai întîmple altă dată. 

— Nu trebuie să mai faci rost de cei o sută cincizeci 
de mii de dolari? 

— Pe naiba. Nu! 

Darren îşi băgă mîinile în buzunare şi întinse picioa- | 
rele în faţă. 

- Nu-i datorez nimic. Nu există cumpărători ne- 
vinovaţi care să fi rămas în aer, pentru că nici n-a existat 
un proiect de dezvoltare. 

- Slavă Domnului! zise Katy. 

- Da. Totul era doar pe hîrtie. Luke a zis că în mo- 
‘mentul cînd voi avea informația, trebuie să iau legătura 
cu autorităţile. Dar a mai spus că probabil Nyle va dis- 
părea pînă ce autorităţile se vor mişca. Tipi ca Nyle 
acționează ani de zile fără să fie prinşi. Probabil că e 
deja în alt stat. Broker-ul pe care Nile l-a folosit ca inter- 
mediar pare nevinovat. El încerca doar să structureze 
ceea ce credea că era o înţelegere onestă. 


- Darren, nici nu pot să-ţi spun cît de uşurată sînt 


auzină că eşti în regulă. 

- Tu crezi că eşti uşurată? Crede-mă, asta e nimic 
pe lingă ceea ce simt eu. Atunci cînd nu mă simt un 
idiot total. 

— Nu eşti idiot, Darren. Oricine poate fi păcălit de un 
smecher. 

- Pot să pun pariu că pe Luke nu l-ar fi pacali Tipul 
ştie ce face. 

Katy ridică dintr-o sprinceană la tonul de respect din 
vocea lui Darren. 

. — Da, pare destul de inteligent, recunoscu ea sec. 

-— Inteligent, pe naiba. Bastardul e un geniu afurisit. 
Pot să-ţi spun un lucru. Am învăţat ceva din necazul 
ăsta. Desigur, m-aş fi putut lipsi de lecţia numărul unu. 
Dar bănuiesc că o meritam şi pe aia. 

Katy îl privi cu curiozitate. 

- Ce-a fost lecţia numărul unu? 

- Asta a fost cea în care Luke m-a dus pe o alee de 
lîngă piaţă şi m-a bătut măr. 

Katy rămase uluită. 

- Ce-a făcut? 


- Era cumva supărat că m-am adresat ţie să mă ajuţi ` 


213 


să obţin banii, îi explică Darren cu veselie. Apoi, zîm- 
betul îi dispăru cînd văzu expresia de pe faţa ei: Hei, 
Katy. E-n regulă. Luke a avut dreptate. 

Katy se ridică brusc în picioare. 

~ Nu cred asta. Luke nu mi-a spus că te-a atacat. 

- la-o uşor, zise Darren liniştitor. Nu mi-a făcut nici 
un rău iremediabil.. 

- Dar te-a bătut din cauza mea. Eu sînt cea care i-a 
cerut să te ajute şi, în schimb, te-a atacat pe tine. 

- La naiba! Îmi pare rău că am amintit de asta. N-am 
intenţionat să te supăr. Mi-am închipuit că ţi-a spus de- 
spre asta. 

Darren tăcu la auzul unor paşi în hol. 

- Trebuie să fie Luke. Am să-i spun că sînt aici. 

Katy îşi îndreptă umerii şi ocoli biroul. 

- Tu o să stai aici în biroul meu. Vreau să vorbesc: 
eu cu el, mai întîi. 

Ochii lui Darren se măriră cînd îşi dădu seama de 
intenţia ei. l 

- Stai o secundă. Nu vreau ca tu să nu te mai implici 
în treaba asta. Ce s-a întîmplat în aleea aia a fost ceva 
între mine şi Luke. 

- N-a fost doar între tine şi Luke. Şi eu sînt implicată. 
L-am rugat pe Luke să te ajute să ieşi din încurcătură. 

- M-a ajutat, zise Darren, ridicîndu-se în preion şi 
urmînd-o. Katy, aşteaptă... 

Dar Katy ieşise deja din biroul ei. Trecu pe lingă o 
Liz curioasă şi ieşi în hol. Uşa biroului lui Luke era 
deschisă. E! stătea lîngă birou, examinînd un fax care 
tocmai sosise în aparatul lui. 

— Vreau să vorbesc cu tine, Luke. 

El îşi înălţă privirea şi văzu dintr-o singură ochire 
expresia ei bătăioasă. i 

- Ce-i cu sabia asta înflăcărată, îngere? 

- Nu-mi spune mie „înger“. 

Katy voi să trintească uşa biroului, dar fu oprită ai 
piciorul lui Darren, ţinut cu fermitate în deschizătură. 

-Îmi pare rău de asta, Luke, zise Darren peste capul 
lui Katy. E niţeluş supărată. Nu mi-am dat seama că nu 
ştie despre scena noastră de pe alee. 

Înțelegerea apăru în ochii lui Luke. EI lăsă jos faxul, 
se sprijini de marginea biroului şi îşi duse mîinile la 
piept. 

- E-n regulă, Darren. Am să mă ocup eu de treaba 
asta. Închide uşa, vrei? O să vorbesc cu Katy, singur. 
Poţi să aştepţi în biroul ei. 

* Darren şovăi. 

— Este sigur? 

Luke aprobă din cap. 

- Sînt sigur. Du-te, ieşi de-aici. 

- Bine. Am să fiu alături. Zimbi. Am să-ţi spun multe 
despre Milo Nyle. 

- Asta nu mă surprinde. Întinde-o., 

— Am ieşit. ~ 

Darren închise bine uşa. 

— Mai întîi, anunţă Katy cu voce răsunătoare, cu mii- 
nile în şolduri şi cu faţa spre Luke, vreau nişte răspun- 
suri şi explicaţii, Luke Gilchrist. E adevărat că l-ai atacat 
pe Darren? 

- Asta a spus el? 

- Vorbele lui exacte au fost că l-ai bătut măr. Luke, e 
„îngrozitor, cum ai putut face una ca asta? 

- N-a fost uşor. Darren a învăţat destul de bine 
karate. Ştie să se mişte. Asta pot spune despre el. 

- Nu despre asta era vorba, ştii bine, zise Katy 
printre dinţi. Ţi-am cerut să-l ajuţi. a 

- Am făcut asta., 

-~ După ce l-ai bătut? întrebă ea fără să-i vină să 
creadă. 

- Trebuia să înlăturăm mai întîi din cale lucrul ăsta, 
explică Luke cu biîndeţe. 

Katy ridică miinile într-un gest de totală frustrare. 

— Luke, ăsta nu-i un mod de a rezolva lucrurile. Ce 

- fel de exemplu dai? 

Începu să patruleze prin micul birou. 

- Unul de care o să-şi amintească, să sperăm. 

- Violenţa nu e niciodată o metodă potrivită pentru 
rezolvarea problemelor. 

- Giîndeşte-te la asta ca la o intervenţie agresivă. 
Calmează-te, Katy. Chestiunea a fost rezolvată. Darren 
pare satisfăcut de modul cum au decurs lucrurile, aşa 
că nu are rost să fii supărată. 

~ De ce l-ai bătut? întrebă Katy. 

— Pentru că a încercat să se folosească de tine. 

Katy se opri brusc, descumpănită de flăcările verzui, 
arzătoare, din ochii lui. 

— Vrei să spui că te-ai angajat într-o luptă cu el 
pentru că mi-a cerut mie să-l scot dintr-o încurcătură? 

~ Nu. Expresia lui Luke deveni dură o clipă. Am 
făcut-o pentru că te-a pus într-o situaţie imposibilă. De 
fapt, ţi-a cerut să minţi pentru el. Nu avea dreptul să 
facă aşa ceva. lar acum, el înţelege lucrul ăsta. N-o să-l 
mai repete. 

Katy se uită fix la el. 

— Nu ştiu ce să spun. Mă faci să fiu foarte nervoasă, 
Luke. l 

— Am făcut ce mi-ai cerut, îi aminti el cu blîndeţe. 

- Da, dar n-am ştiut cum ai să realizezi asta. Îi arun- 
că o privire tristă. Asta ridică nişte probleme serioase. 
Ce-o să mă fac cu tine? 

— Ai putea încerca să-mi mulțumeşti, spuse cu o 
expresie ciudat de indiferentă. 

- Pentru ce? 

- Pentru că i-am salvat fundul lui Darren. 

Katy era frămîntată. Luke avea dreptate. Îl salvase 
pe Darren dintr-o situaţie foarte neplăcută. Mai mult, îl 
învățase pe vărul lui cum să evite pe viitor situaţii ase- 
mănătoare. lar Darren părea mulţumit de întorsătura pe 
care o luaseră lucrurile. 

Katy se lăsă pe cel mai apropiat scaun şi se uită urit 
la Luke. 

- Presupun că intenţia a fost bună. 

- Ţi-am mai spus înainte că binefacerile nu sînt prin- 
cipalul ţel al vieţii mele. Am făcut ceea ce mi-ai cerut. 
Nici mai mult, nici mai puţin. 

- Dar ai făcut-o în felul tău, spuse ea împăcată. Ştii, 
prezenţa ta este ca aceea a unui spiriduş într-o sticlă. 
Mi se împlinesc dorinţele, dar nimic nu se întîmplă chiar 
"aşa cum am prevăzut eu. 

Luke rîse încet. 

- Aşa se întîmplă uneori. 

El desfăcu braţele şi se depărtă de birou. 

Katy îl urmări cum traversă camera şi încuie uşa. 

— Ce faci? 

- Sînt într-o dispoziţie de a-mi împlini citeva dorinţe 
ale mele. 

Se îndreptă spre ea şi se opri în faţa scaunului ei. 

Katy se uită în sus la el, printre gene, neavînd în- 
credere în expresia de pe faţa lui. Se topea în interiorul 
ei sub impactul acelei priviri fierbinţi de smarald. l 

- Luke, ce se întîmplă? Ce faci? 

- Ţi-am zis. Puţină împlinire a dorinţei. 

Se aplecă şi, fără nici o avertizare, o ridică în braţe. 

Katy scoase un mic țipăt. 

— Luke, opreşte-te! zise ea conştientă de prezenţa 
lui Liz şi a lui Darren alături. Lasă-mă jos. Ce naiba vrei 
să faci? 

- Gîndeşte-te la asta ca la un exerciţiu de creativi- 
tate în management. 

O aşeză pe Katy pe marginea biroului şi îşi alunecă 
miinile pe sub fusta ei. Degetele îi prinseră ferm ge- 
nunchii. 

Katy gifii cînd Luke îi desfăcu larg coapsele şi se 
plasă între ele. Ea se apucă de umerii lui cînd îşi dădu 
seama ce avea de gînd să facă. 

- Luke, opreşte-te. Nu poţi face asta. Nu aici. Nu 
acum. Doamne! 

- Nu te îngrijora, îngere. Mă ocup eu de toate. 

- La fel ai spus şi cînd ai fost de acord să-l ajuţi pe 
Darren, spuse Katy printre dinţi. Luke, zău, nu putem 
face asta aşa. Aici este un birou, pentru Dumnezeu! 
Sint oameni alături. Justine e jos. Şi doamna Igorson. Şi 
femeile de serviciu. 

- Nu intenţionez să-i invit să se uite. 

Se aplecă şi luă între dinţi lobul urechii ei. O mînă 

se mişcă în interiorul coapselor ei pînă îi găsi chiloţii. 
Degetele începură să se mişte într-un ritm lent. 

Katy îşi ținu respiraţia şi, instinctiv, încercă să-şi 
stringă picioarele, dar coapsele puternice ale lui Luke o 
împiedicau. Katy simţi dinţii lui pe ureche şi crezu că se 
va topi. O parte a ei chiar se topi. 

— Ah, nu, gemu Katy simțind că i se umezesc chiloţii. 
Asta-i groaznic. Ce-am să fac în restul zilei? Nu am 
lenjerie de rezervă aici, la birou. Pentru Dumnezeu, 
Luke! 

- Într-o bună zi o să înveţi, îngere, că eu nu fac 
nimic pentru Dumnezeu. i 

Degetele lui Luke apucară de elasticul ciorapilor şi al 
chiloţilor. O apucă de talie cu un braţ şi o ridică pe Katy 
uşor, de pe birou. Apoi îi scoase lenjeria intimă peste i 
coapse cu o singură mişcare rapidă. 

— Ah, Doamne! şopti Katy. 

Aproape că leşină cînd simţi mîna lui Luke pe mo- 
liciunea ei. O atingea aşa cum o atinsese în seara 
aceea în camera de hotel, aşa cum se întimpla în fan- 
teziile ei de atunci încoace. Era ridical. Se transforma 
într-o masă gelatinoasă. i 

-— Ştii ce-mi place cel mai mult cînd fac dragoste cu 
tine, îngere? N-ai putea să-ţi ascunzi reacţia fată de 
mine, chiar dacă ai încerca. ' 

- E o nebunie. 

- Exact invers. Asta o să mă salveze de nebunie. 
Am înnebunit în ultimele trei zile, plănuind cum şi unde 
să fac dragoste cu tine. 

Sprijinindu-se în continuare cu miinile de umerii lui l 
Luke, ea se uită în jos exact cînd Luke îşi trase 

fermoarul pantalonilor negri. Bărbăţia lui grea, excitată, 
ieşi din cuibul de păr negru. Instinctiv, Katy întinse mina 
să-şi strîngă blind degetele în jurul ei. 

- Da, mormăi gros Luke. Aşa. La naiba, ce bine e. 

El se împinse înainte, mai adînc în palma ei. Katy 
uită unde se afla şi cine era alături. Degetele lui Luke 
continuau să se mişte pe ea, strîngînd flăcările, pînă 
cînd ea deveni nebună de dorinţă. 

— Luke, şopti ea grăbită. 

` — Ştiu, îngere, ştiu. 

Vocea lui era răguşită de pasiune. 

Totuşi o făcu să mai aştepte. 

Şi să aştepte. A 

Apoi, cînd ea îşi înfigea unghiile în el şi îşi muşca 
buza ca să nu tipe, el fu pregătit. Se strecură încet şi 
adînc în trecătoarea îngustă. 

Lui Katy îi tremurau mîinile cînd se înfăşură în jurul 
lui. Îl simţi retrăgindu-se puţin şi apoi pătrunzînd-o din 
nou cu o mişcare lungă, sigură. 

- Luke, eu nu... nu pot... ah, Luke. 

Simţi delicioasa senzaţie de răsucire adunîndu-se 
rapid în ea. De data aceasta ştia unde va duce şi doar 
această cunoaştere era aproape suficientă s-o facă să 
depăşească limita. 

- Aşa, îngere. Acum o s-o fac puţin mai tare. Ţine-te 
bine. . i f 

Se împinse în ea cu o forță controlată care era 
insuportabil de sexy. 

— Ah, Doamne, Luke! 

- Doar puțin mai adînc. Vreau să ajung puțin mai 
departe în interior. Haide, draga mea. Deschide-te mai 

mult pentru mine. Da, asta-i. Eşti atit de îngustă. Atit de 
dulce, de fierbinte şi de îngustă. 

— Luke, nu mai suport mult. 

— Atunci, arzi în flăcări pentru mine, îngere. 

Întinse mina între coapsele ei desfăcute, găsi locul 
unde trupul lui se unea cu al ei şi atinse locul magic. 
“Micile convulsii o sfărimară pe Katy într-un milion de 
bucățele strălucitoare. Se agăţă de Luke. El era unicul 
lucru solid în universul ei. Întredeschise buzele să-şi 
strige plăcerea. Luke îşi lipi pe moment gura de a ei, 
înghițind sunetul moale al pasiunii ei. 

Katy îl simţi că se cutremură şi se împinge ultima 
oară în ea. Geamătul lui de satisfacție, uşor înăbuşit, 
avu ecou adînc în pieptul ei. . 

Citeva minute fu o tăcere completă în cameră. În 
cele din urmă, Katy inspiră adinc de cîteva ori, într-un 
efort de a-şi reveni. Era vag conştientă că Luke se 
depărta de ea. Auzi cum îşi închide fermoarul. 

Simţi că umblă după ceva pe birou, dar nu se hotăra 
să deschidă ochii. 

‘Apoi, simţi că îi băgă un şerveţel între coapse. 
Tresări jenată. Roşind, puse mîna pe şerveţel. 

- Fac eu asta. 

Zimbetul lui Luke era plin de satisfacție masculină. 

— E-n regulă, îngere. Nu mă deranjează să am grijă 
de tine. 

Katy gemu. 

- Asta-i lucrul cel mai neruşinat care mi s-a întîmplat 
vreodată. ; ` 

— Am să consider asta un compliment. 

- Eşti imposibil, Luke Gilchrist, zise Katy aranjindu-şi 

îmbrăcămintea. Nici nu-mi vine să cred că tocmai am 
făcut-o. Dar dacă Liz şi Darren ne-au auzit? 

— Dacă vreunul dintre ei a auzit ceva, am încredere 
că vor avea bunul-simţ să nu-ţi spună. 

— Nu asta-i problema. 

Katy sări jos de pe birou, se împiedică şi aproape că 
se prăbuşi. Luke o prinse de braţ. Mai zimbea încă, un 
zimbet foarte masculin. 

- Ai grijă, dragă. 

Ea se încruntă, apoi îşi luă de jos lenjeria intimă. Îşi 
dădu seama că erau încă umede. Şi ea era încă umedă 
cu tot şerveţelul. 

- Ah, nu pot îmbrăca astea din nou. 

- E hotărîrea ta, dar Liz o să observe că nu porţi 
ciorapii cînd o să te întorci în biroul tău. 

- Vai de mine! | 

- Nu te îngrijora, îngere, au să se usuce, în cele din 
urmă. 

Ea se încruntă la el. 

— Uşor de zis, pentru tine. Nu eşti tu ăla care trebuie 
să stea într-o lenjerie umedă tot restul zilei. 

Luke zîmbi şmecher: 

— Ştii ce? Am să golesc un sertar din biroul meu. 
Poţi să-l foloseşti ca să ii un set de lenjerie pertru 
asemenea ocazii. 

Katy decise că, dacă nu s-ar fi simțit atît de moale, 
de caldă şi de fericită, l-ar fi putut strangula. Bărbatul 
acesta nu avea ruşine. 

— N-o să facem un obicei din asta, Luke Gilchrist, îl 
anunță Katy îmbrăcîndu-se. 

- În regulă, răspunse el. 

Privirea lui îi urmărea fiecare mişcare, cu un aer de 
posesiune leneşă. 

- Data viitoare, o să mă gîndesc să folosesc altceva 
în loc de masa de lucru. Deşi eu cred că a mers foarte 
bine aşa. 

Katy simţi că răspunde la expresia ochilor lui de 
vrăjitor.. 

— Cred că e mai bine să plec de-aici. 

- Să nu uiţi că vin la tine la cină diseară. 

- Crede-mă, nu pot să uit. 

Katy îşi îndreptă fusta şi se repezi spre uşă. 

- Bine. 

Luke înconjură biroul şi se aşeză. Luă un stilou de 
aur şi zimbi. 

— Spune-i lui Darren că o să stau de vorbă cu el 
acum. 

‘Katy se opri cînd deschise uşa. Se uită îngrijorată în 
jur. 

- Crezi că el o să ştie că noi... aici, am făcut ceva 
aici? ` 

Luke ridică din umeri. 

- Cum ţi-am mai spus, atita timp cit se abține să 
comenteze subiectul, mie nu-mi pasă. 

- Mie îmi pasă, murmură Katy. Voi, cei din familia 
Gilchrist, sînteţi prea blazaţi în legătură cu genul ăsta de 
lucruri. Trăiţi din pasiune şi dramă. Nu aveţi nici un simţ 
pentru decor. 

- Relaxează-te, Katy. Dacă vărul Darren îndrăzneşte 
să facă vreo observaţie lipsită de gust, am să-i smulg 
un braţ şi am să-l bat cu el în cap. 

Katy abandonă. Nu se putea discuta raţional cu 

Luke. leşi pe uşă şi trecu pe coridor, spre baia cea mai 
apropiată. Cînd ieşi de acolo, se simţea mult mai bine. 
Se controlă. Avea părul bine periat şi hainele arătau 


prezentabil. 
Totuşi avusese dreptate într-o singură privinţă. 
Lenjeria nu se uscă multă vreme. 


se 


Capitole 77 


A doua zi dimineaţă, Katy stătea cu Justine în apar- 
tamentul ei, bind ceai în faţa ferestrelor înalte pînă în 
tavan. Vestea bună, în ceea ce o privea pe Katy, era că 
femeia mai în vîrstă nu mai părea absentă şi deprimată - 
cum fusese înainte de sosirea lui Luke. Arăta mult mai 
bine în dimineaţa asta. Purta o rochie neagră cu talie | 
lungă care îi dădea un aer mai tineresc şi avea o Oxpro- 
sie hotărită, 

Vestea proastă era că Justine era supărată. Cînd . 
aveai de-a face cu cei din familia Gilchrist nu-ţi plăcea ` 
dacă starea lor de spirit se înrăutăţea. Pe de altă parte, 
Katy îşi zise filozofic că era obişnuită cu supărarea lui ` 
Justine. Nu o alarma. 

- leri i-am cerut lui Luke un raport simplu, direct, 
asupra situaţiei companiei. Asta a fost tot. 

Ceaşca lui Justine pocni tare cînd o puse jos pe 
farfurioară. 

- Mi-a spus însă numai nişte prostii despre adunare 
de date. Mie mi se pare că nu a realizat nimic de la 
venirea lui aici. 

Katy tresări. Ea fusese aceea care îi ceruse lui Luke 
să nu-i spună bunicii lui veştile reale despre Gilchrist 
Inc. Căută să-i spună ceva favorabil şi liniştitor. 

- Se pare că are un impact foarte pozitiv asupra 
directorilor. 

— Nu-mi pasă ce fel de impact are asupra directo- 
rilor. Raportul pe care mi l-a făcut a fost o insultă. Cine 
crede că sînt eu? Nu vreau să fiu tratată ca o sclero- 
zată. Vreau rezultate. 

— Sînt sigură că le va obţine, Justine. 

— Aş dori să fiu la fel de sigură ca şi tine, zise Justine 
bosumilată. Katy, trebuie să te întreb ceva. Vreau pă- 
rerea ta sinceră. 

- Desigur, Justine. 

Katy îşi încrucişă în gind degetele la spate. 

- Ştiu că, la început, n-ai fost în favoarea eforturilor 
mele de a-l convinge pe Luke să se alăture familiei. Încă 
mai ai sentimentul că am făcut o greşeală? 

Katy fu speriată de umbra de nesiguranţă pe care o 
simţea la Justine. 

— Nu, recunoscu ea cu precauţie. Nu cred că a fost 
o greşeală. Cred că Luke ştie ce face şi că el este 
capabil să salveze Gilchrist Inc. 

— Dacă vrea într-adevăr să salveze compania, spuse 
cu tristețe Justine. Încep însă să mă întreb dacă vrea 
s-o facă. 

Katy fu surprinsă. 

- Ce vrei să spui? 

- Vreau să spun că nu sînt deloc sigură că a venit 
înapoi ca să ne ajute. După raportul acela ridicol de ieri, 
trebuie să mă întreb dacă nu cumva Hayden şi Maureen 
aveau dreptate cînd au pretins că el s-a întors ca să 
distrugă compania. 

— Justine, sînt sigură că nu-i cazul. Dacă Luke a fost 
cam vag în raportul lui este pentru că încă mai adună 
informaţii. El crede în nevoia de a avea toate informaţiile 
pertinente pe care le poate obține, înainte de a acţiona. 
Se pare că organizează totul ca un computer. 

— Nu ştiu, Katy. Pur şi simplu, nu ştiu. Toată viaţa am 
fost atit de sigură pe mine. Am încercat întotdeauna să 
fac ce. era cel mai bine pentru companie şi pentru 
familie. Dar, în ultima vreme, mi-am dat seama că am 
făcut o mulţime de greşeli în timpul ăsta. 

— Toată lumea face greşeli, Justine, spuse liniştită 
Katy. 

- Este foarte posibil ca Luke să fi venit aici ca să 
distrugă compania Gilchrist Inc. Eu m-am autoconvins 
că, de îndată ce el va veni aici, va dori să fie o parte din 
companie şi o- parte din familie. Dar se poate să fi 
greşit. 

Katy îşi alese vorbele cu grijă. 

- Nu ştiu dacă va dori să devină în mod permanent 
o parte a companiei, dar nu cred nici că o va distruge în 
mod deliberat. 

- De ce să nu vrea s-o distrugă? Gura lui Justine se 
curbă cu tristeţe. De ce să capete el vreo afecţiune 
pentru mine? Nimeni din familie nu o are. A 

Katy se uită fix la ea. 

— Justine, cum poţi spune aşa ceva? 

— E adevărat, Katy. Tu ştii asta. Mă tolerează toţi 
pentru că eu am ţinut toţi anii aceştia baierele pungii. 
Vin la cină atunci cînd le-o cer. Apar la ziua mea şi îmi 
aduc cadouri pentru că e datoria lor. Dar adevărul este 
că nici unuia nu-i pasă cu adevărat de mine şi adesea 
am simţit că Maureen chiar mă urăşte. 

— Nu te urăște, zise Katy. Se teme de tine. 

Justine se strimbă. 

- Se teme de mine? Ce idioțenie din partea ei! Lui 
Maureen i-a lipsit întotdeauna şira spinării. Ce crede că 
am să-i fac? - 

Katy îşi sorbi ceaiul. 

— Nu cred că se teme de ce i-ai putea face ei, ci 
familiei ei. 

— Asta-i o mare prostie. 

— Nu. Nu este, spuse cu fermitate Katy. Ai făcut o 
impresie de durată asupra ei, în urmă cu treizeci şi 
şapte de ani, cînd ai condamnat-o pe mama lui Luke şi 
l-ai îndepărtat pe fiul tău cu un singur gest. Maureen 
şi-a petrecut următorii treizeci şi şapte de ani încercînd 
să se asigure că nu vei face acelaşi lucru cu Hayden şi 
cu ceilalţi nepoți ai tăi, din cauza ei. A dus pe umeri o 
mare răspundere în toţi aceşti ani. i 

Justine păli. 

- Doamne! Vorbeşti serios? 

- Da. Şi dacă mă întrebi pe mine, ea are motive 
serioase să fie preocupată. Tu nu ai fost întotdeauna 
soacra cea mai diplomată sau mai înţelegătoare. 

— Pentru că nu am aprobat niciodată obsesia lui 


Li 

Hayden pentru sticlă? pufni furioasă Justine. Ce trebuia 
să fac cînd mi-am dat seama că el preferă să se 
risipească în arta lui în loc să-şi asume răspunderile? 

- Să-i accepţi decizia, sugeră slab Katy. E viaţa lui. 
Are dreptul să facă tot ce vrea cu ea. Tu ai făcut ce-ai 
vrut cu a ta. 

- Ce te face să crezi lucrul ăsta? întrebă Justine cu 
ochi mîndri. Am să-ţi spun ceva, Katy. Ceva ce n-am 
spus altui suflet. Eu n-am dorit niciodată răspunderea 
de a conduce Gilchrist Inc. Dar cînd soţul meu a murit, 
eu aveam douăzeci şi patru de ani şi eram singură. Ba 
mai aveam şi doi fii mici de întreţinut. Singurul lucru pe 
care mi l-a lăsat soțul meu a fost un mic restaurant 
ponosit, la malul mării, care pierdea bani în fiecare lună 
cît era deschis. . 

- Justine, te rog. Nu trebuie să-mi explici mie asta. 
Ştiu povestea. 

Katy puse jos ceaşca şi farfurioara şi se duse să 
îngenuncheze lingă fotoliul lui Justine. Înconjură cu bra- 
tele umerii femeii mai în vîrstă. 

— Am muncit zi şi noapte ca să fac restaurantul ăla 
să meargă bine, şopti Justine. Trebuia să am grijă de 
băieţii mei, trebuia să găsesc o cale să mă asigur că ei 
nu vor flăminzi niciodată. N-aş fi supravieţuit în acel 
prim an dacă bunicului şi bunicii tale nu le-ar fi fost milă 
de mine. 

— Ştiu, Justine. Ei au vrut să te ajute. Meritai ajutorul 
lor. Erai o tînără mamă care muncea din greu şi încerca 
să-şi facă un drum în lume. Bunicul a respectat lucrul 
ăsta. El respecta întotdeauna munca. 

Ochii lui Justine erau fixaţi spre orizontul cenușiu. 

— Ei mi-au dat sfaturi. Mi-au trimis clienţi. Le-au spus 
furnizorilor mei să continue să mă aprovizioneze chiar 
atunci cînd nu puteam achita notele de plată. Apoi, îi 
plăteau pe acei furnizori ca să se asigure că am tot 
ce-mi trebuie. Tot ce înseamnă azi Gilchrist Inc. le da- 
torez bunicilor tăi, Katy. M-au susţinut în afaceri în acel’ 
prim an şi am obţinut un mic profit. 

Katy zîmbi în sinea ei. Era tipic pentru un Gilchrist să 
superdramatizeze totul, inclusiv recunoştinţa. 

- Cred că mergi puţin cam prea departe, Justine. 
Gilchrist Inc. este ceea ce este azi pentru că tu ai mun- 
cit 'al naibii de greu ca să-l faci aşa. Bunicii mei te-au 
ajutat poate să te menţii pe linia de plutire în primul an, 
dar tu ai făcut restul. i 

- Le datoram mai mult decit am putut să le răsplă- 
tesc vreodată, spuse Justine de parcă n-ar fi auzit-o 
pe Katy. Am încercat, Dumnezeu ştie că am încercat. 
Dar totul s-a prăbuşit cînd Thornton a fugit cu secre- 
tara lui. 

Katy rămase nemişcată. 

— Vrei să-mi spui că tu ai iniţiat legătura între mama 
mea şi fiul tău ca un mod de a răsplăti familia mea? 

- Era cel mai neînsemnat lucru pe care îl puteam 
face, zise Justine. Ar fi fost o mişcare bună pentru toţi 
cei în cauză. Ar fi însemnat o unificare a .celor două 
lanţuri de restaurante. Asta ar fi creat un imperiu care ar 
fi dublat averea ambelor familii. Ar fi unit familia Quinnell 
cu familia Gilchrist. Părea ceva potrivit. 

- Doamne! şopti Katy. 

Cei din familia Gilchrist nu făceau nimic cu jumătăţi 
de măsură, se gîndi ea. 

- Nu ştiu unde se va sfirşi totul, spuse Justine. 
Lucrurile nu au ieşit aşa cum le-am plănuit eu. lar acum, 
cînd Luke e aici, s-ar putea să nu mal iasă nicicum. 

- Problema în legătură cu Luke, interveni blind Katy, 
este că el face lucrurile în felul lui. Va trebui doar să 
aşteptăm să vedem ce se întîmplă. 

— Nu-mi place acest sentiment de a nu avea con- 
trolul asupra situaţiei, mormăi Justine. 

- Dacă ai vrut în fruntea companiei pe cineva pe 
care să-l poţi controla, n-ar fi trebuit să-l alegi pe Luke 
să facă treaba, zise Katy. A încerca să-l controlezi pe el 
este egal cu a încerca să călăreşti un tigru. 

- Cu alte cuvinte e un călărit periculos, dar dacă 
încercăm acum să descălecăm o să fim miîncaţi cu toții, 
nu-i aşa? l 

— Mi-e teamă că da, recunoscu Katy. 

În seara aceea, Luke şi Zeke sosiră la Katy acasă 
exact la şase şi treizeci. Luke se uită la ciine cînd ridică 
mîna să bată. 

— Ar fi bine să te porţi frumos, dacă vrei ca treaba 
asta să continue. Să nu mai înhaţi ramaşitole de sosuri 
de pe masa din bucătărie. 

Zeke, cu farfuria lui în gură, se uită în sus la Luke cu 
toată prefăcuta nevinovăție de care era în stare un ani- 
mal de pradă atit de mare. 

Luke decise că era inutil să-i ţină lecţii cîinelui. Cu o 

seară înainte, cînd Luke luase cina la Katy acasă, lui 
Zeke îi plăcuse sosul. Matt îi dăduse puţin din porţia lui 
şi Zeke se simţise în raiul cîinilor. Deveni un adept al 
sosului. Cînd nu se uita nimeni, el o ştersese. în bu- 
cătărie după cină şi trăsese vasul cu sos rămas. Pînă ce 
toţi ceilalţi şi-au dat seama ce se întimplase, el înghiţise 
tot. 

Cînd Zeke decidea că voia ceva, era aproape im- . 
posibil să-l opreşti. 

El şi Zeke aveau citeva lucruri comune, reflectă Luke 
cînd bătu la uşă. 

Uşa se deschise spre interior, cu un scîrțiit pre- 
vestitor de rele, amintind de un film de groază. Matt 
apăru în deschizătură cu umerii adunaţi şi cu ochii 
roşii. 

- Bun venit, stăpiîne, chicoti Matt. Bun venit în Casa ` 
cu mizgă verde. Cina e aproape gata. Doar verdeţurile 
cele mai grase sînt sacrificate pentru plăcerile dumitale 
gustative. Sînt preparate chiar acum. Ascultă tipetele 
lor. E un sunet vesel, nu-i aşa? 

Dir: bucătărie se auzea foarte clar un sfiriit. Luke- 
zimbi slab. - 

- înţeleg că vom fi din nou victimele unui alt expe- 
riment cu sos de legume, nu? 

- Da, stăpîne. Katy zice că pregăteşte tot ce e mai 
bun pentru dumneata şi demonul dumitale. 

Zeke toleră un moment salutul, apoi intră pe uşă şi 
se îndreptă spre bucătărie. 

— Ei, e o schimbare faţă de cartofii copţi, zise Luke şi 
intră în casă. Îmi închipui că lucrul cel mai rău ar fi dacă 
ne-am înverzi toţi. 

Dintr-un motiv oarecare, Matt găsi asta nostim. 

Luke îl urmă pe Zeke la bucătărie şi găsi cîinele 
şezînd în mijlocul camerei, cu farfuria lingă el. Ochii lui 
Zeke o urmăreau pe Katy care ducea o grămadă de 
frunze verzi de la chiuvetă la mixer. 

Katy, îmbrăcată în pantaloni, cu o bluză de bumbac 
de culoare roz-somon şi cu un şorţ în carouri, îi aruncă 
- lui Luke un zîmbet de bun-venit. 

— Bună. Ai sosit la timp. 

- Zeke a insistat. N-a vrut să întârzie. 

Katy se strimbă la Zeke. 

- Dacă crezi că am să fac o porţie în plus din astea 
pentru tine, mai gîndeşte-te, Zeke. 

Zeke salivă. 

- Mai bine dă-i cîteva, o sfătui Luke deschizind un 
dulap şi scoţind două pahare de vin. Altfel, o să se 
servească singur, cum a făcut data trecută. 

— Am veşti pentru el. N-o să mai aibă o a doua 
şansă să facă o poznă ca aia. În seara asta, ce rămine 
merge direct în frigider. 

Katy băgă frunze în mixer. 

- Nu ştiu dacă ai să poţi păstra sosul, zise Luke 
turnînd vin în pahare. Zeke l-a gustat, iar acum e mort 
după el. 

Zeke scheună flămînd. ` 

- Încerci să-mi spui că e ca şi cînd ar fi gustat 
sînge? Katy se uită urit la cfine. Ar fi trebuit să-l hrăneşti, 
înainte de a-l aduce aici. 

— Aşa am făcut. Dar Zeke are întotdeauna loc pentru 
sosul de verdeață, 

- Ei bine, din ăsta n-o să capete. 

Katy porni mixerul, acoperind cu zgomot orice răs- 
puns. 

Luke zîmbi cu satisfacţie, sprijinindu-se de masa de 
gătit. Katy arăta bine în şorţ, se gîndi el. Aceasta era 
doar a doua invitaţie la cină pe care o obținuse de la 
ea, dar el intenţiona să facă un obicei din asta. 

Era o bucătăreasă al naibii de bună. 

În plus, Luke descoperise aseară că-i plăcea să stea 
aici, cu Katy şi cu fratele ei. ÎI făcuseră să-şi dea seama 
cît de singuratică fusese viaţa lui în ultimii trei ani. 

Deşi nu se considerase niciodată genul de bărbat 
casnic, la gura sobei, constată că se bucura de căldura 
plăcută a bucătăriei lui Katy. Îi plăcea să se sprijine de 
masa de gătit şi să bea vin în timp ce o urmărea pe 
Katy trebăluind în camera mică. Îi plăcea să facă glume 
cu Matt. Îi plăcea chiar să mănince combinaţiile expe- 
rimentale ale lui, Katy de paste făinoase cu sosuri de 
legume. ` 

Singurul lucru care nu-i plăcea lui Luke era că tre- 
buia să plece acasă la el, la ora zece. Dar venea 
sfîrşitul de săptămînă, îşi aminti el cu optimism. Vineri 
şi sîmbătă, Matt avea să rămînă în oraş pînă la miezul 
nopții. 

Luke avea planuri mari pentru vineri şi sîmbătă. 

- Voiam să discut cu tine ceva, zise Katy cînd opri 
aparatul. 

~ Te ascult. 

_ — Am avut o lungă conversaţie cu Justine azi-dimi- 
neaţă. Era supărată. 

- Şi ce-i nou aici? 

Katy îi aruncă o privire mustrătoare. 

- Problema e că n-a fost mulțumită de raportul pe 
care i l-ai dat despre situaţia de la Gilchrist Inc. Are 
sentimentul că nu primeşte informaţii reale. 

Luke ridică dintr-o sprinceană. 

- N-a primit. Îţi aminteşti că tu nu m-ai lăsat să-i 
spun adevărul? 

Katy strînse din dinţi. 

— Ţi-am cerut să nu-i spui despre Darren sau de 
bănuiala ta că cineva delapidează din companie. 

- Aşa-i. 

- Ce i-ai spus? 

— Nu prea multe. l-am spus doar că adun infor- 
maţii. 

Katy puse parmezan în vasul mixerului. 

- N-ai putut să fii puţin mai diplomat? Mai cu tact? 

- Pentru ce? 

— Luke, ea e bunica ta. Şi e proprietara companiei. 

- În caz că nu ţi-ai dat seama pînă acum, Katy, nu 
simt o dorinţă copleşitoare să fiu diplomat sau cu tact 
atunci cînd am de-a face cu Justine. Ea nu se strădu- 
ieşte cine ştie ce să folosească vreuna dintre aceste 
calităţi. De ce să aştepte s-o fac eu? 

Katy se uită urit la el. 

- Şi tu şi eu ştim că ai fi putut să găseşti ceva care 
să sune în sensul că ai făcut progrese în salvarea com- 
paniei Gilchrist Inc. 

- Poate. Dar n-am simțit nevoia s-o fac. 

— Pentru Dumnezeu, Luke, ea începe să se întrebe 
dacă nu eşti aici ca să distrugi compania în loc să o 
salvezi. Cred că începe să fie îngrijorată în privinţa in- 
tenţiilor tale. 

— Am să-i dau ceva la care să se gindească, re- 
marcă Luke. 

Katy scoase o uşoară exclamaţie de frustrare. Cu 
lingura în mînă, veni în faţa lui. 

— Luke Gilchrist, de-ajuns. Vreau să te porţi cum 
trebuie, înţelegi? Data următoare cînd îi raportezi lui 
Justine să fii cu tact şi diplomaţie. E clar? 

Luke zîmbi văzînd atitudinea ei. Focul polemic din 
ochii ei era o provocare clară. Dacă ar fi fost singuri, el 
i-ar fi scos şorțul în carouri şi pantalonii şi ar fi făcut 
dragoste cu ea pe masa din bucătărie. 

- Te aud, îngere, zise blind Luke. Ce-ai vrea să-i 
spun lui Justine? Că prietenul meu dé la calculator a 
găsit urma delapidărilor la un calculator din birourile 
companiei? 

Katy se uită fix la el. 

— Vai, nu! Eşti sigur? 

- Da. 

— Asta-i îngrozitor, spuse ea zăpăcită. Speram... 

— Ce? Că nu există nici o delapidare? Că problemele 
celor două restaurante erau doar nişte greşeli con- 
tabile? 

— Sincer, da, recunoscu ea. 

— Metoda Pollyanna n-a avut niciodată succes în 
afaceri, comentă Luke. 

Ea îşi muşcă buza. 

— Tot nu ştii cine este delapidatorul? 

— Nu, dar acum n-o să mai dureze mult pînă aflăm. 

— Luke, spuse ea cu fervoare, dacă descoperi că, 
într-adevăr, este cineva din familie, vreau să vorbeşti cu 
mine mai întîi. 

- Las-o baltă, răspunse Luke. Eu o să mă ocup de 
problemă. 

— Avînd în vedere lipsa ta de tact, nu cred că eo 
idee prea bună, spuse Katy. 

— Îmi pare rău, dar aşa va fi. 

— Luke, ascultă-mă! E foarte important. 

Matt apăru în uşa bucătăriei. Privirea lui se opri la 
faţa supărată a surorii lui, apoi la Luke. 

- Ce se întîmplă aici? Voi doi vă certaţi sau mi se 
pare? 

- Nu, răspunse calm Luke. Sora ta îmi dădea o 
lecţie despre cum să conduc Gilchrist Inc. l-a zis că o 
să aranjez lucrurile în felul meu. Ea încearcă să mă 
determine s-o fac în felul ei. 

Matt se relaxă vizibil. 

- Ea poate să fie insistentă. 

— Am observat, spuse Luke. 

- Te obişnuieşti cu asta, explică Matt. 

Luke mai luă o înghiţitură de vin şi zimbi. 

- Ştiu. Nu te îngrijora, mă descurc cu ea. 

Katy îşi îndreptă spatele. 

- E destul ce aud de la amindoi. Dacă vreţi să cinaţi 
în seara asta, să vă abţineţi amîndoi să vorbiţi despre 
mine la persoana a treia. Îi dau tot sosul preparat lui - 
Zeke, dacă mai aud un singur cuvînt. i 

Zeke bătu vesel cu coada în podea. 

- Hei, înțeleg aluzia, spuse Luke. 

- Şi eu, fu repede de acord Matt. 

Katy îi studie pe amîndoi cu ochii micşoraţi, apoi 
dădu o dată din cap, vizibil satisfăcută. 

— Aşa e mai bine. Puteţi amindoi să vă faceţi 

folositori. Aşezaţi masa. 

Luke deschise repede cel mai apropiats sertar şi luă 
nişte cuțite şi furculiţe. 

- Eu aduc farfuriile, sări Matt întinzîndu-se spre 
dulap. , 
— Acum e şi mai bine, zise Katy cu „satisfacţie. Îmi 
place să văd bărbaţi activi în bucătărie. Întotdeauna se 
simt acasă acolo. 

Zeke stătea în mijlocul bucătăriei şi se lingea pe 

O oră mai tirziu, Luke termina a doua porție de 
paste în stil japonez cu sos de legume. Se lăsă pe 
spătarul scaunului şi-i zimbi lui Matt. 

- A meritat sacrificarea tuturor acelor mici verde- 
turi. 

Matt rîse. ; 

— Da, n-a fost rău. 

Katy se uită bănuitoare de la unul ła altul. 

~ Ce-i cu sacrificarea? 

— Nimic, o asigură Matt. 

Katy zîmbi plină de speranţă. 

— Chiar v-a plăcut? 

— A fost grozav, zise Luke. Ce-ai folosit de data asta 
în sosul de legume? 

Katy jubila. Tema ei preferată o încăizea. 

- Frunze de pătrunjel şi obişnuitul parmezan, cu 

nuci şi ulei de măsline, desigur. Nu credeţi că avea prea 
mult tarhon? 

— Absolut nu, răspunse Luke. Alt succes. 

- Bine, zise Katy ridicîndu-se şi începind să stringă 
masa. În sfîrşit, am stabilit reţeta asta exact aşa cum am 
dorit-o. Am s-o adaug la dosarul meu de rețete. 

- Doar la asta te gîndeşti în ultima vreme? întrebă 
Luke. La rețete de sosuri pentru paste? 

Matt fu cel care răspunse. . 

- Da, află de la mine că doar la asta se gîndeşte, 
aşa-i. Ar trebui să vezi unele din chestiile pe care a 
trebuit să le mănînc. Să-ţi spun ceva, tipul care o să se 
însoare cu Katy, ar face bine să fie interesat de gătit la 
fel ca şi ea, altfel nu va avea nici o şansă. 

Katy roşi. Îşi luă privirea de la Luke şi se grăbi spre 
bucătărie. 

Matt îl privi pe Luke. 

- Hei, vrei să-mi mai dai nişte lecţii de şah? 

— Sigur, răspunse Luke, uitindu-se după Katy pînă 
ce aceasta dispăru. 

- Trebuie să te avertizez că am făcut exerciţii. 

Un zgomot răsunător de la bucătărie opri răspunsul 
lui Luke. Zgomotul fu urmat de ţipătul disperat al lui 
Katy. 

- Monstru mizerabil, hoţule, urlă Katy. Într-o bună zi, 
o să mergi prea departe. Mă auzi? 

Luke se duse la uşa bucătăriei şi se uită după colt. 
Zeke înghiţea sosul rămas. Katy se uita furioasă la ciine, 
neputincioasă să salveze rămăşiţele. 

- Cum de a luat cutia? întrebă Luke cu un uşor 
interes. 

Katy îşi ridică spre el privirea furioasă. 

— Am făcut greşeala să-i ofer puţin. Am încercat să 
fiu bună. M-am aplecat să-i pun o lingură în farfuria lui — 
doar o lingură, înţelegi? — şi într-o clipă a înhăţat toată 
cutia din mîna mea. Ciinele ăsta al tău e o ruşine. 

Luke ridică din umeri. 

- Ce pot să spun? Îi place cum găteşti. 

Matt se uită şi el în bucătărie. 

— Katy, priveşte lucrurile sub aspectul ăsta. Acum ştii 
că reţeta asta e bună. Un cîine nu minte în probleme din 


astea. 


La ora zece, în seara aceea, Luke făcu ultima miş- 
care pe tabla de şah şi se ridică în silă în picioare. Se 
uită la Katy care stătea întinsă pe canapea, cu o carte 
de bucate în mină. 

- Cred că ar fi bine să plec. 

Ea lăsă cartea şi se ridică repede. Îi cercetă ochii cu 
privirea. 

- Da. Ei, mulțumesc că mi-ai gustat noul sos. Ne 
vedem miine dimineaţă. 

Luke o privi, dindu-şi seama de foamea senzuală 
ce-i rodea măruntaiele. 

- Bine. Ne vedem dimineaţă. 

El se aplecă şi o sărută direct pe gura moale. 

Îi auzi micul gifiit şi o văzu arunciînd o privire rapidă 
spre Matt. Ea credea cu adevărat că el se va preface că 

nu e nimic între ei, doar pentru că întimplător fratele ei 
se afla în cameră? se întreba Luke. El voia să-i onoreze . 
dorinţa de a fi discret, dar Katy trebuia să afle că el nu 
avea intenţia să ascundă legătura lor. 

Înainte ca ea să-şi poată reveni, Luke era la jumă- 
tatea drumului spre uşă. 

— Hai, Zeke. A venit vremea să mergem acasă. 

Zeke se ridică, îşi luă farfuria şi veni la uşă. 

Matt se ridică brusc, privirea lui trecînd de la faţa 
roşie a lui Katy la Luke. 

- Merg cu tine puţin, spuse el. Simt nevoia de miş- 
care. 

Luke tinu uşa deschisă. Ştia ce va urma. 

-În regulă. 
iar ochii îi erau îngrijorați. Luke îi închise încet uşa în 
față. 

Matt tăcu un lung moment în timp ce mergeau spre 
căsuţa lui Luke. Luke nu spunea nimic, lăsîndu-l pe 
băiat să-şi adune gindurile. 

- Mă întrebam dacă tu şi Katy sînteţi - mă rog, 
ştii... interesaţi unul de celălalt, spuse Matt în cele din 
urmă. 

- Da, răspunse calm Luke. Sîntem. 

Urmă o scurtă pauză încordată. 

- Să nu te superi, dar nu eşti chiar genul ei. Ştii ce 
vreau să spun? 

- Nu. 

Matt nu prea ştia cum să se descurce. 

— Ei, pentru că ea crede că membrii familiei Gilchrist 
sînt cumva dificili. 

- Sora ta poate fi la fel de dificilă ca oricare din 
familia Gilchrist. l 

Matt digeră asta şi încercă o nouă manevră. 

— Uite ce este, eu nu vreau ca ea să fie din nou 
rănită, în regulă? A fost destul de rău atunci cînd 
nenorocitul ăla de Atwood a abandonat-o ca să se 
însoare cu Eden. Nu că eu aş fi considerat că Atwood 
era bun pentru Katy. Nu era. Mie nu mi-a plăcut 
niciodată. Dar Eden nici măcar n-a zis căi pare rău 
sau ceva asemănător. 

- Încerci să-mi spui că nu ai încredere în nici o 
persoană cu numele de familie Gilchrist? 

Matt ezită. 

- N-am vrut să spun chiar asta. 

Luke se opri şi se întoarse cu fața spre Matt în 
lumina rece a lunii. Putea vedea preocuparea sinceră 
din expresia bărbatului mai tînăr şi înţelese. 

- E-n regulă, Matt. Am să am grijă de ea. 

Matt îl studie de aproape, un moment prelungit. Ce 
a văzut pe fața lui Luke se pare că îl satistăcuse. 

- În regulă. Voiam doar să fiu sigur, ştii? Vreau să 
spun, e sora mea. 

- Ştiu. Noapte bună, Matt. 

- Noapte bună. 

Luke se întoarse şi se îndreptă spre lumina că- 
suţei. Zeke merse înaintea lui, la uşa din faţă. Luke 
intră şi se duse la fereastra care dădea spre oceanul 
întunecat. 

Ştia că tocmai îi făcuse lui Matt o promisiune şi îi 
dăduse o garanţie. Promisiunile şi garanţiile erau anga- 
jamente care vizau viitorul. 

Viitorul. Din nou era smuls din prezentul sigur, con- 
fortabil, şi era forțat să privească înainte. ; 
În timp ce se uita afară în noapte, îşi dădu seama 
că, deşi nu avea o imagine glară despre propriul lui 
viitor, el ştia acum că ea, Ket Wade, era o parte im- 


portantă a acestuia. 


Capitolul 12 


Telefonul sună exact cînd Katy se pregătea să plece 
pe jos de acasă spre vilă. Se uită afară, văzu că plouă şi 
puse mina în acelaşi timp pe receptor şi pe umbrelă. 

.— Katy? - 

Vocea lui Maureen suna a nefericire şi disperare. 

- Ce s-a întîmplat, Maureen? 

Katy lăsă jos umbrela. Ceva îi spunea că nu va fi un 
telefon scurt. i 

— Am descoperit sigur că Eden se întilneşte din nou - 
cu Nate Atwood. 

- Vai, nu! Cum ai aflat? 

- O clientă a văzut-o cu el. M-a întrebat dacă se 
împacă. Katy, trebuie să faci ceva. Justine n-ar tolera 
niciodată aşa ceva. Şi amîndouă ştim că o va răni din 
nou pe Eden. Trebuie să-l opreşti. 

Katy se lăsă încet pe braţul canapelei. Îşi masă 
timpla, încercînd să gindească repede. Cei din familia 
Gilchrist explodează adesea rapid. Era nevoie s-o ia 
mai ient şi să clarifice treaba. 

~ Ai stat de vorbă cu Eden? 

- Nu. Nu pot s-o confrunt cu aşa ceva. O ştii cum e. 
O să se înfurie dacă încerc să intervin. 

Maureen avea dreptate în privinţa asta, reflectă Katy. 
“Cei din familia Gilchrist se supără frecvent cînd alţi oa- 
meni încearcă să le stea în cale. 

— Cred că ar trebui s-o întrebi ce se întîmplă, înainte 
de a lua o măsură drastică. 

- Eu o cunosc pe fiica mea mai bine decit tine, sări 
Maureen. Katy, vreau ca bărbatul ăsta să iasă din viața 
ei odată pentru totdeauna. Tu i-ai făcut cunoştinţă cu 
familia. O mare parte din asta este vina ta. 

— Vina mea? 

— Du-te la el. Află ce urmăreşte. Sînt sigură că vrea 
bani. Află cît vrea. 

— Maureen, nu-i pot oferi un cec în alb..O să vă sugă 
sîngele. Ştii asta. 

- Află cît vrea ca să iasă din viaţa fiicei mele. Am să : 
găsesc eu cumva banii. 

Maureen închise telefonul. 

Katy se uită la receptorul care biziia, apoi îl puse 
încet la locul lui. Ultimul lucru pe care voia să-l facă era 
să stea de vorbă cu Nate Atwood. Bărbatul ăla.era un ` 
şarpe. 

Eden ştia lucrul ăsta. Eden dorise divorțul. Şi era 
prea mîndră ca să-l primească înapoi. În fond, ea era o 
Gilchrist. Ştia tot ce trebuia să ştie despre mîndrie. 

Deci, despre ce era vorba acolo? se întreba Katy. 
Rămase un moment pe braţul canapelei, clătinînd un 
picior în timp ce se gîndea la situaţie. Apoi, ridică din 
nou receptorul şi formă numărul de la biroul ei din vilă. 
Liz răspunse la prima sonerie. ` l 

~ Gilchrist Inc. 

— Liz? Aici Katy. Nu vin azi la birou. Îmi iau liber 
pentru probleme personale. Am treburi în oraş. 

— Ce treburi? întrebă Liz cu sistemul ei direct. 

— Am oră la dentist. Ceva cumpărături. Mărunțişuri. 
Ne vedem miine dimineaţă. 

— Dacă spui tu. Te simţi bine, Katy? Cred că observ 
o îngrijorare în vocea ta. 

- Sînt bine, Liz. Am să te sun după-amiază pentru 
mesajele mele. Care-i programul lui Luke azi? 

- A plecat la Seattle azi-dimineaţă. Are şedinţe 
aproape toată ziua. O să se întoarcă după-amiază. Să-i 
transmit vreun mesaj? 

— Nu. E-n regulă. N-am nimic urgent să-i spun. 

Katy închise telefonul, încruntîndu-se ginditoare. Da- . 
că Luke era la Seattle, nu îndrăznea să se vadă cu 
Eden la sediul corporației. Era foarte probabil să-l întil- 
nească acolo pe Luke. El ar începe să pună întrebări, 
un lucru ar duce la altul şi toate s-ar complica. 

Katy se uită la ceas şi decise că Eden n-a plecat 
probabil încă la birou. Formă numărul ei de acasă. 

- Da? 

Vocea lui Eden era supărat: de obicei, chiar şi la 
telefon. 

- Eden, Katy la telefon. Trebuie să-ţi vorbesc. Pot să 
fiu la Seattle peste o oră. Vreau să ne întîlnim la un bar 

expres de lîngă Westlake Mall. 

- Despre ce-i vorba? întrebă Eden. Ai vreo infor- 
matie în legătură cu ce urmează să facă Luke? Ce este? 
Ce se întîmplă? i 

Lui Katy i-a trecut prin minte s-o ţină pe Eden în 
suspans. Putea fi metoda cea mai eficientă ca s-o facă 
să fie de âcord cu întîlnirea. 

— Am să-ţi explic totul cînd ne vedem. Peste o oră. 

Ea numi barul şi închise telefonul. 


a) 


- Ce vrei să spui cu asta? Katy nu e la birou? Unde 
este? | 

Luke ţinea receptorul cu o mină şi cu cealaltă răs- 
foia un dosar. 

- A zis că are de făcut nişte cumpărături, îi explică 
Liz. O să- şi ia mesajele mai tirziu, după-amiază. 

— Spune-i să mă sune aici la Seattle de îndată ce dă 
un semn. i 

- Da, domnule, 

Luke trînti telefonul în furcă. Se opri să citească o 
informaţie în dosar, apoi îl închise. Se uită în sus la 
tînărul care stătea în faţa lui. 

Roger Danvers era slab, vînjos şi agitat. Era mereu 
în mişcare. Se trăgea de lobul urechii, mişca din pi- 
cioare şi bătea toba cu degetele în masă. Pe Luke îl 
enerva numai cînd se uita la el. Dar Danvers era cel mai 
bun în meseria pe care o făcea. 

— Eşti sigur de asta? întrebă încet Luke. 

- Sînt sigur ce cod de acces se foloseşte pentru a 
se intra în conturile restaurantelor şi a se extrage bani 
de acolo, spuse Danvers. Şi amindoi ştim cui i s-a dat 
acest cod de acces. Este posibil ca altcineva decit 
această persoană să fi pus mina pe cod şi să-l folo- 
sească pentru a delapida fondurile. 

— Dar nu crezi că asta este prea probabil? 

Danvers clipi. 

— Nu. Securitatea codurilor de acces e destul de 
bună aici, la Gilchrist Inc. Furtul se face în timpul orelor 
normale de lucru şi la sfirşit de săptămină, cînd se ştie 
că persoana respectivă a făcut nişte ore suplimentare. 
Nu se întîmplă noaptea. l 

— Deci nimeni nu se furişează după program ca să 
se folosească de computer, trase concluzia Luke. În 
regulă, Danvers. Ţi-ai făcut treaba.. Nu-mi plac răs- 
punsurile, dar asta nu e vina ta. Mulţumesc. 

—. Sigur. Vrei să continui să lucrez la situaţia de la 
Gourmet? 

Danvers se ridică trăgindu-se de ureche. 

- Da. 

— S-a-nţeles. 

Luke aşteptă pînă cînd uşa se închise în urma lui 

` Danvers. Apoi se uită la raportul pe care acesta îl lā- 
sase. 

- La naiba! Ă 

Lui Katy n-o să-i placă asta. Luke ştia că şi înainte ` 
de a-i arunca bomba, ea va încerca să-l convingă să nu 
facă tot ceea ce trebuia făcut. Îngerul păzitor era prea 
blînd cînd era vorba de asemenea lucruri. Va trebui . 

să-şi justifice acţiunile pe care intenţiona să le între- 
prindă. El ştia că ea avea să se lupte. 

- La naiba! 

Katy îi complica viaţa. Luke se uită urit la telefon. 
Unde naiba o fi ea azi? se întrebă el. 


Sâ 


Katy îmbrăcată într-o rochie strimtă, cu mineci lungi, 
verde-mentă, pe care o pusese de dimineaţă ca să se 
ducă la lucru, stătea cocoţată pe un scaun înalt, la barul 
expres. Învirtea leneşă linguriţa într-un pahar cu lapte. 

Cafeneaua, în roşu 'şi negru, era aglomerată de 
cumpărători şi oameni de afaceri care luau micul dejun 
în stil Seattle. Maşina de cafea espresso sfiria încet. 
Fisiia şi duduia, producînd un şir nestfirşit de cafele şi 
alte amestecuri interesante pe bază de cafea, care 
formau sîngele culturii cafetiere a oraşului Seattle. În 
Seattle chiar şi magazinele de fierărie şi staţiile de ben- 
zină aveau maşini espresso pentru clienţii lor. 

Katy tocmai lua prima sorbitură cînd Eden intră pe 
uşă. Nu trebuia să fii un bun observator ca să vezi că se 
petrecuse ceva foarte rău. 

În dimineaţa asta, Eden părea o Gilchrist din. virtul 
pantofilor negri cu tocuri înalte pînă la reverele iate ale 
costumului ei negru. Părul ei ca abanosul era lins şi 
lucios, iar buzele şi unghiile îi erau roşii ca focul. 
Mergea cu pasul obosit tip Gilchrist, arogant şi regal, 
dar în ochii verzi avea un aer hotărit. Katy înțelese că, 

indiferent sub ce stres fusese Eden după divorţ, acum 
era şi mai rău. 

Eden o văzu la bar. şi veni drept spre ea. Se aşeză 
pe scaunul înalt de alături, ingnorind privirile interesate 
care o urmăreau. 

— Ar fi bine să fie ceva important, Katy. Sint extrem 
de ocupată azi. 

— Te vezi din nou cu Nate Atwood? întrebă Katy 
direct. 

Eden tresări. 

- Cine ţi-a spus asta? 

— Cred că primul'care a menţionat asta a fost Fraser 
Stanfield, răspunse Katy. Se pare că te-a văzut urcîn- 
du-te într-un taxi cu Nate. Dar adevăratul declanşator a 
fost o clientă a mamei tale care a menţionat că v-a 
văzut împreună, pe tine şi pe Nate. Maureen a rămas 
perplexă, sînt sigură că-ţi poţi imagina. 

Eden stătea îngheţată pe scaun. 

— Mama ştie? 

- Înî. Pentru asta mă aflu aici. 

- Nu te amesteca în asta, Katy. N-are nici o legătură 
cu tine. 

Degetele lui Eden tremurară pe cureaua gerijii ei de 
umăr. 

- Eden, ştim amîndouă că Nate Atwood este o 
otravă. De ce te implici din nou cu el? Abia te-ai eliberat 
de şobolanul ăsta. 

Maxilarul lui Eden se încordă. 

- Nu e treaba ta, Katy. Nu te băga. 

- Nu-mi vine să cred că l-ai luat înapoi, zise Katy 
lent. 

- Nu-l iau înapoi. 

- Atunci, de ce te vezi cu el? 

-— Nu mă văd cu el, sări Eden. Nu aşa cum crezi tu. 
Nu am o legătură amoroasă cu el. Asta te satisface? 

— Nu. Dacă nu eşti implicată într-o legătură cu el, 
atunci se întîmplă altceva. Te obligă el să vă vedeţi? 

- La naiba, Katy, vrei să nu te bagi în treaba asta? 

- Ce-ţi face? Katy îi cercetă faţa lui Eden. Face vreo 
presiune asupra ta? Toţi ştim că n-a fost satisfăcut cu 
ce a primit la divorţ. Vrea bani? 

Expresia uluită a lui Eden era tot ce-i trebuia lui Katy 
drept răspuns. 

- Doamne, Dumnezeule, murmură Katy. Trebuia să 
ghicesc. Maureen vrea să încerc să-l cumpăr. Cit 
vrea? l 

- Tu nu înţelegi, spuse cu disperare Eden. Nu e 
chiar atît de simplu. .De fiecare dacă cînd îi dau bani, 
spune că e ultima oară. Dar vine mereu să ceară mai 
mult. 

— Dar de ce îi dai? întrebă Katy. Avocatul lui Justine 
s-a ocupat de Atwood. Eden, ce se întîmplă? 

Eden închise ochii cu o expresie de agonie care îţi 
frîngea inima. 

- Mă şantajează. 

- Oh, Dumnezeule! zise Katy zăpăcită. Cum? Cu ce 
te poate avea la mină ca să fii vulnerabilă? 

- Nu-i vorba de mine, ci de mama. El ştie ceva 
despre ea. Ceva ce s-a întîmplat cu mult timp în urmă. 
Ceva ce ar înfuria-o pe Justine. Nu-i pot spune mamei. 
Nu ştie că eu ştiu. Ar fi distrusă dacă ar afla că ştie 
cineva din familie. 

- Şi e îngrozită că Justine ar putea afla? 

Eden aprobă din cap cu tristeţe. 

- Da. Ştii cu cîtă disperare a încercat mama să-i facă 
pe plac lui Justine de-a lungul anilor. 

- De dragul familiei ei, şopti Katy, amintindu-și de 
conversaţia pe care o avusese cu Maureen la galerie. A 
încercat să vă protejeze pe toţi faţă de Justine. 

- Îmi dau seama de asta. Degetele lui Eden se strîn- 
seră pe cureaua poşetei. Şi acum trebuie s-o protejez 
eu pe ea, faţă de Justine. 

Katy tăcu vreo cîteva minute, gîndindu-se. 

- Cu ce anume o are Nate la mînă? 

Eden ezită, apoi ridică puţin din umeri, dîndu-şi sea- 
ma că răul se produsese deja.. 

- Totul s-a întîmplat cu ani în urmă. La New York. 
Înainte ca mama şi tata să se fi căsătorit. A fost o ches- 
tiune de fraudă. 

- Fraudă? ! 

- Fraudă sau falsificare sau aşa ceva, spuse Eden 
nerăbdătoare. Nu ştiu toată povestea. Nate nu mi-a 
spus totul. Cred că nici e! nu ştie. Dar are nişte tăieturi 
vechi din ziare. 

Ochii lui Eden se înceţoşară de lacrimi. 

- Continuă, o îndemnă blînd Katy. 

- De mult, cînd mama era foarte tînără, a fost con- 
damnată pentru că a vindut opere de artă false. Nate a 
ameninţat că îi trimite tăieturile lui Justine. 

- Dacă nu continui să-l plăteşti. 

- Da. ui 

Eden deschise poşeta şi scoase o batistă neagră 
fină. Îşi şterse ochii cu ea şi o aruncă înapoi. 

- Înnebunesc, Katy. Nu pot scăpa de el. Indiferent 
cît de mult îi dau, nu vrea să plece. 

— Am auzit că şantajiştii rareori renunţă. Şi amindouă 
ştim că Nate nu se dă înlături să sugă sîngele cuiva 
„pînă la ultima picătură. 

- Oh, Doamne, aşa e. 

Katy o bătu pe umăr. 

- E-n regulă, Eden. O să găsim o cale să ne ocu- 
păm de asta. Spune-mi ceva. De unde ai luat bani ca 
să-l plăteşti? 

" Ochii lui Eden străluciră. 

" — Am scos, în urmă cu luni de zile, ce mai aveam în 
contul meu din bancă. Nu mă puteam duce la nimeni. 
Aşa că am făcut ceea ce trebuia să fac. 

Katy se uită fix la ea. 

- Te rog să nu-mi spui că tu eşti aia care ai sustras 
din conturile restaurantelor. . 

— De unde ştii despre treaba asta? 

- N-are importanţă. Tu eşti cea din spatele dela- 
pidării? . 

Eden oftă adînc. 

- N-aveam de ales. Aveam intenţia să pun banii 
înapoi, de îndată ce scăpam de Nate. | 

— Sînt două greşeli majore în planul ăsta, zise Katy. 
Prima este că nu vei scăpa niciodată de Nate plătindu-l. 
A doua e că eşti în contratimp. Luke ştie ce se întîmplă 
la restaurante. El caută persoana răspunzătoare chiar şi - 
acum, cînd noi vorbim. 

- EI ştie? Eden arătă îngrozită. Dar nu poate să ştie. 
Am fost foarte atentă. 

- Poate că tu ai fost atentă, dar Luke e deştept. O să 

afle că tu eşti în spatele delapidării. E doar o chestiune 
de timp. 

- Şi o să se ducă direct la Justine. Ea o să fie 
bucuroasă. Nu se poate şti ce-o să facă. O să se re- 
peadă la noi toţi. La mama şi la tata, la Darren, la noi 
toţi. Doamne, ce-am tăcut? 

Katy se forţă să gîndească prin țesătura încurcată a 
dezastrului iminent. i 

— În regulă. O să facem cîte un singur pas, pe rind. 

- Nu există un prim pas, şopti Eden. Noi stăm pe 
marginea prăpastiei. 

În ciuda situaţiei, Katy nu-şi putu reţine un zîmbet.. 

- Noi? 

- Trebuie să mă ajuţi, Katy. Am ajuns la capătul 
funiei. Sa: 

- În regulă. Mai întîi vom face un lucru normal. Ne 
vom duce să-l vedem pe Nate şi îi spunem că, dacă nu 
iese din viaţa ta pentru totdeauna o s-o păţească al 
naibii. 

Eden se încruntă. 

— Dar nu avem nimic cu ce să-l! ameninţăm. 

- Ba da. 

Katy lăsă paharul de lapte gol şi ridică mai sus pe 
umăr cureaua poşetei galbene. Se gîndi la Luke care va 
găsi delapidatorul. 

- Hai să mergem. Nu avem prea mult timp. 


S 

Katy ştia că îi trecuse orice urmă de sentimente pe 
care le avusese de mult pentru Nate Atwood. Totuşi, 
era încordată la gîndul că va trebui să-l revadă, 

Aproape că nu-l văzuse în timpul căsătoriei cu Eden. 
Majoritatea amintirilor ei despre el erau din perioada 
cînd ea însăşi se întilnea cu el. 

La suprafaţă, Nate fusese tot ceea ce credea ea că 
voia la un bărbat. El îi păruse o personalitate luminoasă, 
deschisă. Avea un simţ al umorului rapid şi viu. Fusese 
interesat în planurile ei pe termen lung de a deschide 
un mic restaurant cu mîncare de luat acasă. Se îm- 
prietenise cu Matt. Faptul că arăta bine, avea trăsături 
cizelate, ochi căprui şi păr de culoarea nisipului, era un 
atu în plus. 

Dar, privind îndărăt la toată povestea, Katy ştia că o 
parte din fiinţa ei simţise răul din Nate Atwood, aproape 
de la început. Era prea bun ca să fie adevărat şi, adînc 
în sinea ei, ştiuse lucrul ăsta. Din cauza asta, nu ajun- 
sese niciodată în pat cu el. 

În acele săptămîni emoţionante cu Nate, ea se 
trezise mereu că încerca marea cu degetul, căutînd în 
mod inconştient defectul. 
` L-a descoperit în seara în care a dat peste Eden şi 
Nate, unul în braţele celuilalt, pe un şezlong lîngă pisci- 
na de la vilă. Mai tirziu, şi-a dat seama că scena fusese 
aranjată anume pentru ea. Nici Nate şi nici Eden n-au 
vrut să-i spună ce se întimplă, aşa că au aranjat aşa fel 
ca ea să afle singură. Toată lumea ştia că ea înoată în 
fiecare zi după program. 

Cînd şi-a revenit după şocul descoperirii, Katy a avut 
o surpriză şi mai mare. L-a urmărit pe Nate Atwood 

schimbiîndu-şi personalitatea chiar sub ochii ei. Nu mai 
era bărbatul deschis, prietenos, pe care-l cunoscuse. 
Pentru Eden, el s-a transformat, ca un cameleon inte- 
ligent, într-un amant misterios, exotic. 

E! a lăsat să se înțeleagă existenţa unui trecut care 
includea activitatea la CIA. A aruncat numele unor 
gangsteri şi politicieni faimoşi. A aranjat ca Eden să se 
trezească într-un pat cu trandafiri roşii ca sîngele. l-a dat 
un şirag de perle negre. S-a certat cu ea în faţa unui 
grup, cînd a găsit-o dansînd cu alt bărbat. 

Cearta s-a transformat pasional, cînd el a luat-o pe 
Eden de pe ringul de dans şi a dus-o într-o limuzină 
care aştepta. Eden i- a spus mai tirziu lui Katy că el a 
făcut dragoste cu ea în limuzină, în timp ce şoferul se 
învirtea fără ţel prin oraş. l 

Eden fusese atît de vrăjită, încît a fugit cu Nate. 
Totuşi, la scurt timp după nuntă, faptul că-şi dădea sea- 
ma că făcuse o greşeală a început să se vadă în ochii 
ei. Un lucru pe care cei din familia Gilchrist îl înțelegeau 
bine era pasiunea, iar Eden a recunoscut, în cele din 
urmă, că pasiunea lui Nate pentru ea nu se baza pe 
dragoste. Ea îi mărturisise lui Katy că plănuia să obţină 
divorţul. Katy, recunoscînd pericolul potenţial în Nate, 
se dusese la Justine ca să obţină cea mai bună pro- 
tecţie legală pentru Eden. A meritat. 

Pînă acum. 

- Credeam că Nate are un birou în Seattle, spuse 
Katy cînd Eden conducea BMW-ul ei negru spre podul 
de la Mercerd Island. 

- După divorţ, l-a mutat în Belleville, zise Eden cu 
amărăciune. Aş fi vrut să-l mute în celălalt capăt ai lumii. 

Katy, cum crezi că-l poţi ameninţa? Înnebunesc de 
îngrijorare. Nu pot mînca şi nu pot dormi. 

— Am să-l ameninţ cu Luke, îi explică ea. 

~ Luke? Eden era îngrozită. Nu-l poţi băga pe Luke 
în treaba asta. 

— Cu puţin noroc, n-o să trebuiască să-l şi aduc, 
spuse Katy. Sper ca doar ameninţarea să fie suficientă. 

Eden clătină din cap. 

- Nu cred că poate folosi la ceva. Ah, Doamne, 
Katy, ce-am făcut? Cum am putut bănui vreodată că-l 
iubesc pe Nate? 

- Mă depăşeşte, zise Katy sec. Dar atunci erai 
sigură de asta. 

Eden se uită pieziş la ea. 

— Am greşit mult în legătură cu el. 

— Hei, nu-ţi pune cenuşă în cap din cauza asta. Şi 
mie mi-a plăcut la început. 

Birourile Atwood Ivestiţii erau într-un bloc nou, înalt, 
din Belleville. Eden parcă maşina în garaj. Katy văzu cît 
era de îngrijorată cînd ea scoase cheile din contact. 
Clinchetul lor o tulbură pe Katy. O făcu să-şi dea seama 
cît de încordaţi erau şi nervii ei. 

- Cit i-ai dat pînă acum? întrebă Katy cînd se urcară 
în ascensor. 

- Nici nu vreau să mă gindesc la asta. Mii. Sint 
absolut disperată, Katy. 

leşiră din ascensor şi se îndreptară prin hol, spre 
biroul lui Nate. 

- Ce facem dacă nu e aici? întrebă Eden. 

- Îl aşteptăm. 

Katy deschise uşa biroului şi intră. Eden se ţinu 

după ea. O femeie tînără, cu un piept uimitor de 
dezvoltat, se uită în sus întrebător. 

- Pot să vă ajut? 

Apoi secretara o văzu pe Eden. Obraijii i se colorară 
viu. Ochii i se mişorară. 

— A, bună, domnişoară Gilchrist. 

— Bună, Cynthia. Te rog spune-i şefului tău că vreau 
să-l văd. ` 

— Mi-e teamă că domnul Atwood e ocupat acum, 
spuse Cynthia cu mare satisfacție. 

— Cred că nu e prea ocupat încît să nu ne vadă pe 
noi, spuse Katy. 

Ea trecu pe lingă biroul Cynthiei şi deschise uşa 
biroului interior. Eden o urmă. - i 

Nate era la telefon, cu un picior sprijinit pe birou, 
aplecat în scaunul turnant şi privea pe fereastră spre 
lacul Washington. Se uită în jur, vizibil supărat, cînd 
Katy şi Eden intrară în cameră. Expresia îi deveni rece 
cînd îşi dădu seama cine erau vizitatoarele, dar vocea 
lui era plină de prietenie cînd încheie convorbirea. 

— Ascultă, Mike, trebuie să fug. A apărut o problemă. 
Vorbim mai tîrziu. Gîndeşte-te la afacere. E solidă. O să 
dai lovitura. 

Nate închise telefonul şi se îndreptă. 

- Hei, hei, hei! Cui datorez onoarea acestei vizite, 
doamnelor? 

Katy îl privi şi se întrebă ce văzuse vreodată la el, ` 

— Cred că ştii răspunsul la asta, Nate. Mica ta 
schemă de şantaj se încheie acum. Azi. În momentul 
ăsta. Mai mult, vei înapoia banii pe care i-ai luat de la 
Eden. 

Nate o studie un moment prelungit, de gheaţă. Ochii 
lui erau plini de dispreţ. 

- Tu ai fost întotdeauna niţel naivă. 

Apoi se întoarse spre Eden. 

— Te-am avertizat să nu vorbeşti despre aranja- 
mentul nostru, spuse el cu o voce mătăsoasă. M-ai 
supărat foarte tare, Eden. Asta o să te coste. 

Eden nu se mişcă. 

— Trebuie să încetezi, Nate. Pur şi simplu, nu mai pot 
face rost de bani pentru tine. 

- Ba poţi. Şi o s-o faci. Eşti o Gilchrist. Îmi eşti 
datoare. De drept, ar trebui să am o parte din companie 
întrucît ai reuşit să mă împiedici să capăt partea mea 
în momentul Avortul: O voi căpăta în orice mod voi 
putea.. 

Eden se cutremură. 

- Ai luat destul. Mai mult decit destul. Mai mult nu-i 
mai pot da. 

- Ba cred că o să-mi mai dai. Într-un fel sau altul, o 
să-mi dai. Amîndoi ştim că o să-i trimit bunicii nişte 
tăieturi de ziar despre mama ta. Eu n-am nimic de 
pierdut. 

Katy făcu un pas înainte. 

— Greşeşti, spuse ea liniştit. Ai foarte mult de pierdut. 
Am venit să te avertizez că, dacă nu încetezi şantajul 
chiar acum şi nu-i restitui banii pe care i-ai smuls de la 
Eden, o să-ţi pară tare rău. 

— Nu zău, chicoti Nate. Cum o să faci să-mi pară 
rău, Katy? O să te duci la Justine, bătrina vrăjitoare? 
Nici o şansă. Ştii ce i-ar face lui Eden şi familiei ei dacă 
ar afla despre cariera anterioară a nurorii ei ca negu- 

storeasă de artă falsificată? O să dezmoştenească toată 
şleahta. 

— Nu-i adevărat, zise cu fermitate Katy. 

Nate rînji. 

- Haida, de! Pe cine încerci să păcăleşti? Am făcut 
parte din familie timp de un an. O ştiu pe Justine Gil- 
christ. Ştiu exact ce-ar face, dacă ar afla despre Mau- 
reen. Nu te băga. Treaba e între Eden şi mine. Familia 
Gilchrist îmi este datoare şi o să plătească. 

Katy îşi luă curaj. Va trebui să facă.să sune bine 
contraameninţarea, altfel nu va avea nici o şansă de 
succes. 

— Poate că nu ştii, Nate, dar Justine nu mai conduce 
Gilchrist Inc. Nepotul ei, Luke e la cîrmă. Dacă nu înce- 
tezi şantajul, o să mă duc direct la el. 

Zimbetul lui Nate nu dispăru. Aerul din ochii lui ca 
de gheaţă era batjocoritor. 

- Bastardul? Nu mă face să rid. Eu ştiu totul despre - 
Luke Gilchrist. Omul are o anumită reputaţie. E dur ca 
oţelul şi n-o să dea nici un ban pe Eden şi pe mama 
ei. O să-i lase pe toţi să se scufunde. Nu, n-o să fugi 
la el. 

. — Să nu fii totuşi prea sigur de asta, spuse repede 
Katy. 

— lisuse! Cit de prost mă crezi? întrebă Nate. Eu ştiu 
despre Luke Gilchrist, îţi aminteşti? Am fost în familie. 
Ştiu ce le-a făcut Justine părinţilor lui. 

— Asta n-are nici o legătură, spuse Katy. 

- Pe naiba, n-are. Nate se lăsă pe spătarul scau- 
nului şi zimbi lent. Eu nu mă ocup în mod special de 
restaurante, dar cunosc, în general, afacerile imobiliare 

şi-i cunosc pe principalii jucători ai comunităţii finan- 
ciare din nord-vest. Zvonurile circulă în lumea inves-. 
tiţiilor, iar Gilchrist 'e bine cunoscut. El n-are nevoie de 
compania Gilchrist Inc. Există un singur motiv pentru 
care a preluat-o. Vrea răzbunare pentru cele întimplate 
părinţilor lui. 

“Cu coada ochiului, Katy o văzu pe Eden începînd să 
plingă. Se concentră asupra lui Nate. 

`- — Gregeşti. 

- Pe naiba! Îi cunosc istoria şi cunosc familia Gil- 
christ. Luke Gilchrist fie că va distruge compania direct 
ca s-o pedepsească pe Justine şi pe ceilalţi membri ai 
familiei, fie că o va prelua cu totul şi îi va înlătura pe toţi. 
Personal, bănuiesc că va distruge afacerea şi va lăsa 
familiei rămăşiţele. Trebuie să recunosc că asta nu-mi 
va frînge inima. Dar intenţionez să mai obțin ceva bani 
înainte de a se prăbuşi. 

— Nici un ban mai mult, Nate, spuse Katy blind. Luke 
o să te oprească. N-o să-i permită să şantajezi un 
membru al familiei. 

Katy se uită la Eden. 

— Să mergem. 

— Plecaţi, ieşiţi de aici, mormăi Nate. 

Aşteptă pînă cînd Eden ieşi în biroul alăturat. 

— Katy! 

Surprinsă de o nuanţă din vocea lui, Katy se în- 
toarse. 

— Ce este? 

- Îi pierzi timpul încercînd să-i salvezi pe toţi. Lasă-i 
să se ducă în iad. O merită. 

- Nu pot face asta. Îi sînt datoare lui Justine. 

- Nu-i datorezi nimic. Abandonează familia Gilchrist 
şi trăieşte-ţi viața. 

- De cînd îţi pasă ce fac eu cu viața mea? întrebă 
Katy. 

Se duse la uşă mai înainte ca Nate să poată răs- 
punde. 

Eden nu zise nimic pînă nu fură amîndouă în ascen- 
sor. 

- N-a mers, spuse Eden uitîndu-se consternată la 
uşile închise. 

— Nu. | 

— Am ştiut că n-o să meargă. Ce-o să ne facem 
acum? 

- N-avem de ales, spuse Katy cu tristeţe. Nate mi-a 
dejucat prefăcătoria. Asta înseamnă că trebuie să ma- 
terializez ameninţarea. 

Eden arăta şi mai îngrozită decit mai devreme. 

- Să mergi la Luke? Să-i ceri ajutor? Nu poţi face 
asta. : 

- Nu am de ales. Nu te mai îngrijora, Eden. Lui Luke 
n-o să-i placă atunci cînd o să afle ce se petrece, dar o 
să se ocupe de problemă în locul tău. 

- Nu, n-o s-o facă, zise Eden cu o voce amețită de 
şoc. © să folosească asta ca să-şi obțină răzbunarea. 
Doamne, am distrus totul! Mama şi tata vor suferi din. 
cauza greşelilor mele. Şi sărmanul Darren. Nici nu mă 
pot gîndi ce-o să-i facă Justine. 

Lui Katy î îi ajungea toată drama pe care o suportase 
pentru ziua aceea. 

- Ar trebui să ai puţină încredere în legăturile de 
familie, Eden. 

— Legături de familie? Eşti nebună? Aici e vorba 
despre familia Gilchrist. 
— Aici ai dreptate. 
Următoarea ei mişcare trebuia tăcută cu mare grijă, 
se gîndi Katy. Avea nevoie de timp de gindire. 
“Avea nevoie să înoate zdravăn, 

Capetoteal 73 


La ora zece în seara aceea, Katy recurse la acea 
formă de înlăturare a stresului de care începuse să de- 
pindă în ultimii cîţiva ani. Decise să se ducă să înoate în 
piscina de la vilă: Nu se întorsese de la Seattle decit 
destul de tirziu. În loc să meargă direct acasă, se du- 
sese la Dragon Bay, la bibliotecă, să stea şi să se 
gindească. 

Era vineri seara. Fratele ei nu avea să vină acasă 
pînă la douăsprezece. Avea toată seara la dispoziţie şi, 
pînă atunci, şi-o petrecuse cîntărind metoda cea mai 
bună de a-l aborda pe Luke. 

Avea să explodeze la auzul situaţiei lui Eden. Fiind 
un Gilchrist, explozia nu avea să fie doar un mic duş de 
scîntei. Luke va ajunge, fără îndoială, la masa critică în 
momentul cînd ea va încerca să-i explice. 

Katy observă că nu erau lumini aprinse pe-acolo, în 
drum spre vilă. Cu atît mai bine. Ea nu era încă pre- 
gătită să-i ţină piept. 

Katy nu se preocupă să aprindă luminile în vechea 
seră atunci cînd intră cu cheia ei. Strălucirea fantastică, 
albastră, a luminii de sub apă era tot ce avea nevoie. Îşi 
croi drum printre palmieri şi alte plante. Cînd ajunse la 
piscină, îşi lăsă prosopul şi halatul de baie pe un şez- 
long şi intră în apă. Se lansă spre capătul îndepărtat al 
piscinei, cu un sentiment de uşurare. Ca de obicei, în 
apă simjea o senzaţie de libertate. 

Se mişca puternic, regulat, prin apa albastră, vă- 
lurită, şi se forța să se gîndească la ce îi va spune lui 
Luke. 

Era adevărat că el rezolvase cazul lui Dareen, dar 
acela fusese un dezastru ceva mai simplu. Darren fu- 
sese victima unui şmecher. Şantajul şi delapidarea de- 
liberată constituia însă o problemă ceva mai dificilă. 
Katy îşi dădea seama de asta. Totuşi, era o problemă 
de familie. f 

Trebuia să-l facă pe Luke să înțeleagă că era ne- 
cesar să rezolve chestiunea cu tact. Eden nu avusese 
intenţia să facă un rău companiei Gilchrist Inc sau fa- 
miliei. Ea încercase să protejeze nişte oameni. Trebuia 
să existe o cale ca să-l facă pe Luke să vadă lucrul 
ăsta. 

Decise să-l abordeze cu delicateţe. Diplomaţie. Va 
folosi raţiunea şi logica. 

Katy ajunse în capătul îndepărtat şi făcu o întoarcere 
pe sub apă, care o împinse rapid spre capătul opus. 
Simţea că îi scăzuse deja încordarea. Nu exista nimic 

mai bun decit înotul ca să-i uşureze stresul şi să se 
simtă liberă măcar un timp. Se gîndi că ar fi trebuit să 
vină aici mai devreme. 

Ajunse la peretele piscinei şi se opri să inspire 
adînc. O siluetă neagră se mişca în umbră, lingă plante. - 
Katy înmărmuri. 

- Unde naiba af fost toată ziua? întrebă Luke cu o 
voce moale, periculoasă. 

intenţiile diplomatice ale lui Katy se risipiră ca un 
fum la nota clară de ameninţare din vocea lui. Ea era şi 
aşa sub presiune. Fusese stresată toată ziua. În seara 
asta, nu mai avea nevoie de alte aiureli tip Gilchrist. 

- Mi-am luat ziua liberă, spuse Katy. 

Apoi se băgă sub apă şi ţişni spre celălalt capăt al 
piscinei. Cînd nu mai avu spaţiu, se întoarse într-un ritm 
lent. 

Luke stătea în continuare în umbră, -aşteptînd cu 
răbdarea unui animal de pradă. 

— Vreau să stau de vorbă cu tine, spuse el. 

- Poate mai tîrziu, cînd voi termina înotul. 

Katy se apucă de marginea curbată a bazinului şi se 
pregăti să se depărteze din nou. Simţea furia lui arză- 
toare. Venea în valuri spre ea. 

Momentul nu era deloc potrivit pentru a ridica ulti- 
mele probleme ale familiei Gilchrist, trase ea concluzia. 

— Am zis că vreau să stau de vorbă cu tine. Acum. 

Luke făcu nişte paşi înainte şi se aşeză la marginea 
unui şezlong. Strălucirea albastră a luminii de sub apă îi 
dezvăluia liniile elegante, mîndre, ale feţei. Ochii îi ar- 
deau intens dar trist. 

— Luke, nu poate să aştepte conversaţia pînă 

dimineaţă? E tirziu. 

E! ignoră asta. 

- Unde-ai fost toată ziua? De ce nu ţi-ai luat me- 
sajele? 

— Am fost ocupată. Cînd am ajuns acasă, astă sea- 
ră, era prea tirziu să mă ocup de mesaje. Am decis să 
aştept pînă dimineață. 

- Unde-ai fost azi? 

- Pentru Dumnezeu, Luke! Asta e treaba mea. 
Faptul că noi doi sîntem implicaţi într-un fel, nu-ţi dă 
dreptul să mă chestionezi de cite ori plec singură? 

- implicaţi? Aşa îi îi spui tu? Doamnă, noi nu numai că 
facem dragoste... 

- N-am făcut-o decit de două ori, îl întrerupse Katy. 
Asta nu prea înseamnă o legătură puternică, de durată. 

- Nu numai că facem dragoste împreună, repetă 
Luke printre dinţi, dar, întimplător, lucrezi pentru mine. 
Asta îmi dă dreptul să te întreb unde ai fost toată ziua. 

— Nu, nui dă. 

Katy veni la marginea piscinei şi se ridică pe dale. 

- E clar că vrei să ne certăm în seara asta şi eu nu 
sînt în starea de spirit să mai particip azi la o drama- 
tizare Gilchrist, mulţumesc. 

- Ce vrea să însemne asta? 

Luke se ridică şi se îndreptă spre ea. 

- Nimic. Doar un comentariu. 

Katy'îşi luă halatul şi îl legă repede cu cordonul. Se 
uită în jur, grăbită, după pantofi. Erau sub şezlong. Ştia 
că nu-i va putea lua la timp ca să fugă. 

Luke se opri. 

— Vreau nişte răspunsuri, Katy. 

- Ei bine, n-o să le primeşti. Oricum, nu în seara 
asta. Îşi scoase cascheta de baie şi îşi scutură părul. 
Nu-mi pasă cum te simți. 

— Aşa să fie? Atunci mai bine să-ţi schimbi părerea, 
pentru că nu te duci acasă pînă nu avem o lungă con- 
versaţie. 

Katy îşi trecu o mînă prin păr. 

— Am zis că nu am chef să stau de vorbă cu tine în 
seara asta. 

- Rău. Ţi-am lăsat trei mesaje azi, la Liz. N -ai răs- 
puns la nici unul. 

Katy îşi ridică bărbia. 

- Ei, acum ştii cum e să nu primeşti un răspuns cînd 
vrei unul. Îți aminteşti de toate mesajele alea pe care ţi 
le-am lăsat pe automatul telefonului cînd încercam să te 
fac să-ți asumi răspunderile? Îţi aminteşti de scrisorile 
expres pe care ţi le-am trimis. Îți aminteşti de tele- 
grame? N-am primit nici un afurisit de răspuns de la 
tine. 

= Nu vorbim aici despre istorie antică. Vorbim de- 
spre azi. 

- Despre astă seară. Nu am chef să discut. Şi dacă 
nu încetezi să mă pistonezi, o să-mi pierd răbdarea. 

- Asta se presupune că ar trebui să mă terorizeze? 
Am veşti proaste pentru tine, Katy. Sînt dispus să pri- 
vesc un mic înger cum îşi pierde răbdarea. Asta sea- 
mănă cu un joc de artificii la 4 iulie. Amuzant, dar nu e o 
ameninţare reală. 

Asta umplu paharul. Katy se săturase pe ziua de azi 
de familia Gilchrist. Poate se săturase de perioada 
Gilchrist. Ceva se rupse în interiorul ei. Ridică miinile, 

făcu un pas înainte şi lovi tare în pieptul lui Luke. 

Ea îl luă cu totul pe neaşteptate. Lumina ireală a 
bazinului dezvălui uimirea de pe faţa lui, cînd se clătină 
înapoi şi căzu în apă. 

Katy urmărea la fel de uluită propria ei agresivitate. 
Luke căzu în capătul adînc al piscinei, iscînd stropi 
mari, şi se duse imediat la fund. 

Speriată de ceea ce făcuse, Katy se opri la margi- 
nea piscinei şi se uită în jos, în apă. Cu siguranţă că 
Luke ştia să înoate. Toată lumea învăţa înotul în epoca 
asta. Îşi muşcă îngrijorată buza de jos, urmărindu-l cum 
se desfăşoară în apă. 

Două secunde mai tirziu, Luke fişni la suprafaţă. 
Dinţii lui foarte albi străluciră într-un zîmbet. 

— La naiba! Acum o să facem din tine un Gilchrist. 

El înotă spre capătul bazinului şi puse miinile pe 
margine. Katu se dădu repede înapoi cînd el ieşi total 
din apă. Se ridică în picioare şi veni spre ea. Din haina 
neagră şi din pantaloni se scurgea apă, iar pantofii fă- 
ceau un zgomot clipocit. În expresia lui era o amenin- 
tare veselă. 

Katy gifii alarmată. Se întoarse şi fugi spre ieşire. 

Luke o prinse după cîțiva paşi. El ridea leneş cînd o 
ridică în braţe. 

- Lasă-mă jos! îi ceru Katy imperios. 

- Tu ai început. 

O duse îndărăt spre piscină. 

- Nu eu, Luke, ce faci? 

Katy îşi dădu seama că el nu se va opri la marginea 
bazinului. | A 

— Opreşte-te. Nu. Te rog. Pentru Dumnezeul 

Ea credea că el o va arunca în piscină. Dar el trecu 
peste margine cu ea în braţe. Împreună, loviră apa şi se 
scufundară. 

Luke îşi ţinea un braţ în jurul taliei lui Katy cînd ieşiră 
la suprafaţă. Ea îşi împinse cu o mină părul ud de pe 
faţă şi se uită în sus la el, constatind că el o urmărea cu 
intensitate senzuală. Ochii ei se lărgiră. 

— Luke, nu te mai uita la mine aşa. 

Ea se zbătu în apă, încercînd să scape de strîn- 
soarea lui. 

- Ştiu ce gîndeşti, zise ea. 

„— Zău? 

— Bineînțeles că da. Şi nu se poate. Nu aici, pentru 
Dumnezeu. 

Luke îşi strînse braţul în jurul ei şi o aduse spre 
pieptul lui. O trase spre apa mai puţin adincă, unde el 
putea sta în picioare. Apoi îşi puse gura foarte aproape 
de urechea ei. 

- Fratele tău n-o să fie acasă înainte de miezul 
nopţii. Avem locul ăsta doar pentru noi. Nimeni nu vine 
aici noaptea. Justine şi doamna igorson sînt amîndouă 
deja în pat. 

- Ştiu, dar asta nu înseamnă că putem face aşa 
ceva tocmai aici. 

— Crezi? 

El îi scoase halatul şi zimbi cînd văzu conturul 
sfircurilor împungirid materialul subţire al costumului de 
baie. El mîngiie un boboc mic, tare. 

Toată fierbinţeala şi energia generată de cearta lor 
se transformă repede în dorinţă. Katy nu mai simţise o 
asemenea transformare. Să fie nebună de nervi un 

moment iar în următorul să fie excitată senzual era o 
senzaţie ameţitoare. Se uită în sus la Luke, cu mirare şi 
nesiguranţă. 

— Mai eşti supărat? întrebă ea. | 

El o sărută adînc, serios, apoi îşi înălță capul, 

— Tu ce crezi? 

Ea îşi linse buzele. 

— Cum te poţi schimba atit de repede? 

EI chicoti. 

— Mai întîi, n-am fost chiar atît de furios. Doar su- 
părat că n-am putut toată ziua să dau de tine. Tu ai 
aprins chibritul la focul de artificii. 

— Aşa-i. Dă vina pe mine, mormăi ea. 

- Nu te îngrijora, aşa am să fac. Şi am să-ți şi mul- 
țumesc. 

Miinile lui se urcară de la talie la sîni. 

Katy se cutremură la atingerea lui, aşa cum se în- 
tîmpla întotdeauna. Trupul ei părea gata să se predea 
de cite ori Luke o prindea în braţe în felul ăsta. 

Puterea senzuală şi fizică din el era destul de exci- 
tantă ca să-i tulbure simţurile lui Katy. Dar acum, ea ştia 
că disciplina şi controlul pe care le exercita asupra a- 
cestei puteri o dădeau cu adevărat gata. 

Pentru ea, procesul îmblinzirii focului era o ches- 
tiune de magie, iar Luke era vrăjitorul care cunoştea 
formula magică. 

Katy îşi înfăşură braţele în jurul gitului lui şi nu pro- 
testă cînd el îi dădu jos costumul de baie. Un moment 
mai tîrziu, ea plutea goală pe apă, cu o senzație de 
libertate de o sută de ori mai delicioasă decit fusese 
înainte. 

O căldură adincă se răspîndea în ea. Zimbi tremurat 
spre Luke şi începu să-i scoată haina de pe umeri. 

Nu dădu ateţine cînd văzu haina lui scumpă plutind 
prin apă. Forţa privirii lui neclintite era îndreptată spre 
Katy, cînd ea îi descheie cămaşa neagră. 

Cind îi scoase cămaşa, Katy îşi întinse miinile pe 
pieptul lui neted, musculos. O cuprinse o dorinţă dulce, 
fierbinte. Pluti lîngă el, lăsîndu-şi sînii să-i atingă pieptul 
gol. 

- Tu arzi chiar şi în apă, îngere. 

Luke o trase lîngă coapsele lui, iar ea îşi strînse 
picioarele în jurul taliei lui. Apoi, ţinînd-o de fund, el se 
aplecă şi luă între dinţi unul dintre sfircuri. 

Katy gemu încet, cînd simţi degetele lui pătrunzind-o. 
Ea îi tinu capul între palme şi îl sărută cu tot mai multă 
dorinţă. 

El o mîngiie uşor. Katy scoase un țipăt mic de exci- 
taţie feminină, care părea că îl captivează. 

— Asta-i, îngere, zise Luke sărutindu-i gitul arcuit. 
Lasă-mă să te urmăresc cum zbori. 

Ea încercă din greu să se reţină de la marginea 
prăpastiei. 

— Dar tu nu eşti pregătit. Mai ai pantalonii pe tine. 

- E-n regulă. Eu o să zbor mai tirziu. 

— Dar, Luke... 

Era prea tirziu. Degetele lui se mişcară din nou şi 
atunci Katy se înălță. Se transformă într-o mie de fărime 
strălucitoare. Libertatea nu fusese niciodată atit de 
dulce. 

Cînd se termină, ea porni să alunece pe sub apă. 

- Hei, nu pleci nicăieri, chicoti Luke. 

Îşi puse miinile în jurul taliei ei şi o ridică din nou la 
pieptul lui. l 

— Acum, cînd am înlăturat unele preliminarii din cale, 
o să stăm de vorbă. 

- Dacă asta a fost o cursă, am să te strangulez, zise 
Katy privind urît la el. Nu vreau să-ți vină ideea că mă 
poţi manipula cu sexul. 

- Ajută-mă, dragă: Să te lupţi cu un înger e o muncă 
grea. 

Luke o porni spre treptele bazinului, trăgind-o pe 
Katy după el. 

— Vorbesc serios, Luke. Sexul nu e un mod de a 
rezolva problemele. 

— Mie mi se pare că se descurcă bine. 

Katy încerca să găsească un răspuns la asta, cînd 
un gifiit din umbră o opri. Un moment mai tîrziu, luminile 
din seră se aprinseră, orbind-o cîteva secunde. 

- Ce naiba se întîmplă aici? întrebă doamna Igorson 
cu o voce tunătoare. 

- La dracu’, mormăi Luke şi se aşeză în faţa lui Katy, 
ca îngrijitoarea să n-o vadă. 

În ciuda şocului şi a jenei, vederea expresiei uluite a 
îngrijitoarei avu un efect straniu asupra lui Katy. 

Spre groaza ei, Katy trebui să-şi înăbuşe un chicotit. 

- Stinge lumina şi du-te şi te culcă, doamnă Igorson, 
comandă calm Luke. Asta nu te priveşte. 

— Ar trebui să vă fie ruşine. Uitaţi-vă la voi doi, Eşti 
pe jumătate dezbrăcat şi Katy nu are costumul de baie 
pe ea. 

- Eşti foarte atentă, doamnă Igorson. Îți sugerez să 
stingi afurisita aia de lumină şi să ieşi afară de-aici. 

Luke o porni pe trepte. 

Doamnă igorson ţipă şi stinse lumina. 

— Nu-mi vine să cred asta. 

— Ai vrut ceva, doamnă Igorson? întrebă Katy. 

— Da, da. Fratele dumitale e la telefon, zice că-i im- 
portant. 

— Matt! Jena lui Katy dispăru. Ce s-a întîmplat? El e 
bine? 

- Presupun că da, se răsti doamna Igorson. În fond, 
e la telefon şi sună. Nu te-a găsit nici pe dumneata, nici 
pe domnul Gilchrist acasă, aşa că a încercat aici. Mi-a 
cerut să văd dacă nu cumva înoţi. Cine-ar fi crezut că 
dumneata şi domnul Gilchrist sînteţi în piscină şi dum- 
neata eşti goală puşcă? 

- Doamnă lIgorson, spuse cu răbdare Luke, dacă ai 
minte, te duci imediat ia culcare şi uiţi că ai venit măcar 
aici jos. Dimineaţa poate o să ţi se pan că totul a fost 
doar un vis. 

- Poate chiar am să fac asta, zise doamna Igorson 
zimbind. Poţi vorbi pe telefonul derivat. Eu plec 

- Bună idee, zise Luke. 

El o luă pe Katy de mină şi o trase afară din apă, 
cînd uşa se trînti în urma doamnei Igorson. 

- Sper că nu s-a întîmplat nimic rău. 

Katy luă un prosop de pe şezlong şi se înfăşură cu 
el. 

- Mai sînt prosoape acolo în dulap, îi spuse lui Luke 
peste umăr în timp ce ridică telefonul. 

- Matt? Tu eşti? 

- Da. 

— Matt, eşti bine? 

~ — Sint bine. Într-un fel. 

— Într-un fel? | 

Katy strînse receptorul. Îi urmări pe Luke scoţindu-şi 
“hainele ude, luînd un halat de baie din dulap şi înfă- 
şurîndu-se în el. O asculta vorbind cu Matt cu o încrun- 
tare întunecată pe faţă. 

- Ţi-am spus că mă duc la dans la Waterfront Park, 
îi aminteşti? zise Matt ezitind. 

- Îmi amintesc, Matt, ce s-a întîmplat? Spune-mi. 

- N-o să-ţi placă. A fost o bătaie, Katy. 

- Ah, Doamne! O bătaie? Eşti rănit? 

- Nu prea rău. 

- Nu prea rău? Cît de rău? Matt, cît de rău eşti rănit? 

— Doar cîteva vînătăi. Sînt în regulă, Katy, zău. Nişte 
tipi din afara oraşului au încercat să strice dansul. Ciţiva 
le făceau figuri fetelor, înţelegi? 

- Eşti sigur că eşti bine? 

- Da. Au venit poliţiştii şi au oprit bătaia. Problema 
este că ne-au luat pe civa la secţie. Sînt cumva la 
închisoare. 

- Închisoare? Katy se înmuie. 

Neputînd să se ţină pe picioare, se lăsă pe primul 
scaun. 

- Închisoare? 

— Am spus că nu sîntem chiar arestaţi, dar nici unul 
dintre noi nu poate pleca pînă nu vine un părinte, să ne 
ia. ` 

- Ah, Doamne! 

- Le-am zis că eu nu am părinți. Au spus că un adult 
trebuie să vină să mă ia. 

- Vai, Doamne! 


275 


Katy se uită în sus la Luke care stătea în faţa ei. 

EI se întinse şi îi luă receptorul din mină. 

— Matt? zise el calm. Luke la telefon. Ce se întîmplă? 
Ascultă atent. Am să fiu acolo în cîteva minute. Dă-mi să 
vorbesc cu un poliţist. 

Katy se ridică încet, în timp ce Luke vorbea cu un 
poliţist. Ea îşi revenea din şocul iniţial. Îi trecu prin gînd 
că Luke părea să-şi asume răspunderea. Ceva se re- 
voltă în ea. 

Luke închise telefonul şi se întoarse spre ea. 

- la-o uşor, Katy. Nu e mare lucru. 

- Ţi-ai ieşit din minţi? Matt a intrat într-o bătaie. A 
fost arestat. 

- Matt e bine şi nu e arestat. Poliţiştii încearcă doar 
să-i sperie pe copiii pe care i-au luat în seara asta. O să 
mă duc la secţie să-l aduc pe Matt, în locul tău. 

— Nu. Am să mă duc eu să-l iau. E fratele meu. 

Luke îi prinse bărbia cu mîna şi îi ridică faţa spre el. 

— Ascultă-mă, draga mea. Asta-i o treabă de bărbaţi. 
O să mă ocup eu. 

= Ce idioțenie spui, sări furioasă Katy. Vorbim aici de 
fratele meu şi are necazuri. 

- Tu ştii cum să te porţi cu un mascul tînăr care este 
într-o asemenea problemă? 

- Nu, dar am să învăţ curînd, nu-i aşa? 

— Ascultă-mă pe mine, are nevoie de un bărbat, nu 
de sora lui. Ştii la fel de bine ca şi mine că, dacă te duci 
acolo, ai să te emoţionezi. La dracu’, o să începi 
probabil să plingi. Crede-mă că asta-i ultimul lucru de 
care are nevoie Matt acum. 

Ea ştia că probabil el avea dreptate, dar era prea 

tulburată ca să accepte fără să lupte. 

— Cum naiba ştii chiar atitea despre genul ăsta de 
lucruri? De fapt ce crezi că ai să faci? 

— Am să fac exact ce-a făcut tatăl meu în noaptea 
cînd eu am ajuns la închisoare. 

Katy rămase cu gura căscată. O închise repede. 

- N-am să te las să-l baţi, mă auzi? N-o să-l atingi. 
Nu permit. 

Gura lui Luke se strînse. 

- Pentru Dumnezeu, Katy! N-o să-i fac nici un rău. 
Foloseşte-ţi bunul simţ. Să baţi un copil nu e chiar un 
mod logic de a-l învăţa cum să evite să ajungă la o 
bătaie. 

— Pe vărul tău l-ai bătut, îi aminti ea. 

= Asta a fost cu totul altă probemă, explică răbdător 
Luke. Nu încercam să-l învăţ cum să evite să se bată. ÎL 
învăţam o altfel de lecţie. 

- Încerci de fapt să-mi spui că violenţa este o me- 
todă permisă în anumite situaţii şi în altele nu? întrebă 
neîncrezătoare Katy. 

Luke se gîndi un moment. 

- Da, cred că se poate rezuma aşa. 

— Scuză-mă, spuse Katy cu un ton fierbinte. Habar 
n-aveam că există atitea nuanţe fine în această mistică 
masculină. , 

- Ei, există. Şi întrucît tu eşti femeie, nu mă aştept să 
le înţelegi pe toate, aşa că, în seara asta, îl laşi pe 
fratele tău în seama mea. Ai înţeles? 

- Luke, am să înnebunesc gindindu-mă ce se în- 
timplă. 

El zimbi liniştitor. 


277 


- Nu ai motive să te îngrijorezi pentru fratele tău. O 
să fie bine. Dacă vrei să te îngrijorezi începe să te gin- 
deşti cum o să te descurci cu doamna Igorson cînd o 
s-o vezi din nou. 

- Ah, Doamne! şopti Katy. 

- Poate ar trebui să-ţi pescuieşti costumul de baie 
din piscină. N-aş vrea să astupe scurgerea. Gîndeşte-te 
ce-ar crede îngrijitorul bazinului dacă îl găseşte miine 
dimineaţă. 

— Oh, Doamne! spuse din nou Katy. 

Matt avea o expresie de sfidare tristă, cînd Luke 
intră pe uşa secţiei de poliţie. Vederea lui îi trezi amintiri 
lui Luke. Îşi aminti de noaptea în care stătuse la în- 
chisoare, aşteptîndu-l pe tată! lui să vină să-l ia. O mul- 
time de gînduri rele îi vin în cap unui tînăr în momente 
din acestea. 

Matt nu era într-o celulă. Stătea pe o bancă, îm- 
preună cu un grup de tineri masculi, la fel de bosum- 
flaţi. Se sprijinea cu spatele de perete, ţinîndu-se cu 
mîndrie departe de zăpăceala care era în jurul lui. 

Mai multe mame îngrijorate se agitau în cameră. 
Unele aveau buzele strînse de furie, altele plingeau. 
Citeva îşi luau deja odraslele şi una sau două ţipau la 
cei doi tineri poliţişti care erau de serviciu. 


Luke observă că erau foarte puţini taţi acolo. Asta îl 
supără. Un băiat are nevoie de un bărbat în momente 

ca acestea. Unde naiba sînt toţi taţii? Presupuse că era 
o întrebare stupidă, avînd în vedere procentul de 
divorțuri. 

Dacă băiatul lui ar fi fost cel care aştepta aici, e al 
naibii de sigur că el ar fi venit să- ia. 

După această idee, urmă o alta. Nu i-ar displăcea să 
aibă un fiu al lui. Sau o fiică. lisuse, avea treizeci şi şase 
de ani şi încă nu avea o familie. Plănuise dintotdeauna 
să aibă cîndva copii. Unde dispăruseră anii? se întrebă 
Luke. Parcă fusese prins în nisipuri mişcătoare, după 
moartea lui Ariei. 

„Matt privi în momentul acela spre uşă. Ochii lui îi 
întilniră pe ai lui Luke. O clipă, uşurarea apăru în privirea 
lui, apoi tristețea cobori din nou. Luke înțelese. Un 
bărbat trebuie să-şi păstreze mîndria cu orice preţ. 

Luke îl salută din cap pe unul dintre tinerii poliţişti ai 

"cărui ochi păreau mai bătrîni decît virsta lui. Cînd Luke 
traversă camera ca să-i vorbească, ofițerul se desprinse 
de lîngă o mamă care plîngea. Părea uşurat că poate să 
trateze cu un alt bărbat citeva minute. Luke se prezentă. 

- Cît de serioasă e treaba? întrebă Luke liniştit. 

— Nu chiar atit de rău pe cit pare, deşi n-ai crede, 
după felul cum reacţionează mamele. Fără revolvere, 
fără cuțite. Doar că un grup de copii dintr-un orăşel mic 
căutau scandal. Am văzut altele mult mai rele. Lucram 
în Seattle. Am venit aici ca să scap de lucruri mai dure. 

— E-n regulă dacă-l iau acasă pe Wade? 

— Sigur. Noi ne-am străduit deja să-i scuturăm puţin 
şi să-i speriem. Băiatul Wade e în regulă. El a încercat 
să facă pe eroul, cînd cîţiva turbulenţi s-au legat de 
două fete. 


279 


Luke aprobă din cap. 

- Eu am să continui. 

Ofiţerul zimbi şiret. 

- E fiul dumitale? 

„— Nu. Tatăl lui a murit. A rămas doar cu o soră. Sînt 
un prieten al familiei. 

Ofierţul se uită la el cu atenţie, apoi spuse: 

- E al dumitale. 

Matt se ridică nesigur, cînd Luke traversă camera şi 
se opri în faţa lui. 

- Bună. 

Matt nu se uită la el. 

— Unde-i Katy? 

- S-a dus zăpăcită înapoi acasă, spuse Luke liniştit. 
Mi-am închipuit că n-ai nevoie ca ea să vină aici şi să se 
dea în spectacol în fața oamenilor. 

Matt clipi şi-şi ridică privirea spre Luke. 

— Da. Mulţumesc. 

— Nici o problemă. Ce-ai zice să plecăm de: aici? Te 
simţi bine? 

El examină vinătaia de sub ochiul lui Matt. Acesta 
roşi. 

- Da, sînt în regulă. Să mergem. 

leşiră amîndoi în noapte şi se urcară în Jaguar. În 
maşină, urmă o tăcere îndelungată, în timp ce Luke 
conducea prin oraş şi o luă pe şoseaua care ducea 
înapoi la vila Gilchrist. 

- Katy e foarte supărată? întrebă Matt în cele din 
urmă. 

- E femeie, spuse Luke. Bineînţeles că-i supărată. 

Matt căzu într-o stare de tristeţe adincă, timp de un 

minut sau două. 

- Tu o să ţipi la mine? 

- Nu. 

- O să faci să fiu dat afară din slujba mea? 

— Nu. Se pare că n-ai făcut nimic rău, Matt. Ai fost 
într-o anume situaţie şi ai făcut tot ce-ai putut. Aseme- 
nea lucruri se întîmplă. 

— Unul dintre nenorociţii ăia lovea o fată pe care o 
cunosc. Ea e cam timidă. Mi-am dat seama că era spe- 
riată de el. 

— Înţeleg. 

— Ştii, nu eu am fost cel care a început. Treaba a 
explodat aşa ca din senin. Un moment îi spuneam 
curcanului ăstuia să o lase pe Jeny în pace şi, în mo- 
mentul următor, tot locul era în tămbălu. 

— Aşa se întîmplă cu genul ăsta de bătăi. Au un fel 
de a expioda înainte de a-ţi da seama ce s-a întîmplat. 

— Aşa cred. 

- Un lucru pe care trebuie să-l înveţe un bărbat este 
cum să-şi aleagă bătăliile. 

- Eu nu prea am ales-o pe asta , mormăi Matt. 

- Un alt lucru pe care trebuie să-l înveţe un bărbat 
este cum să evite o luptă care nu merită efortul sau nu 
serveşte unui scop. 

- Pe asta nu puteam s-o evit, zise Matt. 

Tristeţea revenise în vocea lui. 

- Şi atunci cînd intră într-o bătaie, continuă calm 
Luke, trebuie să ştie cum să limiteze daunele cît mai 
mult posibil. Începe şi termină treaba repede. Mai pre- 
sus de toate, rămîne în control asupra situaţiei şi asupra 
persoanei sale. 

— Da? Cum se prespune să faci asta. 

Matt se uită urit, pe jumătate intrigat şi pe jumătate 
sfidător. 

— Se antrenează pentru asta, la fel ca şi pentru orice 
altceva. 

- Cum să mă antrenez să controlez situaţii ca asta 
în care m-am aflat în seara asta? 

- Tot aşa cum am făcut şi eu, zise Luke. Sala de 
gimnastică locală are probabil un instructor de arte mar- 
tiale. Miine dimineaţă ne ducem şi vorbim cu el. Dacă 
arată că ştie ce face, o să te înscriem la cursuri. Dacă 
nu e bun, am să te instruiesc eu însumi. 

- Da? 

— Da, răspunse Luke. Sună bine? 

- La naiba, şopti Matt. Katy o să explodeze cînd o 
auzi asta. 

— De ce? 

- Nu te îngrijora. Mă ocup eu de Katy. 

Capitole 14 


Luke stătea la fereastra bucătăriei şi o urmărea pe 
Katy coborînd pe cărare spre plajă. Era îmbrăcată pen- 
tru o plimbare de dimineaţă într-o pereche de blugi de- 
colorați care îi subliniau fundul cu linii curbe, dulci. 
Purta un pulover galben împotriva răcoarei dimineţii în- 
nourate şi avea o pălărie de pinză albă trasă peste 
părul ei roşu. 

Luke contemplă imaginea plăcută a spatelului lui 
Katy, pînă cînd dispăru din vedere. Apoi îşi luă haina 
neagră de vînt din dulapul din hol şi îl chemă pe Zeke. 

~ Hai, băiete, mergem la plimbare. 

Zeke îşi luă, ca de obicei, farfuria şi ieşi din casă în 
urma lui Luke. 

Aerul de dimineaţă BIG: o ploaie mai tirziu, în 
cursul zilei. Norii se adunau deasupra mării. Luke 

cobori pe cărarea din stîncă şi Zeke venea pe urmele 
lui. - 

Citeva minute mai tirziu, el şi cîinele erau pe plaja 
pietroasă. Refluxui de dimineaţă lăsase mici bălți în 
nisipul cenuşiu. Zeke se opri la prima şi lăsă farfuria jos 
ca să miroasă prin jurul stîncilor. 

Luke urmărea puloverul galben şi pantalonii strîmți 
ai lui Katy. O prinse din urmă la jumătatea drumului, 
dindu-şi seama că ea nu simţise că el i se alăturase. 

— Tu şi cu. mine avem o treabă neterminată, spuse 
Luke păşind alături de ea. 

Tresărind, Katy se opri şi se răsuci spre el. Zimbetul 
ei era provocator. 

- Nu te-am văzut. 

- Ştiu. 

Era flămind să o guste. Îşi înclină capul şi îi luă gura 
într-un sărut mult prea scurt. Îl întrerupse în mod deli- 
berat înainte să-şi piardă controlul. În dimineaţa astă, 
avea alte obiective, îşi reaminti el. 

Katy îi atinse braţul. 

— Vreau să-ți mulţumesc pentru ce-ai făcut aseară. 
Probabil că eu m-aş fi purtat total greşit cu Matt. 

- Mă îndoiesc. 

- Nu, vorbesc serios. E greu să ştii ce să faci într-o 
asemenea situaţie. Au fost atît de multe dăţi cînd nu 
eram sigură ce să fac. 

— Katy, ai făcut treabă bună cu Matt. 

Ea oftă. : 

— Uneori îmi pare că e o ființă extraterestră. 

- E bărbat, zimbi Luke. Bărbaţii şi femeile simt că 
sint extratereștri, unii pentru alţii. 

— Presupun că da. Privind înapoi, au existat multe 
ocazii cînd aş fi dorit să-fi procedat altfel. Au fost mo- 
mente cînd el ar fi avut nevoie de îndrumarea unui 
bărbat şi eu a trebuit să mă descurc aşa cum puteam. 

- Acum, e şi el aproape bărbat şi îl simt că e gata să-şi ia 
zborul. 

— E timpul, Katy. 

— Ştiu că e timpul, dar mi-e teamă pentru el. Cînd se 
întîmplă ceva ca aseară, îmi dau seama că sînt atit de 
multe lucruri pe care n-am fost în stare să-l învăţ. Atitea 
lucruri pe care nu le ştiam nici eu. 

Luke îi prinse faţa în miini. 

- Draga mea, ascultă-mă. Nu poţi să-l înveţi totul. 
Nici n-ar asculta, dacă ai încerca. Unele lucruri trebuie 
să le înveţe singur. Asta-i viaţa. 

- Ştiu, dar... 

— E un copil bun. Ai făcut o treabă bună. Matt o să 
fie în regulă. 

— Sper că da, şopti ea. 

Veni mai aproape şi îşi lăsă capul pe umărul lui 
Luke. 

— Sper că n-am făcut prea multe greşeli pe parcurs. . 

Luke o înconjură cu braţele. 

- N-ai greşit deloc. Nu te mai frămiînta, Katy. Îngerii 
păzitori trebuie uneori să se depărteze şi să-i lase pe 
cei aflaţi în grija lor să zboare singuri. Matt a zburat 
puţin, de încercare, aseară şi lucrurile n-au mers prea 
bine. Dar nu s-a întîmplat nimic rău. 

— Îţi mulţumesc din.nou că te-ai dus la secţie să-l iei. 
Am făcut ce-ai spus. Nu m-am agitat. L-am lăsat să se 
ducă direct la culcare. Mi-a zis că voi doi aţi vorbit deja. 

— Aşa-i. Am vorbit. 

— Cum ai ştiut ce să-i spui? întrebă Katy. Doar tu nu 
ai copii. 

- l-am zis lui Matt exact ce mi-a spus tatăl meu cînd 
am intrat într-o încurcătură similară. 

Luke îşi ținea în continuare braţul în jurul umerilor ei. 

— Acum, despre treaba noastră neterminată. 

Katy îi aruncă o privire pieziştă, nedumerită. 

- Nu erai tu singurul care aveai ceva de zis aseară, 
ştii. Am vrut şi eu să discut cu tine o anumită problemă 
care a apărut ieri. 

— În regulă, zise Luke. Începe tu. 

— Promiţi că nu te enervezi? 

- Ce te face să crezi că m-aş putea enerva? ripostă 
el. 

- Păi, e în legătură cu problemele financiare pe care 
le avem la cele două restaurante. 

— La naiba! zise Luke cu un sentiment prevestitor de 
rele, ştiind ce va urma. Tocmai ăsta era subiectul pe 
care voiam să-l abordez şi eu. 

Katy îşi ridică privirea spre el cu o expresie şi mai 
îngrijorată. 

- — Ştiu cine scoate benii. 

— Şi eu. Draga mea verişoară Eden. 

Ochii lui Katy se lărgiră. 

- Ştii despre sărmana Eden? . 

- — Sărmana Eden nu e chiar atit de sărmană, acum. 
A reuşit să delapideze o sumă considerabilă din banii 
familiei. Am ştiut că era cineva din familie. Se simţea că 
era cineva din interior. Ştiam. 

- Ai avut dreptate, spuse Katy. Dar sînt unele 

împrejurări deosebite, şi, cînd le vei auzi, sînt sigură că 
vei înţelege. O să aibă nevoie de puţin ajutor, Luke. 

— Ajutor? 

Senzaţia prevestitoare de rele deveni mai puternică. 
Luke îşi micşoră ochii, uitîndu-se la faţa sinceră a lui 
Katy. Îşi citea viitorul în ea ca într-o carte. 

— Ah, nu îngere, nu! 

- Luke, vreau doar să asculţi toată povestea. 

- Nu. Absolut nu. Nu ascult nici un afurisit de lucru. 
De data asta, n-o să mă mai duci de nas. Vrăjitoarea 
asta mică şi hoaţă e vinovată că a furat o mare sumă şi 
nu mă interesează să aud despre circumstanţe ate- 
nuante. 

- Este o situaţie foarte serioasă. 

- Ai al naibii de multă dreptate că aşa este. Şi am 
s-o tratez ca atare. M-ai adus aici ca să fac curăţenie în 
încurcătura financiară de la Gilchrist Inc. Ţi-am zis că 
am s-o fac. În felul meu. 

- Dar, Luke, asta-i o chestiune de familie, spuse 
Katy. 

- Pe naiba. E o chestiune de delapidare. 

- Nu chiar. Vezi... 

- Katy, nu vreau să ascult asta. 

- Luke, ea a fost şantajată. 

- Rahat! 

Luke închise ochii plini de frustrare. Ştia că va pier-. 
de, de data asta. 

Katy se opri din nou. Expresia « ei era serioasă cînd 
se uită în sus, la el, pe sub borul pălăriei albe. Părul ei 
roşu îi încadra moale obrajii. í 

- E o poveste lungă, Luke. Eu am auzit-o toată, ieri. 

— Asta ai făcut toată ziua? Ai ascultat-o pe Eden 
plîngindu-şi povestea? 

- Nu fi atît de sceptic. Nici n-ai auzit-o încă. 

— Nu-i nevoie s-o aud ca să ştiu că ea te-a atras în 
mod deliberat în porcăria asta. 

Luke îşi băgă miinile în buzunarele hainei de vint şi 
mirii: ` 

- În regulă. Spune-mi povestea în propoziţii scurte, 
uşoare. 

- Fostul ei soţ o şantajează cu informaţii pe care le 
are despre Maureen. | 

Lui Luke i se strînse stomacul. 

— Atwood e implicat în asta? 

Katy aprobă repede din cap. 

— A găsit nişte tăieturi vechi de ziar care se pare că 
afirmă că Maureen a fost condamnată pentru vinzarea 
de lucrări de artă falsificate, cu ani în urmă, la New York. 
El a ameninţat-o că i le trimite lui Justine dacă Eden nu 
continuă să-l plătească. 

— lisuse! 

- El consideră că nu a primit ce i se cuvenea, la 
divorţ. Dar eu nu cred că urmăreşte doar banii. Cred că 
urmăreşte răzbunare. 

Luke o studie în tăcere un minut, cît absorbi cele 
spuse. 

— Eden ţi-a zis asta? 

- Da. 

- Ştie probabil că ajung la ea, zise ginditor Luke. A 
venit cu povestea asta ca să te atragă pe tine de partea 
ei, înainte ca muntele să se prăbuşească peste ea. 

— E adevărat, Luke. Totul. 

Luke se strimbă. 

- Da? De unde ştii că e adevărat? Ce dovadă ţi-a 
oferit? 

- Am fost să-i vedem pe Nate. A recunoscut totul. 

Luke era uluit. Cînd îşi reveni din şoc, furia alerga 
prin el. Scoase mîinile din buzunare şi le puse pen umerii 
lui Katy. 

- Te-ai dus să-l vezi? Singură? 

Katy îşi muşcă buza. 

= Nu. Eden era cu mine. 

Luke o apucă tare. 

- Nu cred. Nu, şterge asta. Cred. Katy, nu eşti în 
toate minţile? Ce naiba te-a apucat? O scutură uşor, Ce 
credeai că o să realizezi? 

- Voiam să încerc să-l sperii. 

— Să-l sperii? 

Luke abia se putea controla. O teamă teriblă îl cu- 
prinse. 

- Cum naiba credeai că o să-l sperii? 

Katy inspiră adînc. 

- l-am zis că am să mă duc la tine după ajutor, dacă 
nu încetează cu şantajul şi nu restituie ce a luat. 

- Cu mine? L-ai ameninţat cu mine? 

Luke rămase cu gura căscată, dar şi-o închise re- 
pede. 

- Păi, da. Mi-am închipuit că era cea mai puternică 
ameninţare pe care o aveam. Problema este însă că 
nu m-a crezut. Nu crede că am să-ţi spun ce s-a 
întîmplat, 

- Da? Ce-l făcea să creadă lucrul ăsta? întrebă 
Luke. 

Din nu se ştie ce motiv, era din nou supărat. 

- El presupune că ştie absolut totul despre familia 
Gilchrist şi cum funcţionează, pentru că a fost că- 
sătorit un timp cu Eden. Şi ştie cite ceva. Ştie cit de 
dură poate fi Justine. Ştie ce le-a făcut părinţilor tăi, 
de exemplu. 

- Şi a convins-o pe Eden că îi va îndepărta pe Mau- 
reen şi Hayden şi pe progeniturile lor dacă va afla de- 
spre trecutul lui Maureen. 

- Da. Katy îi zîmbi cu uşurare în priviri. Sînt atit de 
bucuroasă că înţelegi, Luke. Am ştiut că aşa va fi. 
Acum, trebuie să ne gindim cum să procedăm în treaba 
asta. Cred că mai bine ar fi s-o ţinem sub obroc. 

— Tu aşa crezi, nu? 

Îi venea s-o pună pe Katy pe genunchi şi să-i dea 
cîteva, pentru că era atit de naivă. Ea se dusese să-l 
vadă pe Atwood! El tot nu putea să se hotărască să 
accepte acest fapt. 

Katy se încruntă. 

— Eu nu spun că Justine va îndepărta această parte 
a familiei dacă află despre trecutul lui Maureen, dar 
există riscul să facă un lucru drastic. Vestea ar 
supăra-o. Maureen ar fi în panică. Nu ştiu cum s-ar 
comporta Hayden în această situaţie. Nu, cred că e mai 
bine să ţinem totul sub obroc. 

— Ce-i cu acest „să ţinem“? mormăi Luke. 

Cel puţin, a venit la el cu problema asta, se consolă 
el foarte supărat. Cel puţin, ea are suficientă încredere 
în el ca să-l pună la curent cu toată situaţia. Presu- 
punea că trebuia să-i fie recunoscător pentru aceste 
mici favoruri. 

- Cred că ar trebui să încercăm să oprim treaba. 
S-ar putea să explodeze. Dacă da, atunci va trebui să 
tratăm cu Justine. Dar cred că ar fi mai bine dacă ne-am 
îngriji înainte ca problema asta să ajungă prea departe. 
îi cunoaşte familia, Luke. Dacă se află povestea că 
Eden este şantajată, o să avem o nouă explożio a 
muntelui Sfinta Elena. 

— Am o ştire proaspătă pentru tine, Katy, zise Luke. 
Tu stai pe marginea unui vulcan şi mai mare. 

Ea îl privi cu precauţie. 

— Despre ce vorbeşti? 

- Vorbesc despre felul în care intenţionezi să explo- 
dez eu, după ce decid ce să fac cu Atwood. 

- O să te ocupi de asta, nu-i aşa? Am ştiut că o s-o 
faci. l-am spus lui Eden că totul o să fie în regulă. 

- İh. 

— Îți mulţumesc, Luke. Nu ştii cît de mult apreciez 
lucrul ăsta. Eram sigură că o să dai ajutor, dar, sinceră 
să fiu, mă aşteptam la mai multă discuţie în contra- 
dictoriu. 

- Îmi rezerv ce e mai bun pentru mai tirziu, o asigură” 
el. 

ÎI fluieră pe Zeke, care o luă înaintea lor cu farfuria în 
gură. 

- Ce ai de gind să faci mai întîi? întrebă Katy. 

— Primul lucru pe care o să-l fac este să-l iau pe Matt 
la sala de gimnastică locală şi să-l înscriu la un curs de 
karate. 

— Karate! Katy se opri. Despre ce naiba tot vorbeşti. 
acum? 

— Matt trebuie să facă puţin antrenament în arte 

marțiale, în vara asta. Dacă o să-i placă, o să continue 
în toamnă cînd o să se ducă la colegiu. Pun pariu că o 
să se simtă acolo ca rața în apă. 

- Stai aşa, Luke. Nu poţi face aşa ceva fără per- 
misiunea mea. Şi eu nu sînt deloc sigură că vreau ca 
Matt să fie expus la o asemenea influenţă. Dacă înveţi 
pe cineva tehnica luptei corp la corp, inevitabil asta va 
da naştere unei metode negative, violente, de a rezolva 
problemele. 

Luke o privi. 

- Katy, nu poți elimina spiritul războinic din bărbat. 
Tot ce poţi face este să înveţi bărbatul să-şi controleze ` 
această latură a sa. 

Ea roşi. 

- Nu vreau să-i răpesc această latură a naturii lui. 
Înţeleg că este importantă. 

El zimbi. ` 

— Ar trebui să înţelegi. Tu ai, draga mea, o adevărată 
trăsătură de amazoană în tine. Nu te îngrijora de karate. 
Asta o să-l înveţe disciplină şi control. 

— Aş dori să fiu sigură de asta. 

- Ai încredere în mine în privința asta. Uite ce au 
făcut pentru mine artele marţiale. 

Aproape că se înecă mormăind o exclamare. 

- În regulă, mai exact, ce au făcut pentru tine? 

-— La naiba, chiar în momentul ăsta exercit mai multă 
autodisciplină şi autocontrol chiar decît îţi poţi tu ima 
gina.. 

EI clipi. 

- Ah! Eşti cu adevărat furios că ţi-am cerut s-o ajuţi 
pe Eden? 

Luke se gîndi un moment şi răspunse: 

— Există un singur lucru pe care, dacă l-ai fi făcut, aş 
fi fost şi mai supărat. 

— Ce anume? 

- Să nu fi venit la mine cu problema. 

Katy îi zimbi. 

— Am înţeles. Pentru mine e o situaţie aturisită, fie că 
vin la tine, fie că nu vin, aşa-i? E-n regulă. Intru de multe 
ori în situaţii din astea cînd am de-a face cu familia 
Gilchrist. 

- Katy, îți dau un sfat. Nu n cu generalizările 
Gilchrist. Nu sînt dispus pentru aşa ceva. ` 

Luke petrecu o jumătate de oră vorbind cu instruc- 
torul de arte marțiale de la clubul de atletism din Dra- 
gon Bay. Cînd termină, fu satisfăcut că Matt era pe miini 
bune. 

Instructorul preda autoapărarea dintr-o perspectivă 
filozofică, ce sublinia autocontrolul şi acea disciplină de 
care un bărbat are nevoie ca să supravieţuiască în lume 
cu succes. 

Luke rămase în spatele sălii şi urmări cîteva minute 
cum Matt începe prima lui lecţie. Cînd instructorul veni 
în faţa grupului de tineri neliniştiţi, energici, nestăpiniţi, 
ei îngheţară într-o poziţie de respect. Era clar că forţa 
interioară calmă pe care o radia instructorul îi fascina. 
Voiau s-o imite cu toţii. Matt era la fel de dornic ca şi 
ceilalţi. Matt nimerise unde trebuia. Luke părăsi clubul şi 
se duse spre locul unde parcase Jaguar-ul. Cînd va 
avea copiii lui, avea să-i înscrie la instruire în artele 


~ marțiale. 


Îşi dădu seama că era a doua oară în ultimele 

douăzeci şi patru de ore, cînd se gindea să aibă copiii 
lui, 

Asta era din cauza lui Katy, îşi zise Luke în timp ce 
ieşea cu maşina din Dragon Bay şi se îndrepta spre 
Seattle. Ea îl forţa să fie conştient încă o dată de viitorul 


D 


Luke ținu degetul apăsat pe butonul soneriei lui 
Eden, pînă cînd ea răspunse. Cînd deschise uşa, avea 
o expresie de iritare, dar se schimbă în sfidare cînd 
văzu cine ea în hol. 

— Luke! 

- Ai de gind să mă laşi înăuntru să discutăm mica ta 
problemă ca nişte oameni civilizaţi sau dau toată treaba 
pe mîna poliţiei? 

Gura lui Edgn se strînse. 

- l-am spus lui Katy că lucrul ăsta n-o să meargă. 

- Da? Ei bine, i-am promis că o să mă ocup eu de 
treaba asta, aşa că, într-un fel sau altul, am să mă ocup. 
Te deranjează dacă avem conversaţia asta în altă parte 
decit în hol? 

- Poţi foarte bine să intri. 

Eden se.dădu deoparte. Luke păşi în apartamentul 
elegant, în roşu, negru şi auriu. Decorul îi dădea un 
sentiment de „déjà vu“. Ariel folosise acelaşi stil şi culori 
în apartamentul interior a! casei lor. 

Luke examină o vază înaltă în negru şi auriu, de pe 

o măsuţă neagră de lac, şi se aşeză pe un fotoliu din 
piele neagră de lingă fereastră. Se gindi cit de mult i-ar 
fi plăcut asta lui Ariei. 

Se încordă la acest gind, aşteptind o reacţie din 
adincul lui. | 

Nu se întimplă nimic. 

Luke îşi dădu seama cu un sentiment de uşurare că 
mediul înconjurător nu-l va face să revină iar la vechea 
durere. 

Pe undeva, în decursul celor trei ani, îşi revenise de 
pe urma pierderii soţiei lui. Se întrebă cînd oare se în- 
timplase lucrul acesta şi de ce nu observase schim- 
barea în el însuşi. 

— Presupun că f a spus Katy toată această sordidă 
poveste. 

Eden se lăsă cu graţie pe canapeaua de piele 
neagră. 

— Te şantajează fostul tău soț? 

Eden îşi lăsă capul pe Pele canapelei şi se uită la 
el pe sub gene. 

- Asta cam rezumă totul. 

Luke clătină dezgustat din cap. 

- Stupid, Eden. Cu adevărat stupid. 

- Ce trebuia să fac? sări ea ca arsă. Să mă duc la 
Justine? 

Luke analiză situaţia. 

- Era o posibilitate. 

- Nu era nici o posibilitate. S-ar fi ridicat împotriva 
mamei. Ştii că nu puteam s-o las să facă asta. Mama 
şi-a petrecut tot restul vieţii ei încercînd să ne pro- 
tejeze pe noi pe ceilalţi faţă de Justine. Trebuia'să fac 

tot ce pot ca s-o protejez pe mama, cînd s-a întîmplat 
lucrul ăsta. 

- Trebuie să fi ştiut că, în cele din urmă, totul o să se 
destrame. Nu puteai să şterpeleşti atîta bănet fără să fii 
descoperită, zise Luke. 

— Speram după fiecare plată că Nate va fi satis- 
făcut. 

— Ştii ce se spune despre şantajişti? Că nu sînt 
niciodată mulţumiţi. Trebuie să-i plăteşti mereu. 

- Nate nu e chiar un şantajist obişnuit, murmură 
Eden. E furios din cauza divorţului şi vrea să se răz- 
bune. Credeam că, după un timp, va fi satisfăcut şi va 
pleca. 

Luke întinse picioarele în faţă şi se uită la vîrfurile 
pantofilor lui negri, sport. 

- Hayden ştie ceva despre toate astea? 

— Desigur că nu, sări Eden. Tata îşi petrece cea mai 
mare parte a timpului în viaţa lui particulară. Ştii cum 
sînt artiştii. Mama îl protejează cît poate de realităţile 
neplăcute. În plus, ce putea face? 

Luxe ignoră asta. 

- Dar Dragon? Lui i-ai vorbit despre şantaj? 

— Nu. El nu putea face nimic. Era problema mea, nu 
alui. E 
- Pînă cînd i-ai spus lui Katy ce se întîmplă. Şi atunci 
a devenit probabil problema ei, nu-i aşa? 

Ochii lui Eden alunecară în altă direcţie. Se uită fix la 
priveliştea golfului. 

- Ea a venit să mă vadă, pentru că mama i-a spus 
că mă întîlnesc cu Nate din nou. Lui Katy nu-i venea să 
creadă. Îndată ce am început să vorbim, a ieşit totul la 

iveală. Am fost un pachet de nervi. Trebuia să vorbesc 
cu cineva. 

- Şi atunci ţi-ai vărsat în mod natural necazul în- 
gerului păzitor al familiei Gilchrist. Ai ştiut că ea o să te 
ajute, nu-i aşa? i 

- Poţi fi al naibii de sigur că nu ştiam că plănuieşte 
să se ducă direct la tine, zise cu răceală Eden. 

— A, dar n-a alergat direct la mine, îi aminti blind 

“Luke. S-a dus mai întîi la Atwood, să vadă dacă nu 
poate să-l sperie şi să renunţe. Asta mă supără cel mai 
mult în afacerea asta idioată. 

Privirea lui Eden reveni la el. 

- De ce? 

- Pentru că Atwood e un gunoi. Nu vreau să aibă 
de-a face cu gunoaie. 

- Aşa să fie? Ei, atunci, dacă nu ştii, ea se întilnea 
cu Nate Atwood. Ea credea că s-a îndrăgostit de el. 
Cine ştie ce s-ar fi întimplat dacă nu apăream eu? S-ar fi 
putut mărita cu e! pînă la urmă. 

Luke zîmbi lent. 

- Ştiu asta. Şi ăsta-i singurul motiv pentru care, dra- 
gă verişoară, am acceptat să te ajut să ieşi din încurcă- 
tura asta. 

Eden se uită urit. 

— Ce vrei să spui? 

— După cum văd eu lucrurile, tu eşti probabil prin- 
cipalul motiv pentru care Atwood n-a încercat s-o atragă 
pe Katy în căsătorie. El voia o Gilchrist, nu un înger. 
Pentru asta, îţi sînt dator. Aşa că am să-mi plătesc da- 
toria, scăpindu-te de Atwood. 

Eden arăta uimită. 

- Nu te înţeleg. Vrei să-mi spui că te interesează 
Katy? 

- Da. 

- Dar Katy? Luke, ea nu e deloc genul tău. 

- Ştiu. Ea mi-a zis asta chiar de la început. Nu te 
îngrijora din cauza asta. Nu-i problema ta. Hai să ne 
ocupăm de problema noastră principală de aici. 

- Ce problemă? întrebă cu precauţie Eden. 

- Vreau să-mi spui tot ce ştii despre Atwood. Cum 
îşi conduce afacerile, unde se duce pentru finanţare, ce 
fel de afaceri preferă. Totul. După ce ai să-mi spui totul, 
am să folosesc un computer ca să aflu restul. 

- Ce ai de gînd să faci? 

Luke ridică din umeri. 

- Mai întîi, trebuie să adun informaţii. Asta fac eu cel 
mai bine. Cînd o să le am, îl strivesc. 

Eden se uită fix la el. 

- Vorbeşti serios, nu-i aşa? 

- Îi. 

Eden se aplecă în faţă. Era o scînteie de speranţă în 
ochii ei. 

- Chiar poţi face lucrul ăsta? 

- Într-un fel sau altul. 

Eden ezită, uitîndu-se de aproape la el. 

- De ce? 

- Ţi-am zis de ce. 

- O să-mi salvezi mie gitul datorită lui Katy? 

— Ea este principala rațiune, recunoscu Luke. Dar 
mai este una. 

- Care anume? 

— Oricit aş uri să recunosc lucrul ăsta, înțeleg cum ai 

ajuns în situaţia asta. Eşti o Gilchrist. După cum îmi tot 
spune Katy, noi, cei din familia Gilchrist, avem tendința 
de a face lucrurile cu un aer oarecum melodramatic. 


E 


În cele din urmă, n-a fost prea greu. Un pic de cer- 
cetare, un pic de tatonare, puțină intuiție şi totul ieşi la 
iveală. ; 

Luni după-amiază, Luke stătea în biroul lui din Seattle 
şi contempla ecranul computerului plin cu datele pe 
care le adunase. Avea tot ce-i trebuia ca să-l controleze 
pe Atwood. 

Pasul următor era să-l informeze pe Atwood de 
acest fapt. 

Luke luă telefonul şi formă numărul birourilor At- 
wood Investiţii. O voce răguşită îl asigură că domnul 
Atwood era acolo. 

- Doriţi să vorbiţi cu el? 

- Nu chiar acum, răspunse Luke. 

Închise telefonul, fără să-i spună secretarei numele 
său. Apoi se ridică şi se duse la garaj să-şi ia Jaguar-ul. 

O jumătate de oră mai tîrziu, era în Belleville. Luă 
ascensorul pînă la etajul doisprezece, ieşi şi se îndreptă 
prin hol spre o uşă pe care scria Atwood Investiţii, 

Luke privi inscripţia cu profund dezgust. Ideea că 
aici a venit Katy să-l confrunte pe Atwood îl înfurie din 
nou. Îngerului păzitor al familei Gilchrist trebuia să i se 
mai taie aripile. Risca mult prea mult. 


299 


Luke deschise uşa biroului. O tînără blondă, cu o 
rochie foarte decoltată, îi zîmbi luminos. 

- Pot să vă ajut cu ceva? 

— Atwood e aici? 

- Da, domnule. Dacă îmi spuneţi numele o să-l 
anunţ că sinteţi aici. - 

. — N-are importanţă. O să afle destul de curînd cine 

sînt. 

Luke traversă camera şi deschise uşa interioară. 

— Domnule, aşteaptă. Nu poţi să dai buzna aşa. 

— Uită-te la mine. 

Luke intră în birou şi închise uşa în urma lui. 

Bărbatul care trebuia să fie Nate Atwood stătea 
aplecat peste telefon şi vorbea cu o voce moale, foarte 
convingătoare. Atwood era probabil un vinzător în- 
născut. i 

- Ca să fiu sincer, Mei, afacerea a fost închisă de 
săptămîna trecută. Ceilalţi investitori nu vor să mai îm- 
partă acest gen de potențial cu altcineva. Poţi înţelege 
poziţia lor. Dar am reuşit să mai opresc citeva parcele 
pentru cei mai buni clienţi ai mei. Dacă te interesează, 
am să... Stai puţin, Mei. 

Atwood se uită urit la Luke. Puse mina pește re- 
ceptor. i at ` 

- Am să fiu cu dumneata în citeva minute. Înscrie-te 
la secretara de alături. 

- Am făcut deja asta, spuse Luke. N-a fost o con- 
versaţia foarte edificatoare. 

Se duse nonşalant spre cel mai apropiat fotoliu şi se 
aşeză. 

Atwood se încruntă la el. 

— Uite ce e, dacă nu te deranjează, eu fac tranzacții 
aici. 

— Mă deranjează. Nu-mi place felul cum faci tran- 
zacţiile de afaceri. 

Luke deschise servieta şi scoase un dosar. Îl aruncă 
pe biroul lui Atwood. 

- Mă numesc Gilchrist. Luke Gilchrist. Cred că ţi-a 
zis Katy Wade că o să trec pe-aici, dacă nu încetezi 
cu şantajul. N-ai fost de acord să te opreşti, aşa că 
iată-mă. 

- Gilchrist? Pe dracu’, eşti nebun? Nu poţi veni aşa 
aici şi să începi cu amenințările. 

Furia apăru fierbînd în ochii lui Atwood. 

— Nu te ameninţ. Eu nu ameninţ niciodată. Tot ce 
spun poate fi luat ca o promisiune solemnă. Şi îţi spun 
că am oprit finanţarea pe care ai aranjat-o pentru con- 
tractul Crystal Harbor pe care tocmai îl discuţi acum. 
Spune-i lui Mei că afacerea a murit. 


să 


Capetele 15 


Liniile din jurul gurii lui Atwood se albiră de încor- 
dare. Nu-şi luă ochii de la Luke în timp ce vorbi repede 
în telefon. 

— Mel, a intervenit ceva. Am să te sun eu. Sigur. Azi 
după-amiază. Nu te îngrijora. Ai să ai o parte în acţiunea 
asta, 

Atwood trînti telefonul. 

- În regulă, Gilchrist. Despre ce naiba e vorba? Spui 
repede sau chem poliția să te dea afară de-aici. 

— Ţi-am zis despre ce-i vorba. Pachetul de finanţare 
pentru. proiectul de dezvoltare Crystal Harbor tocmai a 
decedat de o moarte prematură. L-am ucis cu citeva 
telefoane date susținătorilor tăi. 

Miinile lui Atwood se strînseră pe braţele fotoliului 
său. 

- Nu poţi face asta. 

- S-a şi făcut. Uită-te la ce este în dosar, dacă nu 
mă crezi. Susţinătorilor tăi financiari li s-a spus că micul 
tău imperiu este clădit pe hirtie proastă, Atwood. False 
declaraţii finanicare, raportări false de cîştiguri, referințe 
dubioase de credit. 

- Nu-i adevărat. 

Luke zimbi. 

- Din nefericire pentru tine, nu contează dacă e 
adevărat sau nu. Datele din dosarul ăsta te fac să 
arăţi prost. Ştiu, pentru că eu le-am adunat. Apreciez 
că îţi vor trebui luni de zile ca să îndrepţi neînţele- 
gerile şi greşelile. Şi, între timp, proiectul Crystal Har- 
bor e mort. 

Atwood deschise dosarul şi se uită prin el. Cînd 
termină, avea un aer ameţit. 

- Nu poţi face asta. E un pachet de minciuni. 

— Nu chiar. Luke se ridică şi se duse la fereastră. 
Asta-i partea dulce, Atwood. În dosar nu sînt minciuni 
cu privire la situaţia ta financiară. Le-am arătat susțină- 
torilor tăi doar că ai patinat pe o gheaţă subțire, în 
ultimii trei sau patru ani. Epoca proastă a început exact 
după ce a căzut procentul High Ridge Springs, nu-i 
aşa? 

— Ce ştii tu despre High Ridge Springs? 

- Destul. Susţinătorii tăi de acolo erau în pericol de 
a suferi pierderi mari. Erai disperat. Aşa că ai falsificat 
nişte rapoarte de credit, ca să obţii mai multe îm- 
prumuturi. Asta a mers. Ai salvat High Ridge Springs. 
După aceea, a devenit mai uşor să foloseşti documente 
false, nu-i aşa? 

— La naiba, nu-i adevărat. Am făcut-o doar o dată şi 
asta a economist multor oameni mulţi bani. 

— Atwood, îţi plac pariurile? Mie îmi plac. Şi pun 
pariu că raportul pe care l-am încropit îi va face pe 
susținătorii tăi să-ţi controleze adevărata situaţie finan- 
ciară. Chiar dacă ai fi alb ca neaua, îţi vor trebui luni de 
zile ca s-o dovedeşti. 

- Nu-mi poţi face una ca asta, Gilchrist? 

- S-a şi făcut. Luke se întoarse de la fereastră şi se 
uită la el. Consideră-te norocos. Ştii care este condam- 
narea pentru şantaj? 

- Nu se poate dovedi că am încercat vreodată să 
şantajez pe cineva, fiu de căţea. 

- Sîntem chit. Tu nu poţi dovedi că am completat 
raportul ăsta despre situaţia ta financiară. Dar susțină- 
torilor tăi nu le va păsa de unde provine informaţia. Vor 
fi doar recunoscători că au primit-o la timp ca să-şi 
reducă pierderile. Luke o porni spre uşă. În viitor, să stai 
departe de familia mea. 

Atwood sări în picioare în spatele biroului. 

— Nu-mi vine să cred asta. De ce naiba îţi pasă de 
ceilalţi din familia Gilchrist? Toţi ştiu că ai venit înapoi 
doar pentru răzbunare. 

Luke se opri la uşă şi se uită înapoi. 

- Toţi? 

— Nu uita că am fost căsătorit cu acea căţea de 
verişoară a ta. Cunosc puţină istorie a familiei. Altceva 
se petrece aici. 

Ochii lui Atwood se micşorară. 

- Nu-ţi pierde timpul încercînd să înţelegi, îl sfătui 
Luke. Ai avut şi aşa destule necazuri. 

Deschise uşa. 

— isuse, e Katy, nu-i aşa? La naiba! Totul se potri- 
veşte acum. Nu dai un ban pe Eden şi pe familia ei. 
Faci asta din cauza lui Katy. 

Luke ieşi pe uşă. 

- Ce vrei cu ea? mirii ca turbat Atwood. Katy nu e 
genul tău. 

— Da? N-a fost nici genul tău, nu-i aşa? Ai folosit-o 
ca să ajungi la Eden. 

- Măcar eu nu m-am culcat cu Katy înainte de a o 
părăsi, zise cu blindeţe Atwood. Ceva îmi spune că tu 
nu eşti chiar atît de nobil. Pun pariu că faci amor cu ea. 
De ce? Ştii al naibii de bine că n-o să te căsătoreşti cu 
.ea. Cei din familia Gilchrist vor ceva mai dramatic. 

Luke închise uşa, se întoarse şi veni înapoi spre 
Atwood. ` 

- Ştii ceva, Atwood? Începi să devii supărător. A- 
propo, era să uit. Vreau ca pînă la sfîrşitul săptămînii, pe 
biroul meu, să primesc un cec cu suma totală pe care ai 
stors-o de la Eden. Dacă n-o să fie acolo, am să fac 
mult mai mult decit să distrug un singur contract. Am 
să-ţi fac fărîme tot castelul tău din cărţi de joc. 

În acel moment Atwood îşi pierdu şi restul de auto- 
control şi se lansă asupra lui Luke. Luke făcu un pas în 
lături. Întinse mina, prinse umărul lui Atwood şi spori 
viteza avîntului lui Nate. 

Atwood urlă cînd se împiedică de piciorul lui Luke şi 
ajunse în peretele biroului. Un tablou, care atîrna acolo 
se clătină, căzu de pe cui şi ateriză pe capul lui Atwood. 
Sticla se sfărimă şi căzu din ramă, formînd un cerc 
strălucitor în jurul lui Atwood care era înmărmurit. 

Luke se uită în jos la victima sa. 

— Katy îmi tot spune că trebuie să găsesc tehnica 
nonviolentă de rezolvare a problemelor. Bănuiesc că 
învăţ greu. | = 

leşi din birou pe lîngă secretara cu un aer nervos şi 
trecu prin hol, spre ascensor. 

Misiunea fusese îndeplinită, îşi spuse în sinea lui. . 
Atunci, de ce avea un sentiment de nelinişte că se pe- 
trecea ceva foarte rău? 

Chiar cînd îşi punea întrebarea, Luke află răspunsul, 
Katy avea dreptate. Atwood nu avea nevoie de bani. 
Suma pe care o storsese de la Eden în citeva luni nu 
era mai mult decit ce putea cîştiga în două contracte de 
succes în domeniul imobiliar. În plus, Atwood fusese 
căsătorit cu Eden doar trei luni şi nu o iubise niciodată 
cu adevărat. Se căsătorise cu ea doar ca să pună mîna 
pe Gilchrist Inc. 

Orice om de afaceri normal ar fi considerat încer- 
carea fără de succes de a obţine controlul asupra com- 
paniei ca pe o afacere oarecare nereușită. 

Dar Atwood era turbat. Reacţia lui la aceată situaţie 
era disproporţionată. 

Acţiunile lui Atwood nu aveau nici un sens. Singura 
explicaţie logică era că îi lipsea o doagă. Dar nimic din 
cercetarea pe care o făcuse Luke nu arăta că tipul era 
nebun. 

În treaba asta era probabil ceva mai mult decit se 
părea. Aerul înfuriat din ochii lui Atwood arăta că era 
ceva mai personal în atacul împotriva familiei Gilchrist. 
Ceva care era cu mult dincolo de supărarea unui bărbat 
care pierduse o afacere făcută cu sînge rece. 

Luke intră în Jaguar şi se aşeză liniştit în spatele 
volanului. Decise să mai tatoneze asupra subiectului 


Nate Atwood. 


Mai tirziu în seara aceea, întins pe canapeaua din 
căsuţa lui Katy, Luke se frăminta în legătură cu ziua 
care trecuse, privind la foc. Zeke, după ce linsese cel 
mai recent experiment al lui Katy în materie de sosuri, 
se lăsase jos în faţa căminului. Farfuria era alături de el. 
Matt învăţa la masa lui din bucătărie. 

Toată scena ar fi fost plăcută şi senină. Dar Luke nu 
se putea descotorosi de senzaţia că lăsase pe undeva 
o treabă neterminată. Sau poate, pur şi simplu, ultimele 
vorbe ale lui Atwood îi reveneau în minte. „Măcar eu nu 
m-am culcat cu ea înainte de a o părăsi.“ 

Toată lumea pare să fie de acord că ea nu e genul 
lui, reflectă Luke. 

Privi în sus, cînd Katy ieşi din bucătărie aducind 
două pahare mici cu coniac. Ea zîmbi blind cînd îi dădu 
lui unul şi se aşeză alături de el. f 

- Ai fost îngrozitor de tăcut în seara asta, spuse 
ea. 

- Mă gîndesc. 

— Ah! Să nu- întrerupi niciodată pe un Gilchrist cînd: 
e într-o stare de spirit contemplativă, îmi zic eu întot- 
deauna. Eşti pregătit să-mi spui ce s-a întîmplat azi? 

Katy sorbi din coniac. 

— Cred că Eden poate să uite de Atwood 

Katy îşi puse mîna în mîna lui. 

- Mulţumesc, Luke. Asta o să însemne mult pentru 
Eden. 

~- Nu dau un ban pentru cit o să însemne asta 
pentru Eden. N-am făcut-o pentru ea. Am făcut-o pentru 
tine. Şi ar fi bine ca asta să fie ultima dată, Katy. 

Ea îşi întoarse capul să se uite la el cu ochi cer- 
cetători. 

- Ce nu merge? Ce te deranjează atît de mult ca să-i 
ajuţi pe membrii familiei tale? 

— Nu merită ajutorul meu. Au resentimente faţă de 
mine şi ei cred că am venit aici doar ca să mă răzbun 
pentru ceea ce s-a întîmplat cu părinţii mei. 

Katy îşi ridică o sprînceană. 

~- Ei, nici tu nu te-ai străduit prea mult să-i asiguri de 
contrariul, nu-i aşa? 

- De ce m-aş strădui? Nu voi fi prea mult timp pe 
aici, ca să mă intereseze ce gindesc ei. 

— Eşti într-o stare de spirit proastă în seara asta. 

- La ce te aştepţi de la un Gilchrist? Luke puse jos 
paharul. Hai la o plimbare. 

-În regulă. 

Katy se ridică şi se duse la uşa bucătăriei. 

- Mă întorc peste puţin timp, Matt. 

— Bine, răspunse Matt. 

Zeke îşi luă farfuria şi îi urmă pe Luke şi pe Katy 
afară. 

“Luke merse în tăcere un timp, conştient de prezenţa 
liniştitoare a lui Katy. Avea un efect calmant asupra lui, 
chiar cînd era într-o stare de spirit proastă, ca în seara 

asta. Îşi dădea seama că începea să aştepte cu ne- 
răbdare acest straniu sentiment de mulţumire pe care îl 
avea cînd era cu ea. 

Nu mai cunoscuse înainte vreo femeie care să-i 
ofere acest gen de siguranță adincă, nici măcar Ariei. îi 
veni acum în gînd că una dintre atracțiile cu Ariel era 
tocmai lipsa de siguranţă pe care o trăia cînd era cu ea. 

Sălbăticia ei fusese excitantă, dar, în seara asta, 
Luke se întrebă din nou cit timp ar fi durat legătura dacă 
Ariei ar fi trăit. Cit timp ar fi trecut pînă cînd gelozia şi 
pasiunea şi valurile continue de nesiguranţă emoţională 
s-ar fi combinat într-un tainic amar care ar fi otrăvit căs- 
nicia? se întrebă el. 

Cu o claritate uimitoare, Luke îşi dădu seama că nu 
dorea o viaţă întreagă de agitaţie şi emoţii. Voia puţină 
pace. Voia puţină blîndeţe în lumea asta. Voia fericire. 

Acum, cînd Katy îl forțase să se gîndească la viitor, 
nu se mai putea opri. Era ca şi cînd într-un dig, care 
opreşte un rîu mare, s-a produs o mică crăpătură. Des- 
chiderea se lărgea în fiecare zi. 

Luke strînse mai tare mîna lui Katy, de parcă asta îl 
putea ţine la suprafaţa apei. 

— Cum l-ai convins pe Nate să o lase în pace pe 
Eden? întrebă Katy. 

— Am dezgropat nişte informaţii despre el. Nişte 
declaraţii financiare false pe care le-a făcut acum cîțiva 
ani. Mi-am închipuit că unde este fum, este şi foc. l-am 
convins pe ultimii lui sprijinitori că el reprezintă un risc 
mare. Ei s-au retras şi afacerea a căzut baltă. l-am zis 
lui Atwood că mai am şi altele în tolbă, dacă o mai 


„urmăreşte pe Eden. 

Katy se uită la el uimită. 

- Doamne! Tu faci să sune totul atit de uşor, 

Luke ridică din umeri. 

- N-a fost prea greu. 

— Poate pentru tine. Pentru oricine altcineva, ar fi 
fost imposibil. Eşti incredibil, Luke. 

- Să-i salvezi pe idioţi nu este chiar atit de incredibil 
pe cit pare la suprafaţă. i 

Katy zîmbi. , 

— Ştii, nu trebuie să fii chiar atit de dur cu treaba. 
asta. A fost cu adevărat foarte frumos din partea ta că 
i-ai salvat pe Darren şi pe Eden. Şi nu sînt idioţi. Sînt 
doar impulsivi. Şi melodramatici. Înclinaţi în mod natural 
spre acţiuni disperate. E în sîngele lor. 

— Katy, te avertizez chiar acum că în seara asta nu 
sînt într-o stare de spirit în care să ascult generalizări 
despre familia Gilchrist. 

Katy chicoti.' | 

— Nu mă pot opri, îmi place felul în care muşti din 
momeală. 

El se opri, o trase în braţe şi o sărută ca să tacă. 
Risul se transformă în mici gemete şi atunci Luke fu . 
satisfăcut. Îşi ridică gura de pe gura ei şi îi luă faţa în 
mini. 

— Cît de mult a însemnat el pentru tine? întrebă Luke 
cu blîndeţe. 

- Cine? : 

Ochii ei erau visători în lumina lunii. 

— Atwood. i 

- A, el. Atunci a fost dureros, dar mi-a trecut repede, 
acum nu mai simt nimic. 

- Nu te-ai culcat niciodată cu el. 

Era o afirmație, nu o întrebare. Luke era sigur de 
răspuns. 

Ea strimbă din nas. 

- Ei, nu. Cumva, nu mi s-a părut niciodată că ar fi 
bine s-o fac. Aşteptam să se producă o scînteie. Dar nu 
s-a produs. Şi apoi a apărut Eden şi Nate a dispărut. Şi 
cu asta s-a termiriat totul. 

- Dar cu mine faci dragoste, Katy. 

Ea îi atinse buzele cu un deget blind. Ochii îi stră- 
luceau amuzaţi. 

— Doar ocazional. Foarte ocazional. 

El fu iritat de încercarea ei de umor. 

— Nu contează cît de des. Chestiunea este că faci 
dragoste cu mine. Asta înseamnă că simţi că e-n 
regulă? Scînteia aia s-a produs? 

- Tu să-mi spui asta, şopti ea. 

Se ridică pe virturi şi îşi trecu buzele peste buzele 
lui. á 

— Katy... i 

— Cînd sînt cu tine, Luke, încerc să nu mă gindesc la 
acestă parte a viitorului meu. E mai uşor în felul ăsta. lar 
tu mi-ai arătat deja clar că nu ai în vedere decit şase 
luni înaintea ta. Poate chiar mai puţin, dacă lămureşti 
mai repede problemele de la companie. Aşa că să nu, 
vorbim despre viitor. 

O furie lentă se ridică în interiorul lui Luke, răcindu-l 
măruntaiele. 

- Toată lumea, inclusiv tu, spune că nu sînt genul: 
tău. 2 - 
` — Da, E valabil în ambele sensuri, nu-i aşa? Nici eu 

nu sînt exact genul tău. Aşa că'te rog să nu te joci cu 
mine, Luke. Lasă măcar să păstrăm onest ceea ce 
avem. 

- Asta arată cît de multe ştii, mormăi Luke. Află de la 
mine, că onestitatea nu e întotdeauna cea mai bună 
politică. 

— Eu cred că este, pe termen lung, zise ea cu un aer 
serios. 

— Eu nu sînt chiar atît de sigur. Dar cred că asta este 
una dintre problemele îngerilor. Ei acordă valoare prea 
mare unor virtuţi mai puţin importante. 

El o trase din nou în braţe, înainte ca ea să poată să 
argumenteze. O parte din furia lui rece se topi sub 
căldura sărutului ei. 

Dar abia mult mai tirziu, în noaptea aceea, cînd Luke, 
era culcat singur în patul lui, el a recunoscut în sinea lui 
că tot ceea ce simţise mai devreme se putea să nu fi 
fost furie. i 

Putea să fie teamă. Teamă de un viitor fără Katy. 

Această înțelegere era prea greu de abordat. Luke 
trecu din nou la furie. Era mai uşor. 

Trei zile mai tîrziu, Luke traversă holul spre biroul lui 
de la vilă. Se simțea bine. În acea zi nu trebuia să se 
ducă la Seattle, ceea ce însemna că el şi Katy puteau 
lua prînzul împreună. Abia aştepta. Plănuise deja un 
meniu uluitor, care nu includea mîncare. 

Liz îşi ridică privirea de la nişte însemnări pe care le 
făcea atunci cînd el se opri în faţa uşii ei. 

- Ceva mesaje? întrebă Luke. 

- A telefonat doamna !gorson. A spus că doamna 
Gilchrist vrea să vă vadă, pe dumneata şi pe Katy, jos, 
la ora zece. Vrea o nouă informare la zi asupra situaţiei 
companiei. 

— Aş putea pune pariu că vrea. Spune-i că o să fim 
acolo. 

Luke se uită peste umăr, auzind paşi în hol. 

Katy venea spre el, arătînd luminoasă şi veselă, 
într-o jachetă galbenă şi o fustă albastră. Avea părul 
strîns după urechi, într-un sti! deosebit de corect şi ţinea 
o servietă de piele, scumpă. Arăta de parcă pleca la 
„Seattle. 

Luke se încruntă, amintindu-şi cum o ştersese să o 
întîlnească pe Eden. 

- Pleci undeva? 

Ea ridică din sprîncene la tonul lui autoritar. 

__— Am o întîlnire în această după-amiază cu un agent 
imobiliar. - 

— Pentru ce naiba? 

- O să mergem să vedem citeva posibilităţi de 
amplasare pentru localul Pesto Presto. 

Lui Luke începea să-i devină clar că Pesto Presto 
era principalul lui rival în privința afecțiunii lui Katy. El 
reacţionă în consecinţă. 

— Nu ai de lucru în după-amiaza asta? 

— Nimic ce nu poate să mai aştepte. 

Ea trecu pe lingă el şi se duse spre biroul ei. 

- Mesaje, Liz? 

Liz se uită speculativ la Luke, apoi îi zimbi afectu- 
oasă lui Katy. | 

- Tocmai îi spuneam şefului că Justine vrea să vă 
vadă pe amindoi în apartamentul ei, la ora zece, pentru 
o informare la zi. 

- În regulă. 

Katy aruncă un zîmbet peste umăr şi se îndreptă 
spre biroul interior. 

- Ne vedem jos la ora zece, Luke. 

Luke se uită urit spre uşa ei, pe care tocmai i-o 
închisese în nas, intenţionat. Îşi dădu seama că tocmai i 
se dăduseră papucii. 

- Nu vă îngrijoraţi, îl sfătui Liz confidenţial. Ea a 
condus singură lucrurile aici atita timp, încît s-a obişnuit 
să se comporte ca şetă. 

— Am să încerc să rețin asta. 

Luke ieşi de la Liz şi se duse în biroul lui. 

Se aşeză la masa de lucru, porni computerul şi 
se lăsă pe spătarul scaunului. Misterul privind cine şter- 
pelea bani de la restaurante fusese rezolvat, dar 
răminea în continuare problema de la Gilchrist Gourmet. 
Se uită, prost dispus, la ecranul plin de date. Roger 
Danvers, investigatorul pe computer, era pe cale să dea 
de urma necazurilor care chinuiau localul respectiv, dar 
pe Luke nu-l interesa să treacă în revistă ultimele in- 
formaţii. 

Tot ce avea chef să facă era să rumege legătura 
sentimentală pe care o avea Katy vizavi de Pesto 
Presto. 

La ora zece, Luke se ridică în silă în picioare şi ieşi 
în hol să i se alăture lui Katy. Ea îl aştepta, cu sprin- 

cenele unite într-o mică încruntare. Starea de spirit a lui 
Luke se lumină oarecum. Ştia că urma să primească o 
nouă lecţie. Asta însemna măcar că ea se concentra un 
timp asupra lui, nu asupra viitorului. 

- Ai să fii cu tact de data asta, nu-i aşa? 

Katy venea pe scară în urma lui. 

- Mă cunoşti doar, Katy. Sînt tactul în persoană. 

Ea se uită urît la el, cu îngrijorare. 

- Vorbesc serios, Luke. N-o să-i spui nimic care să-i 
dea cea mai mică idee despre mica problemă a lui 
Eden, vrei? 

- Nu a fost chiar o mică problemă, Katy. 

Luke ajunse la capătul scării şi traversă holul spre 
apartamentul lui Justine. Katy se grăbi să-l ajungă din 
urmă: 

— Eden a şterpelit mii de dolari de la restaurante. 

- Da, ştiu, dar nu trebuie ca Justine să afle. Vreau 
să spun că asta era toată problema, dacă vrei să-ţi 
aminteşti. 

Luke arboră o expresie ginditoare. 

- Îmi ceri cumva oare să particip la o nouă aco- 
perire? 

— Nu. Desigur că nu eşti doar diplomat. Problema 
este sub control, aşa că nu e nevoie să o deranjăm cu 
amănunte. 

- Oare vorbeşte onestul meu îngeraş? 

Luke bătu la uşa apartamentului lui Justine. 

- Luke, nu mă mai tachina. Vreau să-mi promiţi că 
n-o să spui şi n-o să faci nimic ca Justine să se gin- 
dească la faptul că Eden ar putea fi implicată în pro- 
blemele pe care le aveam la cele două restaurante. 

— Nu te preocupa, dragă. Spre deosebire de tine, eu 
pot minți printre dinți, fără să clipesc. E în sînge. 

Doamna Igorson deschise uşa exact în momentul în 
care Kâty deschise gura. Îngrijitoarea se uită urit la 
Luke, cînd Katy închise gura în grabă. 

— Ah, dumneata erai. 

- Pe cine aşteptai? întrebă el luîndu-i “braţul lui 
Katy şi trecînd-o uşor. prin intrare. Un comis-voiajor? 
Scuză-ne, doamnă Igorson. Sînt sigur că Justine ne 
aşteaptă. 

- Aşteaptă, aşa-i, mormăi doamna Igorson. Îşi trecu 
privirea spre Katy şi adăugă: Aşteaptă nişte explicaţii şi 
cred că are dreptul la ele. 

Katy roşi, dar reuşi să-şi menţină zimbetul senin. 

- Da, desigur. Scuză-mă, doamnă Igorson. 

Luke se uită după Katy care o luă repede înainte. 
Apoi se întoarse spre îngrijitoare. Lasă în mod deliberat 
o urmă de ameninţare în voce. 

— Ai vrut să-mi spui ceva, doamnă Igorson? 

— Nu prea. 

- Eşti sigură? Pentru că dacă o să spui ceva, orice 
despre ce ai văzut în seara aceea în seră, ar fi mai bine 
să-mi spui mie, nu lui Katy. Sau oricui altcuiva. S-a 
înțeles? 

Aerul de fierbinte condamnare al doamnei Igorson 
slăbi puţin. Fu înlocuit de o expresie care îi amintea lui 
Luke de un şoarece în cursă. 

- Îmi cunosc datoria şi asta nu e față de dumneata, 
Luke Gilchrist. Eu lucrez pentru doamna Gilchrist, în caz 
că ai uitat. 

Luke zimbi fără căldură. 

- S-ar putea să vrei să ţii minte că, atita timp cit eu 
trebuie să salvez compania Gilchrist Inc., pot să fac 
cam ce vreau pe-aici. N-ar fi prea greu să-i fac viaţa 
un iad unei îngrijitoare curioase. Vezi cum te porţi, 
doamnă Igorson. 

Fără să aştepte răspuns, el pomi prin hol, spre 
camera de zi. 

- E prea bună pentru dumneata, spuse printre 
dinţi doamna lIgorson cu un ton plin de sfidare cu- 
rajoasă. Nici pe jumătate nu eşti atit de bun. Nu eşti 
deloc genul ei. 

“Luke strînse din dinţi, dar nu se opri. Se duse drept 
spre camera de zi, unde Justine şi Katy erau deja 
aşezate. Un serviciu de ceai de argint strălucea pe o 
măsuţă laterală. 

Justine îl privi cu răceală. 

— Era şi timpul să ajungi aici. Sper că ai mai multe 
informaţii pentru mine decît data trecută. Nu-mi place să 
fiu ţinută în întuneric în legătură cu evenimentele din 
propria mea companie. 

- Gilchrist Inc. o să supravieţuiască, Justine. Nu te 
mai îngrijora de asta. 

Luke se apropie de fereastră. 

— Lucrurile astea cer timp, te-am avertizat doar. - 

- Înţeleg, dar vreau să ştiu exact ce se întîmplă. Să 
începem cu problemele pe care le avem la cele două 
restaurante care pierd bani. Ai făcut vreun progres 
acolo? 

- Da, zise Luke. 

Katy îi aruncă o privire de avertisment. 

— Şi? întrebă Justine. Ce fel de progres? Vreau 

fapte. De ce pierd bani, cînd au funcţionat la capacitate 
„deplină? 

Probabil că neavînd încredere în Luke ca să răs- 
pundă la întrebare, Katy făcu un mare efort să se ames- 
tece. 

- Credem că au fost nişte probleme în sectorul 
contabilităţii. | 

~ Justine se întoarse spre ea cu instinctele ascuţite 
ale unei femei care a supravieţuit aproape şaizeci de 
ani într-o afacere periculoasă. l 

- Delapidare? 

Katy păli imediat şi începu să se bilbiie înnebunită. 

- Doamne, nu, Justine! Nimic de genul ăsta. Vreau 
să spun că a fost doar un accident. O chestie din asta. 
Probleme de contabilitate. Luke a avut grijă de toate. 

Luke oftă în sinea lui, ascultîndu-i aiurelile. Problema 
cu îngerii era că aveau dificultăţi cînd jucau un rol ne- 
potrivit. Era nevoie de un Gilchrist ca să-l mintă pe un 
alt Gilchrist. El interveni să îndrepte situaţia înainte ca 
ea s-o încurce de tot. 

— Pierderile au fost provocate de o eroare în pro- 
gramul computerului care controlează contabilitatea 
aprovizionării, îi spuse Luke lui Justine. N-a fost mare 
lucru. Problema a fost găsită şi remediată. N-au să mai 
facă-probleme. 

Justine se uită la el cu atenţie. 

— Eşti sigur de asta? 

— Poţi să pui pariu. 

- Bine. Deci acest lucru a fost îndepărtat. Justine 
sorbi ceaiul. Cum rămîne cu Gilchrist Gourmet? Acolo o 
să pot recupera daunele? 

Luke se gindi la informaţiile pe care le-a adunat el şi 
Danvers. 

- Da. 

— Care-i verdictul. tău în problema de acolo? insistă 
Justine. Ai sentimentul că ne aflăm pe o piaţă greşită, 
aşa cum insistă Fraser Stanfield? 

- Putem concura pe piaţa asta, dacă vrem s-o 
facem, spuse Luke. Dar e o piaţă dură şi nu ştiu dacă 
merită timpul şi eforturile noastre. 

— Aş vrea să văd compania asta diversificîndu-se, îi 
aminti Justine. M-aş simţi mai bine dacă aş şti că ur-. 
mătoarea generaţie Gilchrist va avea mai mult decit 
doar restaurantele ca să se întreţină. Restaurantele sînt 
prea dependente de situaţia economiei locale. 

Luke rămase cu privirea spre mare. 

- Am să clarific problemele de la Gourmet şi apoi 

„vom putea vorbi de viitor. 

- Foarte bine. 

Justine i se adresă apoi lui Katy. 

- Te deranjează să ne laşi puţin, draga mea? Am 
cîteva lucruri pe care vreau să le discut cu Luke. 

Katy roşi şi se ridică imediat. 

Se uită îngrijorată de la Justine la Luke, neavînd 
vizibil încredere să-i lase singuri. 

- Nu, bineînţeles că nu, am de lucru sus. 

— Vin şi eu în cîteva minute, zise Luke. 

- La revedere, Justine, zise ea aplecindu-se şi îm- 
brăţişind-o scurt, cu afecţiune. Ne vedem mai tirziu. 

— La revedere, draga mea. 

Justine o urmări pe Katy părăsind camera. Luke se 
încordă mental. Era aproape sigur ce avea să urmeze. 

Justine nu ezită. Se aruncă asupra lui Luke, de în- 
dată ce se închise uşa în urma lui Katy. 

- Ce se întîmplă între voi doi, Luke? Doamna !gor- 
son a fost foarte supărată de o scenă pe care a văzut-o 
seara trecută, la piscină. 

- Îmi pare rău că aud asta. 

- Să nu îndrăzneşti să foloseşti tonul ăsta cu mine. 
Ţi-am zis din ziua în care ai venit că nu vreau să te joci 
cu Katy. Vorbesc serios, Luke. 

— Nu măjoc cu ea. 

- După doamna lIgorson, ai sedus-o. Asta cum se 
numeşte? - 

- Eu spun că asta nu e treaba nimănui. Legătura 
mea cu Katy este personală şi particulară şi rămîne 
aşa. 

Mina lui Justine se strînse pe braţul fotoliului. 

- Să te ia naiba, Luke. Nu vreau ca femeia asta 
tînără să fie rănită. 

Luke zîmbi slab, îndreptindu-se spre uşă. 

- Cum rămîne cu mine, Justine? Sau nu-ţi pasă da- 
că sint rănit? 

— Luke! 

Luke nu se opri. El continuă să meargă pe lingă o 
doamnă Igorson triumfătoare şi ieşi în hol. Acolo ră- 
mase singur cîteva minute. 

Senzaţia de frig din el începu să se răsucească 
transformindu-se în ceva care semăna neplăcut cu tea- 
ma. Din nou îşi chemă furia, ca să reprime cealaltă 
emoție! 

Cînd fu pregătit, urcă din nou scara şi se opri în fața 
uşii biroului lui Katy. Aceasta era mult aplecată peste 

biroul lui Liz. Cele două femei se uitau la o hartă 
care prezenta partea de la nord de Seattle pînă la Ed- 
monds. 

- Mai întii, o să ne uităm la cele mai bune şi mai 
scumpe amplasamente, zise Katy. Încercui un spaţiu cu 
un creion galben. Agentul o să-mi arate cîteva spații 
care vor fi disponibile. 

Luke înaintă şi rămase în faţa biroului. 

— Am să vin cu tine în după-amiaza asta. 

Katy se uită în sus, surprinsă. 

- Nu-i nevoie. Sînt sigură că ai tone de lucruri de 
făcut. 

— La fel ai şi tu, îi aminti el. 

— Am aranjat să-mi iau după-amiaza liberă. Aici totul 
e sub control. 

- Ultima dată cînd ţi-ai aranjat o zi liberă, am des- 
coperit tot felul de probleme de computer la salarii şi 
contabilitate. Dacă îţi aminteşti. 

Katy roşi. 

- Asta a fost cu totul altă problemă. 

- Aşa să fie oare? Luke se uită la hartă. Priveşte 
treaba asta aşa. Îţi fac o favoare venind cu tine şi cu 
agentul imobiliar în după-amiaza asta. 

— De ce oare crezi că-mi faci o favoare? murmură 
Katy. 

Luke zîmbi cu zimbetul lui de sfint. 

— Alegerea amplasării unui restaurant de succes 
este unul din domeniile mele de specialitate, Katy. 
Nimeni nu-i mai bun decit mine şi o să obţii un mare 
chilipir. În mod normal, eu cer un onorariu astronomic 
pentru acest gen de sfaturi. 

- De ce am senzaţia că voi plăti scump orice sfat 
gratuit pe care îl primesc de la tine? 

- Katy, pentru un înger păzitor, ai o minte foarte 
bănuitoare. 

Katy zîmbi cu tristeţe. 

- Asta vine de la faptul că m-am învirtit toţi anii 
aceştia în jurul familiei Gilchrist? 

Capitole 76 


Katy ştiuse de ia început că va fi o greşeală să-l ia 
pe Luke în turui potenţialelor amplasări ale restauran- 
tului. Bănuielile ei au fost întemeiate. 

Întreaga după-amiază a fost un dezastru. 

La ora şase în seara aceea, ea intră ca o furtună pe. 
uşa căsujei ei, cu Luke pe urmele ei. Matt era întins în 
faţa televizorului, uitîndu-se la MTV. Zeke era alături de 
el, cu botul la cîţiva centimetri de farfurie. 

Ciineie se ridică în picioare să-l salute pe Luke. 

- Mă întrebam cînd o să ajungeţi acasă, zise Matt. 
Închise aparatul şi muzica pe care o asculta, Ei, cum a 
mers turul? 

— A fost un eşec total. 

Katy îşi lăsă servieta pe un fotoliu şi aruncă o privire 
fulminantă spre Luke. 

- O totală pierdere de timp. În plus, n-am fost atit de 
jenată niciodată în viaţa mea, continuă ea. 

— la-o uşor. N-a fost chiar atit de rău. Ti-am dat 
` părerile mele.sincerg despre locurile pe care i le-a ară- 
tat agentul. Asta- i tot. 

- Ce mai păreri! sări ea. Nu ţi-a plăcut nimic. 

- Erau toate proaste. Ce-ai fi vrut să fac? Să mint? 

- Nu erau toate proaste şi tu ştii asta. Erai într-o 
stare de spirit oribilă. Ai făcut comentarii urite despre 
fiecare amplasament. 

- N-am fost brutal. Toate comentariile mele au fost 
de natură profesională. 

- Ai fost brutal. Brutal şi cusurgiu. 

Luke ridică din umeri. 

— Îmi pare rău că nu i-a plăcut ce-am spus, dar am 
dat sfaturi bune. : 

- Aşa să fie? Cum e cu noul mol? Ce nu era bine 
acolo? | 

= Ti-am spus ce nu era bine. Nu e cartierul potrivit 
pentru acest gen de local pe care vrei să-l deschizi. 
Acest mediu poate susţine un local cu pizza şi ham- 
burger, dar o acţiune elegantă ca Pesto Presto s-ar ofili 
şi ar muri. 

— Agentul a spus că e un cartier în tranziţie. A spus 
că va începe să atragă cupluri tinere mai răsărite. 

— Aşa presupune el, spuse Luke. Şi chiar dacă are 
dreptate, ar putea să treacă ani pînă ce locul ăsta se 
schimbă suficient ca să sprijine un loc ca Pesto Presto. 

- În regulă. Şi ce-i cu locul acela mic de lîngă Ed- 
monds? 

- E prea departe, în afara oraşului. 

— Şi locul de lîngă şoseaua interstatală? 

- Era bun pentru o stație de benzină, recunoscu 
Luke, dar nu pentru un Pesto Presto. Ascultă-mă pe 
mine, Katy, agentul nu ţi-a arătat nici un amplasament 
decent. Erau toate de categoria a doua. 

- Îmi arăta amplasamente în marja mea de preţuri. 

- Atunci, mai bine să te gîndeşti de două ori, înainte 
de a deschide Pesto Presto curînd. Aşteaptă pînă îţi poţi 
permite un amplasament decent. 

- Nu am de gind să mai aştept nici un moment mai 
mult decit trebuie, se răsti Katy. 

- Nu lăsa ca iritarea ta în ce priveşte familia Gilchrist 
în general să te îndemne să faci o prostie. 

- Nu cred asta. Katy ridică mîinile şi se întoarse spre 
Matt. Vezi? Aşa a fost toată după-amiaza. A stat pur şi 
simplu pe locul din spate şi a făcut comentarii răută- 
cioase despre fiecare amplasament pe care mi l-a arătat. 
agentul imobiliar. A fost o experienţă mizerabilă. 

Matt arăta vizibil-jenat. El se uită repede de la unul la 
altul. i 

- Äă, da, Ei, bănuiesc că nu e mare grabă, nu-i aşa? 
Vreau să zic că ai destul timp să găseşti ceva. 

Luke zîmbi aprobator. 

- Bine zis, Matt. Nu e nici o grabă. Katy are suficient 
timp să găsească un loc bun. 

Katy îi aruncă o privire arzătoare. 

- Din fericire, am ceva timp. Dar fără îndoială că va 
trebui să-mi găsesc alt agent imobiliar. Înainte de a mă 
duce din nou să caut. Ăsta care ne-a plimbat azi n-o să 
vrea să mă .mai vadă niciodată. Eu încă nu pot crede 
unele dintre lucrurile pe care i le-ai spus tu. 

- Comentarii de afaceri, zise Luke intrînd în bu- 
cătărie şi deschizind frigiderul. Ar trebui să-mi fii recu- 
noscătoare. f 

- Pe naiba, comentarii de afaceri. Ai încercat în mod 
deliberat să faci situația dificilă, Luke Gilchrist. Şi n-o să 
te mai iau niciodată la o altă căutare de amplasamente. 
Ce faci? 

— Îmi torn un pahar de vin. Îți torn şi ție unul. Ceva 
îmi spune că tu ai mai mare nevoie de asta decit mine. 

- Dacă crezi că am să te invit să rămii la cină, după 
felul cum te-ai comportat azi după-amiază, poţi să te : 
mai gindeşti o dată. g 

Luke îi aruncă o privire plină de reproş. 

— N-am nimic de mîncare la mine acasă. 

— Rău. 

— Gindeşte-te la Zeke. Ştii cît de mult aşteaptă el să 
încerce noile tale creaţii în materie de sosuri 'din le- 
gume. | ` 

— Eu nu gătesc pentru cîinele tău. 

Zeke apăru în uşă, arătînd plin de speranţă. Luke îi 
zimbi trist. 

— Nu merge prea bine, băiete. Încerc s-o conving să 
dea o masă, dar e într-una dintre stările ei de spirit 
proaste. Probabil e perioada aia a lunii. 

Furia lui Katy mai crescu puţin. Ă 
„= Să nu îndrăzneşti să faci comentarii din astea stu- 
pide, idioate, de mascul. 

Luke zîmbi cu tristeţe. 

- Egalez doar scorul, Sau nu crezi că am cam obo- 
sit nitel de toate aceste remarci despre stările de spirit 
ale familiei Gilchrist? Jur că dacă îmi mai spui încă o 

dată că sînt îmbufnat, sau dificil, sau melodramatic 
pentru că e în sînge, am să fac ceva urit. 

- Da? Îşi înălță bărbia ca o provocare. Ce, de pias? 

- Nu ştiu. Încearcă şi ai să vezi. 

Katy inspiră adînc, liniştitor, şi se duse la frigider să 
ia o pungă de plastic cu busuioc proaspăt. Zeke scheu- 
nă bucuros. 

Matt veni în uşa bucătăriei. 

- Voi doi aţi terminat cu cearta? întrebă el. 

"— Eu da, îl asigură Luke. Nu ştiu ce planuri are sora 
ta pentru seara asta. 

Katy îşi dădu seama că va părea extrem de mes- 
chină şi de copilăroasă dacă va continua să-l cică- 
lească pentru acţiunile din după-amiaza aceea. Adoptă 
un aer de uşor dispreţ şi spălă frunzele de busuioc. 

- Nu te îngrijora. Nu am de gind să discut în con- 
tinuare problema asta. Ajunge să zic că am învăţat 
lecţia. N-am să te angajez niciodată pentru sfaturi pro- 
fesionale, Luke. 

- Te previn, răspunse el cu veselie. Apropo, mă duc 
mîine la Seattle să stau de vorbă cu nişte persoane, la 
sediu. Vreau să vii cu mine. O să rămînem peste noap- 
te, aşa că să-ți iei un bagaj. 

Katy zîmbi luminos. 

- Îmi pare rău, dar miine după-amiază am să fiu 
ocupată. Trebuie să rezolv lucrurile pe care le-am lăsat 
deoparte azi. 

— Tu lucrezi pentru mine, îţi aminteşti? Vreau să vii 
cu mine mîine. 

Ea îl privi curioasă, neavînd încredere în tonul lui 
neutru. 

- În cazul ăsta, am să iau maşina mea. Nu-i nevoie 
ca eu să rămîn peste noapte. 

- Ba da, este. O să luăm cina la Pacific Rim. Vreau 
să cunosc lista de bucate şi să controlez serviciul. 

Katy se uită urit la el. | 

- Mare bine o să-ţi facă dacă apari acolo la cină! 
Angajaţii or să se dea peste cap ca.să-i facă pe plac. 
Asta n-o să-ţi dea nici o indicație reală despre calitatea 
mîncării şi a serviciului. 

Luke luă o înghiţitură de vin. 

- Am să aflu multe, urmărindu-i pe clienţi. 

Cina la restaurant era o scuză, Katy ştia asta. Luke 
voia să-şi petreacă noaptea cu ea, aşa încit îşi folosea 
autoritatea de şef ca să aranjeze lucrul ăsta. Ea era încă 
destul de supărată pe el, ca să fie perversă. 

— Nu sînt sigură că pot să plec. 

Matt vorbi după uşă. 

— Nu te mai îngrijora pentru mine, Katy. Pot să mă 
descurc singur. Şi o să-l am pe Zeke aici. 

— Am să mă mai gindesc, temporiză Katy în timp ce 
mai băgă nişte frunze în mixer. 

— Aşa să faci, zise Luke. Şi fă-ţi bagajul, în timp ce te 
gindeşti. 

La ora zece, Luke plecă în silă. Zeke ieşi pe uşă. 
după el. Katy stătu la fereastră şi se uită cum cîinele şi 
bărbatul dispărură în noapte. Matt veni lîngă ea. 

- Face din asta un obicei, nu-i aşa? remarcă Matt. 

- Vrei să spui că mănîncă mîncarea mea şi îşi umflă 
cîinele cu cele mai bune sosuri de legume ale mele? 
Da, face un obicei din asta. 

— Eu cred că te place, zise Matt. Cum se face că ai 

fost atît de furioasă pe ei, azi după-amiază? A zis că a 
vrut doar să te ajute. 

— Ştii la fel de bine ca şi mine că dacă un Gilchrist îţi 
oferă un trandafir, trebuie să cauţi spinii. 

Matt se gîndi puţin la asta. 

- Uneori mi se pare că eşti prea dură cu el. Luke e 
cumsecade. 

Katy se uită la fratele ei. 

- Tu chiar gîndeşti aşa? 

Matt aprobă dînd din cap. 

— El nu seamănă cu ceilalţi. Ştiai că tipul are centură 
neagră? 

- Ce altă culoare de centură ar putea avea un Gil- 
christ? - 

Matt îşi dădu ochii peste cap. i 

- Of, Katy! Vorbesc de acea centură neagră care se 
obține la arte marțiale. 

— Aha! 

— Da, Luke e cumsecade. Îmi place. 

— Şi mie, recunoscu încet Katy. 

Era mult mai rău decit atit, se gîndi Katy. Ea ştia 
foarte bine că era îndrăgostită de el. . 

Nu putea suporta să se gîndească ce se va întîmpla 
mai încolo, cînd se vor termina cele şase luni. Trebuia 
să-şi mențină sănătatea mentală. Să se concentreze la 
prezent. 

Dar Katy ştia în adîncul sufletului că, dacă ar fi 
intenționat să fie cu bun simţ şi pragmatică, nu ar fi 
trebuit să înceapă să facă dragoste cu Luke. 

Matt îi aruncă o privire rapidă, cercetătoare. 

- Ce-a făcut atit de rău în după-amiaza asta? 

— E greu de explicat. Comportarea lui Luke fusese 
brutală chiar şi pentru un Gilchrist. A fost atit de incre- 
dibil de negativ faţă de tot, continuă ea. 

- Pentru că a considerat că nici unul dintre locuri nu 
era potrivit? 

- Era mai mult decit doar atît. N-a avut nici un 
comentariu pozitiv. Nici o idee de ajutor. Făcea mereu 
ca totul să pară imposibil şi fără rost. Era de parcă ar fi 
considerat toată ideea deschiderii localului Pesto Presto 
o pierdere de timp stupidă: De parcă n-ar avea nici o 
şansă de succes. Era de parcă voia să mă descurajeze 
dintr-un motiv oarecare. 

Matt zimbi. 

- Hei, dacă s-a gîndit aşa, nu te cunoaşte chiar atit 
de bine, nu? Tu găseşti întotdeauna o cale ca să faci să 


meargă treaba. 


Roger Danvers şi ultimul raport pe care îl întocmise 
acesta îl aşteptau a doua zi dimineaţă, cînd el şi cu Katy 
sosiră la birourile din Seattle ale companiei Gilchrist Inc. 
EI se uită la Katy. 

— Vreau să stau de vorbă cu Danvers. De ce nu te 
duci la Eden? Asigură-te că nu mai avem probleme la 
computer la salarii şi contabilitate. 

Katy îi aruncă o privire de gheaţă. 

— Nu-i nevoie să fii sarcastic. 

Ea trecu prin hol, salutînd în drum citiva dintre 

funcţionari. Luke observă că unul dintre cei care au ieşit 
din biroul lui ca să discute cu ea era Fraser Stanfield. 

Luke îi urmări pe cei doi dispărînd împreună după 
colţ. Apoi, intră în biroul lui şi se aşeză. 

-În regulă, Danvers. Ce-ai găsit? 

~ Nici o dovadă. Dar un model bine studiat. Tipul e 
deştept. Totuşi, nu pot să-l prind cu dovezi palpabile. 

- Deci, nu avem cum să mergem la autorităţi? 

Luke porni computerul şi introduse codul pe care îl 
folosea el şi Danvers. 

Danvers ridică din umeri. 

- Este povestea obişnuită. Ştii cum operează înalții 
funcţionari? 

— Da, ştiu. De cele mai multe ori, te socoteşti no- 
rocos dacă poţi să bănuieşti cine te stoarce şi, probabil, 
apoi poţi doar să-l concediezi pe fiul de cățea. Altceva 
nu prea poţi face. Genul de dovadă de care ai nevoie la 
tribunal e prea al naibii de greu de obţinut. 

— Aşa-i, 

-— lar în cazul ăsta, continuă ginditor Luke, nu avem 
de-a face nici măcar cu o delapidare clară sau cu 
operaţiuni de sustragere de bani gheaţă. Doar o serie 
de lucruri mărunte care n-au mers bine în ultimele şase 
luni. 

~ Da. Nu este nici un delict real vizibil. Dacă mergi la 
amănunt, singurul lucru de care îl poţi acuza pe tip este 
judecata proastă. A pus nişte administratori să facă 
afaceri cu nişte furnizori nesiguri din punct de vedere 
finaniciar. S-a ars. A încurajat Gilchrist Gourmet să se 
extindă, prea mult, prea repede. S-a extins niţel prea 
mult. 

- Şi a trebuit să se retragă, conchise Luke. A avut 
nişte necazuri cu banca şi a pierdut un angajament 
financiar. Un mode! definit, care se repetă. 

Luke închise computerul şi se lăsă din nou pe 
spătar. 

- În regulă, Danvers. Ai făcut o treabă bună. Eu am 
s-o continui de aici. Mulţumesc. 

Danvers aprobă din cap şi se ridică în picioare. 

- Îmi pare rău că n-am putut să-ţi ofer ceva de folosit 
la tribunal. 

- Ce naiba! Costă bani ca să te duci la judecată. Pot 
să-l dau afară pe nenorocit pe gratis. Şi, la nivelul lui de 
conducere superioară, nici nu trebuie să caut o scuză. 

Danvers zimbi. 

- Ai dreptate. 

Luke aşteptă pînă cînd uşa se închise în urma lui 
Danvers, apoi stătu liniştit cîteva momente, analizîndu-şi 
opţiunile. Partea cea mai dificilă avea să fie să se ocupe 
de asta fără să o lase pe Katy să ştie ce se întîmplă. 

Ea ţinea la Fraser Stanfield. 

La naiba, îi era recunoscătoare că o. ajutase să țină 
lucrurile sub control, în ultimele cîteva luni. 

Ea nu va crede niciodată că el e vinovat de un 
model deliberat de sabotare a corporației. 

Luke se juca nerăbdător cu un creion, în timp ce 
se gindea la Katy. Avea o inimă prea blindă, asta era 
problema ei. Şi şi-ar risca pielea fără ezitare pentru 
Stanfield, la fel ca şi pentru oricare membru al clanului 
Gilchrist. Ar căuta scuze care să explice comportarea 
lui Stanfield. Ar găsi circumstanţe atenuante şi ar cere 
clemenţă. 

Luke ştia că ultimul lucru pe care îl dorea era să 
dezbată cu ea problema asta. El părea că pierdea în- 
totdeauna în asemenea discuţii, dacă se implica în ele 
cu Katy. Avea să rezolve problema asta pe tăcute, cu- 
rat, fără agitaţie. 

Luke se sculă, luă dosarul şi ieşi prin hol, spre biroul 
lui Fraser. 

Stanfield îşi ridică privirea de pe o hirtie pe care o 
studia. Zimbi întrebător, cu o privire precaută. 

- Bună dimineaţa, şefule. Am auzit că eşti aici, azi. 
Am văzut-o pe Katy acum cîteva momente în hol. 

Luke aruncă dosarul jos, pe birou. 

-— Numele de Lawtry, Gibson şi Ragsdale îţi spun 
ceva? | 

Stansfield se lăsă pe spătarul scaunului. 

— Ar trebui să-mi spună? 

- Da. Ei sînt trei dintre motivele pentru care vei fi în 
stradă în decurs de treizeci de minute. 

Stansfield se îndreptă brusc, şocat. 

- Despre ce naiba vorbeşti? | 

- Vorbesc despre încercarea dumitale deliberată de 
a trage Gilchrist Gourmet în marea cernelii roşii a debi- 
tului. Nu suficient ca să-l scufunzi, ci doar atit cît să-i 
micşorezi valoarea. 

- Dacă asta e un fel de glumă, Gilchrist, eu n-o 
înţeleg. 

Luke zîmbi uşor. 

- Nu-i nevoie s-o înţelegi. Tot ce trebuie să faci este 
să pleci de-aici pînă la zece şi jumătate. Se uită la ceas. 
Adică peste douăzeci şi nouă de minute. Goleşti biroul. 
Am să te conduc personal pînă jos. 

- Stanfield se ridică în picioare, privirea lui nedezlipin- 
du-se de la Luke. 

-— lisuse! Eşti nebun? Katy ştie despre treaba asta? 

- Nu. Şi nici n-o să ştie. Cit o priveşte pe Katy, ai 
avut o ofertă mai bună. lar acum, cînd Gilchrist Inc. e 
din nou în miini bune, o să pleci spre un viitor trandafiriu 
propriu. 

- N-o să scapi de mine chiar atit äg uşor, Gilchrist. 
Am lucrat în cercurile interioare ale companiei destul de 
mult timp. Katy deţine multă putere. O să se ducă direct 
la Justine şi o să-i spună că sînt concediat fără motiv. O 
să-i spună că Gilchrist Inc. are nevoie de mine, iar Jus- 
tine o s-o creadă pe ea. 

- Justine nu mai conduce compania, Stansfield. 
Luke zimbi din nou. Şi nici Katy. Eu o conduc. Şi nu-mi 
poţi spune nimic care să mă convingă că am nevoie de 
tine aici. 

Stansfield îşi băgă mîinile în buzunarele pantalonilor. 
Faţa lui era încordată de furie." 

- Te deranjează să-mi spui doar pentru ce sînt con- 
damnat? 

- Investigatorul spune că termenul cel mai frumos ar 
fi judecată greşită. Contractele pe care le-ai avut cu 
Lawtry, Gibson şi Ragsdale sînt exemple bune ale jude.- 
căţii tale extrem de slabe, nu-i aşa, Stanfield? 

- Nu poţi da vina acestor contracte pe mine. 

- Ba pot şi am s-o fac. Şi apoi, mai este mica pro- 
blemă pe care Gi/christ Gourmet o are cu banca. Un alt 
exemplu de judecată cu adevărat proastă. 

— Probleme de circulaţie bănească, zise repede 
Stansfield. i 

— Provocată de superextindere şi proastă planificare, 
răspunse Luke. Aş putea continua, dar sînt sigur că știi 
restul. Sigur, am putea presupune că pot numi asta ca 
şase luni de proastă judecată din partea ta. Aşa ar 
numi-o Katy. Eu numesc asta sabotaj deliberat şi te 
eliberez din funcţie. 

Stanfield făcu un pas înapoi de la birou. 

- N-o să-ţi meargă cu treaba asta. 

- Cine o să mă oprească? 

Stanfield zîmbi cu răceală. 

- Katy o să te oprească. 

— Nu, Stanfield. De data asta, nu va fi aşa. Katy 
lucrează pentru mine. Ea face ce spun eu. 

— Hei, să fiu al naibii! Privirea lui Stanfield deveni 
speculativă. Birfa e adevărată, nu-i aşa? Te culci cu ea. 

- Tacă-ţi gura, Stanfield. Curăţă biroul. Mai ai două- 
zeci şi cinci de minute. Nu plec de aici pînă nu te con- 
duc afară pe uşă. A 

Luke se sprijini cu un umăr de perete şi aşteptă 

Stanfield ridică din umeri şi deschise un sertar. 

— Tu eşti şeful. Dar înainte de a te felicita că ai 
scăpat de mine, ar fi mai bine să te gindeşti cine m-a 
ajutat să fac aceste judecăţi greşite. 

- Vrei să-mi spui că n-ai lucrat singur? 

- Da, asta îţi spun, chiar aşa. 

- Nu cred asta. Nu e nici un indiciu că ar mai fi 
implicat cineva. 

— Asta pentru că partenera a fost nitel mai deşteaptă 
decit mine, ca să-şi acopere numele. 

Stanfield scoase dosare din sertarele biroului şi le 


băgă în servietă. 

- La naiba, era mai deşteaptă decit credeam eu, 
asta-i al dracului de sigur. Trebuie să i-o recunosc. M-a 
atras în-cursă.. 

Luke zîmbi slab. 

— Ai făcut totul singur, Stanfield. Amîndoi ştim asta. 

- Dacă vrei să crezi asta, îţi cînţi prohodul. Dar să nu 
dai vina pe mine dacă peste şase luni o să ai în conti- 
nuare necazuri. Mă întreb cit timp o să-ţi trebuiască să-ţi 
dai seama că te culci cu acea persoană din companie 
care nu se va da înapoi de la nimic ca să vadă întregul 
imperiu Gilchrist prăbuşit. 

Furia îl cuprinse pe Luke. 

— Katy? De ce, fiu de căţea? 

El se mută de lîngă perete, alunecă pe lîngă birou şi 
îl apucă pe Stanfield de pieptul cămăşii. 

- la mîinile de pe mine, Gilchrist! 

Luke îl trînti pe Stanfield jos pe scaun şi se aplecă 
peste el. 

- M-am săturat de tine, Stanfield. Mi-am schimbat 
părerea. Nu mai ai timp. O secretară o să-ţi împache- 
teze lucrurile din birou. Te scot afară de-aici chiar acum. 

- Foloseşte-ţi capul Gilchrist, zise repede Stanfield. 
Îţi spun aturisitul de adevăr. Katy îi urăşte pe toţi din 
familia Gilchrist. 

- De ce să ne urască ea? întrebă Luke. 

— Îşi închipuie că îi sînteţi datori cu toţii. Sabotajul a 
fost modul ei de fi chit, înainte de a-şi părăsi slujba. 

- Minţi. 

- Zău? Giîndeşte-te. Cum crezi că i-a fost ei în toţi 
anii ăştia? Cum crezi că s-a simţit ştiind că de drept ar fi 
trebuit să aibă o parte din Gilchrist Inc. 

- Despre ce naiba vorbeşti? 

- Nu ştii? Stanfield zimbi trist. Justine a făcut o înţe- 
legere cu bunicul lui Katy, Richard Quinnell, să unească 
ambele companii. 

- Şi ce legătură are acea veche înţelegere de unifi- 
care cu asta? 

- Ea şi Quinnell au căzut de acord să-şi unească 
restaurantele în ziua în care tatăl tău trebuia să se că- 
sătorească cu mama lui Katy. 

— Pe dracu, toată lumea ştie asta. 

- N-a fost nici o căsătorie, spuse Stanfield, aşa că 
nu a fost unificare. 

— Ce încerci să spui? 

- Toţi anii ăştia cît Katy a fost obligată să lucreze 
pentru Justine, ea a fiert din cauza faptului că Justine 
nu şi-a respectat partea ei din înţelegere acum treizeci 
şi şapte de ani. 

— Stanfield, eşti nebun. 

Stanfield rînji fără umor. 

- Poate? Familia Quinnell şi-a onorat partea ei. Erau 
toţi la biserică. Dacă Justine şi-ar fi onorat partea ei din 
înțelegere, Katy şi fratele ei ar îi avut acum o parte din 
compania Gilchrist. Ar fi fost moştenitori la o avere. 

— îți închipui că eu am să cred că ea a plănuit răz- 
bunarea în toți anii aceştia? Ţi-ai ieşit din minţi. 

- La naiba, dintre toți oamenii, un Gilchrist ar trebui 
să înţeleagă ce-i răzbunarea. Cum te-ai simţi dacă ai fi 
în locul lui Katy? 

Lui Luke i se făcu frig în interior. Stanfield nimerise. 
Dacă situaţia ar fi inversă, un Gilchrist n-ar fi iertat şi 
n-ar fi uitat niciodată. 

- Katy e altfel. 

- Dacă gindeşti aşa, eşti un prost. Ca asistentă 
personală a lui Justine, Katy a făcut parte din cercul 
interior ani de zile, dar nu era de fapt o parte a acestuia, 
dacă înţelegi ce vreau să spun. 

- Nu, la naiba, nu înţeleg. 

Stanfield întilni ochii lui Luke. 

- A fost aproape ca un membru al familiei, dar nu 
chiar din familie. Nu în probleme esenţiale. Ea trebuia 
să primească ordine de la cei din familie şi nu era în 
poziţia de a da ordine. A trebuit să suporte stările de 
spirit ale celor din familia Gilchrist, plîngerile şi drama- 
tismul lor. Şi în tot timpul ăsta a ştiut că, de drept, ar fi 
trebuit să fie proprietara unei părți din companie. 

Luke îl ridică pe Stanfield de pe scaun. 

- O să pleci. Acum. Dacă pleci în linişte, am să 
îngrop dovezile pe care le-a dezgropat investigatorul. 
Fă o scenă, sau provoacă scandal şi am să-ţi mînjesc 
reputaţia cu atita noroi, încît n-o să mai lucrezi vreodată 
în oraşul ăsta. Ai de ales. 

— Ştii ce cred că a ros-o pe ea cel mai mutt? întrebă 
cu blîndețe Stanfield. Faptul că prețiosul ei frate a fost 
eliminat din moştenire. Matt e persoana cea mai im- 
portantă din viaţa lui Katy. Asta ar trebui să ştii deja. 
Cred că ea ar face orice ca să fie chit cu ceea ce i-a 
făcut familia Gilchrist fratelui ei. Gindeşte-te la asta data 
viitoare. Cînd ai să fii în pat cu ea. 

Luke luă servieta lui Stanfield şi i-o puse în mină. 
Luă haina lui Stanfield de pe cuier şi i-o aruncă în braţe. 
Apoi deschise uşa biroului şi îl împinse pe Stanfield în 
hol. 

Aproape că se ciocniră de Katy, care traversa holul 
spre biroul lui Luke. Ochii ei se lărgiră surprinsă cînd se 
uită mai întîi la faţa cenuşie a lui Luke şi apoi văzu 
zimbetul batjocoritor al lui Stanfield. 

- S-a întîmplat ceva rău? întrebă ea îngrijorată. 

- Nu e nimic rău, Katy. 

Luke apucă umărul lui Stanfield într-un mod ce 
spera să pară camaraderesc. Adevărul era că apăsa 
destul de tare ca să-i paralizeze terminaţiile nervoase. 
Zimbi cu un fals regret. 

~ Doar că îl pierdem pe omul nostru, Stanfield, mîna 
noastră dreaptă. A primit o ofertă mai bună. Ne pă- 
răseşte azi. 

- Pleacă? Katy era uluită. Fraser, nu mi-ai spus că îţi 
cauţi altă slujbă. Ştiu că erai preocupat de viitorul tău la 
Gilchrist Inc. dar n-am avut habar că te rean să 
pleci. 

Luke răspunse înainte ca Stanfield să To rosti 
ceva. 

— Ştii cum este pe banda rapidă a lumii afacerilor, 
Katy. Un director executiv în creştere, ca Stanfield, tre- 
buie să pună mîna pe o ocazie cînd aceasta apare. Nu-i 
aşa, Stanfield? 

— Sigur. Aşa-i. Trebuie să pui mîna pe ocazii., Katy 
întelege asta. Şi-a aşteptat marea ei şansă ani de zile. 

- Şi aproape că a apărut. La fel ca şi a ta, zimbi 
călduros Katy. Făcu un pas înainte şi îl îmbrăţişă im- 
pulsiv pe Stanfield. O să-mi lipseşti, Stanfield. Nu ştiu ce 
m-aş fi făcut fără ajutorul tău. Nu pot să-ţi mulțumesc 
îndeajuns pentru sprijin. 

Stomacul lui Luke se strînse. 

- Îmi pare rău. Nu mai pot sta mult la luări de rămas- 
bun. Stanfield zice că are de prins un avion. l-am 
promis că o să-i mai reduc din birocraţia de la perso- 
nal. 

Luke îl scoase pe Stanfield din îmbrăţişarea uşoară 
a lui Katy şi îl îndrumă prin hol. 

— La revedere, Fraser, strigă Katy. 

Stanfield ridică o mînă în semn de rămas-bun, în 
timp ce Luke îl împinse practic în ascensor. 

- Ce-i cu serviciul personal? întrebă Stanfield sec, 
cînd Luke apăsă butonul spre parter. 

— Uită de serviciul personal. O să-i pun să-ţi trimită 
hirtiile necesare. 

Stanfield rise încet. 

- A fost o treabă bună, ştii? 

- Ce anume? Sabotajul? Îmi închipui că a fost, a 
meritat. Cine te-a plătit să faci ca localul Gourmet să 
pară bolnav. 

- Un consorţiu care voia să-l cumpere ieftin. Eram 
să li-l ofer pe o tavă de argint, la un preţ scăzut, după 
ce Justine avea să-şi dea în sfirşit seama că trebuie să-l 
vîndă. 

— Cit te plăteau ca să aranjezi lucrurile? 

- Urma să primesc o parte din acţiuni. Eu urma să 
fiu directorul general al lui Gilchrist Gourmet sub noua 
conducere. | 

Luke aprobă din cap. 

- Putea să reuşească. Doar că eu nu cred că 
Justine ar fi vîndut Gilchrist Gourmet. 

— L-ar fi vîndut. Pînă la urmă. 

- Mă îndoiesc. 

- N-ai să poţi dovedi niciodată nimic. Asta o ştim 
amindoi. 

Luke ridică din umeri. 

- Ştiu. Dar nu e nevoie să pot dovedi nimic ca să te 
împiedic să capeţi o slujbă decentă, oriunde în afacerile 
cu restaurante din regiunea de nord-vest. Un singur 
telefon din partea mea şi orice viitor patron al tău se va. 
gîndi de două ori dacă să te angajeze. Ţine minte asta, 
Stanfield. 

- Am să fac asta. Dar între timp tu giîndeşte-te că 
motivul pentru care am ajuns atit de departe cu planul 
meu este că am avut suficient ajutor din partea lui Katy. 

Luke se reţinu ca să nu-i arunce pe Stanfield prin 
peretele de sticlă din hol, dar nu era uşor. Asta cerea o 
mare cantitate de autodisciplină, de genul aceleia care 
necesita ani.de antrenament. 

După ce Fraser părăsi clădirea, Luke luă din nou 
ascensorul în sus şi traversă holul spre biroul lui. 

~ Reţine apelurile telefonice, îi spuse el secretarei, 
cînd trecu pe lingă ea. 

“ Închise uşa biroului, se trînti în fotoliul lui şi stătu 
timp îndelungat, uitîndu-se pe fereastră. Katy l-ar fi acu- 
zat probabil că fierbe în suc propriu. 

Stanfield greşeşte, se gîndi el. Sigur, un Gilchrist 
putea plănui o răzbunare, pentru ceea ce s-a întîmplat 
în urmă cu treizeci şi şapte de ani între familiile Gilchrist 
şi Quinnell. Dar Katy? Imposibil. Katy era îngerul păzitor, 
autonumit, al clanului Gilchrist. Ea n-ar încerca nicio- 
dată să distrugă în mod deliberat afacerea familiei. 

„Dar ar face aproape orice pentru fratele ei Matt, îşi 
reaminti Luke. Dacă ea credea în mod sincer că Matt 

iusese lipsit de moştenirea lui de către familia Gilchrist, 
nu se ştie ce ar fi putut face pentru represalii. 

Un Gilchrist, în acest gen de situaţie, ar fi putut ajun- 
ge eventual la concluzia că, întrucît Justine a revenit 
asupra unificării, în urmă cu treizeci şi şapte de ani, 
cuiva i se datora ceva. 

Oricare Gilchrist care se respectă nu ar fi avut pro- 
bleme de conştiinţă ca să distrugă o întreagă companie 
de dragul unui frate căruia i s-a luat moştenirea cu- 
venită. 

Luke simţi că-l cuprinde o răceală, gîndindu-se dacă 
şi Katy avea acelaşi gust de răzbunare. 

Capitolul 77 


- Bună. Mă cheamă Bili şi în seara asta sînt chel- 
nerul vostru. 

Luke îşi ridică privirea de pe lista de vinuri. ÎI privi 
atent pe tînărul din faţa lui. 

- Eu mă numesc Luke Gilchrist. Şi dacă te mai aud 
vreodată prezentindu-te astfel într-un*restaurant Gil- 
christ, ai să-ţi cauţi de lucru în altă parte. Chelnerii din 
restaurantele Gilchrist nu-şi fac relaţii personale cu 
clienţii. . 

Bi! tresări şi roşi. 

- Îmi pare rău, domnule. Vreau să spun, domnule 
Gilchrist. Eu n-am... adică, sînt nou aici şi unde am 
lucrat înainte noi... 

- Las-o baltă. Dă-ne lista de bucate şi pleacă. 

— Bine, domnule. 

Mina lui Bill tremura cînd îi dădu lui Katy lista de 
bucate. 

Ea îi zimbi slab. 

— Mulţumesc. 

- Da, doamnă. Mă întorc în cîteva minute să vă pre- 
zint specialităţile. 

Bill mai aruncă o privire îngrijorată spre Luke, care îl 
ignoră, şi plecă în grabă. 

Katy se uită urât la Luke cînd chelnerul se depărtă. 

- Nu era nevoie să sari la bietul om. Încerca doar 
să-şi facă meseria. Nu-ţi dai seama că-i speriat? Ar tre- 
bui să mai laşi de la tine. 

Luke se uită urit la spatele chelnerului care se re- 
trăgea. 

' — Urăsc personalul de serviciu care se prezintă de 
parcă ar fi noii tăi prieteni buni. 

- Încearcă să n-o consideri ca pe o chestiune per- 
sonală, murmură Katy. Sînt sigură că nu se consideră 
amicul tău. Oricum, nu acum. 

Luke oftă în sinea lui. Lucrurile nu începeau bine. Se 
uită în jur, căutînd să aibă o detaşare profesională. 

Pacific Rim era localul de frunte în lanţul Gilchrist. 
Era un restaurant în stilul propriu al oraşului Seattle, cu 
o listă de bucate selectă, cuprinzînd antreuri din fructe 
de mare servite într-o atmosferă şic. Lista arăta influenţe 
asiatice şi italiene, amestecate în maniera unică şi 
uneori excentrică a bucătarilor din nord-vest. 

În afară că se îngrijea de rezidenții locali, Pacific Rim 
se bucura de o legătură foarte profitabilă, pe termen 
lung, cu personalul celor mai importante hoteluri. 
Această legătură asigura un flux continuu de vizitatori 

din afara oraşului şi al celor care veneau pentru 
întruniri. i 

Luke vru să înceapă o conversaţie neutră cu Katy, în 
legătură cu succesul restaurantelor lui Pacific Rim. Dar, 
înainte de a putea să rostească măcar o vorbă, un 
picolo veni să le umple paharele cu apă. Chelnerul cu 
vinurile apăru lîngă cotul tînărului. Acesta se sperie şi 
tresări. Apa se vărsă pe faţa de masă albă. 

Luke mormăi dezgustat şi scutură umezeala de pe . 
mîneca hainei. 

Micul picolo arăta ca lovit de trăsnet. 

„ lertaţi-mă, domnule. Aduc un şervet. 

Chelnerul cu vinurile încercă nobil să preia vina. 

- Las-o baltă. 

Luke îi spuse numele vinului ce urma să îie servit la 
masă. 

Cei doi o şterseră cît mai repede posibil. + 

Katy rîse încet. 

- Ţi-am zis că o să avem un serviciu impecabil? 

- Serviciu? N-am fost lăsaţi singuri nici măcar trei 
minute. 

Luke începea să-şi dea seama că făcuse o greşeală 
aducînd-o pe Katy la un restaurant Gilchrist. Din nefe- 
ricire, întrucît folosise testul neanunţat ca o scuză pen- 
tru a o forța pe Katy să-şi petreacă noaptea cu el, se 
simţise obligat să-l facă. 

Era gata să plece de-acolo. Tot ce dorea era să fie 
singur cu Katy. Trebuia să discute cu ea. Avea întrebări 
de pus, dar nu era sigur că voia să audă răspunsurile. 
Emoţiile conflictuale îl afundau tot mai adînc în starea lui 
de spirit proastă. 

Întrebările erau simple. Luke voia s-o întrebe pe Katy 
dacă plănuia o răzbunare împotriva clanului Gilchrist. 

Voia să o mai întrebe dacă va rămîne cu el şi după 
trecerea celor şase luni. 

Cum pune problema un bărbat unei femei, dacă 
este chiar atît de angelică pe cît pare? se întrebă Luke. 
Cum să o întrebe dacă îl urăşte în secret şi dacă a 
conspirat împotriva lui şi a întregii familii? 

Atit de multe întrebări! 

Luke o privi pe Katy cu fascinaţie confuză. Ea arăta 
în seara aceea ca un cer la apus. Purta o rochie gal- 
benă cu turcoaz, care plutea în jurul ei ca un voal fin. 
Materialul uşor părea că alunecă pe sînii moi şi pe 
curbele dulci al şoldurilor fără să stea destul de lipit ca 
să-l satisfacă pe Luke, dar. urmînd liniile trupului ei sufi- 
cient ca să-l chinuie. 

Luke nu putea vedea prin materialul delicat, deşi 
încercase s-o facă, încă de cînd ea ieşise din camera 
ei de hotel. Din micile indicii pe care le avusese pînă 
acum, el se gîndi că pe sub rochia uşoară trebuia să fie 
un fel de furou galben de mătase. J 

Era intens conştient de foamea lui senzuală. Îşi 
spuse că, în mod sigur, ea nu putea să-i zimbească 
astfel dacă ar fi complotat să distrugă clanul Gilchrist? 
Să fi putut ea oare s-o facă? 

— Nu poţi face un test real neamănunţit în propriile 
tale restaurante, spuse Katy în gen de conversaţie. 
Ţi-am spus asta. Au ştiut cine eşti, din momentul în care 
ai intrat pe uşă, chiar dacă ai făcut rezervarea sub alt 
nume. 

— Am abandonat încercarea de a testa restaurantul, 

mormăi Luke. Ai prefera ceva mai privat? 

- În cazul ăsta, a fost o greşeală şi mai mare să 
alegi un restaurant Gi/christ. 

Katy se uită în sus şi zimbi cuiva care venea spre ei 
printre mesele aglomerate. 

- Uite, vine noul director. El o să vrea să ştie dacă 
eşti mulţumit cu ce-a fost pînă acum. Fii drăguţ cu el; 
Luke. Numele lui e George McCoy şi e un om bun. Eşti 
norocos că lucrează pentru tine. 

- Nu e nevoie ca în seara asta să joci rolul de aju- 
toare la personal. Pot să ţin minte numele tipului şi ştiu 
ce fei de treabă a făcut aici. 

Luke lăsă jos furculița cînd un bărbat înalt, subţire, 
cu părul rărit, se opri lîngă masa lor. 

— Bună, McCoy. 

- Domnule! Ne bucură că sînteţi la noi. Îi zîmbi lui 
Katy. Bună seara, domnişoară Wade. Sint bucuros că te 
văd aici în seara asta. M-am gindit să trec pe-aici să 
întreb dacă totul e în regulă. 

— Totul e minunat, George, zise Katy zimbind. Ca de 
obicei. Nu-i aşa, domnule Gilchrist? 

- Ne-ar conveni ceva mai puţină atenție din panes 
chelnerilor, spuse Luke. á 

McCoy se alarmă imediat. 

= Desigur. Am să vorbesc imediat cu ei. Nu mi-am 
dat seama. Ştiţi cum e cînd vine şetul. 

Katy îi aruncă lui Luke o privire de avertisment, apoi 
îi zimbi din nou, liniştită lui McCoy. 

- Domnul Gilchrist şi cu mine tocmai am remarcat 
că aţi adăugat în listă nişte feluri noi, vegetariene. A 
comentat că e o idee grozavă, pentru că nord-vestul a 

devenit un fel de rai al vegetarienilor. Nu-i aşa, domnule 
Gilchrist? 

Luke bătu cu degetul pe masă şi se uită la ea pe 
sub gene. 

— De pe buzele dumitale la urechile raiului, domni- 
şoară Wade. Dacă m-ai auzit spunînd asta, probabil că 
am spus-o. 

McCoy roşi, bucuros că şeful a fost mulţumit. Dar 
roşeața din obrajii lui Katy îi amuză pe Luke. Îngerii 
suportau greu minciunile. Chiar şi cele inofensive. 

— Noul bucătar şi cu mine am încercat felurile vege- 
tariene ca un experiment, se mîndri McCoy. Pînă acum, 
au mers surprinzător de bine. E uimitor ciţi clienţi ai 
restaurantelor noastre obişnuite nu mai mănîncă pro- 
duse din carne. Nu că am abandona lista tradiţională. . 
Turiştii şi cei de la congrese vor în continuare fripturi, 
desigur. 

— Desigur, spuse Katy cu obrajii roşii în continuare. 
Benedict Dalton e noul bucătar-şei, nu-i aşa? 

- Da. Are referințe grozave. Omul e cu adevărat 
strălucit la bucătărie. Sîntem norocoşi că-l avem la 
noi. Se întoarse spre Luke. Am să ţin în frîu chelnerii. 
Îmi pare rău. Sînt o echipă bună. Uneori, chiar prea 
săritori, 

— Bine! 

Luke dădu din cap în gen de eliberare şi McCoy se 
grăbi spre bucătărie. 

~ Sinceră să fiu, Luke, ai fost într-o stare de spirit 
foarte rea în ultima vreme şi se pare că se înrăutățește, 
zise Katy încruntîndu-se. S-a întîmplat ceva rău? 

- Nu. 

- Eşti sigur? Eşti îngrijorat cum o să ne descurcăm 
fără Fraser? Asta te preocupă? 

— Ai încredere în mine, o să ne descurcăm bine fără 
Stanfield, zise Luke luînd lista de bucate. McCoy ar face 
bine să nu-l lase pe noul bucătar să o ia razna cu 
vegetarismul ăsta. Majoritatea populaţiei vrea în con- 
tinuare carne. 

- Sînt sigură că n-o s-o ia razna, zise liniştitor Katy. 
La Gilchrist s-a dat bucătarilor şi directorilor de restau- 
rante multă libertate ca să-şi alcătuiască propriile lor 
liste de bucate. 

- Toată lumea ştie că nu poţi lăsa bucătarii total 
liberi în bucătărie. Temperamental, ei sînt ca nişte pri- 
madone. Trebuie să-i controlezi, altfel capătă tot felul de 
idei nebune. . 

Katy îşi luă şervetul şi îl folosi ca să-şi înăbuşe risul. 

- Ce-i aşa de nostim? întrebă Luke ridicîndu-şi pri- 
virea de pe listă. 

- Un Gilchrist, care se plînge de natura tempera- 
mentală a altcuiva! Ride ciob de oală spartă. 

Reuşi să-şi înăbuşe risul pînă la un uşor chiotit. Lăsă 
jos şervetul. 

— Mă bucur că te amuză. 

- Cînd te afli în jurul membrilor familiei Gilchrist, tre- 
buie să-ţi găseşti lucruri vesele unde poţi. Apropo, unde 
se duce Fraser? 

Luke clipi încet. 

- De ce mă întrebi? 

- Pentru că e un prieten, am lucrat cu el în ultimele 
şase luni şi m-am gîndit că e curios că a plecat fără să 
anunţe dinainte. De asta. 

— Nu ştiu. Mi-a zis că acum, cînd totul este sub 
control ia Gilchrist, va accepta o ofertă mai veche de la 
o altă firmă. 

Luke se gîndi că, spre deosebire de Katy, el putea: 
să mintă fără să roşească. 

Katy arăta gînditoare. 

— Eşti sigur că ăsta era motivul pentru care a plecat? 

- Crezi că putea exista alt motiv? întrebă uşor Luke. 

— Păi, nu. Cred că nu. Doar că mă tot întreba care 
sînt planurile tale. Voia ca eu să-i informez cu toate. 

- Pe naiba! Luke închise lista şi îşi puse braţele 
încrucişate pe faţa de masă albă. [i-a cerut informaţii 
din interior? 

Sprîncenele lui Katy se împreunară într-o mică în- 
cruntare. 

- N-aş spune chiar aşa. În fond, el însuşi era în 
interior. 

= Nu, el nu era, afirmă Luke: Era un funcţionar. 
Nimic mai mult. Ce i-ai spus? l-ai menţionat investigația 
pe care o făceam? 

Dar el ştia deja răspunsul la asta, se gîndi Luke. Era 
clar, Katy nu-l avertizase de investigația pe computer. 
Stanfield ar fi încercat fie să-şi acopere urmele, fie şi-ar 
fi dat demisia, înainte să fie descoperit. 

+ Mi-ai zis să nu vorbesc nimic despre asta, răs- 
punse. Katy, aşa că n-am spus nimic. Dar dacă vrei 
părerea mea, cred că ai tendinţa să fii prea secretos. 

— Katy, cred că e timpul să avem o discuţie, începu 
Luke hotărit. Dar înainte de a putea încheia fraza, el zări 
o pereche familiară înaintînd prin restaurantul aglo- 
merat. 

- La naiba! 

— Acum, ce nu merge? Katy îi urmări privirea. E 
Maureen cu Hayden. Au venit probabil pentru cină. 

— Ai avut drepate, mormăi Luke. A fost o greşeală să 
venim aici. 

Se resemnă în faţa inevitabilului. Mătuşa şi unchiul 
lui se apropiau de masă. 

Maureen şi Hayden, îmbrăcaţi ca de obicei în negru, 
treceau ca nişte altețe regale printre mese. Veniră direct 
spre Luke şi Katy, traseră două scaune în plus de la 
masă şi se aşezară. 

- Ni s-a spus că luaţi cina în seara asta aici, zise 
Hayden fără introducere. 

- Aşa să fie? Luke ridică dintr-o sprinceană. Cine v-a 
spus? 

— Secretara ta este la biroul corporației. 

— Asta e ultima dată cînd îi mai cer să facă o re- 
zervare pentru mine; zise Luke. Poate că e ultima oară 
cînd face vreun lucru pentru mine. 

- Ei, Luke! murmură Katy. 

— Am nevoie de o secretară care să ştie să-şi țină 
gura. 

Katy îi aruncă o privire oxasperată şi se întoarse 
spre Hayden. 

- Voiai să vorbeşti ceva cu Luke? 

- Da, de fapt era ceva. 

- Nu poate să aştepte? întrebă nerăbdător Luke. 

~- Nu. Darren a venit la mine ieri. Mi-a spus că l-ai 
„ajutat într-o situaţie destul de neplăcută. i 
Luke ridică din umeri. 

- S-a scos singur. 

- Sub îndrumarea ta, zise Maureen. Îi aruncă o 
privire rapidă lui Katy, apoi se uită din nou la Luke. Am 
înţeles de asemeni de la fiica mea că ai avut o discuţie 
mai lungă cu fostul ei soţ. 

- A fost o discuţie scurtă, nu lungă şi zău că nu 
vreau să vorbesc despre toate astea acum, zise Luke. 

Maureen nici nu clipi măcar. 

- l-ai făcut un mare serviciu, Luke. Ştiam că bărbatul 
acesta îngrozitor o necăjeşte din nou. Mă temeam că el 
nu va pleca liniştit, după ce avocaţii lui Justine au ter- 
minat cu el. Eden spune că îi cerea bani. 

- Şantaj! spuse Hayden cu un ton de mormiînt. 
Curat şantaj. 

Luke se uită la Katy, care arăta surprinsă. Apoi, el se 
încruntă la Hayden. 

- Eden, ţi-a spus? 

- Da, zise Hayden ctătinînd cu tristeţe din cap. Toată 
povestea a ieşit la iveală cînd Maureen a confruntat-o în 
legătură cu faptul că se vedea din nou cu Nate Atwood. 
Cred că Eden era atit de uşurată că a scăpat de el, încît 
n-a mai rezistat şi i-a spus totul. 

— Sărmana mea fată curajoasă! A ţinut peni ea 
secretul ăsta îngrozitor atîtea luni, zise Maureen. Cînd 
mă gîndesc prin ce-o fi trecut, nu pot decit să pling. 
Teama crescîndă, disperarea, îngrijorarea, trebuie să fi 
fost aproape de nesuportat. 

— Nu era bine nici pentru socotelile de la cele două 
restaurante implicate, spuse sec Luke. 

Katy se încruntă la el. 

- Eden era disperată, Luke. Ştii doar. 

Maureen oftă. 

- Nu avea de ales. A făcut ce a crezut că-i mai bine 
ca să mă protejeze pe mine. Dacă ar fi venit măcar la 
mine de la început, puteam să o ajut. 

- Da? Luke se uită sceptic la ea. Cum? 

- În primul rînd, Hayden şi cu mine îi puteam spune 
că acele tăieturi din ziar în legătură cu condamnarea 
mea erau neadevărate. 

Hayden o bătu pe mînă pe Maureen şi zise: 

- Maureen a fost victima unui alt proprietar de ga- 
lerie, lipsit de scrupule, care s-a folosit de felul ei încre- 
zător de a fi. 

- Locuiam la New York în vremea aceea, explică 
Maureen. Eram tînără, naivă şi nouă în domeniul ăsta 
de afaceri. Hayden a fost cel care m-a ajutat să ies din 
încurcătura aia. 

- Abia o cunoscusem, zise Hayden. M-am dus la 
New York ca să mă regăsesc ca artist, dar am găsit-o 
pe Maureen în schimb. Eram amindoi foarte îndrăgostiţi. 
Ştiam că ea nu era vinovată de a fi vindut în mod de- 
liberat artă falsificată. Fusese prinsă într-o cursă. 

Ochii lui Maureen străluciră de lacrimi. 

- Hayden avea încredere în mine. Din nefericire, ni- 
meni altcineva nu mă credea. Cariera mea era distrusă. 
Hayden mi-a sugerat să vin cu el în Vest. Restul este 
istorie. 

- Bineînţeles că nu puteam să-i explic toate astea lui 
Justine, murmură Hayden. Ea n-ar fi înţeles niciodată, 
Ea era deja furioasă că eu nu manifestam nici un semn 
de atracţie pentru afaceri şi era ideea ca eu să am o 
carieră în lumea artistică. 

- Faptul că Hayden se însura cu o persoană care a 

suferit acuzaţii penale ar fi înturiat-o la culme, comentă 
cu tristeţe Maureen. 

— O ştii pe Justine, continuă Hayden cu o mişcare a 
capului lui distins. Mai tirziu, cînd Thornton a fugit cu 
Cleo, am ştiut că trebuie să tăcem în veci în legătură cu 
trecutul lui Maureen. Am văzut ce i-a făcut Justine lui 
Cleo. Nu-i puteam permite să o trateze astfel pe soţia 
mea. Credeam că totul a fost îngropat, în siguranţă. 
Mă întreb, cum a găsit Atwood tăieturile alea vechi din 
ziar. 

- Probabil că s-a uitat prin nişte colecţii ale ziarelor, 
zise Luke. Atwood nu e un prost. El cunoaşte valoarea 
informaţiei, la fel ca şi mine, supravieţuieşte pentru că 
poate să adune informaţii. El ştia destulă istorie a fa- 
miliei ca să-şi dea seama de unde trebuia să înceapă să 
caute. 

~ Deci a căutat vreun vechi material de scandal care 
i-ar putea fi folositor, conchise Hayden. 

— Şi m-a găsit pe mine, zise cu încredere Maureen. 
Cit timp a fost căsătorit cu Eden, el a aflat multe despre 
noi. A ştiut cum este Justine. Ştia că nu era nevoie de 
mult ca să se supere. 

Bill, chelnerul, apăru la masă. Arăta extrem de agi- 
tat. 

- M-am gîndit să văd dacă doamna şi domnul 
Gilchrist doresc ceva. 

Maurenn îşi ridică privirea. 

— A, da. Soţul meu şi cu mine ne alăturăm celorlalţi. 
Eu încep cu un Martini, te rog. i 

- Mie adu-mi un Manthattan, spuse Hayden amabil. 

Luke înjură în gînd, dîndu-şi seama că pierduse 

orice intimitate care îi mai rămăsese ca să poată discuta 
cu Katy. Cînd o privi, văzu risul în ochii ei şi ştiu că era: 
din nou amuzată de apăsătorul clan Gilchrist. 

Îi veni în gînd că, dacă ea îi găsea atit de nostimi, nu 
putea să-i urască, 

Oare chiar nu putea? 

Hayden se lăsă pe spătar şi-şi luă un aer ginditor. 

~ Maureen şi cu mine am decis că e timpul să 
punem cărţile pe masă, Luke. Este clar, din cele ce ai 
făcut pentru Darren şi Eden, că nu ai venit să te răzbuni 
pe întreaga familiei, dar aş dori să ştiu ce planuri ai 
pentru companie. 

Katy vorbi repede. - 

- V-a spus ce vrea să facă pentru Gilchrist Inc. O să 
pună din nou compania pe picioare. 

Hayden se încruntă. 

— Da, dar intenţionezi în continuare să iei drept 
onorariu restaurantul Pacific Rim? 

— Sigur, răspuse Luke. De ce nu? Uitindu-se din nou 
prin interiorul restaurantului, adăugă. Cred că va fi o 
investiţie al naibii de bună, deşi mi-e teamă că o să 
trebuiască să schimb bucătarul. 

Maureen era gata să ţină un discurs plin de pasiune. 
Hayden arăta funebru. 

Katy lovi cu cuțitul în farfurie şi îl privi urât pe Luke. 

- Cred că ar fi cel mai bine dacă am evita cu toții 
subiectul acesta de discuţie astă seară. Planurile lui 
Luke încă nu au fost finalizate. 

Sprincenele lui Luke se ridicară. 

-~ N-au fost? 

- Nu, spuse ea cu fermitate. Şi cred că ar trebui să 

aşteptăm cu toţii pînă la sfirşitul perioadei celor şase 
luni, înainte de a face afirmaţii pripite. i 

Maureen îi aruncă lui Katy o privire şmecheră şi apoi 
aprobă din cap. 

__. — Foarte bine. Poate că ar fi cel mai bine să aş- 
teptăm. 

Hayden vru să se opună, apoi păru că îşi schimbă 
părerea după ce îi aruncă o privire soţiei lui. Oftă din 
greu cînd se întoarse din nou spre Luke. 

— Ştii, băiete, eu nu te-aş învinovăţi, dacă ai duce de 
fipă toată afurisita de companie, desigur. Dar e moşte- 
nirea copiilor mei şi am un interes indirect să o protejez. 
Dar, aş înțelege. 

Katy strimbă din nas. 

— Numai un Gilchrist ar face asta. 

Hayden ridică din umeri. 

- Poate. Lucrul pe care l-a făcut Justine în urmă cu 
treizeci şi şapte de ani a fost ceva de neiertat. 

- Şi, desigur, familia din partea lui Luke nu v-a iertat 
niciodată. 

Katy clătină din cap uluită. 

— Ajunge, Katy, o avertiză Luke. 

Nu avea o stare de spirit care să Suporte: V vreo gene- 
ralizare a ei. 

— Ştiţi, continuă ea fără să-i dea vreo atenție, m-am 
întrebat dintotdeauna despre un lucru. Şi dacă în seara 
asta scoatem toate birfele astea la lumină, poate că 
este momentul să vă întreb. 

- Ce anume? exclamă Maureen. | 

— M-am întrebat, de ce Thornton Gilchrist a fugit cu 
Cleo? Era desigur foarte îndrăgostit, iar cei din familia 

Gilchrist fac lucruri dramatice, mai ales în situaţii dra- 

' matice. Dar de ce presupuneţi că nu i-a trimis mamei. 
mele nici măcar un bileţel ca să nu trebuiască să su- 
porte umilinţa de a fi abandonată în faţa altarului? 

Luke se uită fix la ea, conştient că Hayden şi Mau- 
reen o priveau şi ei fix. Nimeni nu avea un răspuns. 
Pentru prima oară în viaţa lui, Luke simţi că o parte din 
loialitatea faţă de părinţii lui, pînă atunci nepusă sub 
semnul întrebări, începe să se clatine. Katy avea drep- 
tate. Tatăl lui putea măcar să o anunţe pe sărmana 
Deborah Quinnell că va fi abandonată. 

- Nu ştiu de ce nu a contactat-o pe mama ta, spuse 
în cele din urmă Maureen. Poate că nici nu s-a gîndit la 
aşa ceva. Era probabil mai preocupat să se însoare cu 
Cleo şi s-o potejeze de furia lui Justine. 

Hayden strînse cu blindeţe mîna lui Maureen. 

- A fost un lucru nefericit, dar cred că îmi pot în- 
chipui cum s-a întîmplat. Thornton se temea probabil că 
Justine o să se descotorosească de Cleo, dacă ar fi 
fost avertizată de intenţiile lui. lar dacă Deborah Quin- 
nell ar fi ştiut dinainte de fuga lor, în mod natural, ea i-ar 
fi spus ceva tatălui ei. 

— Care s-ar fi dus direct la Justine să întrebe ce se 
întimplă, conchise Maureen. Trebuie să înţelegi cîtă pu- 
tere avea Justine în vremea aceea. Toată familia tre- 
mura cînd ea strănuta măcar. Thornton avea dreptate. 
să se teamă de ce-ar fi putut ea să-i facă lui Cleo. l 

-Katy se uită la ea. 

- Ce putea să-i facă? i 

- Cine ştie? răspunse Hayden. Putea încerca să o 
cumpere. Sau ar fi ameninţat-o în vreun fel. Poate că 


357 


ar fi convins-o că-i va ruina viaţa lui Thornton căsătorin- 
du-se cu el. 

Maureen aprobă din cap. 

- Problema este că Thornton a ştiut clar că prima lui 
sarcină era să o protejeze pe Cleo. 

- lar Deborah Quinnell era abia a doua pe lista lui 
de priorităţi, murmură Katy. Încă o crimă din imprudenţă 
a familiei Gilchrist. 

Luke deveni rece de furie. 

- Ce vrea-să însemne asta? 

- Nimic, zimbi Katy de departe. Comandăm ceva? 
Eu am să încerc nişte antreuri noi, vegetariene, ale bu- 
cătarului. 

Crimă prin imprudenţă! Luke se uita la listă fără să 
vadă. Niciodată în viaţă nu simţise atita lipsă de poftă 
de mîncare. Aşa o vedea Katy pe mama ei? O victimă 
nevinovată a pasiunilor familiei Gilchrist? O simplă pie- 
dică sub roţile carului de războinic al unui Gilchrist? 

De-fiecare dată cînd privea situaţia aşa cum ar fi 
privit-o un Gilchrist, era obligat să-şi dea seama că ea 
avea o bază pentru răzbunare. 

— Am să încerc şi eu un afurisit de fel vegetarian, 
mormăi Luke. 

Ultimul lucru pe care voia Luke să-l vadă în farfurie 
era ceva care să semene a carne. 

` — Soarta face feste vechi, remarcă filozofic Maureen. 
_Gîndeşte-te, Katy. Dacă Justine ar fi făcut totuşi unifi- 
carea, în urmă cu treizeci şi şapte de ani, în ciuda fap- 
tului că nunta n-a mai avut loc, azi tu şi cu Matt aţi fi fost 
în parte proprietari la Gilchrist Inc. 

- Zăpăceşti minţile, spuse Katy cu răceală. 

Hayden înlătură chestiunea cu un gest la miinii. 

=- Nu exista nici. o şansă ca Justine să continue cu 
unificarea, după ce Thornton a fugit cu Cleo. Unificarea , 
între Quinnell şi Gilchrist era legată de căsătoria dintre 
cele două familii. Justine ar fi murit înainte de a preda o 
parte a companiei cuiva din afară. 

Măruntaiele lui Luke coboriră la încă un grad sub 
zero. Stanfield a avut dreptate. Era uşor să ajungi la 
concluzia că familia lui Katy pierduse serios în urmă cu 
treizeci şi şapte de ani. Întrebarea era dacă ea vedea 
lucrurile aşa sau nu. 

Luke se gîndi că nesiguranța în privința sentimen- 
telor reale ale lui Katy, pe care o ames în seara asta, 
avea să-l înnebunească. 

- Ei, toate astea sînt vorbe în vînt, zise Katy cu un 
zîmbet curios. 

Se lăsă pe spătarul scaunului şi se uită ginditoare în 
jur, în restaurantul aglomerat. i 

— Mă gindeam, continuă ea, că în curînd, la Gilchrist 
vor trebui redecorate localurile restaurantelor. Ăsta, de 
exemplu, e foarte plăcut dar începe să arate cam 
învechit. 

- Decoraţiunile restaurantelor îmbătrînesc la fel ca 
toate celelalte lucruri, zise Luke, mai interesat de pro- 
priile lui gînduri învălmăşite decît de decoraţiunile inte- 
rioare. 

Katy zimbi luminos. 

~ Am o sugestie de făcut. 

— Ce anume? 

— Cred că ar trebui să redecorăm toate cele cinci 
restaurante, ca să ne folosim de avantajul legăturii com- 

paniei cu un artist faimos. Ar trebui să expunem citeva 
dintre lucrările lui Hayden. Maureen ar putea suprave- 
ghea decoratorul, ca să se asigure că arta este prezen- 
tată în modul cel mai avantajos. X 

Maureen rămase cu gura căscată. Ochii ei strălu- 
ceau de emoție. 

— Katy, vorbeşti serios? 

— Sigur. Mă gindeam la asta de cîtva timp. Am putea 
chiar sublinia impactul expunerii, creînd simultan un 
fond pentru arte. Asta ar genera nişte relaţii extra- 
ordinare cu publicul. Ar fi grozav, pentru imaginea com- 
paniei Gilchrist. 

O strălucire de entuziasm apăru scurt în :ochii lui 
Hayden. Apoi dispăru. 

- Las-o baltă! Justine n-ar accepta niciodată aşa ceva. 

— Justine nu mai dirijează aici acum, îi aminti Katy cu 
blindeţe. Luke conduce. Şi pun pariu că lui Luke îi place 
ideea, nu-i aşa, Luke? 

Luke privi în ochii ei limpezi, cristalini şi se întrebă 
cum le a putut oare să-şi închipuie vreodată că ea a 
consi; at cu Fraser Stanfield. Oricine care ar fi urit 
familia Gilchrist, n-ar fi plănuit să repare o parte dintre 
efectele respingerii suferite de Hayden şi Maureen. 

Îngerii păzitori nu stau şi complotează răzbunare, îşi 
dădu seama Luke cu o bruscă iluminare interioară. Ei 
au alte priorităţi. Merg înainte, cu viaţa. 

Brusc, starea lui de spirit se uşură şi deveni mai 
exuberant decit fusese toată ziua. Îşi îndreptă din nou 
atenția spre chestiunea de faţă, conştient că Maureen şi 
Hayden îl urmăreau cu încordare. 

- Păi... spuse Luke lent. 

Se opri şi clipi, cînd Katy îl lovi cu. piciorul pe sub 
masă. Se uită la ea şi văzu expresia ei de avertizare. 
Aproape că îi venea să zîmbească. 

- Ei, sigur. Ce naiba? De ce nu? Să punem sticlăria 
Hayden în toate holurile restaurantelor. 

Ceva se relaxă pe faţa lui Maureen. 

- Mulţumesc, Luke, zise ea încet. 

Hayden părea uimit, dar începu să zimbească lent. 
- N-am ştiut că-mi apreciezi munca, Luke. 

-E un interes mai recent, recunoscu Luke. 

Luke o strînse pe Katy în braţe de îndată ce închise 
uşa apartamentului de hotel. 

— Am crezut că n-o să te mai am niciodată singură, 
mormăi el cînd îi acoperi gura cu a lui. Sentimentul de 
dorinţă care îi minase emoţiile în seara asta crease în el 
o foame pe care doar Katy i-o putea linişti. 

Katy îşi despărţi buzele pentru el, fără să protesteze. 
Avea braţele în jurul gitului lui şi se sprijinea de el. 

Mătasea fină a rochiei ei, galbenă cu turcoaz, era la 
fel de lipsită de materialitate precum arăta. Să o atingă 
prin materialul ca pînza de păianjen era aproape la fel 
ca o atingere fără nimic pe ea. 

Aproape, dar nu chiar. 

Luke îi scoase rochia şi o lăsă pe podea. Ochii iui 
Katy erau limpezi şi calzi şi primitori, cînd o duse spre 
pat. 

El voia să nu se grăbească, dar dorința era copleşi- 
toare. Lăsă o diră de haine aruncate pe covor, atit ale 
lui cît şi ale lui Katy. Ea scoase un nou sunet cînd o lasă 
pe cearceaful alb, apoi se întinse după el. 

Miinile lui tremurau cîteva minute mai tirziu, cînd îi 
despărți coapsele şi se lăsă peste ea. O pătrunse încet, 
împingîndu-se cu grijă în rezistenţa naturală a îngustimii 
ei. Cînd fu în siguranţă în ea, căută eliberarea şi asigu- 
rarea că ea îl dorea la fel de mult cum o dorea el. 

Katy se strînse în jurul lui, fierbinte şi umedă. El simţi 
pe umeri umezeala propriei lui transpiraţii şi mușcătura 
excitantă a unghiilor ei care se agăţau de el. 

Cînd dinţii ei mici, ascuţiţi, muşcară în mușchiul 
umărului lui, toate întrebările care făcuseră din ziua res- 
pectivă o furtună de nesiguranţă dispărură. Trupul lui se 
înălța spre apogeu. O auzi pe Katy stringîndu-i numele 
şi se cutremură. Apoi se pierdu în căderea liberă care 
avea să-l rupă în bucăţi şi să-l facă din nou la loc, un 
bărbat întreg. Cum a putut oare să se gindească un 
singur moment că ea ar fi complotat o răzbunare? se 
întrebă el. 

— Şi, de ce ai fost într-o stare de spirit atît de neagră 
în ultimele două zile? întrebă Katy ca să facă din nou 
conversaţie. 

Luke era întins pe perne. Katy era pe burtă, cu 
braţele încrucişate sub piept. Tinea un picior ridicat 
de la genunchi şi îl legăna leneş peste patul în dezor- 
dine. 

- N-am fost într-o dispoziţie neagră, de două zile. 
Luke îşi trecea degetele prin părul ei. 

— Ba da, ai fost. Chiar şi după toate standardele 

Gilchrist. 

El îi dădu o palmă în glumă, peste fundul gol. 

- Nu-mi place asta. Nu-mi poţi judeca stările mele 
de spririt, în raport cu standardele Gilchrist. Şi nu mă 
cunoşti încă destul de bine ca să faci așemenea ju- 
decăţi. 

- Evită chestiunea. 

ÎL trase de părul creţ de pe piept. 

— Au! 

Îi apucă degetele, care îl chinuiau. 

— Oricare a fost starea mea de spirit, pot să te asigur 
că acum mă simt grozav. Sau cel puţin n-am simțit 
nimic pînă cînd ai început să mă torturezi. 

Ea se uită de aproape la el. 

- Eşti sigur că nu mai eşti într-o stare de spirit ne- 
suferită? 

— Absolut. Uite. Zimbesc. 

- Cei din familia Gilchrist pot zîmbi chiar, cînd... 

Luke îi închise gura cu degetele. 

— Nu mai spune mai departe. 

El luă mîna. 

-În regulă. Dacă ești sigur că starea ta de spirit s-a 
îmbunătăţit faţă de ieri, murmură ea încet, am o între- 
bare pentru tine. 

- Ce anume? 

— Ce-ai gindit cu adevărat despre amplasările pe 
care ni le-a arătat ieri agentul imobiliar? 

Luke analiză groaznica posibilitate ca Pesto Presto 
să însemne, în cele din urmă, ceva mai important în 
viaţa lui Katy decit era el şi o parte din buna lui dis- 
poziţie începu să se evapore. 


363 


— Sînt toate o porcărie, zise el. 

Katy apucă o pernă şi începu să-l lovească. Luke' 
rise pînă simţi că trupul lui se excită din nou, apoi sul 
se transformă în pasiune şi se pierdu din nou în raiul 
dulce al căldurii lui Katy. 

Două zile mai tîrziu, Luke răspunse la uşa căsuţei 
lui, avînd o ceaşcă de cafea în mină şi fiind cu gindul la 
nişte cifre de pe computerul lui. Ştia, după felul cum 
Zeke îşi mişca urechile, că oricine ar fi fost de partea 
cealaltă a uşii, era un prieten. Asta limita posibilităţile la 
doi. Katy sau fratele ei. 

Luke spera să fie Katy. 

Dar se dovedi că era Matt. Ţinea mîinile pumn în 
lături şi faţa îi era rigidă de furie. În ochii lui se vedea o 
acuzare tăioasă. 

- Te culci cu sora mea, zise Matt. 

Luke făcu un pas înapoi şi tinu uşa deschisă. 

— intră, Matt. 

Matt făcu un pas în micul hol. Umerii lui erau ţepeni 
de încordarea provocări. 

— Te culci cu ea. 

- Ea ţi-a spus asta? 

Luke o luă spre bucătărie. Matt îl urmă în silă. 

— Nu era nevoie să-mi spună ea. Mi-am închipuit 
singur, după ce voi doi v-aţi întors de la Seattle. lisuse! 
Ce crezi că sînt? Timpit? Crezi că dacă am doar şapte- 
sprezece ani nu ştiu ce se întîmplă? 

- Nu, M-am gîndit doar că nu e treaba ta. 

Luke se aşeză la masă şi împinse nişte notițe pe 
care le făcuse. 

— Ea e sora mea, trebuie să am grijă de ea. E tare 
deşteaptă ia multe lucruri, dar nu ştie prea multe despre 
bărbaţi. Mai ales despre bărbaţi ca tine. 

— Ce nu-i în regulă cu mine? 

Matt îşi trecu nervos mîinile prin păr şi se trinti pe 
celălalt scaun. 

- Ti-am zis o dată că nu eşti chiar genul ei. 

— Şi eu ţi-am spus că am eu grijă de asta. 

— Ştiu, dar am văzut cum era ea ieri cînd v-aţi întors 
amindoi. Matt se opri şi se uită urit. Vrei să spui că nu te 
culci cu ea? 

- Nu. Ţi-am amintit doar că ţi-am dat cuvintul că o să 
am grijă de ea şi aşa o să fac. 

Luke studie expresia pasionată a lui Matt. 

- Ce nu era în regulă ieri la sora ta? Ce te-a preocu- 
pat, aşa, deodată? 

— A plins, la naiba! Katy nu plinge, aproape, nicio- 
dată. Dar eu am văzut-o. Era în camera ei. Nu ştie că 
am văzut-o, 

- Crezi că plingea din cauza mea? Pentru ceva 
ce-am făcut eu? 

- Da. 

- Ce te face să crezi asta? 

- E sora mea, exclamă Matt. O ştiu mai bine ca 
oricine. Ultima dată cînd a plins aşa singură în camera 
ei a fost cînd tîmpitul ăla de Nate Atwood a abando- 
nat-o şi a început să se întilnească cu Eden. 

Luke îşi strînse gura. Comparaţia cu Atwood era ne- 
plăcută. 

- Matt, îţi promit că eu n-o să mă port cu ea aşa 
cum a făcut Atwood. 

- Nu. Tu o să te porţi mai rău. Din cauza ta, o să fie 
„mai sfişiată. Cel puţin, Atwood n-a sedus-o. Ea mi-a 
„spus lucrul ăsta cînd am întrebat-o. 

- Eşti un frate mai tînăr, cam băgăcios, nu-i aşa? Ce 
-naiba ţi-a dat dreptul să-i pui o asemenea întrebare? 

- Pentru că aş fi făcut ceva, dacă ar fi sedus-o, 
declară Matt. 

- Ce-ai fi făcut? 

- Nu ştiu, zise Matt bosumflat. Ceva. Katy a zis 
că n-o să trebuiască să-i fac nimic, indiferent dacă a 
sedus-o sau nu, pentru că Atwood avea să fie pedepsit 
destul şi aşa. | 

Luke îi aruncă lui Matt o privire piezişă. 

- Da? Cum? 

— A zis că va căpăta tot ce merită, cînd se va că- 
sători cu o Gilchrist. 

Luke bătu iritat cu degetele pe masă. 

- Asta sună într-adevăr ca spus de Katy. 

Un timp, se lăsă tăcere în bucătărie. Zeke veni cu 
farfuria lui. Privi tabloul cu cei doi bărbaţi care se uitau 
urit unui la celălalt, peste lăţimea mesei de bucătărie. 

Puse jos farfuria şi îşi sprijini capul pe genunchii lui 
Matt, oferindu-i simpatie tăcută. Matt îi mîngiie absent 
urechile. 

- De ce ai venit aici, Matt? întrebă liniştit Luke. 

— Să-ţi spun să n-o răneşti pe Katy. 

— Cum sugerezi să evit asta acum? 

Matt arătă nesigur o clipă. Apoi se uită din nou urit. 

— Ar trebui măcar s-o ceri în căsătorie. Atunci, n-ar 
simţi că doar te foloseşti de ea. 

Luke absorbi spusele. 

— Vrei să-i cer să se mărite cu mine? 

Matt se îndreptă în scaun, arătînd mai hotărit. 

- Da. Da, cred că ar trebui. 

Luke se simți curios de ușurat. 

-În regulă. Aşa am să fac, 

Matt îl privi cu mare scepticism în ochi. 

- Ai s-o faci? 

- Da. Ca frate, bănuiesc că ai dreptul să ştii care sînt 
intenţiile mele. Îți dau cuvîntul de onoare că sînt ono- 
rabile. 

- Da? 

Matt era, evident, zăpăcit de disponibilitatea lui Luke 
de a face exact ceea ce trebuie. 

_— Pe cuvint de onoare, spuse solemn Luke. Dar 
trebuie să ştii de la început că problema nu depinde de 
intenţiile mele. Ci de intenţiile surorii tale. 

- Cum aşa? 

- Eu nu sînt deloc sigur că intenţiile lui Katy faţă de 
mine sînt onorabile, spuse Luke încet. Nu sînt sigur că 
vrea să se mărite cu mine. 

— O, da, eu ştiu. Matt arăta uşurat. Eu cred doar că 

trebuie s-o întrebi, asta-i tot. Probabil că n-o să vrea 
pînă la urmă să se mărite cu tine. În fond eşti un 
Gilchrist. 

Luke strînse din dinţi. 

— Nu e uşor, să ştii. 

— Să fii un Gilchrist? Da. Asta pot să înţeleg. Și, chiar 
o s-o ceri de soţie? 

- Da. 

- În regulă, zise Matt clătinînd din cap satisfăcut. E 
bine, zise el, considerînd probabil misiunea îndeplinită. 
Hei, vrei să mergi la sala de gimnastică să te dez- 
morţeşti? Ai putea să mă ajuţi să mă antrenez la nişte 
mişcări.. 

— Sigur. De ce nu? 

Luke se gîndi că era un mod la fel de bun ca oricare 
altul de a-şi uşura încordarea interioară. 

Katy îl zări pe Zeke privind-o de la geamul bucătăriei 
lui Luke, cînd trecu pe-acolo în drum spre plajă. Cîinele 
cel mare avea faţa lipită de geam, o poziţie cam ne- 
obişnuită, avînd în vedere faptul că ţinea în gură farfuria. 
Zeke o urmărea cu o privire intensă, cu urechile pe 
jumătate ridicate. Í 

Katy ezită, dindu-şi seama că Zeke era singur. Matt 
şi Luke plecaseră la clubul de atletism din Dragon Bay 
în urmă cu o oră. Îşi spuse că animalul nu se simţea 
singur şi că poate să stea aşa. 

Zeke continua să se uite fix prin geam la ea, plin de 
speranţă. Probabil că ştia că se ducea jos, la plajă, se 
gîndi Katy. Lui Zeke îi plăcea să coboare la plajă. 

— Bine, bine, mormăi Katy. 

Folosi cheia pe care i-o dăduse Luke şi deschise 
uşa căsuţei. 

Zeke ieşi şi porni cu farfuria lui direct spre cărarea 
din stîncă. 

Ciinele ajunse pe plajă, la cîţiva metri înaintea lui 
Katy şi fugi să exploreze mirosurile excitante lăsate de 
reflux. Katy îl urmă încet. 

Era într-o stare de spirit stranie. De fapt, fusese aşa 
de la Seattle. Cu o seară în urmă, chiar plinsese liniştit 
în dormitor. Slavă Domnului că Matt nu o auzise. Ar fi 
fost preocupat şi ar fi întrebat-o ce se întîmplă. 

Katy ştia că nu-i putea da un răspuns clar. Nu-i 
putea spune lui Matt că era îndrăgostită de Luke şi că 
dragostea ei nu avea viitor. 

Să-l iubească pe Luke era o prostie monumentală. 
Dar ea ştiuse, de prima dată cînd făcuse dragoste cu el, 
care va fi rezultatul probabil. Dacă era onestă cu ea 
însăşi, trebuia să recunoască faptul că simţise acest 
lucru de prima dată cînd îl întilnise. 

Cel mai bun lucru pe care îl putea face era să nu 
privească dincolo de următoarele cîteva luni. Să ia-ce i 
se oferea, atîta timp cit Luke va rămîne la Dragon Bay. 
Să fie pregătită să-l vadă plecînd, la sfirşitul celor şase 
luni. 

Katy oftă. Avea să fie greu. Ea era obişnuită cu 
planuri şi angajamente pe termen lung. Era obişnuită să 
privească în viitor. - 

— Katy! 

Katy se întoarse, surprinsă la-auzul numelui ei strigat 
peste zgomotul valurilor. Zeke îşi înălță capul de unde 
era. 

- Fraser! 

Katy îi zîmbi lui Fraser Stanfield, care alerga pe că- 
rarea din stîncă. 

- Ce naiba faci aici? 

- Am venit să-mi iau rămas-bun. Fraser ajunse pe 
plajă şi veni repede spre ea. Nu prea am avut ocazia 
ieri. 

— Credeam că eşti în drum spre aeroport. 

Fraser îi zimbi trist. 

- Nu ţi-ai dat seama ce se întîmpla? Gilchrist mă 
scotea din clădire. Tocmai mă concediase. 

Katy amuţi. 

— Te-a concediat? Nu cred. De ce ar face aşa ceva? 

- Afaceri. Gura lui Fraser se strimbă. Nimic personal, 
ştii? i 

— Nu, nu ştiu. Despre ce-i vorba? 

- Gilchrist se temea că sînt prea aproape de cercul 
interior al puterii la Gilchrist, M-a văzut ca pe o amenin- 
ţare şi a decis să scape de mine. 

- Dar singurul motiv pentru care erai aproape de 
cercul interior era că Justine ţi-a cerut să ajuţi să ţinem 
compania pe linia de plutire. 

- Hei, nu te îngrijora de asta, Katy. Sînt bărbat mare. 
Ştiu cum se joacă jocurile astea. 

— Dar dacă ce spui e adevărat, atunci e groaznic de 
incorect. Katy era uluită. E groaznic. Am să stau de 
vorbă cu Luke, imediat. N-o să-i permit să te conce- 

'dieze doar pentru că m-ai ajutat pe mine să ţin lucrurile 
în frîu pentru Justine. 

~ Las-o baltă, Katy! S-a făcut. N-o să-l determini 
pe Gilchrist să se răzgîndească. Am lucrat amindoi cu 
cei din familia Gilchrist destul timp ca să ştim că fac 
întotdeauna cum vor cînd doresc destul de mult un 
lucru. 

— Dar nu-i drept. 

Fraser rise acru. 

~ Tu ai fost întotdeauna cam naivă în legătură cu 
etica în afaceri. Nu te mai îngrijora din cauza asta. Am 
să cad în picioare. Întotdeauna se întimplă aşa. 

- E teribil. Mă simt îngrozitor. În parte, e vina mea. 
M-ai ajutat pe mine să-mi fac treaba. 

Ochii lui Fraser se întunecară. 

— Personal, singurul lucru pentru care mă simt 
groaznic este că tu şi cu mine n-am avut niciodată 
ocazia să ne apropiem mai mult. Dar îmi închipui că 
situaţia asta se poate schimba. 

O apucă în braţe înainte ca ea să-şi dea seama de 
intenţiile lui. Încercă să se elibereze. Nereușind, ea se 
îndreptă şi îl fixă cu un calm trist. 

— Dă-mi drumul, Fraser. 

- Nu. Încă nu. 

Degeteie lui Fraser îi stringeau brațul prin mîneca 
bluzei de bumbac. 

— Ai dreptate într-o singură privință, Katy. Îmi eşti 
datoare. 

- Ţi-am zis. Am să stau de vorbă cu Luke. 

— Să stai de vorbă cu un Gilchrist e o pierdere de 
vreme, zise el scuturind-o. Am investit o grămadă în 

acţiunea asta. Am să pierd o mulţime de bani pentru că 
tu ai încurcat lucrurile în ce mă priveşte. 

— Ce se presupune să fac? Nu mi-am dat seama că 
Luke o să te concedieze. . 

Fraser se aplecă spre ea. 

- Trebuia să mă informezi despre planurile lui, îţi 
aminteşti? Nu mi-ai spus nimic de afurisita de investi- 
gatie pe care o făcea. 

Katy inspiră. 

- Nu aveam dreptul să vorbesc despre asta. 

- Da? Credeam că sînt prietenul tău. Nu eşti prea 
loială cu prietenii tăi, nu-i aşa? Toată loialitatea ta e 
pentru afurisiţii ăştia de Gilchrist. 

— Ce vrei de la mine, Fraser? întrebă liniştită Katy. 

- Acces la computerele Gilchrist în următoarele 
două luni. Poţi s-o faci, Katy. Poţi să-mi obţii noile 
coduri de intrare şi informaţiile de care am nevoie ca să 
intru în computere şi să manipulez nişte date. 

Katy îl privi fix. 

— De ce? 

- Pentru că am pus în mişcare nişte planuri care vor 
funcţiona dacă li se dă o şansă. Sint prea aproape de 
` finiş, Katy. Nu pot abandona acum. Ajută-mă şi te bag 
şi pe tine în înţelegere. 

- Ce înţelegere? sări ea. Ce ai făcut, Fraser? 

— Am avut în curs un aranjament cu adevărat bun. 
Tot ce trebuia era să fac ca Gi/christ Gourmet să pară 
că nu poate face față concurenţei. Lucrurile mergeau 
foarte bine, datorită faptului că eram aproape de cercul 
interior. 

Furia crescu în Katy. 

- Sabotai corporaţia, aşa-i? Luke a avut dreptate tot 
timpul. Vinovatul era cineva din interior. 

- Nu poate dovedi nimic şi ştie lucrul acesta. Tot ce 
are sînt nişte bănuieli. De aceea m-a concediat ieri, în 
loc să mă dea în judecată. Dar tu o să mă ajuţi să 
termin treaba asta, Katy. 

- N-o s-o fac 

- Ba da. Am să capăt înapoi ce-i al meu. Gilchrist nu 
mă poate trata cum m-a tratat şi să scape aşa uşor. Am 
să-l oblig să vindă Gilchrist Gourmet. 

— Cum? f 

- Cu ajutorul tău, desigur. Şi cu un computer. Pot 
s-o fac. 

— Nu fi idiot. N-am să te ajut niciodată să faci asta. 

- Ba o s-o faci. Dacă nu, am să fac așa ca tot ce n-a 
mers bine la Gi/christ Gourmet în ultimele citeva luni să 
fie considerat din vina ta, nu a mea. Am să trimit dovada 
direct la Justine. 

Katy era îngrozită. 

- Ce dovadă? Nu există nici o dovadă. Eu n-am 
făcut niciodată nimic în dauna companiei. 

- Au să fie destule dovezi cînd am să termin. Eu pot 
fabrica adresele în computere şi să ofer documentaţie. 
lar cei din familia Gilchrist vor crede fiecare amănunt. 
Ştii doar cum sînt ei. 

- E o minciună. Justine, cel puţin, are încredere în 
mine. Şi Luke. 

— Nici cu Gilchrist nu are totală încredere în nimeni. 
Ştii asta. Mai ales Justine o să creadă foarte repede ce-i 
mai rău. În fond, ea nu mai are nevoie de tine. Îi are 
înapoi pe preţiosul ei nepot. 

- Să te ia naiba, Fraser. Credeam că-mi eşti prieten. 
Cum ai putea să faci aşa ceva? 

— Sînt doar afaceri, draga mea. 

— Ar trebui să-ţi fie ruşine de tine. E rău ce faci. 

— Lasă predicile. Nu sînt dispus la asta. Mă ajuţi sau 
îi trimit lui Justine un material anonim care va face să 
pară că tu ai încercat să subminezi Gilchrist Gourmet. 
Asta-i, Katy. N-ai altă alternativă. 

— Du-te dracului! răspunse Katy. 

Încercă din nou să-şi elibereze braţul. 

Drept răspuns, Fraser o tinu şi mai tare. Katy căzu 
pe plajă. Fraser se întinse spre ea cu ochii micşoraţi. 

— Căţea mică, o să faci ce spun eu. Sint prea mulţi 
bani în joc. 

Katy ţipă cînd mîinile lui Frasher se strînseră în jurul 
umerilor ei. - 

Zeke îşi lăsă farfuria pe nisip şi se lansă. 

- Ce dracu’? ţipă Fraser şi se îndreaptă brusc, cînd 
îl zări pe Zake alergind spre el, cu o grabă tăcută, fe- 
roce. Pentru Dumnezeu, opreşte-l! Se dădu repede 
înapoi, împiedicîndu-se de o tufă. Opreşte-l! 

Fraser se echilibră, se răsuci şi o luă la fugă. 

Katy reuşi să se ridice în picioare, exact cînd Zeke 
săgetă pe lîngă ea. Îl văzu pe cîine lansîndu-se în 

` spatele lui Fraser, care fugea. Maxilarele masive ale lui 
Zeke se deschiseră larg. Apucă o bucată din haina de 
vînt al lui Fraser şi o sfişie cu sălbăticie. 

Fraser urlă şi se zbătu să iasă din haina ruptă. Zeke 
trase cu putere, încurcîndu-l pe Fraser în haină. Fraser 
se împiedică şi căzu urlînd îngrozit. 

— Zeke! Opreşte-te, ţipă Kate. 

Katy rămase cu gura căscată, cînd Zeke îşi puse 
labele din faţă pe pieptul lui Fraser. 

— Destul. Opreşte-te, Zeke. 

Zeke se uită la ea, dădu din coadă şi scheună ru- 
gător de parcă-i cerea permisiunea să-l apuce pe Fra- 
ser de git. 

- la-l de pe mine, spuse Fraser printre dinţi. 

- E-n regulă, Zeke. 

Katy se apropie de Fraser şi de cîine, fără grabă. 

- Eşti băiat bun. Un ciine bun. la-o uşor. Nu vreau 
să ne dea în judecată. Eşti un băiat bun. 

— la-l de pe mine. 

Fraser începu să se agite de sub labele lui Zeke. 

Zeke mirii uşor, avertizindu-l. Fraser rămase imediat 
nemişcat. 

- Isuse, şopti Fraser uitîndu-se în sus la Zeke. Afu- 
risitul de cîine o să mă omoare 

Katy nu era nici ea foarte sigură de ce avea să facă 
Zeke în continuare. Mai făcu un pas înainte, intenţionînd 
să-i | apuce pe cîine de zgardă. 

În momentul acela, Zeke îşi înălță capul şi se uită 
spre cărarea din stîncă. El lătră tare, cerînd ajutor. 

Katy se uită în sus şi îi văzu pe Luke şi pe Matt 
coborînd în goană cărarea. 

— Luke! 

Katy se repezi înainte şi se aruncă drept în braţele 
lui, cînd el ajunse pe plajă: 

- Slavă Domnului, că eşti aici! Nu ştiam ce trebuie 
să fac mai departe. 

Braţele lui Luke se strînseră protectoare în jurul ei. 
Vorbi cîinelui peste corpul lui Katy. 

- Zeke. Stai liniştit, băiete. Aşa! Lasă-l să se ridice, 
acum. Am eu grijă de el. 

Zeke, ascultător, cobori de pe pieptul lui Fraser şi 
ven' spre Luke. 

— Matt, ia-o pe Katy şi pe Zeke sus în casă. Am să 
mă ocup eu de ăsta. 

Matt reacţionă imediat ia tonul liniştit, de comandă. 

- Da, domnule. Haide, Katy. 

Katy îşi înălță capul de pe umărul lui Luke. 

- Stai! Trebuie să-ţi explic ce se întîmplă aici. 

— Ştiu ce se întimplă. Ochii lui Luke erau pe Fraser. 
Du-te cu Matt. 

Katy îşi dădu seama că era prea zdruncinată ca să 
se opună. Oricum ar fi fost inutil. Luke era clar stăpin pe 
situaţie, acum. Fără o vorbă, ea se depărtă de el şi 
porni spre cărare cu Matt. 

Zeke alergă din nou pe plajă, îşi înhăţă farfuria şi 
fugi înapoi, după Katy şi Matt. 

În virful stincii, Katy se întoarse să se uite în jos la 
scena de pe plajă. 

- Sper să nu fie nici un necaz din cauza asta. 

Matt rînji, încrederea lui în Luke fiind vizibilă. 

— Crede-mă, n-o să fie plăcut. Dar nu pentru tine. 
Luke o să aibă grijă de asta. . 

Katy băga în mixer pătrunjel şi busuioc, cînd, ceva 
mai tirziu, Luke intră pe uşa căsuţei. Zeke stătea în 

centrul podelei, cu farfuria pregătită. Coada i se mişcă 
în semn de salut cînd Luke apăru, dar nu- Şi luă privirea 
de la mixer. 

- — Ce se întîmplă aici? 

Luke luă cunoştinţă de scena din bucătărie cu o 
privire care, probabil, voia să fie amuzată, dar eşuă. În 
ochii lui de vrăjitor era o nebunie rece. 

— Ai început deja să pregăteşti cina? 

Matt, sprijinit de masa de gătit, cu o cutie de sifon în 
mînă, se uită la Luke. 

- E pentru Zeke. Katy îi face o porţie întreagă de sos 
de legume. 

- O porţie întreagă, doar sau el? Luke mingiie 
urechile ciinelui. Zeke o să creadă că a murit şi a ajuns 
în rai. 

— Merită asta, spuse blind Katy. A fost un adevarat 
erou. 

Ea apăsă butonul aparatului, tocînd frunzele proas- 
pete. În timp ce aparatul funcționa, ea adăugă şi cele- 
lalte ingrediente. 

- Da, spuse admirativ Matt. Un erou adevărat. E un 
cîine bun, Zeke. 

Zeke acceptă lauda cu o nouă lovitură din coadă, 
dar privirea nu i se dezlipi de mixer. 

. Katy mai arucă o privire spre Luke. Ochii lui erau 
periculos de verzi, iar expresia era de nedesluşit. 

— Luke, ce s-a întîmplat acolo jos? Ce i-ai fi făcut lui 
Fraser? 

— Nu mare lucru, spuse Luke. 

- Ce vrea să însemne asta? 

Katy opri aparatul şi răsturnă conţinutul în farfuria lui 

Zeke. Se uită în sus, cu îngrijorare. 

— N-ai făcut ceva dur, nu-i aşa? 

— Nu. i 

Gura lui Luke se curbă uşor, cînd se uită la ciinele 
care se ocupa de sos. 

— Mai este nişte sifon, Matt? 

- Sigur. Matt îi întinse cutia lui. Serveşte-te. 

Katy puse la spălat vasul mixerului. 

- Luke, Fraser mi-a spus adevărul? L-ai concediat 
pentru că îl bănuiai pe el că e în spatele planului de 
sabotare a localului Gilchrist Gourmet? 

- în. 

Luke deschise frigiderul şi alese o cutie cu sifon. 
Mişcările lui erau ca ale unei sălbăticiuni din junglă afla- 
tă la pîndă, pe deplin controlate, dar cu un mare po- 
tenţia! de violenţă. 

— De ce nu mi-ai spus adevărul? Katy era din nou 
furioasă. De ce ai încercat să mă faci să cred că pleacă 
la un alt serviciu? ; 

Luke deschise cutia cu sifon. Ochii lui erau impla- 
cabili, cînd întîini privirea ei supărată. 

- Pentru că n-am vrut o ceartă cu tine în legătură cu 
asta. Am ştiut că ai să-l aperi pe tip. 

Katy îşi muşcă buza inferioară, ginditoare. 

- Trebuie să fi existat circumstanţe atenuate. Nu pot 
crede că Fraser a făcut un asemenea lucru, fără un 
motiv puternic. . 

— Avea un motiv bun, spuse scurt Luke. Urma să 
facă o grămadă de bani. 

- Poate că a fost mai mult decit atit. Poate că a fost 
constrins s-o facă, sau aşa ceva. 

“Luke mormăi ceva în şoaptă. 

— Stanfield e un oportunist. Cînd Justine a început 
să se retragă de la supravegherea zilnică a companiei, 
s-a format un gol de putere. Cînd ea i-a cerut lui Stan- 
field să preia mai multă răspundere, el a văzut şansa pe 
care o avea şi a pus mîna pe ea. 

Katy oftă. 

— Pur şi simplu, nu-mi vine să cred. Ar fi trebuit să-mi 
spui adevărul,-cînd l-ai concediat, Luke. 

Luke ridică din umeri. 

- Poate că ar fi trebuit. În momentul acela mi s-a 
părut mai simplu să nu te implic pe tine. 

— Dar eram implicată. Fraser era prietenul meu. Sau 
măcar credeam că este. M-am bazat pe el în ultimele 
cîteva luni. M-a ajutat. 

- EI a folosit puterea pe care i-aţi dat-o tu şi cu 
Justine ca să slăbească localul Gilchrist Gourmet, spuse 
Luke direct. Voia să-l predea unui consorţiu de inves- 
titori, pe o fracțiune din valoarea reală şi să-şi capete 
partea. A fost un plan clar. = 

Katy se încruntă uşor. 

- Poate că a făcut-o pentru că ştia că nu putea urca 
mai sus la Gilchrist Inc. Putea să fi simţit asta, pentru că 
era o firmă familială şi nu ar fi avut ocazia să ajungă la 

virt. : ' 
— La naiba, Katy! Tocmai de asta nu ţi-am zis ce fac 
în ziua în care l-am concediat pe puiul ăla de cățea. Nu 
voiam să te ascult scuzîndu-l. 

- Nu- scuz. Încerc doar să înţeleg de ce a făcut ce-a 
făcut. 

- Raha! - d 

Katty îşi dădea seama că Matt asculta discuţia, în 
timp ce bea sifonul. Zeke terminase de mîncat şi stătea 
lingă farfurie. Privirea Îui trecea de la Katy la Luke şi 
înapoi. : i 

- Ba da, îl scuzi, afirmă Luke, iar eu nu intenţionez 
să-ţi ascult argumentele. Sint momente cînd poţi juca 
rolul de îngerul păzitor. Dar nu acum. 

- Presupun că ai dreptate. În fond, el voia să facă 
un rău companiei. Katy îi aruncă o privire piezişă. A 
venit la mine azi pentru că voia să-l ajut să-şi încheie 


planul. 
- Ştiu. 
Luke luă o înghiţitură. de sifon. 
- Ţi-a spus? i 
- Da. 


--Oh! A zis că, dacă nu-l ajut, îi trimite lui Justine 
informaţii care să facă să pară că eu am fost cea care a 
sabotat tot timpul localul Gourmet. 

~ Mda. 

Katy se uită fix la el. 

- Şi asta ţi-a spus? 

- Da. A fost doar o ameninţare fără fond, Katy. 

Ea se uită pe fereastră. 

~ Ar fi putut s-o facă. 

- N-ar fi contat, spuse Luke cu blindeţe. Chiar dacă 
i-ar fi trimis informația lui Justine şi chiar dacă ea i-ar fi 
crezut, n-ar fi avut importanţă. Justine nu mai conduce 
treburile pe aici, îţi aminteşti? Eu conduc. 

Katy zimbi. 

- Da. Şi tu l-ai fi crezut? 

- lisuse, nu! Dinţii iui Luke străluciră într-un zîmbet 

scurt. Tu eşti îngerul păzitor al familiei Gilchrist. Tu eşti 
ultima persoană din lume care ar face un rău deliberat 
firmei familiei. 

— Aş dori să nu-mi mai spui înger, mormăi ea. 

Dar se simţi încălzindu-se sub impactul încrederii lui 
vizibile în integritatea ei. Cei din familia Gilchrist nu se 
încred uşor în cineva, ştia asta. Faptul că Luke avea 
încredere în ea însemna foarte mult. 

Un moment se lăsă tăcere în bucătărie. Matt o în- 
trerupse. 

- Noroc că ne-am întors la timp, se oferi el să con- 
verseze. 

- Poţi să mai spui asta o dată, murmură Katy. Ñu 
eram sigură ce să fac, ca Zeke să-l elibereze pe Fraser. 
Vedeam deja procese şi tot felul de probleme. 

- Nu vor mai fi probleme din i lui Stanfield, zise 
Luke. 

Ceva în vocea prea liniştită a lui Luke o alertă pe 
Katy. Sprîncenele ei se uniră într-o încruntare îngri- 
jorată. 

— Luke, nu i-ai făcut vreo violenţă, nu-i aşa? 

Luke se uită drept în ochii ei. 

— La dracu’, nu! Ştiu că tu nu ești de acord cu 
violenţa. l-am dat o lecţie serioasă despre etica aface- 
rilor şi un avertisment puternic. 

Matt se înecă brusc cu o înghiţitură de sifon. | se 
tăie respiraţia, tuşi şi se îndoi, încercînd să-şi revină. 
Sifonul sări din cutie. Matt o puse repede jos pe masă. 
Atenţia lui Katy fu imediat îndreptată spre el. 

- Te simţi bine, Matt? 

- Da. Sigur. 

Matt tuşi şi se prefăcu a-şi drege gîtui, în timp ce 
întinse mîna după un burete, ca să şteargă sifonul. 
Privirea lui zbură spre Luke, dar acesta arăta preocupat 
de ceva. 

— Ah, cred că am să-l iau pe Zeke la plimbare, sau 
aşa ceva. Ne vedem mai tirziu. Haide, Zeke. Să mer- 
gem, băiete. | 

Zeke, ascultător, îşi luă farfuria şi porni după Matt. 
Katy aşteptă pînă se închise uşa, apoi se întoarse din 
nou la Luke. 

- În legătură cu Fraser, începu ea deliberat. Cred 
într-adevăr că ar fi trebuit să mă informezi, Luke. 

” Luke puse jos cutia cu sifon şi întinse mina după 
Kate. Se sprijini de uşa frigiderului, desfăcu picioarele şi 
o trase aproape între coapsele lui. Katy simţea căldura 
şi forţa din el. Răspunse ca întotdeauna cu un val ame- 
titor de excitație. i 

— Luke! 

Ea îşi înălță capul ca să se uite în sus, la el. În 
privirea lui de smarald, era o intensitate descum- 
pănitoare. i 

— Ai idee cum m-am simţit cînd te-am văzut acolo jos 
pe plajă şi mi-am dat seama ce s-a întîmplat? Vocea lui 
Luke era aspră ca valurile care se loveau de stinci jos, 
sub fereastra căsuţei. Ştii ce se putea întîmpla dacă 
Zeke nu era acolo? 

Simţămîntul mîndru de protecţie din el o emoţionă 
adînc pe Katy. Ea atinse maxilarul lui Luke cu degete 
miîngiietoare. 

- E-n regulă, Luke. Nu cred că Fraser mi-ar fi făcut 
chiar un rău. Era doar foarte supărat şi furios şi voia 

să mă oblige să-l ajut. Dar totuşi nu cred că ar fi folosit 
forţa. 

- Îngere, uneori chiar că mă sperii de moarte. Cum 
naiba ai supravieţuit atita timp fără un păzitor al tău 
propriu? 

Înainte ca ea să poată răspunde, Luke îi luă gura, 
sărutînd-o cu toată ferocitatea controlată pe care o 
văzuse reflectată în ochii lui, de cînd intrase în casă. 

Katy putea simţi încordarea gata de luptă din el, 
instinctiv, simţi că orice se petrecuse între Luke şi 
Fraser nu fusese în întregime civilizat. 

Ea ştia de asemenea că acum nu mai putea face 
nimic în legătură cu asta. Luke nu-i va spune niciodată 
tot adevărul. Poate că nici nu dorea să ştie tot adevărul, 
se gîndi ea. 

Katy se predă cerinţei urgente din sărutul lui Luke, 
folosindu-şi moliciunea ca să şteargă uz tă furiei 
care arsese în ochii lui. 

Cînd încordarea se mai potoli în el, Katy îşi înălţă 
capul. 

- Luke? La ce te gîndeşti? 

- Mă gindesc la ceva ce mi-a zis Stanfield înainte de 
a pleca, în urmă cu cîteva minute. 

- Ce anume? 

- l-am cerut numele omului care era în spatele con- 
sorțiului de investitori care încerca să cumpere Gilchrist 
Gourmet. 

- Ţi l-a spus? întrebă Katy surprinsă. 

— Bănuiesc că simţea nevoia să coopereze. A spus 
că nu l-a întilnit niciodată, dar că numele lui era Milo 
Nyle. 

- Doamne, Dumnezeule! exclamă Katy. Asta-i nu- 
mele celui care a încercat să-l păcălească pe Darren. 
Domnul Nyle e cu siguranţă un maestru al sforăriilor. 

- Da, era..., zise Luke, vizibil pierdut cu propriile lui 


gînduri. 


Capitolul 79 


Două zile mai tîrziu, Luke stătea la biroul lui din 
Seattle, uitîindu-se în globul de cristal care-era compu- 
terul lui. Absent, lovea cu un stilou de aur în lemnul 
lustruit al biroului. 

Pe ecran apăreau informaţii despre o afacere imobi- ` 
liară făcută în urmă cu cincisprezece ani de Gilchrist 
Inc. 

Manevra implicase cumpărarea unei clădiri mici, în- 
vechite, de lingă Pike Place. Structura în sine era neto- 
lositoare pentru companie. Justine dorise să o cumpere 
şi nu încăpea îndoială că fusese o decizie de afaceri 
strălucită. Era locul pe care, mai tirziu, a construit res- 
taurantul Pacific Rim. Restaurantul nu numai că avu- 
sese un succes incredibil, dar terenul crescuse mult în 
valoare, întrucît oraşul Seattle se dezvoltase în ultimii 
ani. 

Un alt succes Gilchrist. 

Luke găsise mai multe notițe ale lui Justine, legate 
de afacerea respectivă. De acolo reieşea clar că, înainte 
de a dărima clădirea, cele cîteva mici firme care îşi 
aveau sediul acolo, trebuiau mutate. Citeva contracte 
au fost anulate, altele nu au fost prelungite. Rezultatul 
net a fost închiderea unui mic restaurant, a unei cu- 
răţătorii şi a unei librării. Restaurantul se numise Atwood 
Cafe. 

Luke studie ecranul, dar o parte a minţii lui era la 
Katy. Era un noroc că putea face două lucruri deodată, 
se gîndi el, pentru că, în ultima vreme, o parte a minţii 
lui era mereu la Katy. A 

Ea îi consuma întreaga atenţie în visuri şi îi rodea ` 
gîndurile toată seara, indiferent de alte probleme. Acum, 
cînd putea începe să vadă din nou un viitor, nu-l putea 
concepe fără ea. A 

Zgomotul din biroul exterior îi atrase atenția lui Luke. 
Auzi voci familiare care dădeau ordine. Secretara lui se 
clătină şi căzu sub asaltul familiei Gilchrist. 

Un moment mai tirziu, se deschise uşa. El se uită în 
sus, resemnat. Maureen, Hayden, Darren şi Eden nă- 
văliră înăuntru. Luară poziţie în jurul biroului de' parcă 
formau un quintet. 

- Nu e de mirare că ea, Katy, ne consideră o apă şi 
un pămînt, mormăi Luke. Se lăsă pe spătarul scaunului. 
__Să înţeleg că nu e o vizită de curtoazie? 

— Am discutat şi am decis că trebuie să cunoşti 
sentimentele noastre în această problemă. 

- Despre ce problemă este vorba? întrebă el poli- 
ticos. 

- Despre Katy. 

Eden se duse spre fereastră. Se aşeză pe pervazul 
acesteia şi îşi aranjă tivul fustei negre de lînă. 

- Te culci cu ea, Luke. O ştim cu toţii. Mi-ai spus tu 
însuţi că eşti implicat cu ea. 

- ŞI? 

- Şi vrem să ne ştii-sentimentele în R cu trea- 
ba asta, repetă Maureen. 

- La dracul zise Luke aruncînd stiloul de aur. Să 
nu-mi spuneți că sînteți aici toți ca să-mi ţineţi o predică 
despre cum să-mi. conduc viața amoroasă. Nu sînt dis- 
pus să vă ascult. 

Maureen se uită urit la el. . - A 

- Este important. Nici unul dintre noi nu vrea ca ea 
să sufere. 

— Are dreptate, confirmă Darren. 

— De cînd vreunul dintre voi a început să se îngrijo- 
reze pentru Katy? întrebă Luke. 

Hayden se încruntă. 

- Noi am fost mereu interesaţi de soarta lui Katy. Ea 
e aproape o parte din familie. Nimeni nu vrea s-o vadă 
rănită. A trecut printr-o perioadă mai dură, cînd Eden 
s-a măritat cu Atwood. Nu vrem s-o vedem trecînd din 
nou prin ceva similar. 

- Bine gîndit din partea voastră, remarcă Luke. 

Ochii lui Eden aruncară scintei. 

- Eu n-am vrut niciodată s-o rănesc pe Katy. Dar 
Nate şi cu mine... mă rog, a fost doar o chestie din 
alea. 

- Şi Katy a fost doar un accident pe şosea, spuse 
Luke. 

Eden se uită la el tăios. 

— Ce vrea să însemne asta? 

- Las-o baltă, zise Luke privind la feţele frumoase 
ale familiei lui. Dacă aţi venit aici în grup să-mi spuneţi 
să nu o mai văd pe Katy, vă pierdeţi timpul. 

- La naiba, ştim asta, zise Darren ridicînd elegant un 
umăr, E clar că o doreşti, deşi nu eşti deloc potrivit 
pentru ea. 

- Mulţumesc pentru votul de încredere, spuse Luke 
sec, 

Se părea că nimeni nu-l considera potrivit pentru 
Katy. Dacă era cinstit, trebuia să recunoască faptul că 
nici el nu se considerase potrivit pentru ea, la început. . 
Era un gînd deprimant. 

— Problema este, interveni Maureen, că noi credem 
că nu trebuie să o laşi să spere. Nu vrem să te foloseşti 
de ea şi apoi să o arunci cît colo. 

- Aşa să fie? Luke ridică dintr-o sprinceană. Ce su- 
geraţi să fac? 

- Căsătoreşte-te cu ea, spuse Hayden. 

- Ce vă face să credeţi că ea mă vrea? întrebă liniştit 
Luke. 

Toţi patru se uitară fix la el, cu uimire. Celor din 
familia Gilchrist le trcea rareori prin cap că ar putea să 
nu aibă ceea ce doreau. Mai ales dacă doreau destul 
de mult. Şi dacă voiau .ceva, îl voiau de obicei foarte 
mult. Luke se strimbă la acest gînd. Începea să facă 
aceleaşi generalizări pe care le făcea Katy. 

- Despre ce naiba vorbeşti? întrebă Maureen. Dacă 
o ceri în căsătorie, o să se mărite cu tine. 

- Cu sigurânţă că da, zise Hayden. N-ar face amor 

cu tine dacă nu te-ar iubi. Katy nu s-ar culca. cu unul pe 
care nu-l iubeşte. 
: Eden şi Darren dădură aprobator din cap. 
- întreab-o pe ea, spuse Darren. 
- — N-o să fie chiar atit de uşor, mormăi Luke. 

- De ce nu? zise Mauren. 

— Eu nu ştiu să gătesc, explică Luke. 

Dacă toţi cei patru Gilchrist care înconjurau biroul 
fuseseră uimiţi un minut mai devreme, acum erau total 
uluiţi. 

- Ce naiba vrea să însemne asta? întrebă Darren 
direct. Ce legătură are gătitul cu asta? 

- Katy mi-a zis odată că bărbatul pe care-l va lua de 
soj va trebui să ştie să gătească, zise Luke. Aţi cu- 
noscut vreun Gilchrist care ştie să gătească? 

Se uitară din nou unul la celălalt. 

- Justine a zis că n-o să mai gătească niciodată, 
după ce Gilchrist Inc. nu ajunge la situaţia în care ea nu 
va mai trebui să fie propriul ei bucătar-şef, zise Hayden. 
Îmi amintesc cît de greu lucra în acei primi ani. Ea era 
ca o sclavă, zi şi noapte, în primul restaurant Gilchrist. 
Nu-şi putea permite să angajeze personal. În fiecare 
noapte se prăbuşea în pat epuizată, Thornton şi cu 
mine am crescut cu ideea că treaba cu gătitul e un 
lucru groaznic. 

- Şi tu ai transmis ideea asta copiilor tăi, zise Eden 
zîmbind slab. Dar nu e chiar atit de greu. Eu am făcut 
asta, uneori. Deschizi doar o cutie, mai adaugi cîte ceva 
şi bagi în cuptorul cu microunde. 

— Salatele sînt uşoare, adăugă Maureen. Speli doar 
frunzele de salată şi adaugi nişte ingrediente din sticle. 

„Mai poţi lua nişte lucruri interesante, cum ar fi caperele 
şi le pui deasupra. Nici o problemă. 5 

— Unele din felurile congelate de la Gourmet sînt ` 
foarte bune, zise Darren. Le scoţi din cutia pentru 
microunde, le pui în farfurie şi nimeni nu ştie că nu sînt 
făcute în casă. 

— Katy ar şti. lar eu nu mă refer la genul ăsta de 
gătit, zise Luke. Mă refer la gătitul cu adevărat. Ca. la 
Gourmet, 

— Din nefericire, recunoscu Hayden, nici unul dintre 
noi n-a fost prea interesat de subiectul ăsta. 

- Pe Katy o interesează. E pasionat de interesată, 
spuse Luke. 

— Atunci, învaţă să găteşti, îl sfătui Darren. Nu poate 
să fie chiar atit de greu. Dovedestei, că poți şi apoi 
cere-o în căsătorie. 

— Cum sugeraţi să fac ca să învăţ să fiu un bucătar 
cordon bleu într-o săptămînă? întrebă direct Luke. 
"Eden se încruntă. 

— Nu văd nici o problemă. Avem vreo duzină de 
bucătari în personalul nostru. O să-l punem pe unul 
dintre ei să te înveţe. 

Urmă un murmur general de acceptare. Fiecare 
arăta uşurat. 

Fu rândul lui Luke să se uite cu mirare la ceilalţi 


~ membri ai familiei. 


— Sînteţi serioşi, nu-i aşa? ! 

- Am să fiu perfect sincer cu tine, zise Hayden. Ar fi 
fost cel mai bine dacă n-ai fi început o legătură amo- 
roasă cu Katy. Ea nu e genul tău, iar tu, în mod sigur, 
nu eşti genul ei. Dar întrucît este un fapt împlinit, noi 

avem sentimentul că ar trebui să fii corect cu ea. 

Se uitară cu toţii urît la Luke. 

— În regulă, spuse Luke: 

Ei îl priviră cu atenţie, uşuraţi probabil de o victorie 
atît de uşoară. 

- Pe curînd, zise Darren. 

- Pe curînd, promise blînd Luke. Foarte curînd. 

— Am să aleg pe unul dintre bucătarii de la Gilchrist 
să te instruiască, zise Eden. 

Luke primi mesajul să fie la apartamentul lui Justine 
a doua zi dimineața. Coborî la primul etaj al vilei şi se 
prezentă la uşă. 

— Doamna Gilchrist e foarte supărată şi este doar 
vina dumitale, îl anunţă doamna Igorson cînd îi des- 
chise uşa. 

— Nu te îngrijora, spuse Luke. Cînd am să plec, o să 
fie probabil şi mai supărată. 

Justine îl aştepta în fotoliul ei favorit, care arăta ca 
un tron. Lumina cenuşie a unei zile noroase făcea ca 
părul ei argintiu să pară mat , dar nu alunga strălucirea 
din ochii ei verzi. Luke observă că Justine era gata de 
bătălie. Cînd el se apropie, ea păru că se încordează de 
furie. Avea umerii rigizi sub bluza neagră. ` 

- Ce-am auzit despre ideea de a o cere în căsătorie 
pe Katy? se răsti Justine. 

- Zvonuri false şi vorbe maliţioase, spuse Luke şi se 


392 


aşeză pe pervazul ferestrei. Încă n-am cerut-o. 

— Dar intenţionezi s-o ceri? 

— Dacă pot să-mi fac curaj. 

Gura lui Justine se strînse. 

— Nu glumi cu mine. 

- Nu e nici o glumă. Există probabilitatea să mă 
refuze. Ştii că nouă, celor din familia Gilchrist, nu ne 
place să fim respinşi. 

Mina lui Justine se strînse pe braţul fotoliuiui. 

— Să te ia naiba, Luke, ţi-am spus că nu vreau să fie 
rănită. f 

— Se pare că toată lumea e îngrijorată că eu îi fac 
rău lui Katy. Trebuie să recunosc că sînt puțin sur- 
prins. 

— La ce te aşteptai? Katy a fost aproape ca o fiică 
pentru mine. N-am să stau departe să văd că te folo- 
seşti de ea. 

Luke îşi studie un moment virfurile pantofilor, apoi îşi 
ridică privirea cu un zimbet şăgalnic. 

- Motivul pentru care sînt surprins de acest interes 
faţă de relaţiile mele cu Katy este că, de obicei, membrii 
familiei Gilchrist nu se preocupă de victime nevinovate. 

Ochii lui Justine străluceau de furie. 

- Ce lucru ridicol ai spus! Nu ştiu despre ce vor- 
beşti, dar vreau să-ţi fie perfect clar că nu o vei cere pe 
Katy de soţie. 

- Crezi că am să fiu un soţ prost pentru ea? | 

Justine închise o clipă ochii. Cînd îi deschise din 
nou, privirea ei era hotărită. 

- Familia noastră i-a dăunat destul familiei ei, nu 
vreau să văd că se întîmplă iar la fel. 

— Bănuiesc că te referi la incidentul de acum treizeci 
şi şapte de ani. 

— Am căzut de acord să nu discutăm lucrul ăsta, 
zise cu răceală Justine. Dar pentru că ai deschis dis- 
cuţia, hai s-o facem. Vorbim despre faptul că ultima 
dată cînd un Gilchrist s-a implicat cu cineva din familia 
lui Katy, a lăsat-o în faţa altarului. N-am să permit să se 
întîmple aşa ceva, de două ori. 

Luke se uită pieziş la ea. 

— Ce te face să crezi că eu aş lăsa-o pe Katy la 
altar? 

Privirea lui Justine rămase fermă. 

- Nu sînt o proastă. Aducîndu-te aici să preiei con- 
ducerea companiei Gilchrist Inc. mi-am asumat un risc 
calculat. Îmi dădeam seama că ai putea folosi ocazia ca 
să te răzbuni pe mine şi pe familie. 

Luke înţelese brusc. 

- Tu crezi că aş putea pune la cale o reluare a ceea 
ce s-a întîmplat în urmă cu treizeci şi şapte de ani ca să 
te umilesc pe tine şi pe ceilalţi? Justine respiră adînc şi 
se uită în altă parte. 

— Cred că există posibilitatea ca tu să consideri asta 
ca o răzbunare potrivită. 

Luke dădu din cap gînditor. 

- O răzbunare demnă de un Gilchrist! Ca treaba să 
fie completă, ar trebui mai întîi să sabotez compania. 
Apoi, aş putea să-ţi dau lovitura de graţie aranjind un 
scenariu care să te umilească în faţa prietenilor tăi şi a 
asociaţilor în afaceri, exact aşa cum ai fost umilită în 
urmă cu treizeci şi şapte de ani. Nu-i rău. Giîndeşte-te 
cum ar ride toţi de tine, Justine. lar celor care nu ar ride, 

le-ar fi milă de tine. 

— Opreşte-te! sări ea. După cum ţi-am zis, aducerea 
ta aici a fost un risc calculat. 

Luke se ridică şi începu să se plimbe prin cameră. 

- Ţi-a trecut prin minte vreodată că, dacă ai fi 
respectat înţelegerea cu Quinnell, în urmă cu treizeci şi 
şapte de ani, Katy şi fratele ei ar fi fost azi moştenitori ai 
familiei Gilchrist? 

Privirea lui Justine era acum împietrită. 

- Da, 

— Ăsta a fost motivul real pentru care i-ai dat lui Katy 
slujba de ajutor personal după moartea părinţilor ei, 
aşa-i? Nu pentru ce i-a făcut tatăl meu mamei ei, ci 
pentru că te simțeai vinovată de fapta ta. Ştiai că Matt şi 
Katy n-ar fi rămas săraci, dacă tu ai îi făcut unificarea. 

— Nu a rămas nimic din afacerea Quinnell, la moar- 
tea tatălui lui Katy, spuse încet Justine. El a distrus-o. 
Dacă ar fi avut loc unificarea, lucrul ăsta nu s-ar fi în- 
timplat niciodată. Aş fi putut conduce atît restaurantul 
lui Quinnell cît şi pe ale mele. imperiul lui Richard Quin- 
nell nu s-ar fi prăbuşit. Katy şi fratele ei ar fi fost în 
siguranţă din punct de vedere financiar. 

— Quinnell te-a salvat cu ani în urmă, cînd te-ai trezit 
văduvă, cu doi băieţi mici de crescut, nu-i aşa? 

- Da. 

— Îi erai datoare. 

- Da, dar n-am putut face unificarea. Nu-mi puteam 
asuma riscul de a da un control parţial asupra com- 
paniei mele cuiva din afară. Nu regret ce am făcut şi 
m-am străduit să repar. Katy nu m-a învinovăţit nicio- 
dată pentru cele întîmplate. 

- Nu, ea n-ar face aşa ceva. Tot ce-şi doreşte Katy 
este să se elibereze de familia Gilchrist, odată pentru 
totdeauna. Luke se opri la fereastră. Am s-o cer de 
nevastă, Justine. 

- Să fii blestemat! 

- Vită-te la partea bună. Poate o să mă refuze. 

- Dar dacă acceptă? întrebă Justine. 

Luke zimbi trist. 

- Dacă acceptă, o să fii: navoi să tremuri pentru 
intențiile mele, pînă în ziua nunții, nu-i aşa, Justine? N-o 
să ştii, pînă în ultimul minut, dacă plănuiesc să mă răz- 
bun sau m-am Inelrăogttire realmente de Katy. 

Justine păli. 

- Nu eşti îndrăgostit de ea. 

Speranţa din vocea ei îl făcu pe Luke curios. 

- Cum poţi să fii atît de sigură de lucrul ăsta? 

- Pentru că tatăl tău mi-a spus, acum treizeci şi 
şapte de ani, că nici un Gilchrist nu poate iubi o femeie 
cum era mama lui Katy. A. zis că era dulce, dar insen- 
sibilă. Nu avea pasiune în ea, a zis el. Nici dramă. Avea 
nevoie de o femeie cum era Cleo. lar Katy e imaginea 
mamei ei. 

- Dar ea nu este ca mama ei şi eu nu sînt ca tatăl 
meu. 

- Semeni cu el mai mult ‘decît ai să ştii vreodată. Şi 
te atrage acelaşi gen de femei. Am văzut fotografia 
soţiei tale în ziare. În comparaţie cu ea, Katy trebuie 
să-ţi pară foarte comună. Să nu încerci să-mi spui că 
te-ai îndrăgostit de ea. 

Luke ridică din umeri. 

- În regulă, n-am să-ţi spun. 

- Şi dacă nu eşti îndrăgostit de ea, continuă Justine, 
atunci există un singur motiv ca s-o ceri de soție. 

- Actul final al răzbunării? 

- Da, să fii al naibii, zise ea aplecîndu-se în faţă, cu 
mîinile strînse pe braţele fotoliului. Luke, te-am adus aici 
ca să salvezi compania şi familia. Katy crede că o să ne 
ajuţi, nu că o să ne distrugi. 

- Va fi interesant de văzut ce anume crezi tu, nu- 
aşa? Luke porni spre uşă. Ai să fii la biserică în ziua în 
care o să mă căsătoresc cu Katy? 

— Nu va fi nici o nuntă, rosti Justine. 

- Cum o să o opreşti? 

— Am s-o conving pe Katy să respingă cererea ta, 
chiar dacă ar fi ultimul lucru pe care l-aş face. 

- Sărmana Katy! Este prinsă la mijlocul unui duel a! 
familiei Gilchrist. Ei bine, fie ca cel mai bun Gilchrist să 
învingă! 

Luke făcu o pauză. 

— Apropo. Numele de Sam Atwood îţi spune ceva? 

Justin se clătină, descumpănită vizibil de schim- 
barea de subiect. Se uită urit. 

- Atwood? Are vreo legătură cu acel groaznic Nate 
Atwood? 

- E tatăl lui. 

- Nu l-am cunoscut niciodată. Ştiu că a murit. 

- Da, spuse Luke. S-a sinucis în urmă cu cincispre- 
zece ani. Şi-a pierdut nevasta, care avusese cancer 
şi, la scurt timp după aceea, şi-a pierdut afacerea. Se 
pare că a fost prea mult pentru el. Şi-a tras un glonţ în 
creier. 

Justine îi aruncă o privire tăioasă. 

` — Ce legătură are asta cu celelalte probleme? 
— Doar un alt accident pe şosea, tip Gilchrist. 

A doua zi după-amiază, Luke stătea în faţa unei 
chiuvete de inox, din bucătăria strălucitoare de la Pa- 
cific Rim. Îi înjură în gînd pe toţi bucătarii temperamen- 
tali. 

- Nu, nu, nu, domnule Gilchrist. 

Benedict Dalton, într-un alb imaculat din cap pînă în 
picioare, se încruntă la grămada de frunze verzi pe care 
Luke le stringea în pumn. . 

— Spanacul trebuie mînuit cu mare grijă. Nu vrem 
să-l rănim. 

— Cum naiba se presupune să-i rup codița, dacă nu 
tin de frunză? 

Benedict oftă. 

- Cu mare grijă, domnule Gilchrist. Şi cu respectul 
cuvenit pentru prospetimea. produsului. S-o facem din 
nou. Ţine frunza cu blîndeţe, în mina stingă, şi apuc-o 
de codiţă între degetul mare şi cel arătător. Înlătur-o 
uşor. 

Luke trase de codiţă. Frunza se rupse. Benedict era 
furios. . 

— Doamne, domnule Gilchrist, n-ai nici un sentiment 
pentru spanac. 

- Dacă e aşa de al naibii de sensibil, poate ar trebui 
să uit să-I mai pun în salată. 

Benedict strînse buzele. 

- Asta e o lecţie practică, dacă îţi aminteşti. Şi 
dumneata ai ales salata de spanac pentru meniul ăsta, 
aşa că are sens să facem lecţia tocmai cu spanac. 

- E o mare bătaie de cap, dacă mă întrebi pe 
mine. 

- Dacă nu vrei să înveţi să cureţi cum trebuie 
spanacul, eşti liber să-ţi prepari salată cu nisipul de pe 
el. 

Luke îi aruncă bucătarului o privire piezişă. 

-= Nu, mulţumesc. - 

Benedict zimbi fericit, vizibil sigur că avea superio- 
ritate. l 

- Dacă vrei să alegi alte verdețuri, poți desigur s-o 
faci. Salată verde, andive şi altele. Dar toate sînt şi mai 
fragede decit spanacul. 

- N-are importanţă, zise Luke uitindu-se la frunzele 
care pluteau în apă. Am început cu afurisitul de spanac, 
rămîn la el. Este nevoie să spăl cu mîna fiecare frunză? 

— Mi-e teamă că da. 

Benedict nu părea prea binevoitor. 

- Îţi place treaba asta, nu-i aşa? 

- Nu am prea des ocazia să dau ordine unui Gil- 
christ, zise cu veselie Benedict. Acum, te-ai decis ce 
sos vrei să prepari? 

— Vinegretă cu lămiie. 

— Excelentă alegere! Ai făcut vreodată un sos vine- 
gret? 

- Nu. > 

- O să fie o experiență interesantă, sînt sigúr. Eşti un 
om răbdător? 

- Nu, atunci cînd e vorba de gătit. 

Luke mai spălă cu greu încă o frunză de spanac. 

- Poate o să înveţi să ai răbdare, pe măsură ce 
continuăm. 

- Mă îndoiesc. 

Luke mai rupse o codiţă. 

— Atunci e o nefericire că dumneata ai ales sufleul « ca 
desert. 

— L-am ales pentru că m-am gîndit că doamna pe 
care am invitat-o la cină va fi impresionată de un sufle, 
zise Luke printre dinţi. 

Mai rupse o codiţă cu o mişcare săltăreaţă. 

- Vai, risipim prea mult spanac, nu-i aşa? spuse 
Benedict dezaprobator. 

- Îmi pot permite, mormăi Luke. 

Mai apucă o frunză din apă şi o puse sub robinet. 
Asta este o prostie, îşi spuse în sinea lui. Cu adevărat o 
prostie. Nu avea nici o şansă să o impresioneze pe 
Katy cu o masă gătită în casă. Ea va găsi probabil hilar 
efortul lui. Ei îi vine atit de uşor să ridă de familia Gil- 
„christ, în cea mai mare parte a timpului. 

Planul de a găti şi a-i servi o masă spectaculoasă, 
ca apoi să o ceară în căsătorie era mort chiar înainte 
de a se naşte. Ea nu se va mărita niciodată cu un 
Gilchrist. 

Pe de altă parte, instinctele lui îi spuneau că ea nu 
ar face dragoste cu un bărbat pe care nu-l iubeşte. Or, 
ea făcea dragoste cu el. Asta trebuia să însemne că-l 
iubeşte. ` 

Dar ea n-a spus niciodată nimic despre dragoste, îşi 
reaminti el. 

Luke strînse din dinţi şi mai spălă o frunză de spa- 
nac. Acest îngrozitor sentiment al nesiguranţei era nou 
pentru el. Nu-i plăcea. 


să 


Katy îşi ridică o sprînceană cînd Liz îi spuse că era 
chemată jos, în apartamentul lui Justine. 

- Vrea să mă vadă singură, fără Luke? 

- Îhî, zise Liz, cu un aer de sentință cinică. Dacă 
mă întrebi pe mine, ea e într-o stare de anxietate. Nu 
m-ar surprinde dacă ar fi gata să facă un atac de 
panică. 

— A sunat aici personal? Nu era doamna Igorson? 

- Nu. Era chiar doamna Gilchrist. Suna de parcă ar 
avea nevoie de vitamina V. 

- Poftim? 

— Valium, chicoti Liz. O mică glumă profesională. 

— Cînd începi noul curs la Colegiu, Liz? 

- Peste vreo şase săptămîni, răspunse Liz. Pînă 
atunci sînt psihiatrul tău personal. 

- Tocmai de asta mă temeam. 

Katy se uită la ceas. Era aproape patru şi jumătate. 
Abia aştepta înotul de la ora cinci. Luke venea la ea 
acasă, în seara asta, ca de obicei, şi voia să încerce pe 
el şi pe cîinele lui o altă reţetă. Trebuia să spele o 
grămadă de frunze de spanac pentru ultima ei creaţie 
de sos vegetal. 

Se grăbi să coboare. 

Vederea feței trase a lui Justine o şocă. Katy se 
încruntă preocupată, cînd intră în camera de zi. 

— Justine, te simţi bine? 

— Linişteşte-te, spuse Justine zîmbind slab. Nu am 
nimic fizic. Şezi, Katy. Vreau să-ţi vorbesc. 

Katy se aşeză. 

— Care-i problema? 

— Nepotul meu, desigur. Dacă mă gindesc bine, ei a 
fost problema principală în ultima vreme. În unele zile, 
doresc să nu-mi fi asumat riscul de a-l aduce aici să-i 
predau Gilchrist Inc. În alte zile, îmi spun că el e singura 
speranţă pe care o are compania şi familia asta. Dar azi 
e una dintre acele zile în care mă gindesc că am făcut o 
gravă greşeală. 

Kate se relaxă puţin. Justine bombănea întotdeauna 
în legătură cu Luke. | 

— Acum, ce-a mai făcut că te-a supărat? 

— intenţionează să te ceară în căsătorie, 

Katy deschise gura, nu fu în stare să rostească nici 
un cuvint şi o închise. Mai aşteptă două secunde şi 
încercă din nou. 

— Ce-a făcut? 

— N-ai auzit? Se pare că plănuieşte să se însoare cu 
tine! 

— Nu cred. 

Katy se ridică în picioare. Se simţea izbită ca de 
trăsnet şi ameţită. O parte a ei se înălţă liberă de fe- 
ricire. Dar alta, mai realistă, era sigură că era o greşeală 
îngrozitoare. 

— E adevărat, spuse Justine. Întrebarea este ce simţi 
tu în legătură cu asta. 


402 


— Nu sînt sigură, recunoscu ea. 

— Eşti îndrăgostită de el, nu-i aşa? zise Justine. 

- Da. 

- Mă temeam de asta. Ştiam că nu te-ai fi implicat 
atit de intim cu el dacă nu-l iubeai. l-ai spus? 

- Nu. 

— Te sfătuiesc să nu-i spui. Katy, el e altfel decit 
tine.Tu eşti onestă, directă şi deschisă. Dar Luke e... 
foarte profund. 

- Ştiu asta. E un Gilchrist. Încerci să mă avertizezi că 
s-ar putea să urmărească un obiectiv al lui propriu, nu-i 
aşa? Că şi dacă m-ar cere în căsătorie, s-ar putea să nu 
vorbească serios? 

- Trebuie să privim realitatea în faţă, Katy. Nepotul 
meu este încă, pentru noi toţi, o persoană necunoscută. 
Am crezut la început că motivul asumării controlului 
asupra companiei poate fi răzbunarea. 

— Cum s-ar potrivi căsătoria cu mine, într-un plan de 
răzbunare pe care ar fi putut să-l întocmească? întrebă 
Katy. 

- Este posibil de conceput că ţelui lui este să dis- 
trugă compania şi, ca un act final de răzbunare, să 
repună în scenă umilitorul scandal care a avut loc în 
urmă cu treizeci şi şapte de ani. Doar că, de data 
asta, tu vei fi cea lăsată în faţa altarului, în locul ma- 
mei tale. 

- Nu se poate să vorbeşti serios. Luke nu mi-ar face 
aşa ceva. El nu mă urăște. 

- Bineînţeles că nu te urăște pe tine, zise Justine 
clătinînd cu tristeţe din cap. Pe mine ar încerca să mă 
umilească şi să mă sfărime. Şi cred că a ghicit că, dacă 

te-ar lăsa în faţa altarului, m-ar durea mai mult decit ar 
putea înțelege cineva. El ştie adevărul. 

— Ce adevăr? 

Justine o privi fix. 

- Cred că Luke îşi dă seama că, deşi am încercat să 
pretind contrariul, nu există nimic ce mi-ar plăcea mai 
-mult decit să te văd căsătorită cu el. 

Katy se aşeză din nou. 

— Tu doreşti ca eu să mă căsătoresc cu el? 

— Nu numai că îi eram îndatorată bunicului tău pen- 
tru că m-a ajutat în primii ani ai afacerilor mele cu res- 
taurantul. Să mă ajute Dumnezeu, dar eram îndrăgostiă 
de el. 

— Justine, habar n-am avut. 

- Nici el n-a ştiut. Sau, dacă a ştiut, era prea bun ca 
s-o spună, oftă Justine. Era fericit în căsătoria cu bunica 
ta. Ştiam că eu nu-i puteam da niciodată lumina şi 
bucuria pe care i le dădea ea. Aşa că m-am făcut o 
prietenă a familiei şi am pretins că asta era de-ajuns. Ce 
mai prietenă! În cele din urmă, n-am mai fost nici prie- 
tenă. 

- Nu-i adevărat, Justine. Ai fost prietena mea la 
nevoie. 

- Mulţumesc, Katy. Asta înseamnă mult pentru mine. 
În urmă cu treizeci şi şapte de ani, am crezut că aş fi 
mulţumită dacă aş putea uni familiile noastre prin căsă- 
toria fratelui meu cu mama ta. Am dorit din toată inima 
ca această căsătorie să aibă loc. Era pentru mine 
aproape la fel de important ca şi Gilchrist Inc. 

= Aproape, zîmbi Katy. Dar nu chiar atit. 

- Nu. Nu chiar atit. Compania era totul pentru mine. 

Era moştenirea copiilor şi a nepoților mei. Viitorul fa- 
miliei era legat de restaurante. Nu aveam dreptul să dau 
pe mîna altcuiva acest viitor, decît dacă eram sigură că 
îl dau în familie. 

- Dar, indiferent cît l-ai iubit pe bunicul meu, ei nu 
făceau parte din familie. 

- Nu. Şi am pierdut şansa să-i fac să fie familia mea. 
Cînd fiul meu cel mare a fugit cu mica lui secretară. 

- Vrei să spui, cînd a fugit cu mama lui Luke, o 
corectă Katy cu fermitate. 

— Cum vrei. Dar nu am uitat niciodată complet visul 
meu de a uni cele două familii. Un timp am crezut că tu 
şi Darren o să vă placeţi. 

Katy zîmbi. 

- Nici o şansă. Darren şi cu mine n-am fi devenit 
niciodată mai mult decit prieteni. 

- Mi-am dat curînd seama de asta. Dar m-am 
resemnat. Cînd am auzit că Luke a rămas văduv, m-am 
gîndit că într-o bună zi, ar putea exista o şansă ca 
familiile Quinnell şi Gilchrist să fie unite prin căsătorie. 

— Justine, eşti de necrezut. Sucită, inteligentă şi pe- 
riculoasă. 

- Disperată, draga mea. Nu periculoasă. Dar acum, 
cînd visul meu cel mai drag a devenit realitate, îmi dau 
seama că mă tem foarte tare. 

- Pentru că bănuieşti că Luke ţi-a ghicit secretul şi 
şi-a propus, în mod deliberat, să-ţi mărească speranţele 
şi apoi să ţi le distrugă. 

. — Exact aşa cum a făcut tatăl lui. Şi, fiind vorba de 
Luke, fără îndoială că va duce de ripă Gilchrist Inc. 
împreună cu celelalte visuri secrete ale mele. 

Katy zimbi lent. 

- Ştii care-i problema ta, Justine? 

- Care? 

- Nu prea eşti o Gilchrist. Cauţi întotdeauna partea 
întunecată, melodramatică a lucrurilor. Ar trebui să ai 
mai multă încredere în propria ta familie. i 

- Eu cunosc familia asta mult mai bine decit tine, 
murmură Justine, Te asigur că e un risc mare să fim cu 
toţii pierduţi, dacă accepţi să te căsătoreşti cu Luke. 

Capitole 20 


— Eşti sigur că nu pot să te ajut? 

Katy stătea sprijinită de masa din bucătăria lui Luke 
şi privea scena haotică. E. € impresionată. 

Farfurii, tigăi, teluri şi linguri cu coada lungă erau 
împrăștiate peste tot. Într-un bol, era spanac proaspăt 
spălat, din care picura apă. Alături erau cele necesare 
pentru un sos vinegret. Pe maşina de gătit fierbea apa 
pentru paste făinoase. Piinea aştepta pe scîndură de 
tăiat. Judecînd după cantitatea de albuş spumă dintr-un 
bol, Luke avea să încerce să facă un sufle. 

— Nu, mulţumesc. Totul e sub control. 

Liniile feţei lui Luke arătau o concentrare adîncă în 
timp ce tăia mărunt capere, măsline, pătrunjel şi 

“anşoauri. 
- Nu ştiam că-ţi place să găteşti, spuse Katy. 

- La ce te aşteptai? Am fost crescut în afacerile cu 
restaurante. 

Înjură încet cînd o măslină fugi de sub un cuţit. Se 
'rostogoli de pe scîndura de tăiat şi căzu pe jos. Zeke se 
repezi să o mănînce. 

- Asta-i o adevărată trataţie pentru mine, continuă 
Katy. 

Ea îşi ascunse un zîmbet cînd o altă măslină căzu 
pe jos. Zeke o devoră imediat. 

— Nici nu-mi mai amintesc cînd a fost ultima oară 
cînd cineva a gătit o masă pentru mine. Ideea despre 
gătit a lui Matt este să bage în cuptor pizza congelată. 

- Copii! spuse cu indulgență Luke. Victime ale men- 
talităţii mîncărurilor rapide. Ar trebui să ne fie milă de ei. 
Mă întreb cine o să gătească pentru generaţia urmă- 
toare. 

Katy zimbi. 

- Poate că toată lumea o să mănince mai mult la 
restaurant. Asta va fi bine pentru Gilchrist Inc. şi pentru 
Pesto Presto. 

— Bine gîndit. La naiba! 

Luke lăsă cuțitul şi se duse la cuptor. 

- Ce s-a întîmplat? 

- Nimic. Apa fierbe şi eu nu sînt gata să pun pastele. 

- Închide focul, Luke. Am avut o discuţie lungă cu 
Justine, azi. 

- Da. Şi eu. 

Luke închise focul la pastele făinoase şi luă un 
carnet de pe masa de gătit. Se uită şi se încruntă cu 
încordare deasupra acestuia. 

- Părea cam supărată. 

— Ea e întotdeauna supărată. Şi îi e în sînge. 

Katy clipi. 

- Poftim? 

— Las-o baltă: Dă-mi tigaia, vrei? 

Katy luă tigaia şi i-o dădu. Ea se uită cum el o puse 
pe maşina de gătit şi o unse cu ulei de măsline. Cam 
mult ulei, remarcă ea. 

- Luke, problema este că, pe cît se pare, nu poate 
avea toată încrederea în tine. Vrea să te creadă că ai să 
salvezi compania, dar o parte a ei se teme în continuare 
că ai venit aici ca să te răzbuni. 

— Asta-i problema ei.. 

Luke revenea la carneţel încruntîndu-se întunecat. 
Se întunecă şi mai mult cînd se uită peste umăr la uleiul 
din tigaie. 

- l-ai spus că ai rezolvat problema de la Gourmet? 

- Nu. N-am ajuns la asta. Cînd m-am văzut ieri cu 
ea, a vrut să discute o altă problemă. 

Luke aruncă în tigaie tocătura de capere, măsline şi 
anşoa. 

— Deci totul se reduce la faptul că nu-i dai niciodată 
o explicaţie logică despre ce se întîmplă la cele două 
restaurante care pierdeau bani şi habar n-are că ai oprit 
sabotajul de la Gourmet. 

- Erau probleme de computer, îţi aminteşti? 

— Nu cred că a acceptat asta. 

— Păcat. Nu există o explicaţie logică pentru cele 
întîmplate la cele două restaurante, în afară de adevăr. 
Ai zis că nu se poate să-i spunem că nepoata ei şter- 
pelea bani ca să-l plătească pe un şantajist, aşa că 
n-am avut încotro. 

— Bineînţeles că nu puteai să-i spui despre Eden. 
Dar cum rămîne cu necazurile de la Gourmet? 

— Cit priveşte situaţia de la Gourmet, încă n-am avut 
şansa să-i vorbesc despre Stantield şi sabotajul său. 

Luke se uita la preparatele pentru vinegretă, de 
parcă ar fi fost combustibil nuclear. Luă în mînă telul. 

- Te deranjează dacă discutăm despre asta altă 
„dată? Sînt cam ocupat în momentul ăsta. 

— Nu, dar cred că asta explică de ce Justine e 
îngrijorată în privinţa intenţiilor tale faţă de companie. 
Luke, dacă ai încerca măcar să comunici cu ea şi s-o 
laşi să înţeleagă că nu cauţi răzbunare, asta i-ar uşura 
mult îngrijorarea. 

- Cine spune că nu caut răzbunare? 

Avea într-o mînă o sticlă cu ulei de măsline şi în- 
cerca să picure puţin în amestecul de lămiie. Cu mîna 
dreaptă lovea nebunește cu telul. Uleiul şi sucul de lă- 
mie săreau în stropi pe masa de gătit. 

— Ştii ceva? Chiar în momentul ăsta, aş vrea să-l 
string de git pe un anume bucătar. 

Katy zimbi. 

— Eu ştiu că nu cauţi răzbunare, Luke. 

- Aşa să fie? De unde ştii asta? 

Îi aruncă o privire bătăioasă. 

— Printre altele din cauza celor ce făcute pentru 
Eden şi Darren. 

— Să nu pui pariu pe asta. Salvarea lui Eden şi a lui 
Darren putea să facă parte dintr-un plan mai amplu. La 
naiba, s-ar putea să complotez să duc de rpă toată 
compania Gilchrist. 

— Haide, Luke. Nu mai face o glumă din toate astea. 

- Nu glumesc, vorbesc serios. Chiar dacă i-aş 
spune adevărul lui Justine, probabil că nu m-ar crede. 
Este posibil ca singurul motiv pentru care am salvat 
pielea verişoarei mele a fost ca să ciştig timp să-mi 
continui propriile mele planuri. 

Luke se întrerupse brusc. Inhală. 

- La naiba! 

Sări la maşina de gătit şi luă jos tigaia. Mirosul de 
ars se înălţă din tigaie. Luke se uită urit la amestecul 
fumegiînd. 

Zeke se uită plin.de speranţă cînd Luke duse tigaia 
la chiuvetă. 

- E prea fierbinte pentru tine, Zeke, spuse biind 
Katy. Lasă să se răcească. 

Luke se aplecă să taie mărunt alte capere şi măs- 
line, cu o expresie prevestitoare de rele. Katy decise să 
nu încerce să continue conversaţia. Sorbi în tăcere din 
paharul cu vin şi-l urmări pe Luke, întunecîndu-se tot 
mai tare, 

Făcu mai multe drumuri la carneţel şi înapoi, mur- 
murind încet. Katy se sperie cînd el începu să bată 
albuşurile pentru sufle. Era sigură că se apropia un 
dezastru, dar nu îndrăznea să spună nimic din anumite 
motive. Luke încerca să pretindă că era un excelent 
bucătar. 

Cînd se aşezară la masă, maxilarul lui Luke era rigid. 
Ochii lui erau foarte verzi cînd îi dădu salata lui Katy. 

— Minunată, murmură Katy în timp ce se servea. 

Ea observă că sosul nuse lipise de frunze. Luke 
uitase să usuce spanacul după ce l-a spălat. Luke luă 
puţin şi înjură. 

- E apoasă. 

- Doar puţin umedă. Ce aromă minunată are sufleul! 

Luke gustă din felul principal. Faţa i se întunecă. 

- Pastele sînt cleioase. 

- Prostii. Sînt grozave. 

Katy mestecă entuziasmată pastele lipicioase. 

- — Nu te obosi să minţi. Sînt cleioase. 

- Poate că le-ai fiert mai mult. Dar nu e mare lucru, 
Luke. Eu nici n-am observat pînă nu- ai zis tu. 

Nu mai era cazul să adauge că pastele făinoase 
erau complet reci. Luke îşi dădea şi el seama singur de 
asta. 

— Eu cunosc bucătăria de cinci stele cînd o gust. La 
fel şi tu. Asta nu-i aşa. 

- Nu te îngrijora pentru asta. 

- N-o să mă îngrijorez pentru asta. Am să-l conce- 
diez pe fiul ăla de căţea. 

— Pe cine? 

— Pe Benedict Dalton. 

Katy îl privi uimită. 

-— Bucătarul-şef de la Pacific Rim. De ce naiba vrei 
să-l concediezi? 

— M-a atras în cursă. 

- Doamne, Luke! Ce lucru ridicol poţi panel Cum . 
putea face aşa ceva? 

- Las-o baltă. Crezi într-adevăr că totul are un gust 
potrivit? 

Luke se uită în farfuria ei. Katy recunoscu apelul 
disperat al bucătarului care ştie că lucrurile au mers 
groaznic de prost. i 

— E minunat, Luke. 

— Da? 

- Da. 

Arăta nesigur, dar era clar că: nu voia să dezbată 
chestiunea. Cîteva momente fu tăcere la masă. 

- S-a întîmplat ceva rău, Luke? întrebă în cele din 
urmă Katy. : 

- Nu. 

—Pari preocupat în seara asta. Poate nu era o seară 
potrivită ca să ne întîlnim. 

— Matt lucrează şi nu o să fie acasă înainte de miezul 
nopţi. Mi-am închipuit că e cel mai bun moment. 

— Pentru. ce? 

Luke arăta necaracteristic de încordat, chiar nesigur. 
Katy se gîndi că, de cînd îl cunoştea, nu-l văzuse nicio- 
dată cu această expresie în ochii lui strălucitori. De parcă 
avea de-a face cu un lucru care nu era sub controlul 
lui. Era clar că experienţa aceasta era nouă pentru el. 

- Ţi-a mai spus şi altceva Justine? întrebă el direct, 
Vreau să spun în afară de faptul eă nu are încredere în 
mine? 

Katy se concentră să ia încă o furculiță din pastele 
cleioase. Nu era uşor să le apuce cu furculița. 

- Nu. Nu prea. În cea mai mare parte, a vorbit 
despre cît e de preocupată. Se întreba dacă a făcut 
bine că ţi-a cerut să vii aici. - 

— Katy, uită-te la mine! 

De nevoie, Katy îşi ridică privirea şi constată că el o 
urmărea cu mare intensitate. 

- Păi... 

— Spune-mi adevărul. Nu eşti bună la spus minciuni, 

` chiar nevinovate. Ce ţi-a spus? 

Katy roşi puternic. Luă paharul cu apă. 

- Mi-a spus ceva în genul că să fiu atentă. Se teme 
că mă implic prea mult cu tine. 

~ Şi altceva? 

— Luke, te rog, devine neplăcut. 

- Ţi-a spus că am să te cer în căsătorie, nu-i aşa? 

Katy simţi că roşeşte din cap pînă în picioare. În- 
cercă să ia o înghiţitură de apă şi se înecă. Începu să 
tuşească. | | 

— Ştiam eu. Vrăjitoarea asta bătrînă începe să mă 
supere cu adevărat. 
~ Luke se ridică şi o bătu între omoplaţi. 

- Nu e o vrăjitoare bătrînă, gifii Katy, reuşind să-şi 
recapete respiraţia. E doar preocupată, asta-i tot. 

- E o băgăcioasă care crede că poate dirija viaţa 
celorlalţi. La naiba, nimic nu merge cum trebuie în seara 
asta. Am ştiut că va fi un dezastru. Luke o mai bătu o 
dată pe spate, apoi se aşeză din nou. Şi, care-i răs- 
punsul tău? i 

- Poftim? 

- M-ai auzit, zise el privind urit la ea. Care-i răs- 
punsul tău? 

Katy îşi dădu seama că ăsta era felul lui de a o cere 
în căsătorie. 

Ochii i se lărgiră de supărare. 

— N-am auzit întrebarea. 

— Ştii al naibii de bine care-i întrebarea. Te măriţi cu 
mine sau nu? 

Katy aruncă şervetul. 

- Luke Gilchrist, ăsta e un fel dezastruos de a cere 
unei femei să se mărite cu tine. Trebuie să-ţi fie ruşine 

de tine însuţi. Nu mă aşteptam la aşa ceva de la un 
Gilchrist. 

— Da? La ce te aşteptai? 

- La trandafiri şi şampanie. Poate o plimbare pe 
plajă sub clar de lună... nu ştiu. Nu eu sînt cea dra- 
matică pe aici. Katy se uită urit la el. Să-ţi spun altceva. 
Nu-mi place ideea că nu .merit o propunere cum se 
cuvine. Unde sînt inimioarele şi florile? De ce nu te aşezi 
în genunchi? Crezi că eu nu merit efortul? 

-= Efort? Luke era înfierbîntat. Nu crezi că am pus 
efort în toate astea? Arătă cu un gest spre pastele cle- 
ioase şi spanacul ud. Am mucit ore în şir cu tiranul ăla, 
Dalton. Trebuia să mă înveţe să fac o masă ca la Gour- 
met. Azi mi-am petrecut toată după-amiaza în bucătărie 
mişcindu-mi fundul ca să produc cina asta. Şi asta e 
multumirea pe care o primesc? 

Katy era intrigată. 

- Tu chiar nu ştii să găteşti, nu-i aşa?. 

- Nu cunosc nici un Gilchrist care să ştie să gă- 
tească. Oricum, nu genul de gătit la care te gîndeşti tu. 
Dar sînt al naibii de sigur că am făcut un efort. Şi vreau 
să reeunoşti asta. 

— Ai făcut o treabă minunată, Luke. 

- Nu.mă mîngiia pe cap. Spune-mi doar dacă te 
măriţi cu mine, ca să putem trece la sufle. 

- În regulă. Am să mă mărit cu tine. 

Luke arăta uluit. 

- Vorbeşti serios? 

- Da. Dar aş vrea să subliniez, ca să se ştie, că nu ai 

"voie să-i acuzi pe bucătarii de la Gilchrist că sînt tempe- 
ramentali. Tu eşti mult mai rău decît oricare dintre ei. 

- Mai spune o dată. 

— Am să mă mărit cu tine. 

Frustrarea şi nesiguranța dispărură într-o clipă din 
ochii lui Luke. 

- Doamne, nu-mi vine să cred! Am să-i măresc 
salariul lui Benedict Dalton. 

Se ridică de pe scaun, se aplecă şi o ridică pe Katy 
în picioare. O învirti într-un cerc triumfător şi o duse la 
canapea. 

„Katy era sfişiată între rîs şi dorinţă cînd el o puse jos 
pe perne. Luke se întinse peste ea, în ochii lui arzînd un 
foc verde. 

— N-o să-ţi pară rău, Katy. O jur. Ştiu că tu te gindeşti 
că nu avem nimic în comun şi că oamenii din familia 
Gilchrist nu sînt funcționali, dar putem face căsuţa 
noastră să funcţioneze. 

Katy zîmbi. Simţea un adînc sentiment de fericire 
care creştea în ea. 

- N-am zis niciodată că membrii familiei Gilchrist nu 
sînt funcționali. 

-În regulă. Pentru că avem cîteva puncte bune. 

Ea îşi înfăşură degetele în jurul gitului lui. Zimbetul 
lui deveni tachinator. 

— Ca de exemplu? 

— Un lucru e că sîntem credincioşi. 

Katy nu mai rise. Îi cercetă ochii un moment. 

— Ai dreptate. Voi cei din familia Gilchrist sînteţi la fel 
de intenşi şi pasionaţi în căsătorie cum sînteţi în toate 
celelalte. 

- E al naibii de adevărat. Mama şi tatăl meu au fost 
uniţi pînă în ziua în care au murit. Eu n-am înşelat-o 

niciodată pe Ariei. Şi uită-te la Maureen şi la Hayden. Şi 
ei mai sînt împreună. Singurul divorţ în familie a fost al 
lui Eden şi cred că se poate spune că au fost nişte 
circumstanţe deosebite. 

- Nici bunica ta nu s-a mai recăsătorit. 

Luke se strimbă. 

— Justine a fost măritată cu Gilchrist Inc. lar acesteia 
i-a fost absolut credincioasă. 

- A mai avut şi altă pasiune, spuse încet Katy. Mi-a 
mărturisit în după-amiaza asta că l-a iubit în secret pe 
bunicul meu. 

Luke se încruntă. 

- Ea a zis asta? 

- Da. i 

— Dacă a avut o pasiune secretă pentru Quinnell, cu 
siguranţă că era numărul doi pe listă. Dar asta ar 
explica o serie de lucruri. 

- Ca, de pildă, faptul că a vrut ca tatăl tău să se 
căsătorească cu mama mea? 

Luke aprobă din cap. Privirea lui deveni gînditoare 
citeva secunde, de parcă analiza ceva sau punea la 
locul lor nişte piese de puzzle din minte. Apoi, zîmbi 
lent. 

— Katy, în seara asta nu vreau să vorbim despre trecut, 

- Despre ce vrei să vorbim? 

- Despre viitor. O sărută pe git. Ultimii trei ani i-am 
trăit în ţara nimănui. Cel mai rău era că nu doream nici 
măcar să ies din această viaţă. Apoi, ai apărut tu ła uşa 
mea şi ai început să-mi predici despre răspunderile 
mele. Tu m-ai forţat să ies din nou la viaţă. 

Katy chicoti uşor. 

- Erai extrem de supărat şi am crezut că Zeke o să 
mă mănince de vie. 

Ochii lui Luke străluciră. 

- Confunzi, Katy. Eu sînt cel care am să te mănînc 
de vie. 

Mina se mişcă pe coapsa ei şi piciorul i se strecură 
între genunchii ei. 

- Vorbind de mîncat... murmură Katy. 

- Mmm? 

Luke o muşcă de ureche. 

— Ai lăsat ceva în cuptor. 

Capul lui Luke se înălță cu o tresărire. Ceva ase- 
mănător panicii apăru în ochii lui. 

- Sfinte Sisoel Sufleul! 

Katy se scutura de ris cînd Luke sări în picioare şi se 
repezi în bucătărie. Zeke alergă după el, cărîndu-şi far- 
furia cu speranţa că vreun alt dezastru culinar ar putea 
ajunge în ea. i 

Katy se ridică rizînd încă, îşi îndreptă hainele şi se 
duse la bucătărie. Luke, cu mănuşi speciale pe miini, 
scoase atent sufleul din cuptor. 

-— Nici să nu respiri, şopti el, cînd îl puse pe maşina 
de gătit. 

- Prea tîrziu, Luke, spuse Katy. Se lasă deja, Uite, se 
duce. 

Luke se uită cu frustrare furioasă cum cupola aurie a 
sufleului începea să scadă. 

- Dalton s-a jurat că, dacă urmez instrucţiunile, n-o 
să se lase. Uite ce porcărie. O să se transforme într-o 
clătită. 

— Ce e bine la sufleuri este că gustul e acelaşi chiar 

dacă se lasă, sau nu. 

- Rahat! Asta-i ultima picătură. Am să-l concediez 
pe Dalton miine dimineaţă la prima oră. 

— N-o să-l concediezi pe sărmanul Dalton şi nu mai 
ameninţa. Serveşte desertul tău. Şi, între timp, tu poţi : 
să-mi spui că mă iubeşti. 

Luke îşi luă ochii de la sufleul turtit ca să-i întil- 
nească privirea. 

— Am făcut cu adevărat o nenorocire din toată seara. 
Te iubesc, Katy. 

- Bine. Şi eu te iubesc. Hai să mincăm. 

Mult timp după aceea, Luke o sărută pe Katy miş- 
cindu-se languros alături de el. Erau culcaţi pe o pătură 
în faţa focului. Zeke se retrăsese, cu farfuria lui, la 
bucătărie, plictisit de comportarea sexuală a oamenilor. 

Rochia, sutienul şi ciorapii lui Katy atirnau pe spă- 
tarul unui fotoliu. Tot ce avea pe ea era cămaşa neagră 
de bumbac pe care o purtase Luke mai devreme. 
Luke considera că ea arăta incredibil de sexy. 

Luke nu avea nimic pe el. Savura senzaţia piciorului 
lui Katy, care se plimba pe piciorul lui. Era atît de moale, 
se gîndi el, Şi îl iubea. Şi avea să se mărite cu el. 

Nu-i venea să-şi creadă norocul ăsta. 

Cu un instinct ce se născuse în el în urmă cu trei 
ani, cînd se uita la rămăşiţele fumegiînde ale unui avion, 
începuse să vadă doar partea întunecată a norocului. 

„Katy căscă. 

— Cred că ar trebui să mă gindesc să mă întorc la. 
casa mea. Matt o să se întoarcă curînd. 

Luke se uită la ceasul lui negru, de oţel. 

- Mai ai circa o oră. Katy, vreau să ne căsătorim cît 
mai curînd posibil. 

Ea se răsuci în braţele lui. Părul ei luminat de foc 
strălucea ca soarele. 

— Oh, nu! Asta o să fie prima şi ultima mea nuntă şi 
am de gînd s-o fac aşa cum se cuvine. 

- Nu-mi pasă cum o faci, dacă o faci repede, zise el 
cu degetele în părul ei. Vorbesc serios, Katy. Vreau să 
Ştiu că eşti a mea cit de curînd posibil. | 

Ea se sprijini într-un cot şi se uită în jos la el. Că- 
maşa neagră se desfăcu, dezvăluind un sîn alb ca lap- 
tele. Luke abia putea vedea conturul sfircului rozaliu. 

— Ce nu merge, Luke? 

- Nimic. Băgă mîna sub cămaşă şi găsi sfircul 
atrăgător care se întări imediat la atingerea lui. Doar că 
nu vreau să aştept mai mult decit e necesar. 

- Mă gindeam cîndva, în toamnă, cînd Matt pleacă 
la colegiu, zise ea încet. 

— Eu mă gindeam cîndva sept viitoare. 

Ea îşi înclină capul. 

- Luke, vorbeşti serios? 

- Da. ; i 

- Nu pot să fiu gata atît de repede. Sînt atitea lucruri 
de care trebuie să mă ocup. - 

— Ca de pildă? 

— Unul e unde o să locuim. Nu e loc ca tu să te muţi 
cu Matt şi cu mine. 

- Ba da, este. Matt are camera lui. Noi o s-o folosim 
„pe asta. După plecarea lui, o să ne găsim ceva pentru 
noi. Nu intenţionez să locuiesc alături de Justine tot 
restul vieţii mele. 

Ea absorbi asta. i 

— Eu, presupun că asta merge. Oricum mi se pare 
straniu să mă grăbesc aşa la nuntă. Cred că mai sînt 
multe lucruri care trebuie luate în consideraţie. 

~ Numeşte unul. 

- Pesto Presto, răspunse ea. 

Luke îi luă faţa în miini. | 

. — Căsătoria n-o să te oprească să deschizi Pesto 
Presto. 

- Ştiu. Dar sînt atît de multe lucruri pe care trebuie 
să le fac ca să creez acest restaurant şi să-l pun în 
mişcare. 

- Poţi face asta după ce ne căsătorim, nu-i aşa? 
spuse Luke încordat. 

Katy zîmbi. 

- Da, presupun că da. 

ÎI sărută uşor. Luke se relaxă. De îndată ce ea va fi 
legată sigur de el, Pesto Presto nu i se va mai părea un 
rival. 

- Ai încredere în mine. Mă ocup eu de toate. Elo 
lăsă încet pe spate. 

Ea zimbi, cu ochii strălucind de dragoste şi de ris. 

- Eşti sigur? 

— Sint sigur. Lasă totul în seama mea. 

Îşi mişcă piciorul peste al ei, ţintuind-o cu blindeţe 
pe pătură. Apoi îşi înclină capul ca s-o guste din nou. Îşi 
aminti cum fusese în prima noapte, cînd o condusese 

aici după cina de la Justine. 

Atunci, el dăduse vina pentru graba lui pe faptul că 
nu mai ţinuse de multă vreme o femeie în brațe. Dar 
ştiuse atunci, aşa ca şi acum, că nevoia lui de a se 
contopi cu Katy mergea dincolo de dorinţa sexuală. 

„ Fusese cîndva convins că Ariel era perechea lui 
haturală. Poate că fusese, în sensul că era cea mai 
apropiată versiune feminiă a lui, pe care o cunoscuse. 

Dar Luke înțelese în noaptea asta că tot ceea ce 
găsise la Katy era infinit mai preţios. Ea nu era o re- 
flectare a lui însuşi, ci opusul lui natural. Zi în locul 
noptii lui, lumină în locul umbrelor lui, egală şi totuşi 
opusă. Ambele părţi erau necesare pentru a face un om 
întreg. Cu Katy simţea că poate fi mai mult decit doar el 
însuşi. 

Întinse mîna şi îi găsi moliciunea. 

— Eşti deja umedă, îi spuse el la ureche. 

El mişcă degetele în ea şi ea se arcui. 

— Luke, nu-mi vine să cred ceea ce îmi-faci. Mă simt 
atit de liberă cînd mă ii în braţe. 

- Tu-eşti cea care este incredibilă. 

Se lăsă în jos pînă ajunse între coapsele ei. Mirosul 
ei exotic îi stirnea toate simţirile. Cînd îi cuprinse fesele 
şi îi gustă esenţa, Katy ţipă moale, iar degetele ei se 
strînseră în jurul lui. 

Luke era şi el excitat. Mai mult decit atit. Muşchii lui 
erau încordaţi de efortul pe care-l făcea ca să se con- 
troleze. Dar nu putea rezista tentaţiei de a vedea apo- 
geul lui Katy din acest loc avantajos. Îi îndoi genunchii 
şi îi despărţi mai larg coapsele. În mod deliberat, o 
deschise blind, cu degetele. i 

Katy inspiră. 

— Luke! 

Pe Luke îl trecu un curent electric. Numele lui pe 
buzele ei era o chemare de sirenă. El era captivul şi nu-i 
păsa că ea ştie lucrul ăsta. În fond, ea îi aparţinea la fel 
cum el îi aparţinea ei. 

O va iubi mereu, îşi promise Luke în sinea lui. Va 
face tot ce va putea ca ea să fie în siguranţă. Ea i se 
dăruia lui, iar el va păstra bine acest dar. În fond, ea îi 
dădea un viitor. , 

Cind ea se agăţă de el de parcă nu i-ar mai fi dat 
drumul în veci, el o desfăcu mai mult, cu degetele. 

— Ah, Doamne! Luke! Luke! 

EI o întinse din nou cu blindeţe, simţi cum se stringe 
convulsiv în jurul degetelor lui. Ea se răsuci şi ţipă. Apoi 
tremură eliberată. 

Luke urmări pasiunea pe faţa ei cît putu de mult, 
apoi, neputind să mai reziste, se ridică de-a lungul 
trupului ei. O pătrunse adînc în căldura. care pulsa, 
înecîndu-se în focul dulce, pînă se pierdu în el. 

Pînă se eliberă. 

Pînă îşi găsi cealaltă jumătate. 

Luke aşteptă pînă o conduse pe Katy acasă, înainte 
să-i pună întrebarea care stăruise în mintea lui ca o 
umbră. El o luă în brațe pe treptele din fața uşii şi îi 
studie fața. Ea îl privi, cu ochii plini de mulţumire sen- 
zuală. EI ar fi dorit s-o ia înapoi în patul lui. 

— Katy, ţi-ai petrecut ultimii ani avind grijă de familia 
Gilchrist. ” 

> Mi-am petrecut ultimii ani lucrînd pentru Justine, îl 
corectă ea cu un zîmbet. 

— A fost mult mai mult decît o slujbă şi tu ştii asta. 
Este ceea ce trebuie să ştiu. Luke îşi întări curajul. Nu te 
căsătoreşti cu mine pentru că ţi-e milă de mine sau aşa 
ceva, nu-i aşa? 

Risul ei era moale şi dulce şi îi atinse sufletul. 

- Dumnezeule, nu! Nu ştiu de unde ţi-a venit ideea 
că eu sînt un de înger păzitor, dar pot să te asigur că 
nu m-aş mărita cu cineva doar ca să-mi păstrez aureola 
şi aripile. 

El îşi lipi fruntea de a ei. 

- Te iubesc, ştii? 

- Ştiu. Şi eu te iubesc, şopti ea. Deşi eşti dificil, 
temperamental şi încăpăţinat. 

- Mă iubeşti deşi sînt toate astea? 

- Înî. Vezi, eu am ştiut de la început că eşti educabil. 

Zgomotul unei maşini care venea pe drum puse ca- 
păt orisărui gînd pe care-l mai putea avea Luke în 
legătură cu o mică seducere a lui Katy. Zeke dădu din 
coadă, recunoscînd maşina. Farurile luminară, cînd 
Matt coti pe alee şi parcă în faţa casei. Portiera maşinii 
se deschise şi se închise. 

Matt, în blugi şi cu o haină de bumbac, veni spre 
intrare. 

- Hei, ce faceţi voi aici afară? 

Ochii lui trecură de la faţa roşie a surorii lui la pri- 
virea liniştită a lui Luke, în timp ce se aplecă să-l mîngfie 
pe Zeke. 

- Tocmai am cerut-o de soție pe sora ta, zise Luke 
liniştit. i 

Îşi dădu seama că era încordat şi gata de luptă. Matt 
fusese atit de sigur că ea îl va refuza! Luke nu era sigur 
cum va reacționa băiatul cînd va afla că ea acceptase. 

- Da? Grozav. Asta-i grozav. Matt se uită la Katy. Şi 
tu ce ai zis? 

Katy zimbi senină. 

— Am zis da. 

Matt se uită la ea, vizibil surprins. 

— Zău? 

- Da. 

— Dar, Katy, el e un Gilchrist, spuse Matt cu blindeţe, 
uitindu-se jenat la Luke. 

— Da. Ştiu. Dar găteşte. 

Matt se uită uimit. Apoi zîmbi. Începu să ridă. Katy i 
se alătură. Ea ridea atît de tare, încît trebuia să-şi 
şteargă lacrimile cu dosul miinii. 

Luke îi urmări pe amindoi, conştient că începuse şi 
el să zimbească. Şi, deodată, ridea împreună cu ei. 
Noaptea era plină de sunetele risului lor. Lumea, viitorul 
lui i se păreau luminoase, proaspete şi nepătate. 

El pusese mîna pe fericirea pe care i-o oferea Katy, 
se gindi Luke. Nu o va mai lăsa să-i scape. 


să) 


Capitolul 27 


Justine o aştepta pe Katy la marginea piscinei. Katy 
îşi termină cursa şi se uită în sus, uimită s-o vadă acolo. 
Justine privea în jos, în ochii ei verzi citindu-se resem- 
narea. | 
- O să-şi aibă în cele din urmă răzbunarea finală, 
zise Justine. Ştiu că o va face. E la fel ca şi tatăl lui. Va 
încheia distrugindu-mi compania şi apoi te va aban- 
dona în faţa altarului, aşa cum tatăl lui a lăsat-o pe 
mama ta. 

— Nu cred, Justine. 

Justine privi în jos la ea. 

— Sărmană copilă! Ai comportarea nerealistă a buni- 
cului tău faţă de viaţă. Eşti atit de optimistă! Atit de 
naivă! 

- Nu sînt o copilă, spuse blînd Katy. 

— Am încercat să te salvez, şopti Justine. Dumnezeu 
ştie că am încercat. Dar asta-i soarta. Tu eşti blestemată 
să fii umilirea mea finală. N-aş fi vrut să suferi şi tu 
alături de mine. 

- Nu vei fi umilită în biserică, Justine. 

Justine nu-i dădu nici o atenţie. 

- Presupun că nu am dreptul să te judec pentru 
viaţa ta. Domnul ştie că aveam şi eu speranţe prosteşti 
cînd l-am convins pe Luke să preia compania. Şi eu am 
avut visurile mele prosteşti. 

- Visurile tale n-au fost prosteşti, zise Katy. Ai puțină 
încredere în ele. 

— Aş dori să pot avea, spuse Justine, dar nu îndrăz- 
nesc. Mi-e teamă că Luke se foloseşte de tine doar ca 
să mă pedepsească. 

Katy îşi ascunse un zîmbet. 

— Asta n-o să ştim sigur pînă cînd nu vedem dacă 
apare sau nu la nuntă, nu-i aşa? 

— Crezi că temerile mele te amuză. Dar aşteaptă să 
vezi cum o să te simţi cînd o să te trezeşti abandonată 
la altar. Eu eram în faţă cînd asta.i“s-a întîmplat mamei 
tale. Am văzut durerea şi ruşinea din ochii ei. N-am să 
uit asta niciodată. Nici aerul de pe faţa bunicului tău, 
cînd s-a întors spre mine în ziua aceea. 

Katy fu îngrozită cînd văzu lacrimile curgind pe 
obrajii lui Justine. leşi din piscină şi îşi luă halatul. Şi-I: 
înfăşură repede, apoi o înbrăţişă pe Justine, oferindu-i 
reconfortare. 

Era greu să consolezi un Gilchrist înclinat să îm- 
brăţişeze adincurile melodramei, reflectă Katy cu ener- 
vare. Dar făcu tot ce putu. În fond, în timp ce emoţiile 

unui Gilchrist erau uneori exagerate, nu încăpea îndo- 
ială că erau adevărate. Acesta era unul dintre motivele 
pentru care ea era întotdeauna capabi să-i înțeleagă 
cu simpatie pe membrii clanului. 

- Calmează-te, Justine. Totul s-a iiini demult. 

— În ziua aceea, l-am trădat pe bunicul tău, spuse 
Justine sfişiată. Nu o dată, ci de două ori. Nu numai că 
nunta a fost anulată. Dar am fost obligată să anulez 
unificarea. În cele din urmă, nu i-am dat nimic. ŞI îl 
iubeam. Cum am putut să-l trădez? - l 

- E-n regulă, o linişti Katy. Lasă în pace trecutul. 

- Cum pot să-l las în pace? Datorită nepotului meu, 
voi fi obligată să retrăiesc fiecare moment din acea zi 


îngrozitoare. 


Eden şi mama ei şi-au asumat chiar de la început 
răspunderea pentru pregătirea nunţii. După cîteva în- 
cercări inutile de a prelua controlul asupra situaţiei, Katy 
se predă. Curînd, se trezi atrasă într-un virtej-de ac- 
tivităţi care includeau totul, de la trimiterea de invitaţii la 
alegerea meniului pentru recepţie. 

Liz îi dădu să citească o carte pe tema ascunzi- 
şurilor minţii bărbaţilor. 

- Fiecare femeie ar trebui s-o citească, înainte de a 
se mărita, spuse Liz. 

— Am nevoie de o carta despre ascunzişurile minţii 
bărbaţilor din familia Gilchrist, se plinse Katy. 


428 


- Tu îi înţelegi deja pe cei din familia Gilchrist mai 
bine decît oricine altcineva de pe faţa pămîntului, o asi- 
gură Liz. 

La cîteva gile după ce încercase s-o liniştească pe 
Justine în seră, Katy intră în birou şi le găsi pe Eden şi 
pe Maureen aplecate peste Liz. Ambele femei Gilchrist 
dădeau ordine în stil tipic de tir răpăit. Liz, arătînd vizibil 
speriată, nota de zor. 

- O să facem nunta la Seattle, desigur. Astfel va fi 
posibil să participe-şi membrii din administraţia compa- 
niei şi funcţionarii. lar Justine are o mulțime de cunoş- 
tinte de afaceri în oraş, care trebuie invitate, spuse 
Maureen. 

Eden aprobă din cap. 

- Da, sigur, Seattle. Şi scapa trebuie ţinută acolo. 
O să folosim unul dintre restaurante. 

— Pacific Rim are mari posibilități pentru banchete, 
îşi aminti Maureen. Notează Liz să vorbeşti cu directorul 
şi cu bucătarul-şet de acolo. 

- Da, doamnă Gilchrist. 

Liz aruncă o privire rugătoare spre Katy. 

- Bună dimineaţa tuturor, spuse veselă Katy, în- 
cercînd să întrerupă tirul de instrucţiuni. 

Eden o privi peste umăr cu sprîncenele încruntate 
de concentrare. 

— Ah, iată-te, Katy. Mergem azi să cumpărăm rochia. 
l-am spus lui Liz că n-o să fii zilnic la lucru în săptămîna 
asta, pînă o să găsim rochia cea mai potrivită. 

- Tocmai le sugeram să te îmbrace în negru, în locul 
albului tradiţional, murmură Liz. E potrivit pentru o nuntă 
Gilchrist, nu crezi? 

Maureen luă remarca în serios. Se uită critic spre 
Katy. 

- Nu, cred că negrul nu i s-ar potrivi lui Katy. 

- Mama are dreptate, spuse Eden. Eu n-am nimic 
împotrivă să mergem împotriva tradiţiei, desigur, dar ne- 
grul, pur şi simplu, nu e culoarea potrivită pentru Katy. 

Luke apăru în uşă. 

— Cine încearcă s-o îmbrace pe Katy în negru, o să 
aibă de-a face cu mine. 

Liz oftă. 

Katy zimbi ştrengăreşte. 

— Nu te îngrijora. Mirele o să fie îmbrăcat în negru. 


ED 


Cu două zile înainte de nuntă, Matt intră în camera 
de zi, unde Katy se uita într-o carte de bucate. Examina 
o rețetă interesantă de salată cu paste, cu un sos din 
roşii uscate la soare. 

— Eşti sigură că vrei să faci asta? întrebă el încet. 

Katy nu-şi ridică privirea de pe lista de ingrediente 
pe care o studia. 

- Cred că ar fi foarte bună pentru Pesto Presto, 
Aroma roşiilor uscate la soare ar adăuga o noutate. 

- Vino pe pămînt, Katy. Nu vorbesc de o reţetă 
pentru Pesto Presto. Vorbesc despre nunta ta. Chiar îl 
iubeşti pe tip? î 

„Katy se uită în sus şi văzu preocuparea din ochii lui 
Matt. 

- Da, Matt. ÎI iubesc cu adevărat. 

Matt ezită. 

— Crezi că nu există nici o posibilitate ca Justine să 
aibă dreptate, nu-i aşa? El nu te-ar părăsi, nu-i aşa? 

— Desigur. 

Matt păru uşurat. 

— Nici eu nu cred că ar face-o. E în regulă, ştii? 

- Ştiu. 

- Îmi place. Chiar dacă e un Gilchrist. 

Katy zîmbi. 

— Mă bucur. 

— A zis că o să aibă grijă de tine. E un fel de uşurare 
să ştiu că el va fi în preajmă cînd eu am să plec la 
colegiu. Eram îngrijorat că o să rămii singură. Ştiam că 
o să fii ocupată cu Pesto Presto şi cu toate celelalte, 
totuşi... 

Katy lăsă cartea şi se ridică în picioare. Îl înconjură 
pe Matt cu braţele şi-l strînse. 

. — O să-mi lipseşti foarte mult, Matt. 

- Sint doar la colegiu, îi aminti el răguşit. Doar nu 
mă duc la capătul celălalt al lumii sau aşa ceva. | 

Ochii lui Katy se împăienjeniră. 

- Da, aşa e. Şi aşa trebuie să fie. Vreau să-mi pro- 
miţi că te vei bucura de fiecare minut. 


se 


În ziua căsătoriei lui, Luke se trezi în zori. Se uită 
automat pe fereastra de la bucătărie, în timp ce-şi făcea 
cafeaua. Casa lui Katy era ireal de liniştită. Eden şi 

Maureen o căraseră la Seattle pe ea şi pe fratele ei, 
încă cu o seară în urmă. 

Hayden le adusese în oraş pe Justine şi pe doamna 
Igorson. Erau cazate toate într-un hotel apropiat de 
biserică şi de restaurantul Pacific Rim. 

- Luke rămăsese acasă cu Zeke. Plănuia să plece pe 
la opt la Seattle. Asta avea să-i lase destul timp să se 
îmbrace în apartamentul lui Darren şi să ajungă la bise- 
rică, la oficierea de la ora unsprezece. 

La amiază, Katy va fi a lui. Luke simţi un val de 
satisfacţie care -îl umplea de o energie debordantă. 
Nimic nu i se păruse atit de corect, în toată viaţa. 

La şapte şi jumătate, Luke era prea nerăbdător ca 
să mai rămină acasă. Aruncă hainele negre de gală pe 
scaunul din spate al Jaguar-ului şi se întoarse spre Zeke. 

— Hai, prietene. Mai alergăm puţin pe plajă şi pe 
urmă eu plec. Diseară Matt o să vină să te hrănească. 

Zeke îşi luă farfuria şi fugi pe cărarea din stincă. Se 
grăbi bucuros spre plajă, lăsîndu-l pe Luke să-l urmeze. 

Citeva minute mai tîrziu, Luke se opri la marginea 
apei. Un adînc sentiment de nelinişte îl cuprinse, luînd 
locul emoţiei care îi cursese prin vene. Se uită pe plajă 
şi-l văzu pe Zeke în capătul îndepărtat, învirtindu-se în 
jurul unei mici bălți. 

Luke se uită în sus la stincă şi nu văzu nimic. Nu era 
nimeni acolo. Nu avea motiv să fie preocupat. Toată 
lumea era în siguranţă, la Seattle. Vorbise cu Katy abia 
seara trecută. 

Dar Luke nu-şi putea înlătura sentimentul de rău 
augur. Dacă ar fi Katy aici, se gîndi el, ar fi ris şi ar fi 
spus că se lăsa pradă unei stări de spirit Gilchrist. 

Luke îşi dădea seama că acest sentiment nu era în 
regulă, era mai mult decit o stare de spirit. Avea brusc o 
nevoie urgentă de a sta de vorbă cu ea. 

Hotărît să o sune la hotel înainte de a pleca spre 
Seattle, Luke îl fiuieră pe Zeke. 

Zeke îşi luă în silă farfuria şi o porni spre el din 
capătul îndepărtat al plajei. Luke nu-l aşteptă. Zeke ştia 
drumul înapoi la căsuţă. 

Luke urcă pe cărarea din stincă, avind acum un 
sentiment şi mai puternic de urgenţă. Începu să meargă 
spre casă, apoi o luă la fugă. 

Bărbatul cu masca de ciorap aştepta chiar dincolo 
de uşa de la intrare a casei. Avea un revolver în mînă. 

- Închide uşa, zise bărbatul cu'o voce aspră, hiriită, 
Nu vreau să am de-a face cu cîinele. 

Luke ignoră revolverul cînd închise lent uşa. Rămase 
cu privirea la ochii bărbatului. 

- Ce-i cu toate astea? 

— Relaxează-te, Gilchrist. Poţi să stai şi jos. O să 
rămînem amîndoi aici, un timp. 

- E vreo problemă în treaba asta? 

- Problema e că n-o să ajungi la nunta ta. 

- De ce? întrebă încet Luke. 

- Nu e clar? Dacă n-o să ajungi la biserică în dimi- 
neaţa asta, familia va presupune lucrul cel mai rău. Îşi 
vor închipui că, în cele din urmă, te-ai răzbunat. Justine 
n-o să te ierte niciodată. Ceilalţi n-or să mai aibă nicio- 
dată încredere în tine. Nimeni n-o să-ţi dea o şansă. Cu 
puţin noroc, Gilchrist Inc. o să se ducă pe apa sîmbetei 
fără tine la conducere. 

— Dar Katy? întrebă Luke. Sau ţie nu-ţi pasă de 

sentimentele ei în treaba asta, Atwood, 

Intrusul rămase tăcut un moment, Apoi, ridicînd din 
umeri, întinse mîna şi îşi trase masca. 

- N-are importanţă, din moment ce ştii cine sînt, zise 
Atwood. N-ai să poţi dovedi niciodată nimic. O să am 
grijă să nu existe mici o dovadă că am fost azi aici. Cine 
o să creadă că eu te-am reţinut să nu ajungi la nunta ta? 

- Am să te găsesc, Atwood. lar cînd am să te 
găsesc, am să te distrug. 

Atwood zîmbi obosit. 

- Poate. Dar poate că nu. Am făcut aranjamente. Am 
să dispar după-amiaza asta. Cînd am să reapar, o să 
am alt nume şi o să fiu foarte departe de Seattle. p 

- N-o să fie prima dată, nu-i aşa? Ai practică în 
folosirea altor identități nu-i aşa? Milo Nyle de exemplu. 

Sprîncenele lui Atwood se ridicară cu o admirație 
batjocoritoare. ; 

— Nu-i răul Cum ţi-ai dat seama de asta? 

- Se potriveşte. Vrei să te răzbuni pe familia Gil- 
christ, eşti un negustor înnăscut şi te pricepi să te învîrți 
în domeniul afacerilor imobiliare. Gîndindu-mă puţin, 
mi-am dat seama că porcăria pe care i-ai făcut-o lui 
Darren avea amprentele tale. La fel şi înţelegerea pe 
care ai făcut-o cu Fraser Stanfield. i 

— Am înţeles că l-ai descoperii pe Stanfield, cînd I-ai 
concediat. Atwood făcu ochii mici. Tu eşti cel care i-a 
spus lui Darren că este păcălit, nu-i aşa? 

— Katy m-a rugat să-l ajut să iasă din încurcătură, 
zise Luke urmărindu-l intens pe Atwood, aşa că asta am 
făcut. 

— Katy a fost totdeauna prea bună. Tu probabil n-o 

să crezi, dar adevărul e că, la început, mi-a părut rău 
pentru ea. 

— Dar ce naiba, aveai planurile tale, nu-i aşa? Mer- 
geai înainte cu schemele tale de distrugere a familiei 
Gilchrist, iar Katy era doar un alt accident pe şoseaua 
care ducea spre jelui tău. 

— Am avut nevoie de ea ca să ajung în cercul fa- 
miliei, recunoscu Atwood. Am folosit-o, dar nu atit de 
rău cum ai făcut tu. 

— Ce vrea să însemne asta? 

Atwood zîmbi rece. 

— Eu n-am atras-o într-o legătură amoroasă, ca apoi 
s-o abandonez în faţa altarului, cum o să faci tu. 

— Katy ştie că n-aş folosi-o pe ea ca s-o pedepsesc 
pe Justine şi pe ceilalți. 

— Mă îndoiesc. E femeie. Orice femeie ca:2 a fost 
abandonată la altar ar dori nebunește să aibă încredere 
în bărbatul care a lăsat-o acolo. Dar n-are importanţă ce 
gindeşte Katy. Singurul lucru e ce gîndeşte Justine. Ea 
n-o să mai aibă încredere în tine să mai controlezi com- 
pania Gilchrist Inc. Şi, fără tine, compania o să moară. 

— Eşti foarte sigur de asta. 

— Vă cunosc pe voi, ăştia din familia Gilchrist. Ştiu 
cum gindiţi. Atwood făcu semn cu revolverul. Treci în 
camera de zi. O să stăm acolo. N-am chef să petrec 
următoarele citeva ore aici, în hol. 

Se auzi un zgiriat la uşa din faţă. Zeke scheună. 

- Dacă intră înăuntru cîinele ăsta, îl omor, spuse 
- Atwood. Dacă-mi faci necazuri, aş putea să bag şi în 
tine un glonţ. Nu m-ar aranja să betegesc un Gilchrist. 

Luke păşi prin hol, înaintea lui Atwood. Ceasul de pe 


435 


perete arăta ora opt. Acum ar fi trebuit să fie în maşină, 
în drum spre Seattle. Încă mai avea timp, îşi reaminti în 
sinea lui. 

Totuşi, nu prea. mult. 

Eden tocmai încheia şirul de nasturi de perle de la 
spatele rochiei de mireasă a lui Katy cînd uşa camerei 
se deschise fără nici o avertizare şi Darren îşi băgă 
capul înăuntru. Arăta întunecat şi elegant în fracul lui cu 
lavalieră neagră. Dar arăta şi supărat. 

- Nu trebuie să fii aici înăuntru, îi zise Liz făcîndu-i 
semn să iasă, Du-te, ieşi de aici. Asta înseamnă ghi- 
nion, sau aşa ceva. 

- E ghinion pentru mine, murmură Katy. Şi de cînd 
un psihiatru amator se teme de ghinion? 

-~ Nu poţi fi destul de atent, răspunse Liz. 

Eden se uită urit la Darren. 

— Du-te şi ocupă-te de Luke. 

-= Tocmai asta-i, nu pot, zise Darren. Luke nu e aici, 

- Ce naiba, zise Maureen punînd jos buchetul de 
care se ocupa şi se uită fix la el. Unde e? 

- Asta-i problema. Nu ştiu. Văzînd că nu apare în 
urmă cu o oră, la apartamentul meu, m-am gîndit că a 
tost o neînțelegere. Mi-am zis că poate a venit direct 
aici, la biserică. Dar am controlat. Nimeni nu l-a văzut. 
Nu e nici urmă de maşina lui. 

— Ai sunat acasă la el la Dragon Bay? întrebă Eden. 

- Da. Nici un răspuns. 

Darren se uită la Katy. 

- Isuse, nu te-ai gîndit că o s-o facă, nu-i aşa? 

— Să mă abandoneze la altar? Katy zimbi liniştită. Nu 
te îngrijora, Darren. O să apară. Poate că s-a încurcat în 
trafic pe autostrada internaţională. 

- El şi-a lăsat o marjă pentru problemele de circu- 
latie. Totdeauna îşi lasă timp pentru aşa ceva. 

- Ah, Doamne, şopti Maureen. Nu-i spune lui Jus- 
tine. Nu încă, oricum. 

Eden arăta ca trăsnită. 

- Ce-o să ne facem? 

— Să terminaţi să mă îmbrăcaţi, spuse Katy calm. 
Refuz să merg în biserică avind spatele rochiei desche- 
iat. Relaxează-te, Eden, o să fie aici, zise ea, văzînd în 
oglindă privirea goală a lui Eden. 

— Ah, Doamne! exclamă din nou Maureen. O s-o 
facă. Justine a avut dreptate, în cele din urmă. Va în- 
scena toată treaba asta. Va fi o pedeapsă pentru 
familie. Nu se ştie ce o fi făcut şi companiei. Probabil că 
s-a asigurat să o ducă la faliment. 

- O să fie aici, zise din nou Katy. Mă ajută cineva cu 
rochia asta, vă rog? 

Cei trei Gilchrist se uitară unul la altul, nenorocirea şi 
panica oglindindu-se în ochii lor de vrăjitori. 

- De ce am oare sentimentul că voi diagnostica 
primul meu caz de isterie în masă? întrebă Liz. 


AD 


437 


Zeke stătea în partea cealaltă a ferestrei de la ca- 
mera de zi şi se uita la Atwood prin sticlă. Privirea lui 
era neliniştită. 

- Întotdeauna ţine în gură farfuria aia stupidă? în- 
trebă Atwood cu nervozitate. 

- Zeke nu se duce nicăieri fără farfuria lui. 

Luke se trînti pe canapea şi-l urmări pe cel care îl 
capturase. 

Atwood spusese că vrea să stea jos, dar de patru- 
zeci de minute patrula prin cameră cu revolverul în 
mină. Era neliniştit şi vizibil nervos. Cînd Zeke apăruşe 
de partea cealaltă a ferestrei, Atwood aproape că-şi ie- 
şise din fire. Se simţea poate în largul lui să şantajeze 
sau să întindă o cursă financiară în care să-şi prindă 
victima, dar scheme care să necesite revolverul se pă- 
rea că erau noi pentru el. 

Atwood se uită la ceas. | 

— Încă o oră şi jumătate şi totul se va termina. Cit 
timp crezi că va aştepta Justine la biserică în speranţa 
că vei apărea? 

"— O urăşti cu adevărat? Nu-i aşa? 

— Urăsc toată familia ta, Gilchrist. 

- Da, se potriveşte. Ştiu despre tatăl tău. | 

Atwood se opri din mers şi se întoarse. Revolverul îi 
tremură în mînă. 

~ Ce ştii despre tatăl meu? 

— Am găsit înţelegerea prin care el şi-a pierdut res- 
taurantul. Ştiu că s-a înpuşcat şi acum dai vina pe fa- 
milia mea pentru moartea lui, aşa-i? 

- E al naibii de adevărat, zise Atwood cu ochii 
plini de o tristeţe nimicitoare. Justine l-a ucis închizînd 

restaurantul. Ar fi putut la fel de bine să apese şi ea pe 
trăgaci. Şi ştii ce e cel mai rău? i 

~ Da. Ştiu ce-i cel mai rău. Ea n-a ştiut niciodată 
ce s-a întîmplat sau cine a suferit din cauza afacerii 
acesteia, zise Luke încet. 

- El a încercat să obțină o întîlnire cu ea, a încercat 
să discute cu ea. Dar n-a putut să treacă de aturisita ei 
de secretară. Nici măcar nu l-a văzut. 

Atwood începu să umble din nou. 

~ Ştiu. 

~- Eu aveam doar douăzeci şi unu de ani. Nu puteam 
face nimic pe atunci, dar am jurat că am să v-o plătesc 
vouă, celor din familia Gilchrist, chiar dacă mi-ar trebui 
pentru asta tot restul vieţii. 

~ Ştii ceva, Atwood? N-o să mă crezi, dar te înțeleg. 

~ Rahat! Voi ăştia din familia Gilchrist nu daţi un ban 
pe nimic altceva decit pe ce vreţi voi. Nu vă pasă cine 
vă stă în cale sau cine este rănit. 

~ Dar nici tu nu eşti altfel, nu-i aşa? 

Faţa lui Atwood se contorsionă de furie. 

— Eu nu sînt deloc ca voi. Mă auzi? | 

— Cum rămîne cu Katy? Ai folosit-o în urmă cu un an, 
ca să ajungi la Eden, şi acum o atragi în cursă ca să 
sufere împreună cu ceilalţi. 

~ Uite ce e, îmi pare rău de Katy, în regulă? A trebut 
s-o folosesc, anul trecut. Şi e o ruşine că trebuie să 
treacă prin ce se va întîmpla azi. Dar aşa stau lucrurile. 
Nu aveam de ales. 

Raționamentul suna foarte familiar, se gîndi Luke. 

- Poate că asta o fi spus şi Justine în urmă cu 
cincisprezece ani, dacă tatăl tău i-ar fi cerut să nu-i 

închidă restaurantul. Nu avea de ales. Era o afacere 
bună. Ştii cum este. Lucrurile astea se întîmplă. 

- O să plătiţi cu toţii. Într-un fel sau altul, o să plătiţi. 

— Nimic n-o să-l aducă înapoi pe tatăl tău. 

- Ştiu asta, fir-ai afurisit să fii. Dar măcar am să ştiu 
că l-am răzbunat. E un fel de acţiune simbolică, să ştii. 

~ Înţeleg. 

Zeke scheună şi se împinse înainte. 

— De ce ne urmăreşte cîinele ăsta, întrebă Atwood. 

— Cine ştie, răspunse Luke încet. 

În acei moment, Zele încercă să-şi pună nasul chiar 
pe geam. Farturia se lovi de sticlă. 

„Sunetul se auzi ca o împuşcătură în camera mică. 
Atwood, deja tremurînd de nervi şi de furie, se răsuci 
spre fereastră. 

Luke se ridică dintr-o mişcare de pe canapea. At- 
wood se întoarse spre el, dar era prea tirziu. Luke lovi 
cu piciorul şi-l făcu să scape revolverul din mînă. Acesta 
zbură prin cameră, se lovi de perete şi alunecă pe po- 
deaua de lemn. 

Cu un urlet îngrijorat de frustrare şi furie, Atwood se 
aruncă asupra lui Luke. 

Luke se feri şi dădu cu mina cîteva lovituri scurte, 
care îl întinseră pe Atwood la podea. 

Totul se termină într-o clipă. Atwood gemu, încer- 
cînd să se ridice şi se prăbuşi la loc învins. 

Luke stătu aplecat deasupra lui un moment. Apoi 
traversă camera să ridice revolverul. Îl desfăcu şi văzu 
că nu avea cartuşe. Orice ar fi fost, Atwood nu era un 
ucigaş. Era doar un bărbat care încerca să răzbune un 
accident. 

Luke se uită la ceas. Mai avea doar puțin timp. Se 
duse la Atwood şi-l ridică în picioare. Acesta era amețit, 
dar nu era lovit serios. Luke îl lăsă pe un fotoliu. 

~ Katy îmi cere întotdeauna ca în confruntări să ac- 
ționez într-un mod sensibil, nonviolent, zise Luke. Învăţ 
greu, dar mă străduiesc. 

~ Rahat! Despre ce-i vorba? De ce nu chemi poliţia 
şi să terminăm odată? 

Atwood îşi lăsă capul pe spate şi închise ochii, cu o 
expresie de oboseală finală. 

~ N-am timp să chem poliţie, zise Luke. Trebuie să 
ajung la o nuntă. i 

Atwood deschise ochii. 

- şi? 

~ Mai am la dispoziţie cincisprezece minute înainte 
de a întîrzia de-a binelea. În loc ca tu şi cu mine să 
rezolvăm asta ca nişte timpiţi duri ce ştim amindoi că 
sîntem, de ce n-am face ceea ce ştim mai bine? 

~ Ce anume? 

— Să facem o înţelegere. 

Anticamera miresei era plină de membri ai familiei 
Gilchrist, cufundaţi în tristeţe şi disperare. Cu ajutorul lui 
Liz, Katy încerca să-şi îmbrace mica jartieră de dantelă 
pe care urma s-o arunce mai tirziu, dar era greu. Ră- 
măsese foarte puţin spaţiu în cameră. 

Hayden, arătînd ca un vampir deprimat, ocupa cea 

mai mare parte din spaţiul din fața oglinzii. Maureen 
stătea pe scăunel, învîrtind în mînă o batistă neagră, cu 
o disperare tăcută. Eden se mişca neliniştită încolo şi 
încoace, în camera mică. Darren sprijinea cu umărul un 
perete. Arăta mohorit. Singura care nu era prezentă era 
Justine. Ea era în biserică, în strana familiei. 

- Cine se duce să-i spună lui Justine? întrebă Hay- 
den cu tonul lui funerar. 

- Doamne, e la fel ca şi data trecută, şopti Maureen 
cu o privire îngrozită. Nu-mi vine să cred că Luke face 
asta. Ştiţi, de fapt, începusem să am încredere în el. Am 
acceptat toată povestea. Mă convinsese că vrea să fie 
o parte din familia asta. Că-i pasă de noi. 

Eden îi aruncă o privire piezişă lui Katy. 

~ Nu-mi vine să cred că-i face una ca asta lui Katy. 

~ Îl omor, murmură Darren cam a douăzecea oară. 
Nu scapă aşa uşor. Poate consideră că are dreptul s-o 
umilească pe Justine, dar nu are dreptul s-o rănească 
pe Katy. 

— N-a făcut încă nimic. A întirziat doar puţin, asta-i tot. 

Katy prinse jartiera la locul ei şi lăsă în jos fusta 
voluminoasă a rochiei albe. Se îndreptă şi se uită în 
camera plină de membrii familiei Gilchrist, îmbrăcaţi în 
negru. 

~ Toţi arătaţi de parcă urmează să luaţi parte la o 
înmormintare, nu la o nuntă. 

Hayden îi aruncă o privire plină de milă. 

— N-o să apară, Katy. 

~ O să apară, zise ea încet. Şi dacă nu apare o să 
fie dintr-un motiv foarte serios. Unul care n-o implică pe 
secretara lui. | 

Giîndul la ce anume ar putea fi scuza respectivă era 
ceea ce o tulbura pe Katy. Un moment, avu viziunea lui 
Luke zăcînd rănit undeva, pe şoseaua internaţională. 
Cu o senzaţie de greață, se întrebă dacă nu era cazul 
să înceapă să sune la camerele de gardă ale spitalelor. 

Katy întilni privirea lui Liz în oglindă. Gîndurile ei mer- 
geau clar pe aceleaşi locuri ca ale lui Katy. 

— Să aduc cartea de telefon? 

Katy ezită. 

- Nu, spuse ea liniştit. Aş şti dacă i s-ar fi întîmplat 
ceva îngrozitor. Aş simţi. El e în regulă. Întîrzie doar. 

- Ceva îngrozitor s-a întîmplat, mormăi Hayden. 
Sintem toţi distruşi financiar şi doar Domnul ştie cum va 
primi asta Justine. 

- Cineva i-a spus lui Matt? întrebă Maureen. Băiatul 
o să sufere mult din cauza asta. Şi el a avut încredere în 
Luke. 

Darren îşi trecu o mînă prin părul zburlit. 

— l-am zis lui Matt să aştepte afară în faţa bisericii. El 
stă şi îl aşteaptă pe Luke. 

— Ah, Doamne, e îngrozitor! Sper ca şocul să n-o 
facă pe Justine să se prăbuşească, zise Maureen. Ce-o 
să-i spunem? 

Katy îşi aranjă voalul pentru ultima oară. 

— Am să mă ocup eu de Justine, zise ea. 

“Hayden îşi îndreptă umerii. 

- Tu te-ai ocupat de ea şi în ultimii nouă ani, Katy. 
Nu e nevoie să te ocupi şi acum. De data asta, am să 
fac eu ce trebuie făcut. 

Katy zîmbi blind. 

- E foarte drăguţ din partea ta. Dar mi-e teamă că, 

dacă n-a mers ceva bine, este cu mult mai serios decit 
că Luke ar fi decis să mă abandoneze la altar. 

Eden se uită urit. 

- Ce spui? Ce-ar putea fi mai serios? 

— Spun că dacă Luke nu-i aici, înseamnă că i s-a 
întîmplat ceva îngrozitor. Nimic în afară de un dezastru 
nu l-ar fi ţinut departe azi. O să fie aici în orice moment. 
O să vedeţi. ` 

Ea îşi lăsă voalul în fața ochilor. 

O bătaie se auzi în uşa anticamerei. 

- Hei, Katy, strigă Matt. Eşti gata? A sosit momentul, 

- Sînt gata. 

Katy îşi făcu loc printre numeroşii membri ai familiei 
Gilchrist, care umpleau camera ei de îmbrăcat. Des- 
chise uşa şi-l găsi pe Matt de partea cealaltă. Se ocupa 
îngrijorat de lavaliera lui. 

— Cum arăt? întrebă el. 

Apoi, ochii i se măriră, văzînd-o pe sora lui în rochia 
de mireasă, cu voal. 

— Vino, Katy, arăţi ca o prințesă sau aşa ceva. 

- Mulţumesc, Matt. Şi tu eşti minunat. 

Matt zimbi. 

— Stai să-l vezi pe Luke. A zis că n-a avut timp să se 
schimbe. 

Se auzi un gifiit concertat de uimire din partea 
grupului din spatele lui Katy. 

- Luke e aici? întrebă Hayden. 

- Sigur. 

Matt se uită la clanul Gilchrist. 

- De ce nu sînteţi toţi unde ar trebui să fiți? Darren, 
tu eşti cavaler de onoare. Grăbeşte-te, începe muzica. 

Membrii familiei Gilchrist se uitară unul la celălalt. 
Apoi o strălucire de uşurare şi bucurie apăru în ochii lor 
de smarald. 

Maureen o luă prima spre uşă, oprindu-se ca să-i 
dea lui Katy o scurtă îmbrăţişare plină de afecţiune. 
Ochii ei erau emoţionaţi. l l 

— Arăţi minunat, Katy. Absolut minunat. 

Ceilalţi o urmară, oprindu-se puţin ca s-o îmbră- 
țişeze pe Katy. După plecarea lor, Matt îi oferi braţul. 

- Eşti gata? întrebă el. 

— Sint gata. Eşti şi tu gata, Liz? 

— N-aş vrea să lipsesc pentru nimic în lume. Mi-am 
dorit întotdeauna să fiu domnişoară de onoare. 

Liz îşi luă buchetul. 

- N-o să vă vină să credeţi, zise Matt cu ochii veseli. 
Fotograful face o criză. 

- Familia Gilchrist nu face niciodată ceva în linişte, 
sau în mod obişnuit, zise Katy cu o resemnare veselă. 
Cit de gravă e situaţia? 

- Nu e gravă, dar e nostimă. Ar fi trebuit să-i vezi 
faţa lui Justine cînd l-a zărit pe Luke. Doamne, cît e de 
supărată! Dar cred că e cu adevărat fericită. 

- Hai să terminăm cu treaba asta. 

Katy luă braţul fratelui ei şi o porni spre biserică. 

Luke aştepta în faţa bisericii aglomerate, exact acolo 
unde trebuia să fie. Katy clipi uşurată cînd îl văzu. Apoi 
fu gata să ridă cu hohote. 

Luke era ciufulit, atit cît putea fi un Gilchrist. Îşi folo- 
sise mai curînd degetele şi nu un pieptene ca să-şi 
aranjeze cumva părul ca abanosul. În tocul smochin- 
gului, purta blugi negri, un pulover negru şi cizme 

scurte negre, care nici măcar nu fuseseră lustruite 
pentru această ocazie. Ochii lui de vrăjitor străluciră ca 
un foc verde, cînd o văzu pe Katy venind spre el. 

Luke nu aştepta singur la altar. Zeke, ţinind în dinţi 
farfuria, stătea mîndru alături de el. Dădu bucuros din 
coadă, cînd îi văzu pe Matt şi pe Katy. 

Majoritatea celor prezenţi zimbeau. Preotul arăta 
hotărît, Justine. era clar supărată, dar cînd o văzu pe 
Katy, ochii ei străluciră de o adincă bucurie. 

Ceilalţi membri ai familiei Gilchrist erau clar prea 
uşuraţi că toată chestiunea se va termina cu bine, ca 
să-şi exprime nemulţumirea față de aspectul lui Luke 
sau de prezenţa cîinelui lui. l 

Luke zîmbi cînd luă ferm mîna lui Katy în mîna lui. 

- Îmi pare rău că am întirziat puțin, şopti el. Am fost 
reţinut în mod neprevăzut de o treabă neterminată. 

O oră mai tirziu, Justine îl prinse în cele din urmă pe 
Luke la un colţ, tocmai cînd voia s-o ducă pe Katy pe 
ringul de dans. 

„— Presupun că ai o scuză pentru faptul că ai apărut 
la nunta ta în blugi? întrebă ea imperios. 

- Da, doamnă, | 

Degetele lui Luke se strecurară în jurul miinii lui Katy, 

- Atunci... Care-i scuza? 

— Nu ştiu dacă vrei s-o auzi chiar acum, zise Luke. 

- Nu mă mişc pînă nu aud de la tine toată povestea, 

Luke ridică din umeri. 

— Am avut o afacere de încheiat. l-am vîndut lui Nate . 
Atwood restaurantul Pacific Rim pe un dolar. 

- Ce-ai făcut? 

Justine se uită fix la el, uluită şi neîncrezătoare. 

- Nu te îngrijora, l-am cumpărat înapoi. 

- Pe un dolar? 

— Nu chiar. 

Se uită la Katy, conştient de un adînc sentiment de 
tandră posesiune. Era a lui, în sfirşit. Abia aştepta s-o ia 
în braţe. 

— Am ajuns la un prej aproape de valoarea pieţei. 

- Doamne, Dumnezeule! zise Justine ameţită. Nu-mi 
vine să cred. Asta ar fi în jur de citeva sute de mii de 
dolari. De ce naiba ai vrea să faci aşa ceva? 

- Hai să spunem doar că am făcut curăţenie după 
un vechi accident pe şosea al familiei Gilchrist. 

În ochii lui Justine se citea înțelegerea. 

— Ai făcut asta pentru ce s-a întîmplat acum cinci- 
sprezece ani, cînd am cumpărat proprietatea aceea? 
Pentru că l-am aruncat afară. din vechea clădire pe tatăl 
lui Atwood? 

- Ai înţeles, Justine. De acum încolo, nu mai facem 
afaceri în felul ăsta. Îngerul păzitor al tamiliei nu e de 
acord. 

Luke văzu în ochii lui Katy dragostea ce i-o purta. Se 
gîndi că era cel mai norocos dintre bărbaţi. Viaţa şi 
viitorul nu arătaseră niciodată atit de promiţător ca acum. 

— Nu-mi vine să cred, zise Justine fierbînd. E o 
nebunie, Ce mod idiot de a face afaceri! O să ducă la 
faliment Gilchrist Inc. cu asemenea metode. 

- Nu cred, îi zimbi Luke şmecher. Am talentul tău la 
afaceri, îți aminteşti? Să faci bani este partea cea mai 
uşoară. Ultimul lucru pe care-l va face Gilchrist Inc. este 
să dea faliment. Nu te îngrijora. Justine. Generaţia 
viitoare a familiei Gilchrist nu va trebui nici ea să înveţe 
să gătească. 

Justine se uită de aproape la el. 

— Atunci, o să rămii tu la cîrmă, zise ea cu satisfacţie. 

— Aşa se pare. 

Luke îi zîmbi. Justine păru uimită de zimbetul lui. 
Apoi, zîmbi şi ea. Lacrimi străluciră o clipă în ochii ei, 
apoi începu să ridă. Sunetul acesta era atit de rar, încît 
toţi cei din cameră se întoarseră să privească. 

Katy se uită în sus, la Luke, cu faţa radiind de dra- 
goste. 

- Bine ai venit în familie, Luke. 

Luke zimbi şmecher. 

- Bine ai venit în familie, îngerule. 

EI o invită la primul vals, încrezător în viitorul! străiu- 
cit, plin de dragoste, care îi aştepta. 

